
Ante Sekulić, Oko naziva jezika i pravopisa bačkih Hrvata 


OKO NAZIVA JEZIKA 1 


PRAVOPISA BAČKIH HRVATA 
ANTE SEKULIĆ 


3-14 


Sredinom 19. stoljeća Ivan Antunović inicira re- 
gionalnu književnost u Bačkoj. Pisci njegov je- 
zik nazivaju bosanskim, bosansko-slavonskim, 
ilirskim, i jezikom Bunjevaca i Šokaca; svi ovi ter- 
mini opisuju hrvatski štokavsko-ikavski. Tijekom 
19. stoljeća Hrvati s Dunava počinju prihvaćati 
principe ortografije i primjenjivati ih kao da se 
oni koriste i u drugim hrvatskim oblastima. 


1. U suvremenim društvenim gibanjima, pose- 
bice u prošle dvije-tri godine (i danas) hrvatsko 
pučanstvo na području Bačke, između Duna- 
va i Tise, ističe kao jednu od neotuđivih ozna- 
ka svoga narodnog bića - jezik. Budući pak da 
se službeno zanemaruje ili prešućuje hrvatska 
narodna skupina na spomenutom području, ne 
priznaje se niti hrvatski jezik kao ravnopravni či- 
nitelj u svakidašnjem službenom općenju, u ško- 
lama, dnevnom tisku i glasilima. Ako jezik treba 
gdje spomenuti, onda ga se naziva bunjevačkim, 
šokačkim. Budući da je pod tim nazivom ubro- 
jen među «vojvođanske poddijalekte», borba 
protiv njega nije zapriječena nego je pače služ- 
beno poželjna.! Međutim, nije svrha ovoga rada 
razmatranje suvremenih, svakidašnjih sukoba 
oko hrvatskog jezika i čuvanje latiničkog pisma 
u tamošnjih Hrvata, nego skretanje pažnje, na 
temelju kulturno-povijesnih podataka, na naziv 
jezika tijekom povijesti. Od pisca Mihovila Rad- 
nića (XVII. stoljeće) pa do naših dana naziv hr- 
vatskoga jezika prošao je promjene i mijene kao 
i u ostalim hrvatskim krajevima. 

Budući da sam već jednom raspravljao o tome 
kako su hrvatski podunavski pisci nazivali svoj 
jezik i rješavali jezikoslovna pitanja, u ovom ću 
radu sažeto upozoriti na povijesni slijed naziva 
1 Usp. Ljubica PRĆIĆ, Specifični lingvistički problemi na terenu 
severne Bačke i savremeni književni jezik. Književnost i jezik, 


1975/2, Beograd, 1975, 283-291. - Aleksandar ACKOVIC, 
Subotički ekcemi. Borba, 1. februar 1954. | dr. 


2 Ante SEKULIĆ, Stariji hrvatski podunavski pisci o svom jeziku i 
pravopisu. Filologija, 11, 99-148. 


Klasje naših ravni, 1.-2., 2018, 


jezika a zatim na grafijska i pravopisna rješenja. 
O piscima koji su raspravljali o spomenutim pi- 
tanjima postoje rasprave i članci pa neće biti 
posebnih prikaza njihovih života i djelovanja. 

U proslovu ovoga rada treba upozoriti da je na 
početku XIX. stoljeća (1808) Ivan Ambrozović,* 
rodom Somborac, preveo sa serbskog jezika na 
iliricski i objelodanio u Pešti djelo Proricsja i na- 
recsenja ...? God. 1837. je pak Franjo Bodolsky? 
«dozvolom privodioca na bunjevačkom naričju 
izdao» djelo Aleksandra Šandora Petofija Vitez 
Ivan (Janos Vitéz) što ga je na na srbski priveo Jo- 
van Jovanović (Zmaj, A. S.).Z Spomenuti pisci ja- 
sno razlikuju svoj iliički/bunjevački od srpskoga. 


U drugoj polovici XIX. stoljeća javljali su se pis- 
ci koji su pisali svoja djela iliričkim jezikom i na 
isti jezik privodili ili prinosili s madžarskog.> U to 
doba, poglavito nakon Austro-Ugarske (1867.) i 
Hrvatsko-Ugarske (1868.) nagodbe, djelovali su 
kao preporoditelji među podunavskim Hrvati- 
ma pisci Ivan Antunović (1815.-1888.)? Ambro- 


3 A. SEKULIĆ, Bački Bunjevci i Šokci. Zagreb, 1990. 


4 Ivan AMBROZOVIĆ, (9. lipnja 1789. - 12. veljače 1869.), potje- 
če iz ugledne obitelji koja je povezana s plemenitašima iz Požege. 
Obavljao je ugledne službe u Somboru, a napisao je, koliko se 
može utvrditi, četiri djela. - Usp. A. SEKULIC, Književnost bačkih 
Hrvata, 54, 316. (Djelo Proricsja... «prijevod» je Muškatirovićeva 
djela). 

5 Ivan KUJUNDŽIĆ, Bunjevačko-šokačka bibliografija. Rad 355, 
693, br. 86. (Kratica BSB + str. + br.) 


6 Franjo BODOLSKY, za sebe uvijek piše na naslovnim strani- 
cama svojih djela «pivač» ili «prvi pivač»; bio je naime orguljaš 
(«kantor») u subotičkim crkvama sv. Roka, Franjevačkoj («staroj») i 
sv. Terezije Avilske, danas subotičkoj stolnici. 


7 Naslov je knjige Franje Budolskoga: «Aleksandra Petöfija Vitez 
Ivan. Na srbski priveo Jovan Jovanović. A dozvolom privodioca na 
bunjevačkom naričju izdao Franjo Bodolsky, bivši pivač pri crkvi s. 
Roke u Subotici. Tiskano od Karla Bittermanna, 1873.» - Vel. 11,2 
x 18,5 cm, str. 76. BSB, 696, br. 110 - Drugo izdanje u Baji, 1866. 


8 Primjerice: Stipan GRGIĆ, Spasi Kraljice! Salve Regina. (...) S 
mađarskog na ilirski jezik prinesena po S. G. (...). Baja 1864; 8°, 
str. 16 + XXV. Usp. BSB, 697, br. 121. 


9 O Ivanu Antunoviću napisane su knjige i rasprave: Ivan 

zije Bozo Šarčević (1820.-1899.)/% Blaž Modro- 
šić (1839.-1900.)," inače podrijetlom slavonski 
Šokac, Stjepan Šokac, Stjepan Krunoslav Grgić 
(1836.-1914.),'* Stjepan Vujević (1837-1905.).!3 
Posebice je pak pridonosio razvitku opće pi- 
smenosti i kulturi jezika Ivan Mihalović, profe- 
sor učiteljske škole u Baji.!? 


Medu suradnicima Bunjevačkih i šokačkih 
novinašto ih je pokrenuo Ivan Antunović, bilo 
je niz pisaca, dopisnika i suradnika koji su ra- 
spravljali i o jeziku: Mirko Pekanović, Kalor Mi- 
lodanović, Bariša Matković, Đuro Balog, Josip 
Jukić Manić, Gavro Marković Dželatov, Ago 
Mamužić, Lajčo Budanović, a posebice je plo- 


dan bio Mijo Mandić.!? U tom nizu, člankom 
EVETOVIĆ, Životopis biskupa Ivana Antunovića, kalačkog veli- 
kog prepošta. Grada za povijest književnosti hrvatske JAZU, Knj. 
2, Zagreb, 1899, str. 234-244. - Matija EVETOVIC, Zivot i rad 
biskupa Ivana Antunovića, Subotica, 1935. - Ante SEKULIC, 
Preporoditeljska i povijesna baština Ivana Antunovića, Croatica 
Christiana periodica, II (1978), br. 2, str. 47-63. (u istom broju 
Bibliografija, str. 185-188). 


10 O Ambroziju Bozi Šarčeviću usp. Ante SEKULIĆ, Ambrozije 
Šarčević i njegova dva riječnika. Filologija br. 10. Zagreb, 1981. U 
radu je spomenuta Bibliografija. 


11 Nema cjelovita prikaza rada Bl. Modrošića među podu- 
navskim Hrvatima, ali u svim prikazima rada Ivana Antunovića 
redovito se spominje kao njegov bliski suradnik. Objelodanjeno 
je Modrošićevo djelo: Isusovka iliti život, muka i smrt gorka Isusa 
Krista (...), Temišvar 1871, vrl. 10,2 x 16,5 cm, str. XXVI + 486. Usp. 
BŠB, 698, br. 131. 


12 Usp. (***), Grgić Stipan Krunoslav. Subotička Danica za 1909., 
str. 49-52. (u ovom radu je već spomenut Grgićev članak: Našim 
Subotičanom o našem «Nevenu»; Neven III (1886.) br. 9, str. 129- 
133. - podaci o pretplatnicima). 


13 Usp. Julije JANČULA, Franjevci u Cerniku. Slavonska Požega 
1980., str. 253-255. - Stj. Vujević rodio se u Bačkom Brijegu 
(Bereg), 7. Ožujka 1837. Krsno ime bilo mu je Josip. Umro je u 
Slavonskom Brodu 17. Siječnja 1905. Bio je suradnik Bunjevačkih 
i šokačkih novina i Nevena, jedan je od suosnivača Pučke Kasine 
u Subotici. Poticajno je djelovao na mlađe naraštaje svojim otvo- 
renim i odlučnim nastupima. - Usp. Emerik GASIC, Svećenici 
Bunjevci u našim biskupijama. Hrvatska obnova, Đakovo 1941, 
br. 12, str. 6. 


14 Ivan MIHALOVIĆ, pisac je hrvatske Čitanke za katoličke pučke 
učione. Pešta 1883. (i 1889.) i druga djela, priručnike za školsku 
uporabu. Usp. BSB, 699, br. 138; 701, br. 155. 


15 Joso ŠOKČIĆ, Mijo Mandić. Momenti iz njegova života i 
rada. Subotica 1934. - Mijo Mandić je u zreloj dobi napisao 
članak: Borba Bunjevaca za svoj jezik u osnovnim lolim Glasnik 
jugoslav. Profesorskog društva, Beograd 1938., knj. XVIII., svez. 
11-12, str. 1002-1004. Za svoga učiteljskog rada napisao je M. 
Mandić dva školska priručnika: Zemljopis, povistnica i ustavo- 
slovlje za bunjevačku i šokačku dicu (...) Gara 1880. - Prirodopis, 
prirodoslovlje i slovnica za bunjevačku i šokačku dicu (...). Gara 
1880. (obje knjige su tiskane u Subotici). Usp. BSB, 701, br. 153a 
i 154. - Vijest da je M. Mandić pozvao na predbilježbu za svoj 


Lajče Budanovića Bunjevački pravopis objelo- 
danjenim u nastavcima u Nevenu, XII (1895.), 
br. 1, str. 4-5; br. 3., str. 43-45 i br. 4, str. 59-60 za- 
vršeno je XIX. stoljeće. Tako međaše u proma- 
tranju starijih podunavskih pisaca koji su pisali o 
hrvatskom jeziku i pravopisu čine djela M. Rad- 
nića s kraja XVII. stoljeća i Budanovićev članak 
s kraja XIX. stoljeća. U razdoblju od dva stolje- 
ća pisci s narodne periferije shvaćali su svoj rad 
sastavnim dijelom hrvatske kulture i pridonosili 
razvitku jezikoslovlja. 


2. NAZIV JEZIKA - Različiti su nazivi hrvatskog 
jezika u podunavskih hrvatskih pisaca od XVII. 
do kraja XIX. stoljeća. Cini se ipak da sve do se- 
damdesetih godina XIX. stoljeća nema razlike 
prema ostalim hrvatskim piscima, jer svoj jezik 
zovu bosanskim, slovinskim (M. Radnić), našim/ 
naškim (L. Bračuljević, Stjepan Vilov), slavnim 
iliričkim (A. J. Knezović), uljudnijim i krasnijim 
iliričkim (E. Pavić), slovinskim iliti iliričkim jali dal- 
matinskim (E. Pavić, god. 1769), slavinskim (G. 
Peštalić), iliričkim (I. Ambrozović, Đ. Arnold, F. 
Bodolsky, Stjepan Grgić). U službenim spisima 
i bilješkama kao i u obrednim knjigama bačko- 
kaločke nadbiskupije od vremena Gabrijela 
Hermana Patačića od Zajezde, nadbiskupa i 
velikog župana bačkog, hrvatski jezik je - ilirski 
(lingua illyrica). 


Nakon Austro-Ugarske i Hrvatsko-Ugarske na- 
godbe jezik se naziva bunjevačkim (A. Šarčević, 
god. 1869), zatim bunjevačkim i šokačkim (A. 
Šarčević, god. 1870, I. Antunović, F. Bodolsky, 
god. 1873), bunjevačko naričje (M. Mandić). 


Isticanje regionalnog naziva (bunjevački, bunje- 
Vački i šokački) nameće dva pitanja koja traže 
odgovor: prvo kad se prvi put javlja etnik Bu- 
njevac u Podunavlju; zatim, što je uvjetovalo 
isticanje toga naziva sedamdesetih godina XIX. 
stoljeća (7). U mjesnim ljetopisnim knjigama i 
ispravama nigdje se, naime, ne spominje gens 
Bunjevci nego uvijek gens Illyrica, gens Dalma- 
tica i slično: 

«Bunjevačko-magjarski i magjarsko-bunjevački ričnik» je pouzda- 
na. Poziv je Mandić uputio iz Kaćmara, 1. Lipnja 1883. Međutim, 
jamačno M. Mandić nije takva rječnika nikada složio, na što je 
dobro upozorio Ivan KUJUNDZIĆ, nav. Dj., 701, br. 154. 


16 Lajčo BUDANOVIĆ (Bajmok, 27. ožujka 1873. - Subotica, 16. 
ožujka 1958.), biskup i kulturni radnik, napisao je niz djela, veći- 
nom pobožna sadržaja. (usp. BSB, 705, br. 190, 200; 706, br. 205, 

a) U turskom popisu god. 1570. spominje se 
u baranjskom selu Maroku ime kmeta: Martin 
(Marton) Bunavac, pa je taj podatak zabilježio 
posredno Jovan Erdeljanović u svojoj knjizi 
o podrijetlu Bunjevaca.” Međutim, podatak 
se ne može uzeti kao pouzdan zbog stanovi- 
tih sumnji u vrelo, a poglavito ne kao dokaz 
spomena etnika Bunjevac niti kao potvrda za 
nazočnost skupine u Podunavlju. Pouzdan je 
međutim podatak iz god. 1622. kad bosanski 
svećenik Simun Matković! moli Svetu stolicu 
da mu povjeri župu Bunjevci u nadbiskupiji 
Bačko-kaločkoj.!? Matkovićeva molba «rogat S. 
Sedem sibi parochiam Bunievzi, archidioecesis 
colocensis concedi»?? potvrđuje bačku župu 
Bunjevci, ali nije zabilježen njen zemljopisni 
prostor i područje (gdje i kolika je bila župa). 
Pripomenuti treba, da je Simun Matković već 
prije molbe ondje djelovao «in memorata pa- 
rochia curam animarum jam exercuisse» pa 
jamačno treba spomen o Bunjevcima tražiti 
prije god. 1622. Papa Pavao V. svojom odlu- 
kom god. 1612. uputio je Bartola Kašića kao 
svoga izaslanika «ad missionem pontificiam in 
dominatum turcisum per provincias dalmatico 
idiomate utentes».! U papinom spisu spominju 
se kršćani «in civitattibus Budae, Quinque-ecc- 
lesiarum et aliis locis Europae (...)»,** pa nema 
sumnje o kojim se područjima radi. Nema, me- 
dutim, ondje spomena o župi Bunjevci, nego o 
puku koji se služi dalmatico idiomate.?> U svojoj 
raspravi Beato Stjepan Bukinac uz spomenutu 


206, 208; 707, br. 214, 215, 219, 220). Djelovao u Kaćmaru, N. 
Sadu, Somboru, Bačkom Brijegu (Beregu), Baji i Subotici. Clanak 
o «bunjevačkom pravopisu» napisao je u svojoj dvadeset i drugoj 
godini života, ali se sve do svoje smrti veoma uporno zalagao 
za bunjevačku ikavicu. - Usp. Ante SEKULIC, Cjelovit lik Lajče 
BUDANOVICA. Nacrt za opsežnu studiju. Subotička Danica za 
1971., str. 41-49. 


17 Usp. Ante SEKULIĆ, Tragom franjevačkog ljetopisa u Subotici. 
Split 1978. - ISTI, Drveni Bač. Split. 1978. (u oba ie zabilježena 
je literatura). - István IVANYI, Szabadka Szabad király város tör- 
tenete, I. Subotica (Szabadka). 1886; II, Subotica 1892. 


18 Jovan ERDELJANOVIĆ, O poreklu Bunjevaca. Posebno izda- 
nje Srpske kralj. akademije, Beograd 1930, str. 61-63. (ondje je 
naznačena literatura). 


19 Beato BUKINAC, De activitate franciscanorum (...), 63; «sacer- 
dos bosnesis (...)». E. FERMENDZIN, Acta Bosnae, str. 343. 


20 Archivum Congreg. De propaganda fide, Memoriali del 1622, 
vol. 382, f. 93 r. - E. FERMENDŽIN, Acta Bosnae, str. 367. 


21 B. BUKINAC, nav. dj, 63. 
22 E. FERMEDŽIN, nav. dj., str. 342, br. 1232. 
23 Ondje. 


asje naštih ravni, L-2- 2018, 


vijest pripominje da se Bunjevcima sada naziva 
većina Hrvata u Bačkoj.?* 

b) Spomenute su u ovom radu sedamdesete 
godine XIX. stoljeća jer je od toga doba sve do 
god. 1918. veoma čest naziv bunjevački, bunje- 
vačko-šokački jezik. Društveni (politički) uvjeti 
utjecali su na odluku o takvom nazivu nakon 
preustrojstva austrijske carevine koja je postala 
dvojnom monarhijom (Austro-Ugarska). 
Nagodbom Madžara s Austrijom, a zatim i s 
Hrvatskom, izmijenio se položaj podunavskih 
Hrvata: preuredbe habsburške carevine prepu- 
stile su Podunavlje nesmetanom utjecaju Mad- 
žara, a od tri najbrojnije narodne skupine na 
tom području: Nijemaca, Hrvata i Madžara, je- 
dino hrvatska skupina nije imala svoj zakonom 
definirani položaj (iza Nijemaca bio je Beč, a 
Madžari su bili vlastodršci). Iskustva sa srpskom 
Vojvodinom i ugroženost od silovitih nasrtaja 
prema narodnim skupinama na području zami- 
šljene i priželjkivane negdašnje ugarske države 
kralja Vajka-Stjepana potakla je preporoditeljski 
rad ljudi oko I. Antunovića i B. Šarčevića. Pre- 
porod je pak i u podunavskih Hrvata potaknuo 
pitanje jezika i kulturne nadgradnje. Isticanje 
bunjevštine, etnika Bunjevac i Sokac bilo je, pre- 
ma mišljenju mnogih hrvatskih javnih radnika, 
manje pogibeljno od hrvaštine, hrvatstva u svim 
oblicima. Razlog je otvoreno, jasno i odlučno 
iznio Đuro Balog u članku o školskim knjigama 
i priručnicima. Pisac ističe da Bunjevci i Šokci 
nemaju niti mogu vlastitim jezikom sastavljati 
školske knjige, a postoje hrvatske knjige koje 
su prikladne: «to nije mnogima povoljno što su 
one hrvatske knjige, a croatice ilyrismus je kod 
nas onako pridstavljen, kano da je on ovdi sa- 
svim nepoznata zvirka!» Zatim Đ. Balog ističe 
da je «croatice ilyrismusom pisana početnica, 
čitanka, katekizam, Biblična dogodovština iz 
kojih naša ditca uče (...)».?? U prilog hrvatskoga 
književnog jezika pisao je i zalagao se za njega 
Stjepan Vujević, jer treba postaviti «temelj pra- 
vilne književnosti na kojem je samo moguće 
uspješno osnivati i razvijati narodni nam jezik, 
a po tomu ulivati i probuđivati u ditci ljubav pre- 
ma narodu (...)». Pisac zatim definira točno koji 
je to književni, hrvatski jezik «kojeg smo dosad 


24 B. BUKINAC, nav. dj., 63, bilj. 83. «Nomen autem 'Bunjevci' 
adhuc pro denominatione majoris partis Croatarum in regione 
Bačkae adhibetur.» 


25 Nav. dj, 310-311. 

nazivali ilirskim, niki dalmatinskim, niki pako 
slavenskim, pa zato hrvatski jezik u književnosti 
treba shvatiti kao “prizime sviu: bunjevaca, Sla- 
vonaca, Dalmatinaca, Hercegovaca (...)».?? 

Usmjerenost dijela preporoditeljskih pisaca da 
svoj jezik nazivaju bunjevačkim (bunjevačko- 
šokačkim) i pišu štokavsko-ikavskim utjecala 
je na suradnike Nevena,“ pa su Mijo Mandić, 
Nikola Kujundžić Mišakov? i drugi uporno i lju- 
bomorno njegovali svoj zavičajni jezik. U XX. 
stoljeću nije više bilo takvih shvaćanja nego je 
na svoj način pobijedila misao Ivana Antuno- 
vića: «Stoga će svaki narod svoj i prosvitu lju- 
beći Bunjevac i Šokac uviditi da ništa zlog ne 
namislih služeći se ovim novim pravopisiom; jer 
jednoličnost u načinu pisanja otvara nam vrata 
prosviti, a drugo svakom između nas stavlja slo- 
bodu, nek poleg ovog načina pisanja čita svaki 
kako je majčinim mlikom narodni govor usisao 


(...).» 


isticanje pokrajinskog naziva Bunjevac i Šokac 
nije zamutilo ciljeve madžarskih upravljača u 
što su se god. 1878. uvjerili osnivači Pučke Ka- 
sine u Subotici.? U prvom predloženom «usta- 
vu» nove kulturne ustanove bilo je puno ime 
Bunjevačka pučka kasina. Međutim, pod tim 
imenom ustanovu je zatvorio i raspustio veliki 
župan Dezider Gromon,?" a nakon utoka ugar- 
ski ministar predsjednik Koloman Tisza pristao 
je odobriti pravila («ustav») pod uvjetom da se 
iz naziva ispusti «Bunjevačka» pa je tako počela 
djelovati spomenuta Pučka Kasina (sve do god. 
1945.).?! 


26 Nav. dj., 326-327. 


27 Neven, najprije «zabavni i poučni misečnik», I (1884.), u Baji; 
zatim «zabavno-poučni misečnik za Bunjevce i Sokce» u Subotici 
(1888.); od XXIX (1912.) pak «Bunjevačkosšokački list za gos- 
podarstvo, pouku, zabavu i društveni život»; list koji je mijenjao 
podnaslove i sadržaje, odnosno usmjerenost. Izlazio je do god. 
1940. - Spomenut je već u ovom radu. 

28 Nikola KUJUNDZIC MISAKOV (1861.-1906.), rodio se u 
uglednoj subotičkoj obitelji koja je dala niz društvenih radnika 
(Ilija Kujundžić, Radoslav Kujundžić, Efrem Stipan Kujundžić, Ivan 
Kujundžić). Bio je pisac i društveni djelatnik, a poznate su Pisme 
preljske (1893.), Dvi mlade Algaševe, Kolo igra (1879.) i dr. 

29 Subotičke novine, XIX (1938.), br. 5, str. 4 (pisac članka Ive 
Prćić). 

30 Petar PEKIC, Povijest Hrvata u Vojvodini. Zagreb 1930, str. 161- 
163. - Ive PRCIC, «Pučka Kasina» u prošlosti i sadašnjosti. Klasje 
naših ravni. IV (1938), br. 5, str. 9-11. 

31 P. PEKIC, nav. dj, 162. Jamačno je isticanje «bunjevačkog» jezi- 
ka pridonijelo shvaćanjima Miloša Moskovljevića, Ivana Popovića, 

Koliko je isticanje etnika Bunjevac i Šokac, za- 
tim naziva bunjevački jezik, bilo u određenim 
uvjetima uputno ili kobno - prelazi okvire ove 
rasprave. Posljedice su takva pristupa osjetlji- 
vim pitanjima u prošlom stoljeću bile daleko- 
sežne.?? 


3. MISLI O GRAFIJSKIM I PRAVOPISNIM RJE- 
ŠENJIMA - U članku o sudbini ikavice Zlatko 
Vince napisao je: «Stokavskim ikavskim ili bolje 
ikavsko-ijekavskim govorom pisana je književ- 
nost u Bosni, pogotovo na prijelazu iz 17. u 18. 
st., a još dosljednije u Dalmaciji i Slavoniji u 18. 
st. i početkom 19. st., tako napokon pišu i bač- 
ko-bunjevački Hrvati.»?3 


Budući da se stariji hrvatski podunavski pisci, 
poglavito oni iz XVII. i XVIII. stoljeća veoma 
često uključuju - kako je spomenuto - među 
slavonske, treba upozoriti na misli i grafijsko- 
pravopisna rješenja M. Radnića, Stejapa Vilova, 
L. Bračuljevića i E. Pavića. Treba imati na umu 
da je među hrvatskim podunavskim piscima 
onoga doba došlo do susreta talijanskog i mad- 
žarskog grafijskog sustava, do njihova miješanja 
i novih rješenja. U duljoj uporabi tih dvaju susta- 
va razvile su se dvije pravopisne škole koje če- 
sto nazivaju isusovačkom i franjevačkom,“ isu- 
sovci su radije prihvaćali madžarski, a franjevci 
talijanski sustav. Spomenuto je već u ovom 
radu da su franjevci Bosne Srebrene djelovali u 
nizu stoljeća među podunavskim Hrvatima pa 
treba zato upozoriti na povijesnu činjenicu da 
pripadnici Bosne Srebrene nisu tijekom XVII. 
stoljeća mogli osigurati izobrazbu svoga pod- 
mlatka u vlastitim samostanima nego su uvijek 
ponovo tražili dopuštenje za školovanje u ino- 
zemstvu, napose u Italiji. Takva se dopuštenja 
vrhovne uprave Reda mogu pratiti od 8. lipnja 
1628. sve do 7. lipnja 1700.39 

Ljubice Prćić (udata u «bunjevačku» obitelj) i drugih da hrvatski 


štokavsko-ikavski govor u Bačkoj promatraju kao «poddijalekt» u 
Vojvodini, izvan ostalih hrvatskih govora. 

32 P. PEKIĆ, nav. dj., ondje. 

33 Zlatko VINCE, Sudbina ikavice u jeziku hrvatske književnosti 19. 
stoljeća, Forum, god. X (1971.), knj. XXI, br. 3, str. 564. 


34 Tomo MARETIĆ, Istorija hrvatskog pravopisa latinskijem slo- 
vima. Zagreb 1889. - Zatim radovi D. Svagelja, L. Hadrovicsa, A. 
Sekulića i drugih već spomenutih u ovom radu i popisu literature. 
35 Zlatko VINCE, Crafijsko-pravopisna pitanja pretpreporodnog i 
preporodnog doba (...) |. Sabor Slavonije i Baranje, 774-778. 


36 Usp. F. E. HOŠKO, Dvije osječke visoke škole (...), 136, (prema 


291 

Jamačno je Mihovilu Radniću pomoglo 
školovanje izvan Domovine u pisanju knji- 
ga, «bosansko slovinskim» jezikom, jer piše: 
razmiscglagna,gliubavi, slomeno, Boxye, Baca- 
nin, Mihaylo, Backa, Radnich, itd. Zauzet poslo- 
vima i najčešće na putu M. Radnić nije zabilje- 
žio razmišljanja o pravopisnim rješenjima, nego 
je koristio talijanski grafijski sustav. 


O pravopisno-grafijskim rješenjima Stjepana 
Vilova i Lovre Bračuljevića napisane su kraće 
rasprave.“ Hoško misli da bi trebalo «ispitati ko- 
liko su Bračuljević i Vilov ovisni u pravopisnim 
rješenjima o Šimunu Meciću, jer je o njemu 
bilo najnaravnije prenijeti talijansku grafiju iz 
Dubrovnika, gdje j je već prije bila prihvaćena.» 
Šimun Mecić?# napisao je djelo Cvitak pokornih 
aliti kniscice sedam pisama pokorni (...) (Budim, 
1737), u kojem pravopisna rješenja veoma ovi- 
se o talijanskim grafijskom sustavu. Međutim, 
usporedba i šira raščlamba Mecićeva pravopi- 
sa nije u okviru rada, jer je rođen u Požegi oko 
god. 1680. i ondje je umro (23. ožujka 1735.) 
pa svojim životom ne ulazi među podunavske 
pisce (unatoč činjenici da je bio profesorom u 
Budimu). 


Lovro Bračuljević je već god. 1730. objeloda- 
nio svoje djelo Uzao serafinske (naški) goruće 
ljubavi (...) i u njemu svoju Opomenu za pravo, 
dobro i lako štiti ove knjige.” Najznačajnije na- 
čelo Bračuljevićevo je da je «lipše i pofaljenije 
pisati onako kako se govori», i on piše «onako, 
kako govorimo i izgovaramo naški riči: jer kako 
se mogu izgovarati, onako se mogu i u knjigah 
štiti» Piše latinicom i ikavicom, ali priznaje da 
su mu «vlastita slova bosanska», tj. pismo kojim 
su se služili redovnici Bosne Srebrene.*% U svo- 
joj raspravi o pravopisnim rješenjima L. Braču- 
ljevića objelodanio sam Opomenu za pravo štiti 


arhivskoj građi u samostanu u Makarskoj). 

37 Ivan KUJUNDŽIĆ, Fra St SU Vilov, bunjevački jezikoslovac. 

Klasje naših ravni, V (1943.), br. 1, str. 12-17. - Ante SEKULIC, Dva 

DE našoj kulturnoj povijesti. Zagreb 1961. - ISTI, pa 
ačkih Hrvata, 20-39 (poglavlje Prilozi hrvatskom jezikoslovlju) 

38 Usp. Ante SEKULIĆ Šimun Mecić graditelj i čuvar jezika hrvat- 

skoga. Croatica christiana periodica. 1 (1977.), br. 1, str. 34-46. 

39 Naslov djela i Opomena transkribirani su suvremenim grafijskim 

sustavom. 

40 M. TENTOR, Povijest hrvatskih zemalja Bosne i Hercegovine. 

Sarajevo 1942, str. 825-829 (Bosančica). 


Klasje našli ravni, 1-2- 2019, 


u cijelosti.*! Iz Opomene je lako utvrditi da je L. 
Bračuljević poznavao talijanski, njemački, špa- 
njolski i madžarski jezik, pa je potrebe vlastite 
ortografije htio uskladiti s rješenjima u drugim 
jezicima. Zelio je ukloniti smetnje u pisanju i či- 
tanju u nas, ali imajući na umu: «Ali ne možemo 
u tom pravije i pohvaljenije učiniti, nego slažu- 
ći latinska slova za naško izgovaranje, kako su 
naša vlastita slova, to jest bosanska iliti srpska 
za to složena, budući da svaki narod, koji ima 
vlastita slova (koliko ja znam) kad se s tuđi slovi 
služi u svoj jezik, slidi način od pisanja s vlasti- 
tima slovi (...).» Bračuljević nenametljivo ističe 
potrebu usklađivanja latinskog pisma s našim 
potrebama; kod sastavljanja bosančice Braču- 
ljeviću se čini da je pažnja usmjerena potreba- 
ma našega govora. 


Posebne teškoće našao je Bračuljević u pisanju 
fonema č, ć, š, ž, dž (3), d, lj (1), nj (í), g. Zato je 
predložio i držao se pravila pisanja: 


cs-č gl -lj ss - S 
gh - g X-Ž ch -ć 
gn - nj sc- š gi-d 
cx - dž 


Primjerice: rics, moguchie, tiscchiegnie; vaglia, 
daglie; smetagnia, zlamenovagnie; dopusshi- 
egnie, gnin, glass; zascto, nascih, visce; slogh, 
Bogh, ghgnizdo, ghgnilo; megin, uregivati, tugin; 
sinxir, sloxen; Macxar, Ancxar. 


U prosudbi Bračuljevićeva prinosa našim pra- 
vopisnim rješenjima ne bi se moglo prihvatiti 
mišljenje da se radi samo o grafijskim rješenji- 
ma («kao ipak oko pravopisa»)““ jer njegove 
Opomene pokazuju upućenost piščevu u pita- 
nje kvantitete («kolikojstva») i akcenta, budući 
da ističe njihovo značenje: «Koje zlamenje valja 
vrlo paziti, jer u mlogim ričima ne davši kojem 
god slovu vlastito kolikojstvo drugo zlamenje 
nego imade, to jest nego nosi govorenje kako u 
ovim ričima kad, dug, koji ako se protegne u pr- 
voj a, u drugoj u - prva zlamenuje mirisav dim, 
a druga dužnu stvar» Bračuljević je bio protivnik 
pisanja dvostrukih morfema za oznaku duljine 
vokala, brižno je opisivao izgovor pojedinih afri- 
kata, razlikovao je izgovor naših riječi: «imajući 
41 Usp. A. SEKULIĆ, Književnost bačkih Hrvata, 25-28. 


42 Dionizije ŠVACELJ, Nastojanje kao ipak oko pravopisa. Kalendar 
«Novosti», Vinkovci, 1960, str. 179-183. 

niki krupno, niki tanko, niki oštro, niki slatko, 
niki teško, niki lako, ili sasvim ili mlogi ričih iz- 
govaranje». Svoje Opomene za čitanje i pisanje 
Bračuljević je zaključio izvornom misli: «Ali je 
lipše pofaljenije pisati onako kako se govori, jer 
što god je od više nije faljeno, već kuđeno ...»#? 


Emerik (Mirko) Pavić u svome djelu Nadodanja 
glavni dogagjaja k Razgovoru ugodnom naroda 
slovinskoga (Pešta,1760.)*“ pod naslovom Od 
slovosložija slovinskoga pjeva: 


U ovome našem okolišu 

Složni ljudi svi jednako pišu. 

Od pokojnog fra Stipe Vilova 
Složno mećat naučiše slova. 
Slova reko iz knjigah latinskih 

U današnjih jezik naš slovinski.+? 


Iz Pavićevih stihova zaključio je A. Brlić «da je 
Vilov pervi bio, koji je počeo razložnie i razbo- 
ritie s latinskima slovim naški pisati.» Stjepan 
Vilov je doista pridonio razložnom i razbori- 
tom pisanju s latiničkim slovima u nas, ali treba 
da je njegovo djelo Razgovor prijateljski megju 
kerstjaninom i ristjaninom (...) objelodanjeno u 
Budimu 1736., nekoliko godina nakon spome- 
nutog djela L. Bračuljevića. 


Stjepan Vilov je u svome djelu tiskao i tri Opo- 
mene a posljednja od njih ima posebnu vrijed- 
nost kao prilog grafijsko-pravopisnim rješenji- 
ma. Najprije Vilov potvrđuje činjenicu da «u 
pisanju i štampanju riči naših s latinski slovi (...) 
mlogo zamršenja ima» a svaki pisac na svoj na- 
čin sastavljao je slova, nadoknađivao «pomanj- 
kanje, tako jošt se ne more doći na jedinost, i 
tako smetnja se čini u pisanju i štivenju». Prema 
Vilovu «svakolika mučnost dolazi» u pisanju gla- 
sova «C, G, L, N, S. ova bo slova nadopunjaju 
manjkajuća u ričih naših. Ali jer nadopuniti po 
samih sebi ne mogu, tako uzimaju druga slova 
na pomoć, koja im se daju (...).» 


43 Usp. A. SEKULIĆ, nav. dj., ondje. 

44 BŠB, 687, br. 34 (8%, str. 212). Pavić u naslovu piše da je djelo 
«na svitlost danomu; na slavu Božju i za razgovor llirah u verse 
sloxenu». 

45 E. PAVIĆ, Nadodanje (...), str. 114, čl. 28. Pjesma ima sedam- 
deset stihova. - Prema «Zori Dalmatinskoj», III. (1846.) zabilježio 
Ivan KUJUNDŽIĆ, BŠB, 682, br. 7. 

Budući da je Vilov radio «svakako za lašnje šti- 
venje pomagajućih slova manje metati», nije ni- 
kada sastavljao više od dva slova, pa je - primje- 
rice - pisanje afrikata i podataka riješio ovako: 


cs-č gj-d ss- š 
ch - ć lj- lj x-ž 
cx - dž nj-nj 


Primjeri: csas, cselo, csovik, chemer, chorav, csi- 
stocha; cxak, cxigerica, Nacxar; gjavo, gjerdan; 
ljubav, ljucka; ssanac, ssestorica, ssuma; sloxen, 
sluxiti. 


Spomenuta slova «koja nadopunjaju manjka- 
juća, svako se dvostruko nosi: prvo kad samo 
sebe nosi; drugo, kad pomoćnika ima. Kad 
samo sebe nosi, onako se izušćuje, kako jest; 
kad pomoćnika ima, onako se izušćuje, kako bi 
se izustilo, da svoje slovo rič ima.» Kod S pripo- 
minje da se «dvostruko izušćuje, tj. sitno i kru- 
pno: sitno kad samo sebe nosi; krupno kad s 
drugim sastavlja se.» 


Stjepan Vilov odbacio je y, jer «baš nigda po- 
tribe ne ima», protivnik je pisanja lj, nj prema 
talijanskom gli, gn; ističe zatim «Zato potribno 
jest po svaki put i način, da mi drugojačije sa- 
stavljamo slova nego Madžari i Talijanci: koje 
ne vidi mi se boljega nego je u ovome razgo- 
voru učinjeno. Koji bolje vidio bude, neka učini, 
drago će mi biti.» 


O Mirku E. Paviću zabilježio je Grgur Čevapo- 
vić da je bio «vir per exempla eruditione ac su- 
btili rerum indagine clarus».46 


Pavić je pak priznao sebe učenikom S. Vilova 
ne samo u bogosloviji (bio mu je profesorom 
u Budimu) nego i u «mećanju slova». Pavić je 
tumačio svoja grafijsko-pravopisna načela u 
Opomeni uz djelo Jezgra rimskoga pravovirnoga 
nauka kršćanskoga za mladež (Budim, 1769.).%7 
U tumačenjima nema Pavić izvornih misli nego 
je u cjelosti prihvaćao rješenje Stj. Vilova. u za- 
dnjim recima svoje Opomene pripominje: 


46 Cregorius CSPEVAPOVICH, Synoptico memorialis cathalogus 
(...) Budae 1823, str. 228. 


47 BŠB, 687, br. 37. 

«U nikima pak ricsma. po koima se milosstvo, 
ili visse od jednog razumi, dvaput jedne verste 
slovo stavlja se, za razlucsiti mloge od jednoga, 
a u ricsi dajem, kad sadassnje vrime izusschuje, 
po dva dd mechu se, za razabrati sadassnje od 
dossastog vrimena.» 


Takvih razmišljanja nema u Bračuljevića ni Vilo- 
va, ali Pavić nije bio posebice brižan oko jezika 
pa je često pisao prema latinskom vrimae mje- 
sto vrime, verstae mjesto verste, itd. Riječima 
Pavić ne daje dovoljno prostora nego ih piše 
skupno: valjalobimu, akose, kogabi itd.1š 


Veoma plodan pisac, E. Pavić nije sustavno rje- 
šavao grafijsko-pravopisna pitanja unatoč želji 
da se ravna prema pravilima svojih učitelja, po- 
glavito fra Stipe Vilova. 


U XIX. stoljeću, nakon god. 1848. i nakon doga- 
daja oko srpske Vojvodine te preuredbe austrij- 
ske Carevine, sedamdesetih godina prošloga 
stoljeća počeo je preporoditeljski rad među po- 
dunavskim Hrvatima. Začetnici i predvoditelji 
bili su Ivan Antunović i Ambrozije Šarčević, koji 
su okupili oko sebe suradnike i sljedbenike. U 
tom razdoblju rasprava o jeziku je živa, što po- 
tvrđuju brojni članci u Bunjevačkim i šokačkim 
novinama i Nevenu. Preporoditeljski rad među 
podunavskim Hrvatima počeo je sa znatnijim 
zakašnjenjem nego među ostalim Hrvatima. 
Ali sigurno su podunavski predvoditelji bili upo- 
znati sa zbivanjima u drugim hrvatskim pokraji- 
nama. Poznato je, naime, da je Ivan Antunović 
prijateljevao s mnogim poznatim ljudima među 
Hrvatima (J. J. Strossmayer, I. Kukuljević, F. Rač- 
ki, J. Dobrila i dr.), primao je hrvatske listove i 
časopise, a nije mu bio nepoznat rad franjevaca 
Bosne Srebrene u Podunavlju. 

Antunovićeve Bunjevačke i šokačke novine (kra- 
tica BSN) izišle su 19. ožujka 1870. U Kaloči kao 
tjedni list, sadržajno sasvim preporodnocilirske, 
imale su također «Nadometak» kao književni 
dodatak (od broja 3), a poslije Bunjevačku i šo- 
kačku vilu? Tiskanje novina na «bunjevačkom 
48 Ondje, 37. 


49 Bunjevačke i šokačke novine izlazile su tri godišta. God. 1872. 
prestale su izlaziti s brojem 52. Nastavak BSN bila je Bunjevačka i 
šokačka vila, koja se pojavila kao «poučni, gospodarski i politični 
list» god. 1873. Izdavatelj i urednik bio je Ivan Antunović, kako je 
zabilježeno na naslovnoj stranici. Usp. BSB, 757, br. 1, 2. - «Bunj. 
- šokačku vilu» uređivao je poslije Blaž Modrošić. Kolovoza 1876. 

jeziku» bio je u ono doba dokaz srčanosti, a 
brojne pogreške u njima dokazuju manjak ti- 
skarskih radnika (slagara) koji su poznavali jezik. 
Spomenutu činjenicu treba imati na umu ako 
se želi proučavati jezik u BSN. 


Nakon Antunovićevih BŠN i Vile pokrenut je 
Neven (1884), pa se članci o jeziku objelodanje- 
ni u njemu do kraja XIX. stoljeća moraju uključi- 
ti u širu i opsežniju raspravu.?“ 


Uvodni članak u raspravu o jeziku u preporod- 
no doba napisao je Ivan Antunović pod na- 
slovom Slovnica (BSN; I (1870), br. 14, str. 91.). 
Iskreno priznaje pisac da je nevješt raspravi o 
jezičnim pitanjima «s kojima se hrvati mora sva- 
ki, koji hoće da piše». Očito su Antunoviću ne- 
jasne bile mnoge stvari, ali je u istom broju (str. 
91-92.) Mirko Pekanović objelodanio članak O 
pravopisu bunjevačkom. Dva su piščeva zahtje- 
va: uz vokalno r ne treba pisati e a budući da 
se u bunjevačkom govoru jat (č) reflektira kao i, 
treba dosljedno tako i pisati. Stoga pisac zaklju- 
čuje: «Jer u današnjem pravopisu sve suvišno 
što se ne izgovara treba izbaciti i iz pisma.» 


Nakon spomenuta dva članka slijedio je onaj 
Stjepana Vujevića o kojem je već bilo riječi. 
Citatelj u raspravi između Vujevića i Pekanovi- 
ća može lako shvatiti temeljnu misao mladoga 
Pekanovića, da se ne može tražiti slovnička i 
pravopisna pravilnost u uvjetima borbe za «sa- 
čuvanje jezika» od propasti. M. Pekanović se 
zalagao: «Da svaki onaj Bunjevac tko bunjevač- 
ki pisajuć ne upotrebljuje ikavštinu, griši i ruži 
jezik».?! 


Rasprave oko pravopisa isticale su najprije pisa- 
nje refleksa jata (č), a zatim brojna ortografska i 
neortografska pitanja. 


Stjepan Krunoslav Grgić u usporedbi pisanja u 
Hrvatskoj i kod podunavskih Hrvata žali «što jih 
(Hrvate, A. S.) mi sad još ne možemo sliditi u 
pravopisu (...)» ali je zato moguće naći izlaz kad 


tiskan je posljednji broj Vile. 

50 Osim BŠN i Nevena tiskani su u ono doba Misečna kronika 
(1872.) i Subotički glasnik (1875.). Vlasnik i urednik oba lista bio je 
Kalor Milodanović. - Podatke o spomenutim listovima usp. BSB, 
758, br. 3 i 4. 


51 BŠN, 1(1870.), str. 229-230. 

bi se «priinačile hrvatske knjige po bunjevački», 
a teškoća je i u tome što se «ilirska slovnica ne 
uči u kaločkoj preparandiji niti u kojoj drugoj 
školi.» 


No školstvo je u Podunavlju posebno poglav- 
lje u kulturnoj i narodnoj povijesti pa o njemu 
neće biti riječi. U raspravi pak o bunjevačkoj 
ikavici i potrebi da se uči i piše hrvatskim knji- 
ževnim jezikom umiješao se Ambrozije Šarče- 
vić U (pseudonimom: Jedan 
Subotičanin).?2? Clanak je u stanovitom smislu 
odgovor S. Vujeviću, ali je značajno isticanje 
stanovišta uredništva BSN koje misli da novine 
treba pisati ikavicom, a «za škulske njige pri- 
poručuje hrvatski pravopis».?* Zatim, Šarčević 
pripominje da se Bunjevci trebaju držati zapad- 
nog govora («naričja»), a u pravopisu odlučno 
je za fonetski način pisanja.“ Ima, međutim, 
u članku Šarčevićevih rečenica koje potvrđuju 
njegovo prihvaćanje pravopisa V. S. Karadžića 
kao i njegovu suradnju s l. Garašaninom.?? 


Treba spomenuti da I. Antunović na početku ra- 
sprave o jeziku i pravopisu nije iznio svoja čvrsta 
stanovišta, ali je već u uvodu svojoj knjizi Bog s 
čoviekom na zemlji (1879.) protumačio svojim 
«milim odrastlim Bunjevcem i Šokcem» zašto 
se odlučio za novu grafiju (jednostavnost, od- 
bacivanje tuđinskog madžarskog i njemačkog 
utjecaja, približavanje Slavenima koji su preina- 
čili i prilagodili latinicu) i ističe «kao što se dva 
samoglasnika ie u našem jeziku mehki i milo u 
jedno stapaju, tako će Bog i srića dati da se i 
mi uz jedan isti pravopis duševno složimo, te iz 
jednog istog izgovora blagodati obće prosvite 
crpimo!» 


Rasprava o jeziku nastavila se također u Neve- 
nu (prvo godište 1884. i drugo 1885.), S. Vuje- 
vić zalagao se opet za prihvaćanje hrvatskoga 
književnog jezika, dok je urednik M. Mandić s 


52 BŠN, II (1871.), str. 212-213. Šarčevićev članak treba sadržajno 
vezati uz članak «Mnienje Uredničtva», BSN, II (1871), str. 148. 
53 BŠN, II (1871.), str. 224-225. 

54 BŠN, II (1871.), str. 236. 

55 Alba KUNTIĆ, Počeci borbe za preporod bačkih Bunjevaca. 
Beograd 1969, str. 371-430. Građa u knjizi ne odgovara naslovu 
(od 450 stranica samo stotinjak je u svezi s bačkim Bunjevcima); 
I. Antunović i Bozo Šarčević su uklopljeni u piščevu viziju srpske 
kneževine u drugoj polovici XIX. stoljeća, itd. 

dijelom suradnika mislio da novine trebaju biti 
na «ikavštini». 


Medutim, u bačkih Hrvata u drugoj polovici 
XIX. stoljeća stvorile su se dvije skupine pisa- 
ca: jedna se zalagala za jedinstven književni 
jezik i pravopis s ostalim Hrvatima, jer je znala 
da su same, vlastite bunjevačke i šokačke sna- 
ge nedovoljne za čuvanje, obranu i izgradnju 
književnog jezika i narodne kulture (S. Vujević, 
Ð. Balog, zatim I. Antunović); druga je pak sku- 
pina (A. Šarčević, M. Pekanović, K. Milodano- 
vić, M. Mandić) mislila da jezik podunavskih 
Hrvata (Bunjevaca i Šokaca) treba izgrađivati 
u samostalni književni jezik, pa su se uporno 
zalagali za ikavicu «bunjevačkog jezika»; takva 
pak usmjerenost književne i jezične djelatnosti 
vodila je pokrajinskoj (regionalnoj) odvojenosti 
i osamljenosti.?* 


kkk 


Za podunavske hrvatske pisce nije općenito 
bilo grafijskih poteškoća u XIX. stoljeću, jer je 
veoma lako bila prihvaćena «ilirska» grafija. Me- 
đutim, u Subotici, najjačem kulturnom središtu 
onoga doba, kasno su se počele tiskati knjige 
«novim pravopisom». Jamačno su na to utjeca- 
le tiskarske mogućnosti (vlasnici tiskara bili su: 
K. Bittermann, Krausz i Fischer, J. Bittermann, S. 
Schlesinger, S. Székely, Šime Pertić, Vinko Ble- 
sić, Nikola Tomić). 

a) Novom grafijom tiskao je svoja djela Stjepan 
Krunoslav Grgić u Subotici god. 1865."7 a svoj 
Mali križić Nazaretanskog Isusa god. 1862. u Ba- 
ji.?8 Knjižica podunavskog pisca Ivana Ambro- 
zovića tiskana je novim pravopisom god. 1851. 
u Osijeku.?? Medutim, za vlastitih istraživanja u 
subotičkom povijesnom arhivu (Hilstorijski ar- 


56 O posljedicama takva pristupa narodnim pitanjima usp. 
Zivko MANDIC, Povijesna antroponimija bunjevačkih Hrvata u 
Madžarskoj. Budapest, 1987, 43. 

57 Stipan GRGIĆ, Živa ružica (..). Subotica 1865. (Međutim 
prvo izdanje ovog molitvenika je tiskano u Kaloči 1858.) - ISTI, 
Vikovičita živa ružica (...). Subotica 1865. - Usp. BSB, 697, br. 
122 i 123. 

58 Stipan GRGIĆ, Mali križić Nazaretanskog Isusa. Baja 1862. - 
Usp. BSB, 697, br. 119. 

59 Ivan AMBROZOVIĆ, Radost, kad je prepošt g. Ernest Kelle sl. 
kr. varoši Zomborske parok, naročiti prepošt od Oronta postao. 
U Osieku 1851. - Usp. BSB, 695, br. 108. 

hiv Subotica), moglo se utvrditi da su se pe- 
desetih godina XIX. stoljeća u arhivskoj gradi 
upotrebljavali znakovi: č é š, lj, nj, što upućuje 
na zaključak da su se preinačeni i prilagođeni la- 
tinički znakovi rano primjenjivali u Podunavlju. 


b) Znakovi za glasove ć, d pokazuju u XIX. sto- 
ljeću, poglavito u drugoj polovici, dvostrukost, 
jer se za Ćć piše također tj za ť pak dj i gj (pri- 
mjerice: osića, sitjeju, čvrstja, listjem;*' gradjan- 
ski, gjubre / djubreta; varmegja; svadja, djuve- 
gija; magjarski jamačno prema madžarskom 
gj-magyar).** Dvostrukost u pisanju može se tu- 
mačiti manjkom priručnika (nije ga bilo niti u Hr- 
vatskoj, jer nije bilo opće prihvaćenih normi). 
U preporodnom radu među podunavskim 
Hrvatima pisci su se držali morfonološkog pra- 
vopisnog načela, ali ne uvijek dosljedno, pa su 
se često pomagali i fonetskim: u asimilaciji (po 
zvučnosti) ravnali su se prema morfonološkom 
načelu; etnike su pisali najčešće malim počet- 
nim slovom (hrvatah, bunjevacah);** enklitike 
(zamjeničke glagolske prislonjenice) sastavlja- 
li su s riječima uz koje su stajale (jaću, nevide, 
nedivane, itd.);## u pisanju stranih imena nije 
bilo dosljednosti pa se pisalo izvorno i fonetski 
(Tisa/ Tisza, ministar; Csaki/Caki; ali bilo je i mje- 
šavine: Brittiš, Andrašy i sl.).$6 

c) U pisanju slogotvornog r nije bilo dosljed- 
nosti. Pisalo se: serce, pervi, verhu, kervi itd., ali 
također: krv, prvi, posrnuti, žrtvovati itd.$7 Kole- 
banje u pisanju r er nije navlastito samo podu- 
navskim piscima nego je poznato u hrvatskoj je- 
zikoslovnoj literaturi XIX stoljeća. Zanimljivo je, 
međutim, da isti pisac nije dosljedan u pisanju 


60 U povijesnom arhivu u Subotici (Istorijski arhiv Subotica) pro- 
učavao sam arhivsku građu svinja i kolovoza 1979. i srpnja 1980. 
(Fond: Magistrat grada Subotice). 

61 Usp. BSN, I (1870.), 166; I (1870.), 47 (u oznakama godišta je 
označena stranica) itd. 

62 BŠN, 1(1870.), 38; III (1872.), 47 (u oznakama godišta je ozna- 
čena stranica) itd. 

63 Usp. Lj. JONKE, Književni jezik u teoriji i praksi. Zagreb, 1965, 
str. 37-75. 

64 BŠN, I (1870.), 213, 212. 

65. BŠN, I (1870.), 230, 91. 

66 U BŠN, III (1871.), 241; III (1872.), 21 (Koloman Tisa/Tisza 
spomenut je u ovom radu kao ministar koji je odobrio rad Pučke 
Kasine). 

67 Već se u sva tri godišta BŠN može zamijetiti kolebanje u član- 
cima suradnika, ali su u trećem (1872) neznatna pa ga pišu kao r 
(bez dodatnog vokala e). 

r / er u istom djelu (članku, knjizi) kao primjeri- 
ce u radovima A. Sarčevića i K. Milodanovića. 
K tomu treba imati na umu da se u hrvatskim 
školskim knjigama i časopisima (Vienac) pisalo 
to r s popratnim vokalom.®8 Budući da su takve 
knjige stizale u Podunavlje, poticale su ondje i 
takav način pisanja. 


d) Podunavski Hrvati su ikavci pa je na mjesto 
glasa jat (č) u knjigama i člancima i. U BSN i Ne- 
venu većina članaka napisana je ikavski (A. Sar- 
čević, Stjepan Vujević, Đ. Balog). Medutim, sve 
knjige i članci koji su u drugoj polovici XIX. sto- 
ljeća namijenjeni širem čitateljstvu, potpuno su 
ikavski (Antunovićevo djelo Covik s Bogom), 
dok su drugi pisani ijekavicom. Ekavski govor 
srpskog žiteljstva u naseljima koja su bila uz hr- 
vatska nije u to doba utjecao na «bunjevačku 
ikavicu.»“ Suradnici hrvatskih časopisa i novina 
u Podunavlju koji su slali svoje članke i izvješća 
iz hrvatskih krajeva, pisali su ijekavicom i nisu 
ikavizirani. 


4. Razmatranje o svemu što su hrvatski bački 
pisci napisali o svome jeziku i kako su rješavali 
grafijsko-pravopisna pitanja upućuje na zaklju- 
čak da se može o građi koja je skupljena veoma 
pouzdano raspravljati (o glasovima, oblicima). 
Put od M. Radnića do L. Budanovića krajem 
XIX. stoljeća bio je dug, ali na njemu su pisci 
uvijek nalazili sebe kao pripadnike naroda koji 
je svoje jezikoslovne poteškoće rješavao s po- 
trebama i dobom vremena. Hrvatski pisci iz 
Bačke pridonosili su tim rješenjima ponekad 
kao preteče, u XIX. stoljeću pak kao osamljenici 
kojima je bio potreban uzorak i poticaj. 

Pisci preporodnog razdoblja u podunavskih 
Hrvata (Ivan Antunović, A. Šarčević i drugi) tr- 
sili su se u složenim prilikama nagodbenjački 
preuređene Austrije, nazivali su svoj jezik po- 
krajinskim (regionalnim) nazivom «bunjevački», 
«bunjevački i šokački», ali su se zalagali da knji- 
ge budu pisane hrvatskim književnim jezikom 


68 Lj. JONKE, nav. dj., str. 103-105. 


69 Ivan ANTUNOVIĆ, Čovik s Bogom u svojih molba i prošenja. 
Kaloča 1884., 8", str. VII + 987. - Usp. BSP, 702, br. 161. (Budući 
da je molitvenik, I. Antunović složio ga je ikavicom. I drugi pisci 
molitvenika S. Grgić, F. Vujković Lamić, L. Budanović, BI. Rajić 
sastavljali su svoja djela «bunjevačkom ikavicom»). 

70 Usp. I. POPOVIĆ, Zbornik Mat. Srpske za književnost i jezik, 
l. Novi Sad 1953., str. 130. 

onoga doba (S. Vujević, Đ. Balog, B. Šarćević, 
I. Antunović). U listovima, časopisima i molitve- 
nicima isticana je potreba čuvanja «bunjevačke 
ikavice». 


Konačno, rasprava o nazivu jezika i pravopi- 
snim rješenjima starijih hrvatskih podunavskih 
pisaca ostaje otvorena, jer je građa veoma bo- 
gata, zanimljiva, poticajna. Istraživanja mogu, 
naime, dopuniti i ispraviti sliku naše narodne 
periferije koja se nikada nije odricala vlastitog 
doprinosa općim i gorućim pitanjima znan- 
stvenoga, kulturnog i umjetničkog života svoje 
hrvatske zajednice. U suvremenim, današnjim 
raspravama i zauzetosti oko jezika u Bačkoj ne 
treba zaboraviti put razvitka: nisu se nikada naši 
pisci izlučivali od cjeline. Djelovali su uvijek kao 
dijelovi, neotuđivi dijelovi svoga naroda i njego- 
ve kulture”. 

Summar 
IDEAS FOR THE TITLE OF THE LANGUAGE 
OF THE CROATS FROM BACKA 


Croatian writers from the Danube area (Backa) 
worked under particular conditions: after the 
departure of the turks they devoted themsel- 
ves to the reconstruction of the country and to 
educational, literary and scientific work to satis- 
fy the needs of the school system and of educa- 
tion in general. After the reign of Maria Theresa 
and Joseph II and up to the middle of the 19th 
century there was no significant philological ac- 
tivity, but then Ivan Antunović initiated regional 
literature in the Backa area. Among the writes 


3-14 


mentioned in this paper are the following: Mi- 
hovil Radnić, Stjepan Vilov, Lovro Bračuljević, 
Emerik Pavić, Ivan Mihalović, Lajčo Budanović, 
Bozo Šarčević and others. The writers called 
their language Bosnian, Bosnian- Slavonic, Ilyric 
and the language of the Bunjevci and the Sokci. 
All these terms actually describe the Croatian 
štokavian-ikavian dialects. Older writers had 
various solutions for orthography, but in 1730 
Bračuljević stated that one should write as one 
spoke. In the sourse of the 19th century, Croa- 
tians from the Danube basin began to accept 
principles of orthography and to apply them as 
they were used in other Croatian areas. 


Prva bunjevačka diletantska kazališna skupina Antuna Karagića iz Gare 

PRIPOMENE O JEZIKU 
BUDANOVIĆEVA MOLITVENIKA 


ANTE SEKULIĆ 


15-20 


Lajčo Budanović (1873.-1958.) bio je kulturno- 
prosvjetni djelatnik među bačkim Hrvatima i 
prvi biskup obnovljene Bačke biskupije sa sjedi- 
štem u Subotici. Rad raspravlja o Budanovićevu 
molitveniku «Slava Božja u molitvama i pismima» 
(1902.). Knjiga je složena u lijepoj hrvatskoj što- 
kavskoj ikavici i pruža značajnu građu o morfo- 
loškim i glasovnim Budanovićevim rješenjima. 
Budući da je molitvenik objelodanjen prije sto- 
tinjak godina, može pomoći jezikoslovcima u 
razmatranjima o značajkama govora bunjevač- 
kih Hrvata. 


1, UVOD = Veliki molitvenik Slava Božja u moli- 
tvama i pismima objelodanjen je 1902. god. u 
Budimpešti dok je sastavljač i pisac Lajčo Buda- 
nović bio kapelanom u Novom Sadu. Riječ je o 
knjizi koja se čuva u brojnim obiteljima bačkih 
Hrvata ne samo kao još uvijek uporabna «sve- 
ta knjiga»! nego i kao dragocjenost kojom se 
ponose vlasnici i koja čuva spomen na velika 
čovjeka. Spomenuta je, naime, knjiga složena 
u lijepoj hrvatskoj štokavskoj ikavici Budanovi- 
ćevih sunarodnjaka. Knjiga je svojim sadržajem 
doista pobožna - «sveta knjiga» kako je spome- 
nuto - ali je ujedno svojevrstan priručnik pouka 
i uputa u svagdašnjici, pobuda u čuvanju i obra- 
ni osobnoga dostojanstva i jezika. 

Treba pripomenuti da Lajčo Budanović svojim 
životom vezuje dva stoljeća, jer je rođen sedam- 
desetih godina XIX, a umro je u drugoj polovici 
XX. stoljeća, pa je u svim narodnim, društvenim 
i crkvenim gibanjima sudjelovao kao iznimno 


1 U govoru bačkih Hrvata svaka je nabožna knjiga a molitvenik 
posebice - «sveta knjiga». Budući da su knjige - molitvenici bile 
rijetkost, brižno su ih čuvali: u crkvu su ih nosili omotane rupčići- 
ma, a tko je mogao priskrbiti, rado je imao «svetu knjigu» uvezanu 
u kožu ili u baršun s bjelokosnim uresima. U starim oporučnim 
ispravama «sveta knjiga» je obiteljsko blago, koje sastavljač oporu- 
ke obično ostavlja kao baštinu najstarijem sinu ili kojemu starijem 
članu obitelji. 

sposoban i zauzet djelatnik.? Iz njegove su pak 
svećeničke službe izvirale sve ostale djelatno- 
sti: spisateljski i kulturni rad, osnutak društva i 
udružbi, voditeljstva bratovština i katoličkih 
pučkih čitaonica.’ 

U ovom članku želim najprije upozoriti na sa- 
žeti Životopis Lajče Budanovića, zatim na bi- 
bliografiju njegova rada. Slijede pripomene o 
pravopisnim rješenjima u spomenutom moli- 
tveniku kao i o glasovnoj i morfološkoj gradi u 
njemu. 


Il. ŽIVOTNE CRTICE -= Životopis Lajče Buda- 
novića započinje 27. ožujka 1873. u Bajmo- 
ku, u uglednoj hrvatskoj posjedničkoj obitelji, 
u jednoj među «najpoznatijim bunjevačkim 
kućama».* Patrijarhalan i strog djedovski odgoj 
udario je temelj Budanovićevu životu, jer se 
dosljedno i postojano odlučio za službu drugi- 
ma kao svećenik. Nakon izobrazbe u Subotici 
i Kaloči službovao je kao kapelan u Kaćmaru, 
Subotici, Novom Sadu, Somboru i drugdje, dok 
je kao župnik razvio uspješnu djelatnosti u Bač- 
kom Brijegu (Beregu), Baji i Subotici.? 


2 Usp. MILKO CEPELIĆ, Tri dana med Bunjevcima i Šokcima, S u b 
otičkaDanicaza 1914., 55-74; (***), Lajčo Budanović i Bajci, 
Neven, XXVIII 1911, 7, 53-54; ANTE SEKULIC, Cjelovit lik Lajče 
Budanovića (nacrt za studiju), Subotička Danica za 1971, 
41-49; ISTI, Lik zaboravljenog velikana, Obnovljeni život, 
V/197, 437-453; ISTI, Marijanske pobožnosti podunavskih Hrvata, 
Zagreb, 1958., 10, 12, 15, 16, 20, 22, 25, 28, 31, 32, 36, 38, 60, 
63; ISTI, Značenje molitvenika i obrednika biskupa Budanovića 
u širenju Marijina štovanja u Podunavlju (Mariološki kongres. 
Kevelaer, rujan 1986.) štovanje Bogorodice u Hrvata 
u XIX. i XX. stoljeću, KS i HMI, Zagreb 1990, 25-31; G. SZALACZ, 
A magar latolkus Egyház a szomszédos államok uralma alatt. 
München 1975., 105-130; TOMO VERES, Jednostavni velikan, D a 
nica, 1979., 58-63 i dr. 


3 Neven, XXVIII/1911, 7, (15. VIL) IVICA PRĆIĆ, Ljudevit Lajčo 
Budanovi (1873-1958) - povodom 25. obljetnice smrti, S u b o t i 
čka Danica 1984., 139-145. 


4Subotička Danica 1928., 37. 
5 Usp. A. SEKULIĆ, Cjelovit lik Lajče Budanovića, 42-43. 

Od 12. siječnja 1920. pa sve do svoje smrti 
bio je L. Budanović građanin subotički, najpri- 
je kao župnik najveće gradske župe u Suboti- 
ci, zatim je od 10. veljače 1923. administrator 
Bačke apostolske administrature, imenovan je 
biskupom 23. veljače 1927. (posveta je obav- 
ljena 1. svibnja 1927). Nakon ratnih teškoća, 
progona, uhidbe, i zatočeništva ponovno je od 
7. svibnja 1946. upravljao svojom crkvenom 
pokrajinom «s pravima, ovlastima i dužnostima 
koja pripadaju rezidencijalnom biskupu».“ Na 
grobu biskupa Budanovića u subotičkoj stolnoj 
crkvi uklesane su riječi: «Labore magis quam ae- 
tate grafi consumptus obdormivit in Domino...» 
Umro je, naime 16. ožujka 1958. u Subotici. 

U sažetom životopisu Lajče Budanovića treba 
imati na umu najmarkantnije podatke: da po- 
tječe iz ugledne, patrijarhalne, hrvatske obitelji, 
zatim da je bio svećenik - uzoran, neporočan, 
nesebičan, tvrda značaja kao da je isklesan bio 
od kamena, konačno: bio je biskup koji je svoju 
službu obavljao kao pastoralni djelatnik pa mu 
propovijedi i govori nisu teološke i dogmatske 
rasprave, nego jednostavni poticaji vjernika 
neka žive svoju vjeru, svoje kršćanstvo. Njegovi 
su pak suvremenici isticali «skromnoga subotič- 
kog biskupa, koji uvijek povučen, daleko od pa- 
rada i svečanosti, bez reklame i vanjskog sjaja, 
radi...».8 

O crkvenim prilikama i radu Lajče Budanovića 
ima podataka u časopisima, crkvenim shema- 
tizmima, godišnjacima na hrvatskom jeziku, 
također na mađarskom, a na njemačkom je Bu- 
danovićev rad prikazan u raspravi o vjerskom 
životu bačkih Nijemaca, što ju je napisao Josef 
Haltmayer.? Potrebno je pripomenuti da je Bu- 
danović bio doista čovjek velikoga formata, dje- 
latnik silnoga zamaha, krupna pojava izrasla na 
našoj etničkoj periferiji? pa očekuje potpunu 
monografiju i znanstvenu prosudbu. 


6 Isto, 43-46. 


7 Congregatio pro negotiis ecclesiasticis extraordinariis, Nr. 
3259/46. od 7. svibnja 1946. - Dopis Apost. Nuncijature u 
Beogradu, br. 17/3/46, od 13. lipnja 1946. 

8 ZVONIMIR A. LUCKAR, Obnovljena Bačka biskupija, Hrvat 
ska straž a, VIII/1936, 152. 

9 JOSEF HALTMAYER, Die katolischen Donauschwaben 
in der jugoslawischen Batscka (1918-1945), Die katolischen 
Donauschwaben in den Nachfolgestaaten 1918-1945. Freilassing 
1972, 229-276. 

10 Usp. A. SEKULIĆ, Budanovićeva zbirka crkvenih napjeva, Sv. C 
ecilija, XLVI/1977, 3, 67. 

11, BIBLIOGRAFIJA L, BUDANOVIĆA - Obilata 
je bibliografija Budanovićeva rada. Prvi je obje- 
lodanio popis Budanovićevih djela Ivan Kujun- 
džić u svojoj Bunjevačko-šokačkoj bibliografiji," 
zatim je sličan popis učinio Ivica Prćić u prigod- 
nom članku u povodu 25. obljetnice Budamo- 
vićeve smrti.!* Osobno sam također sastavljao 
popis Budanovićevih djela.!3 Međutim, Buda- 
novićevim spisateljskim djelima treba pribrojiti 
brojne članke koje je rasuo po glasilima i go- 
dišnjacima, primjerice: Bunjevački pravopis," 
Zašto nas, Bunjevce, stari dokumenti nazivaju 
«Vlasima», Povijest Humske zemlje,'* Sa puto- 
vanja po hrvatskom Gorskom kotaru." 

O rukopisima Budanovićevim još je nepoznato 
koliko ih je i koji su im sadržaji. Iz nekoliko ruko- 
pisa diplomskih radova!š može se zaključiti da 
se radi o propovijedima te prigodnim, nabož- 
nim govorima.!? O rukopisnim propovijedima 
iz god. 1955 i 1956. zabilježio je Andrija Anišić 
slijedeće: «Ove propovijedi nisu ni teološke ni 
dogmatske, one su pastoralne».?“ 

Veliki molitvenik Slava Božja u molitvama i pi- 
smima složio je Budanović u punoj životnoj 
snazi, na svršetku trećega desetljeća svoga ži- 
vota. Knjiga je veličine 10 x 15,5 cm, str. XVI 
+ 701. Tiskana je u Budimpešti, u tiskarskom 
zavodu Stephaneum, bez oznake godine. Me- 
dutim, prema oglasu u Nevenu, XIX/1902. br. 
4 radi se o 1902. god.?! Za to djelo služit će u 
radnji kratica BSB. 


11 IVAN KUJUNDŽIĆ, Bunjevačko-šokačka bibliografija, R a d 
355 JAZU, Zagreb 1969, 703, 707 br. 190, 200, 214, 215, 219, 
220 i dr. 


12 Usp. bilj. 3. 


13 Popis objelodanjen u radovima spomenutim u bilj. 2 ovoga 
rada. 


14 Neven, ll/1895. 1, 4-5; 3, 43-35; 4, 59-60. 

15 Neven, XXI1/1905, 8, 121-122. 

16 SubotičkaDanicaza 1938, 44-46, 

17 Subotička Danica za 1938, 52-64. 

18 Primjerice: ANDRIJA ANIŠIĆ, Marija kao uzor savršenog živo- 
tau propovijedima biskupa Lajče Budanovića - dipl. Rad. Institut za 
teologiju, Zagreb 1983. (rukopis). 

19 U nedavno ustanovljenom Institutu «Ivan Antunović» u Subotici 
pohranjeni su brojni autografi I. Budanovića. Rukopisi su nesređe- 
ni, a nema ni popisa sačuvanih radova i bilježaka. 

20 A. ANIŠIĆ, Nav. dj, 3. 


21 Usp. I. Kujundžić, Bunjevačko-šokačka bibliografija 705, br. 
200. 

Spomenuta molitvena knjiga Budanovićeva 
predmet je ovoga rada uz pripomenu da je sa- 
stavljač velikoga molitvenika već 1907. složio 
Malu Slavu Božju u molitvama i pismima (Budim- 
pešta, 1907.).2* Na 158 stranica knjige u prvom 
izdanju jezik je hrvatski, bunjevačko-šokačka 
ikavica, ali je u drugom (Subotica 1932.) i svim 
ostalim izdanjima (uključivši i šesto) dosljedno 
proveden hrvatski književnih jezik. 

Pod istim naslovom Mala Slava Božja s pod- 
naslovom Nazivi za pisme objelodanio je L. 
Budanović svoj rad u Novom Sadu (Ujvidćk, 
1907.25 O knjižici sam objelodanio raspravu,” 
a također i o ostalim Budanovićevim djelima.?? 
Budanovićev veliki molitvenik poznat je među 
pukom kao Velika Slava Božja a u uporabi je 
do naših dana. Uz vjersko-nabožno značenje, 
knjiga je svjedočanstvo o jeziku Budanovićevih 
sunarodnjaka. 


TV. PRAVOPIS MOLITVENIKA = Pravopis u BSB 
je u cjelini Budanovićevo rješenje. U mladim 
je, naime, danima Budanović napisao kraću ra- 
spravu Bunjevački pravopis??, a 1914. Priredio je 
treće izdanje slovnice Ivana Mihalovića i obje- 
lodanio je u Baji.“ Treba imati na umu da Bu- 
danović nije za svoga školovanja čuo ili naučio 
makar jednu hrvatsku riječ u školi. 


1. Kada je Budanović slagao svoj molitvenik, 
ispriječila mu se teškoća s glasom d, koju je rije- 
šio s pomoću gj: angjela XV; svegjer 78; megju 
108; dogji 149; milosrgje 285; gjavolska 285; 
navagjale 237. 


2. Budanović dosljedno piše: ne ću 155, 158, 
160, 170; također piše futur I. uvijek u obliku: 
činit ću, molit ću, pivat ću, zafaljivat ću, uradit ću. 
Neobično je: tako gjer ne ostavi 305. Možda se 
radi o slagarskom propustu koji nije ispravljen. 


22 Nav. dj, 707, br. 214. 
23 Ondje. - Djelo je hektografirano, str. 32, vel. 24 x 16 cm 


24 A. SEKULIĆ, Budanovićeva zbirka crkvenih napjeva, Sv. C e c il 
ij a, XLVI/1977, 3, 66-67. 


25 A. SEKULIĆ, Značenje molitvenika i Obrednika biskupa 
Budanovića u širenju Marijina štovanja u Podunavlju, Rim 1990. (u 
tisku, na njemačkom). 

26 Neven, XI1/1985, I, 45; 3, 43-45; 4, 59-60. 

27 JÁNOS MIHALOVICS, Gyakorlati Délszláv (illir) nyelvtan. (...) 
rendezte Budanovich Lajos béregi plábános. Baja 1914. 

3. Jamačno je Budanovićevo školovanje i jezi- 
koslovni samoodgoj razlogom što piše primjeri- 
ce: sudca 56, odsuda 107, odkupitelja 106. 


4. Neujednačeno primjenjuje Budanović na- 
čelo pisanja velikog slova: po rukama svetoga 
tvojega Angjela 29; bl.divica Marija 78; blažene 
Divice Marije, majke Božije 185; Vrhovni Gospo- 
daru svih stvari 152; Veliki petak 122; veliki četvr- 
tak 121, 122. 


5. Raspored pravopisnih znakova u Budanovi- 
ćevu molitveniku ne ravna se prema utvrđenim 
pravilima - ni onodobnim hrvatskim niti mad- 
žarskim. U školi je, naime, Budanović učio pra- 
vila mađarskog pravopisa, koja se nisu mogla 
koristiti u hrvatskom jeziku, pa je zato stvarao 
i stvorio u molitveniku vlastitu interpunkciju. 
Sastavljaču je bilo jasno gdje treba staviti točku 
i zarez: Priporučamo ti, pridobra Majko, dušu i 
tilo tvrdo se ufujuć, da ćeš nam u svakoj potribi 
milostivo priteći u pomoć 288. 


Točkom je obilježen kraj rečenice, zarezom je 
odvojen umetnuti vokativ, zavisna je rečenica 
odvojena od glavne zarezom. Međutim, u 
BSB nema nikakvih pravila po kojima je Buda- 
nović stavljao ili pak ispuštao pisanje zareza 
u zavisnosloženim rečenicama. Sastavljač je 
dosljedan u pisanju zareza uvijek kad što po- 
sebice ističe, kao i iza riječi ili izraza kojima se 
izravno obraća Bogu, Bogorodici i svecima u 
litanijama 94, 145, 160, 179, 239, 250, 260, 274, 
molitvama 1, 6, 16, 80, 97, 131, itd., uzdasima 
15, 164, 185, 244, pozdravima 2, 132, 155, u 
svim pjesmama od misnih, blagdanskih do pri- 
godnih 312-677. 


Jamačno bi podrobnije razmatranje o stavljanju 
zareza u BSB pomoglo u prosudbama o osob- 
nim, naravnim značajkama pisca i njegovim 
raspoloženjima. Upitnici su stavljeni u knjizi na 
mjesto gdje se obično pišu i danas, primjerice u 
tekstu o ispitu savjesti 45, 46, 47, u razmatranju 
«prid Svetotajstvom» 142, 143-145. Uskličnici su 
česti u zazivima i pohvalama 41, 63, 142, 206, 
245 i dr. navodnici su stavljeni gdje se i danas 
ispisuju, a služi se sastavljač i drugim pravopi- 
snim znacima, ali ne prema pravilima koja su 


28 Usp. VLADIMIR ANIĆ - JOSIP SILIĆ, Pravopisni priručnik, 
Zagreb 1987, 18-19. 

utvrđena u ono doba u hrvatskom pisanju, niti 
su slična onodobnoj mađarskoj interpunkciji. 


Y, GLASOVI = Što se tiče proučavanja glasova u 
bačkih Hrvata BSB može biti pouzdano i boga- 
to pomagalo. Općenitoj tvrdnji u prilog je činje- 
nica da je Budanović podrijetlom, shvaćanjem, 
ponašanjem i radom bunjevački Hrvat, koji se 
je u osobnoj izobrazbi mogao naslanjati jedino 
na govor svoje majke, a službama u hrvatskim 
naseljima (Baja, Bereg, Subotica i dr.) mogao 
je temeljito upoznati zajedništvo hrvatskoga 
žiteljstva (i vjernika) u lijepoj štokavskoj ikavici. 
Ikavica pak udružuje spomenuti živalj s ostalim 
ikavcima, posebice s onima u Lici, Dalmatin- 
skoj zagori i Bosni.?? Ikavizam je bačkih Hrvata 
«nesumnjivo najotporniji i najduže se čuva kao 
obeležje Bunjevaca» u Bačkoj. 


1. Štokavska je ikavica dosljedno provedena u 
svim izvornim molitvama, pjesmama i pouka- 
ma kao i u prijevodima s latinskog, mađarskog 
i njemačkog. Primjerice: sičanj, Svićnica, misec, 
priporučiti XIV, XV, devetnica je nika posebna 
pobožnost XVI, nikoja svetkovina i posli blagda- 
na spominje se osam dana XVI, privedi krivovir- 
nike 12, da grihote sve smrvi 603, svog meštra 
virno slidi 613. 


Rijetki su ekavizmi u BSB: podneo 12, stareši- 
na 12, primer 19, 80, poneti 57 ode - ponekad 
mjesto ovdi, odnet, donet, nemam, nema i još 
poneki. 


2. U molitveniku Budanović piše grihota 603, 

brez griha 185 unatoč tomu što je u živom go- 

voru glas h zamijenjen glasom j: grijota, brez 
3 


grija. 


3. U BSB potvrđene su konsonantske skupine 
št i šć: - poštenje XIV, 13, 81, 100, 202, 203, šti- 


29 Usp. M. JAPUNCIC, Osobine bunjevačkog govora u Lici, N a 
stavni vjesnik, knj. XX. Zagreb, 1912; G. TOMLJENOVIC, 
Bunjevački dijalekat zaleđa senjskoga s osobitim obzirom na naglas. 
Nastavni vjesnik. XIX, Zagreb, 1922; S. PAVICIC, Podrijetlo 
hrvatskih i srpskih naselja i govora u Slavoniji, Djela JAZU, Zagreb 
1953; ISTI, Seobe i naselja u Lici, Zbornik za narodni životi obi- 
čaje južnih Slavena, knj. 41, Zagreb 1962; I. POPOVIC, O bačkim 
bunjevačkim govorima, Zbornik Matice srpske za književnost i 
jezik 1/1953, Novi Sad 1953; A. SEKULIC, Narodni život i običaji 
bačkih Bunjevaca, Zbornik za narodni život i običaje bačkih 
Bunjevaca, knj. 50, zagreb 1986, 164-197 i dr. 


30 A. SEKULIĆ, Nav. dj, 181. 

venje, štije se 123, vošten,?! posvetilište (blago- 
slovine uskrsne), noćište, godište, krštenje 38: — 
utočište 35, 188, 189; čistilišće 103, 303, iskreno 
prašćam 12, kad se misnik pričešća 32, nek bude 
na prošćenje 141, izušćava tvoje ime 92, priče- 
šće, pričešćenje, 11, pročišćenje, očišćenje 181, 
Vodokršće, kršćanin?“ Treba pripomenuti da 
proštenje ima u SBS trostruko značenje: oprost 
(u crkvenom značenju); crkveni god, proštenje; 
opraštanje. 


4. U glasovnoj skupini zn dogodila se disimila- 
cija suglasnika u zl: zlamen, zlamenovat 22, 37, 
ali je jednom zabilježena i riječ znamenovanje 
120. 


5. Konsonant t u skupini tk ispada u BSB u slu- 
čajevima: ko, tko 45, 46, 47, 69, ali također: tko 
sam ja 57. U suglasničkoj skupini st u pridjeva 
muškoga roda ispada suglasnik t: bolesan, rado- 
san, korisan, žalosan, pakosan. 


6. Glas i često otpada u infinitivu glagola: nosit 
10, pohodit 130, prosit, doć, gledat,” ali tako- 
đer: hvaliti i slavit kroz sve vike vikova 78, trpit 
moraju 70, pritvarati kruh 129, kako ću to učiniti 
152. 


VI, MORFOLOGIJA = U oblicima (morfologi- 
ji) sačuvane su stare značajke govora bačkih 
Hrvata,** jer su bački Hrvati u Budanovićevo 
doba doista «primili dosta malo ekavskog uti- 
caja» tako da «zajedničkih karakterističnih crta 
kod bačkih Bunjevaca i kod bačkih Srba u obla- 
sti morfologije nema tako mnogo». 


1. Hipokoristična imena muškoga i ženskog 
roda mogu imati u nominativu i vokativu sin- 
gulara nastavak -e: Ive, Mate, Pere, Tome, Kate, 
Mande.** U BSB je obilje potvrda za takve obli- 
ke, ali u pjesmama su također oblici: brate Mato 
375, 381, sestro Kato 374, ti Gjuro 382; u pjesmi 
pak o sv. Jurju vokativ je: sveti Gjurgje mučenice 
601, 602, u božićnim pjesmama vokativ: Ivane 


31 M. JAPUNČIĆ, Nav. dj, 268. 
32 Usp. A. SEKULIĆ, Nav. dj, 178. 
33 Nav. dj, 173. 

34 Usp. Nav. dj}, 186-193. 

35 I. POPOVIĆ, Nav. dj, 131. 

36 A. SEKULIĆ, Nav. dj, 187. 


klasja našla mavni, 13, 2019, 


3/18/2013 12:59:14 PM 


Klasje.indd 19 


Ante Sekulić, Pripomene o jeziku Budanovićeva molitvenika 


381, Stipane 381, Jakove 381, Bartole 382, Čiča 
Zivko 382, siroče Mijate 382; neobičan je voka- 
tiv: O, blaženi ti mučenik 602. Osobna imena u 
BSB koja privlače pozornost su: Pilip 602, mje- 
sto izvornog Filip, sveta Apolonija koja je «pritr- 
pila (...) krvoločno izbijanje zuba» 269, sv. Valen- 
tin, koji je zaštitnik «od velike bole» - «a najviše 
od teške bolesti padavice» 269; sv. Magdalena 
138 je spomenuta također kao Mandalina - 
«nisi odbio Mandalinu»59. 


2. Stara razlika između završetka tvrdih i me- 
kih osnova u promjeni imenica muškoga i sred- 
njeg roda sačuvana je u svim padežima gdje 
se i nekad očitovala, pa i u pluralnom nastavku 
imenica muškoga roda -ov- / -ev-; sinovi, poslovi, 
zidovi, krajevi?” Instrumental singulara je sa za- 
vršetkom -om: viruje, tvrdom virom 35, slidećim 
načinom niti možeš privaren bit, niti koga privari- 
ti 36, obećajem srčanom odlukom 37, u užem i 
lancem svezan 217, pod brimenom križa 217, sa 
zaslugama Riči u put učinjene (...), s milostivim 
očima 203, dao (se) za spas svita čavlima pribiti 
isulicom probosti 100, svimi pokorničkim dili 62. 


3. U BSB imaju imenice u nominativu plurala 
provedenu II. palatalizaciju: kao posinci Božji 
88, mi grišnici tebe molimo 263, svi sveti mu- 
čenici 261. U svagdašnjem govoru su sačuvani 
oblici bez spomenute palatalizacije: topli oboj- 
ki.38 U lokativu plurala potvrđeni su stariji oblici: 
u tisnih jaslicah 88, utišit ću ih u njihovoj nevoljah 
159, pomozi nam u naših nevoljah duše i tila po 
svojih molitvah 80, u malih jaslah 366, budi slava 
u nebesih 368. Novoštokavsko izjednačavanje 
dativa, lokativa i instrumentala plurala provede- 
no je u BSB kao i u suvremenom, svagdašnjem 
govoru bačkih Hrvata: u jaslama, na slamici 373, 
na rukama, na kolinima.? 


4. Već je spomenuto da je infinitiv često bez 
završetka -i: pivat, molit, ispovidit, pričestit, pri- 
poručit. Nađe li se pak infinitiv na kraju reče- 
nice, redovito svršava na -i: na vike klanjati 50, 
kod tebe radovati 89. Glagoli II. vrste s infiksom 
-nu“" zabilježeni su u BSB sa -ni: kleknit, okrenit, 
37 Isto. 

38 Isto. 

39 Nav. dj, 188. 


40 E. BARIĆ, M. LONČARIĆ i surad., Priručna gramatika hrvatsko- 
ga književnog jezika, Zagreb 1979., 187. 

dignit, viknit. Prezent glagola moći ima u BSB 
oblike: možem / mogu, možeš, možemo, mo- 
žete, mogu. Budanović nije upotrijebio oblik 3. 
lica množine možedu, koji je živ u današnjem 
govoru njegovih sunarodnjaka. Glagol ići ima u 
govoru bačkih Hrvata u prezentu oblike: idem, 
iđeš, iđe, idemo, idite, idu, pa ih tako rabi i Buda- 
nović u BSB: igji pa se nastani 64, hajte, braćo da 
igjemo 374. Glagol jisti / isti u svagdašnjem go- 
voru ima u imperativu oblik: jite 129, pa su do- 
sljedno tomu imenice jilo, pilo. Uporaba perfek- 
ta je obična, ali ima u BSB glagola u imperfektu, 
pluskvamperfektu i aoristu. Obilati su primjeri u 
molitvama i pjesmama onih oblika koji se u da- 
našnjem govoru ne čuju često, primjerice: prvi 
žrtvenik tvoj biše 369, nam ga daše, nam se rodi 
140, porazdili družbi svoj 140, ja bih te rad ljubio 
139, sviju muka najveća biše ona Marije 117, ipak 
bijaše veća tvoja ustrpljivost, nego moja zahval- 
nost 90, nedokučiva ljubav tvoja (...), povuče te s 
pristolja veličanstva tvoga 88, ništa bijah, stvorio 
si me na sliku tvoju i priliku 42, gle, izgubih dra- 
gocino odilo (...) milosti, izgubih nebesku baštinu 
41. 


5. Nepromjenljive riječi u BSB su u istoj uporabi 
kao u svagdašnjem govoru. Vrijeme označuju 
prilozi: kad, sad, uvik, vazda, posli, sinoć, noćas; 
mjesto označuju: naprid, gori, doli, daleko; za 
količinu su: puno, malo, primalo, priviše, toliko; 
za uzrok su prilozi: zašto, zato, valjda, možda. 
Među prijedlozima u BSB najčešći su oni s ge- 
nitivom: brez griha 185, brez tvoje krivice 144, 
osim, priko, prema / naspram, isprid, ispod. Ce- 
sti su prijedlozi s lokativom: po Isusu Kristu, po 
Gospodinu, po Isukrstu i sl., zatim s instrumen- 
talom: prid Ocom, prid križom, prid svitovnim 
zakonom 76. 


6. Jamačno treba upozoriti na svojevrsno lek- 
sičko blago zabilježeno u BSB, primjerice: ja 
nevridnik 31. darovnik milosti 30. Razbojnik po- 
kornik 144, milosrdnik vični 236 i sl. Zatim na 
riječi vezane za svrhu i namjenu knjige: apoštol, 
apoštolska crkva 24, kaštiga 38, sakramenat / 
sakramenti 37-40, Brašanac - Tilovo 128, Adve- 
nat / za vrime Adventa 86, Svićnica 226, Velika 
/ Mala Gospojina 228, 229, Korizma 98; u svezi 
s korizmenim pobožnostima je pjesma Na ulje- 
voj (maslinskoj, A. S.) tužnoj gori 397, lemozija, 
patrice / krunica i sl. 

VII. ZAGLAVAK = Nekoliko je završnih misli po- 
trebno zabilježiti nakon pripomena o jeziku Bu- 
danovićeva molitvenika. 


U doba kad je slagao svoju veliku knjigu Lajčo 
Budanović je bio relativno mlad čovjek, svećenik 
prožet preporoditeljskim, narodnim idejama lva- 
na Antunovića. Molitvena knjiga imala je svoje 
iznimno značenje u narodnom životu bačkih Hr- 
vata, budući da je kršćanstvo, katoličanstvo jed- 
na od značajki hrvatskoga identiteta na bačkom 
području. Katolički pak molitvenik trebao je i mo- 
gao je biti pomoć u borbi za očuvanje narodnog 
jezika u crkvi i životu općenito. Držimo da je BSB 
knjiga pouke i poruke pa je treba shvatiti zna- 
čajnom i sa stanovišta osiguranja receptivnosti, 
psihologijskim učinkovitim činiteljem, sredstvom 
usmjerenja pozornosti na predmet poruke. 


BSB nije bila ni prva niti jedina molitvena knjiga 
među podunavskim, posebice bačkim Hrvati- 
ma.*! No, Budanović je bio obvezan u slaganju 
svojega molitvenika držati se uputa, uredaba i obi- 
čaja u poslijetridentskom ozračju crkvenoga živo- 
ta, ali u svemu ga je vodila vlastita želja i raspolože- 
nje da izrazi svoju osobnu vjeru i prenese je među 
vjernike - sunarodnjake koji kroz lomove vlastitih 
doživljaja žele oblikovati svoje nade i ufanja. 


Dosljedan svojim zamislima Budanović je izgra- 
dio svoj stilsko-jezični izraz, svoj retorički, stilsko- 
figuralni repertorij. Pripomene o jeziku u Buda- 
novićevom molitveniku upućuju na zaključak 
da je sastavljač bio vrstan poznavalac jezika (u 
mladosti je napisao slovnicu), proučavao je pra- 
vopis (napisao je članak o tome) i ljubomorno 
je čuvao riječi i morfološke oblike o kojima je 
mislio da su iskonske, naše. 


Treba vjerovati da BSB neće biti ni među znan- 
stvenicima zanemaren, jer je krcat riječima, 


41 EMERIK Pavić, Putovanje duhovno u stazice razlicsitoga bogo- 
ljubstva udiljeno (..). Pešta 1769, 265; ISTI, Molitvena knjiga s 
nikim pismam duhovnim. Budim, 1769; FRANJO BODOLSKY, 
Vertao pom. to i knjiga pod imenom ovim (...) nalaze se 
priko cile godine lipe molitve, pisme, litanie i poboxna dila .., 
Subotica, 1857; STIPAN GRGIĆ, Ziva Ružica. To jest: molitvena 
knjižica i skupa pismarica _.. Subotica, 1865. (deset izdanja); 
FRANJO VUJKOVIC LAMIĆ, Duhovna mana iliti knjiga bogoljub- 
nih molitvica i pisama..., Subotica, 1874. (sedam donja IVAN 
ANTUNOVIĆ, Čovik s Bogom u svojih molba i prošnja, Kalača 
1884; BLAŠKO RAJIĆ, Velika Duhovna Manna ... u molitvama za 
kršćane katolike, Subotica 1908 i dr. 

oblicima i stilskim izrazima koje zaslužuju po- 
zornost*“. 


Summar 
REFLECTIONS ON THE LANGUAGE OF THE 
PRAYER-BOOK BY BUDANOVIC 


Lajčo Budanović (Bajmok, 1873 - Subotica, 
1958) was a well-known cultural worker and 
a bishop. Among his most famous published 
works in his great prayer-book God's Glory 
(1902) written in štokavian ikavian dialekt of his 
native conutry. The prayer-book has had many 
editions, it is well-known today and has still 
been used gy the Croats in Bačka. Phonetic, 
morphological and stylistic characteristics of 
that book - which is the real treasury for studi- 
es of the language of the Croats in Bačka - are 
concisely discussed in this piece of work. 


POVIST I ZEMLJOPIS. 
Dolazak Bunjevaca u Madžarsku. 


Domovina starih Bunjevaca je bila w gospodarstvo, sve svoje imanje i mora 
Dalmaciji i Hercegovini, medju plani- slugom postati. Jedni su prišli. Ti tako 
nama, koje u onoj okolini leže, gdi bane zvani poturci sadrtali su vojo imanje 
brza voda, u plavu Neretvu teče i gdi dobro i plemstvo, postadoše bake i bogovi 


Jadransko more tabane pere ovih čudno Ah drugi nisu htili baciti od sebe svoju 
vito visokih planina. Oni su ovde u miru viru katoličku i starovinske običaje sve 
i zadovoljstvu žrvik. jih o didova i pradidova, nego su radje 


postali siromaci, kmetovi i sluge. Zapravo 


Ali najedanput dodje silni Turčin, ovoj 
se nisu nikad pridali i stalno su se bunili 


dušmaain ljuti, zauzme njevu domovinu, 
uništi im mir i slobodu. Dade zapovid, da protiv Turčina 

svaki mora priči na tursku viru i ko pe- Pošto je osobito teško bilo tamo pod 
pridje, gubi svoje starovinsko plemstvo, turskim jarmom izdržati, 1886. godine su 


Danica za 1944. godinu, str. 59. 


42 Ante Sekulić, Jezikoslovne rasprave, Izabrana djela, knjiga 3. 
(rukopis) 


Klasje maštu Ravni), l-2 3018, 


3/18/2013 12:59:15 PM 


Klasje.indd 21 


Sanja Vulić, Značajan leksikografski prinos... 


21-25 


ZNAČAJAN LEKSIKOGRAFSKI PRINOS 
POZNAVANJU ČAKAVŠTINE 


SANJA VULIĆ 


ANTE TONI VALČIĆ: RJEČNIK GOVORA OTO- 
KA OŠLJAKA, MATICA HRVATSKA - OGRA- 
NAK U ZADRU, ZADAR, 2012., 275 STR. 


Svoju veliku ljubav prema rodnomu otočiću 
Ošljaku Ante Toni Valčić najprije je izrazio sti- 
hovima na normiranom hrvatskom književnom 
jeziku, sabranima u zbirci U krilu školja (1996.). 
Već sam naslov te zbirke, u kojoj je uporabio 
romanizam školj (tal. scoglio) pokazuje da se 
u leksiku nije mogao u potpunosti odvojiti od 
svoga ošljačkoga rodnoga govora. Naravno, u 
zbirci na standardnom jeziku to ne može biti 
ošljački škuolj s dvoglasom nego fonološka ina- 
čica prilagođena standardnomu jeziku. 

l inače je u toj zbirci na standardnom jeziku za- 
mjetan broj ošljačkih dijalektizama, npr. besida. 
Ta težnja za usklađenošću pjesničkoga sadržaja 
i pjesničkoga izričaja odvojila je Valčića od sti- 
hova na standardnom jeziku i trajno usmjerila 
prema dijalekatnomu pjesništvu. Plod tih težnji 
je njegova prva dijalekatna pjesnička zbirka Ni- 
koga ni (Zadar, 1998.), kojom se priključio ča- 
kavskomu dijalekatnomu književnomu krugu 
zadarskoga područja. U toj prvoj dijalekatnoj 
zbirci još je donekle nesiguran u svom dijalekat- 
nom izričaju, pa ćemo, kako napominje ocje- 
njivač zbirke Nikoga ni Robert Bacalja, pronaći 
i poneku riječ koja nije autentična“, kao npr. 
ognjište. U idućoj svojoj čakavskoj dijalekatnoj 
zbirci Surgoni sidri (2004.), Valčić sigurno kro- 
či poetskim stazama ošljačke čakavštine. Sve 
se više privija uz svoj ošljački govor uz koji se 
čvrsto vezuje kao u djetinjstvu. Obje njegove 
dijalekatne zbirke imaju popratni tumač riječi 
s akcentuiranim riječima iz pjesama i značenj- 
skim ekvivalentom na normiranom hrvatskom 
književnom jeziku. Marno bilježenje ošljačkih 
riječi konačno je ohrabrilo našega pjesnika u 
odluci da ispuni svoju davnu želju i konačno sa- 

stavi rječnik ošljačkoga govora. Dodatni poticaj 
dala mu je i svijest o neminovnom skorom izu- 
miranju njegova rodnoga govora jer na Ošlja- 
ku još živi samo nekoliko starijih ljudi. Važnost 
Valčićeva dijalekatnoga leksikografskoga rada 
prepoznao je Ogranak Matice hrvatske u Za- 
dru, pa je 2012. godine objavljen Rječnik govo- 
ra otoka Ošljaka. 

Izradbi rječnika Valčić je pristupio odgovorno 
te je rječničke članke svoga dijalekatnoga rječ- 
nika nastojao strukturirati u skladu s teorijskim 
postavkama suvremene hrvatske dijalekatne 
leksikografije. Zbog toga uz akcentuirane natu- 
knice redovito bilježi morfološke odrednice. U 
tijelu pak rječničkoga članka, iza značenjskoga 
ekvivalenta donosi rečenične primjere. Znače- 
nja višeznačnih natuknica obrojčava i posebno 
razvrstava. Glede izbora natuknica, rječnik je 
koncipiran po principu razlikovnosti jer je autor 
uvrštavao riječi za koje je smatrao da se bitno 
razlikuju od leksičkoga fonda normiranoga hr- 
vatskoga književnoga jezika, ili pak znatnije od- 
stupaju po svojim fonološkim značajkama. 
Ošljačke riječi koje je prikupio Valčić pokazuju 
nam rječničko bogatstvo toga čakavskoga go- 
vora koji na žalost izumire, a leksemi i rečenič- 
ni primjeri dragocjena su građa za istraživanje 
ošljačkoga jezičnoga sustava. Da je tomu zaista 
tako, pokazat ćemo na nekoliko iz rječnika iz- 
dvojenih primjera. 

Na Ošljaku je zamjenica ča redovita, npr. kao 
upitna ča činiš? ča tuo nosiš?, ili kao odnosna, 
npr. kupi ću ti onu pijaulu ča more oditi i pivati 
(kupit ću ti onu lutku što može hodati i pjevati), 
a isto su tako redovite i prijedložne sveze tipa 
noč (našto), uč (ušto), zoč (zašto), puoč (pošto), 
npr. Puoč van je mloda jančevina? (u značenju: 
pošto ova mlada janjetina?) Istodobno se rabe 
neodređene zamjenice ništa (ništa) (npr. nis ni- 
šta zno ča me je meštrovica pitala) i ništo (nešto) 

(npr. ti san ti ništo reći, u značenju: htio sam ti 
nešto reći). 

Govoru otočića Ošljaka imanentni su dvoglasi 
ie i uo koji su rezultat zatvaranja dugih fonema 
e i o, tj. zatvaranjem e nastao je dvoglas ie, od- 
nosno zatvaranjem o nastao je dvoglas uo, npr. 
buodul (bodul, u značenju: otočanin), motuor 
(motor), muore (more), neviera (nevera, nevrije- 
me), piegula (pegula, u značenju: nesreća), piet 
(pet), puonoć (ponoć), puoč (poč, u značenju: 
pošto), tuo (to). Takav tip diftongizacije vrlo je 
čest u čakavštini. Dugi samoglasnik a u ošljač- 
kom se govoru zatvara i mijenja boju prema o, 
npr. mlodi (mladi), molo (mala), N mn. mornori 
(mornari), noč (nač, u značenju: našto), prezent- 
ski oblik 3. os. jd. ponošo (ponaša), zno (zna), 
glagolski pridjev radni zno (zna, od nekadašnje- 
ga znal), poso (posa, od nekadašnjega posal, u 
značenju: posao), prijedložna sveza zoč (od ne- 
kadašnjega zač, u značenju: zašto). Taj dugi sa- 
moglasnik a, koji se u ošljačkom govoru zatvara 
i mijenja boju prema o, u Valčićevu je rječniku 
označen posebnim grafemom. 

Ošljački govor pripada čakavskomu ikavsko- 
ekavskomu dijalektu. U skladu s tim, čak i pri- 
jedlog prima (u značenju: prema) ima ikavski 
refleks jata, npr. prima meni. Isto se može reći 
za ošljački glagol ciriti se (u značenju: ceriti se, 
izazovno se smijati), koji također ima ikavski 
odraz jata prema fonološkoj zakonitosti karak- 
terističnoj za čakavski ikavsko--ekavski dijalekt. 
Praslavenski slijed v + poluglas u ošljačkom se 
govoru može realizirati kao va, npr. u prilogu va- 
vik (u značenju: uvijek), npr. vavik govoru (uvijek 
govore), glagolu vazieti (u značenju: uzeti), npr. 
vazmi očevu lumbrelu (uzmi očev kišobran). 
Pod štokavskim se utjecajem, pojavljuje i impe- 
rativ uzmi (usporedno s vazmi), npr. Na, vazmi! 
Na, nemuoj se sromiti! Na, uzmi! U ošljačkom 
govoru nije rijetka pojava da nekadašnji slijed v 
+ poluglas daje samoglasnik u, npr. uč (u znače- 
nju: ušto), učier (u značenju: jučer), a i prijedlog 
koji se razvio iz toga slijeda redovito je u, npr. 
Vavik govoru, da ki ni bati muore u Biškaju ni glje- 
do smrti u oči (Uvijek govore da tko nije plovio 
morem u Biskajskom zaljevu, nije gledao smrti 
u oči). Samoglasnik o zatvara se pred nosnim 
glasovima i mijenja boju, npr. unda is drugun (u 
značenju: onda s drugom); is katramun (u zna- 
čenju: s katranom); dovati zlicun (u značenju: 
davati žlicom); prid manun (u značenju: preda 

mnom) (prid manum se razvilo od prid manon, 
a to opet od prid manom); un (razvilo se od on), 
npr. un je jačji; tumbula (prema tal. tombola); 
kuntra (u značenju: protiv) (razvilo se od kontra) 
i dr. 

Zanimljiva je glagolska realizaciji satriti (satrti). 
Prema etimologu Petru Skoku, to je razvoj pri- 
jevojem i premetanjem t + jat + r, koje je dalo 
t + r + jat, što se u ošljačkom govoru realizira 
s ikavskim refleksom jata u slijedu t + r + i (u 
prefigiranom glagolu satriti, u značenju: satrti). 
S prefiksom iz- istodobno se realizira prefigirani 
glagol istrti (u značenjima: izbrisati i izmasirati). 
Kao i na gotovo svim južnim otocima čakavsko- 
ga ikavsko-ekavskoga dijalekatnoga prostora, u 
ošljačkom se govoru reducira dočetno -I, npr. u 
glagolskom pridjevu radnom bi (bio) (od neka- 
dašnjega bil), kupi (kupio) (od nekadašnjega ku- 
pi), mogo (od moga, a to opet od nekadašnjega 
mogal u značenju: mogao), nauči (od nekadaš- 
njega naučil, u značenju: naučio), odi (od ne- 
kadašnjega hodil, u značenju: išao), obećo (od 
obeća, a to opet od obećal, u značenju: obe- 
ćao), poče (od nekadašnjega počel, u značenju: 
počeo), poi (od nekadašnjega poil, u značenju: 
pojeo), šuško (od nekadašnjega šuška, a to opet 
od šuškal, u značenju: ) itd. Isto je kod pridjeva, 
npr. debe (od nekadašnjega debel, u značenju: 
debeo) i kod imenica, npr. Kaštie (utvrda na 
otoku Ugljanu) (od nekadašnjega Kaštel), žmu 
(u značenju: čaša) (od nekadašnjega žmul). Fo- 
nem I vraća se kada nije na kraju riječi, npr. Ž. r. 
naučila, debela, G Kaštela, žmula. 

Dočetno -d se reducira u prilogu kad, npr. Užali 
su naši ribori klasti no se kabanić, ka bi ih uva- 
ti daž na ribanju (Običavali su naši ribari staviti 
na sebe štitnik od vreće kad bi ih uhvatila kiša 
na ribanju). Puni infinitivi, karakteristični za ča- 
kavštinu zadarskoga područja, u ošljačkom se 
govoru ne rabe često. Cešće su realizacije tipa 
kopa (u značenju: kopati), npr. gren kopa (idem 
kopati); naviga (navigati, ploviti), npr. drugu še- 
temon gren naviga (drugi tjedan idem ploviti); 
prova (probati), npr. mogo si prova ovu jaketu 
(mogao si probati ovu jaknu); duoj (od nekadaš- 
njega duojti, u značenju: doći), npr. duoj ću po- 
tlin obeda (doći ću poslije objeda); puoj (od ne- 
kadašnjega puojti u značenju: poći), npr. moron 
puoj na porat (moram poći u luku, pristanište), 
itd. Ti primjeri pokazuju da su se u ošljačkom 
govoru usporedno rabili i infinitivi bez dočetno- 

ga -i, jer je logično pretpostaviti razvoj tipa ko- 
pati zatim kopat pa kopa; puojti zatim puojt pa 
puoj, tj. najprije redukciju dočetnoga -i, a nakon 
što je -t postao dočetni fonem, i taj se reducira 
(sukladno promjeni po kojoj je od kad nasta- 
lo ka). Budući da je ošljački idiom prije svega 
(raz)govorni, takav se reducirani infinitiv češće 
rabi od punoga. Naravno, ima i primjera s pu- 
nim infinitivom, npr. un će banuti unda ka se ne 
budemo nodijali (on će banuti kada se ne bude- 
mo nadali), a nerijetka je i pojava skraćenoga i 
punoga infinitiva u istoj sintagmi, osobito ako 
je jedan od tih infinitiva dio futura i anteponi- 
ran skraćenomu obliku pomoćnoga glagola titi 
(htjeti), npr. mora ću puojti čakoli poisti (morat 
ću poći štogod pojesti); triba će stisnuti (trebat 
će stisnuti). 

Zanimljiv je ošljački glagol covati (psovati) u 
kojem je očito najprije od ps nastalo pc, tj. od 
psovati je nastalo pcovati. Ta je promjena inače 
česta u hrvatskim bunjevačkim, tj. novoštokav- 
skim ikavskim, i šokačkim, tj. arhaičnim štokav- 
skim govorima, npr. u Santovu u Mađarskoj, u 
Rekašu u Rumunjskoj. U ošljačkom pak čakav- 
skom govoru, nakon što je od ps nastalo pc, re- 
ducirao se inicijalni fonem p koji je udaljeniiji od 
vokala, tj. od pcovati nastalo je covati, npr. vičeš 
i cuješ. Tomu su sukladni i od covati izvedeni 
prefigirani glagoli, npr. iscovati (ispsovati), kao u 
rečenici: Učier me je sekrva iscovala za stvor od 
ništa. Inače, u ošljačkom se govoru usporedno 
rabi i romanizam beštimati (prema tal. bestem- 
miare). 

Štokavski se utjecaj zamjećuje u uporabi sufiksa 
-ština u imenici bratuovština jer bismo u čakava- 
ca očekivali sufiks -šćina. Redukcija zanaglasno- 
ga vokala i također je svojstvenija štokavštini. 
U ošljačkom se govoru susreće u primjerima 
tipa ka san metla (nastalo od kad sam metila, u 
značenju: kad sam metnula, stavila). | sam gla- 
gol metiti (koji se razvio od metniti, u značenju: 
metnuti) češći je u novoštokavskom ikavskomu 
dijalektu, dok su u čakavštini u tom značenju 
uobičajeni drugi glagoli. Inače se u ošljačkom 
govoru rabe glagoli sa slijedom -nu-, kako je uo- 
bičajeno u čakavštini, npr. banuti, stisnuti, pa i 
metnuti. Redukciju zanaglasnoga -i nalazimo i u 
ošljačkom broju četre (od nekadašnjega četire, 
u značenju: četiri). 

Zanimljivo je da imenica puot G poti (u znače- 
nju: znoj) jest ženskoga roda, naravno i-sklo- 

nidbe, npr. ova puot. Još je zanimljivija imenica 
ženskoga roda fila (u značenju: red) (prema tal. 
fila), koja u jednini pripada e-sklonidbi (fila, G 
file), a inače i-sklonidbi, npr. dvi fili orihov. 
Ošljački govor pripada skupini govora čakav- 
skoga ikavsko-ekavskoga dijalekta koji u zamje- 
ničko-pridjevskoj sklonidbi imaju nastavke tipa 
-oga, -omu iza nepalatala, npr. pokuojnoga Iva je 
ubi geler; vidiš muoga mologa (vidiš moga malo- 
ga); nimo nikad u kući kop provoga vina (nema 
nikad u kući kap pravoga vina); potiroj unuoga 
crnoga močka (potjeraj onoga crnoga mačka); 
brči onuomu mlodomu kalebinu dvi srdele (baci 
onomu mladomu galebu dvije srdele); poku- 
ojnomu Ivu Vrgadinovu. Nastavci tipa -oga su- 
sreću se i u pojedinim čakavskim ikavsko-ekav- 
skim govorima na Kvarneru (npr. u Vrbniku na 
Krku), u čakavskim ikavsko-ekavskim govorima 
u sjeverozapadnoj polutisućljetnoj hrvatskoj 
dijaspori (npr. u Gradišću), a zabilježeni su i u 
pojedinim starim hrvatskim tekstovima temelje- 
nim na čakavskom ikavsko-ekavskom dijalektu, 
npr. krajem 15. stoljeća u Modruškom urbaru. 
Ošljački genitiv pokuojnoga Iva također nam 
pokazuje da muška imena tipa Ivo G Iva pri- 
padaju a-sklonidbenomu tipu, što također nije 
strano i različitim drugim govorima čakavsko- 
ga ikavsko-ekavskoga dijalekta. Tako je npr. i u 
Vrbniku na Krku. 

Cakavci vrlo često rabe poimeničeni pridjev ži- 
enska (u značenju: ženska osoba, žena), pa je 
tako i na Ošljaku, npr. naše žienske meću listi 
od javora na suhe smokve (naše žene stavljaju 
listove lovora na suhe smokve). Usporedbe u 
čakavštini su brojne, npr. Grobnik, središnji dio 
otoka Hvara itd. 

U ošljačkom su govoru uobičajeni složeni pri- 
djevi i zamjenice tipa čakoli (u značenju: što- 
god), npr. jesi čakoli poi? (jesi li štogod pojeo); 
metni čakoli isprid tieca (stavi štogod ispred 
tetka); kakoli (u značenju: katkad, kadikad, kad- 
god), npr. nemuoj vazda stoti u kući, prošieći ka- 
koli (nemoj stalno biti doma, prošeći katkat); ki- 
koli (zamj. u značenju: netko, bilo tko, tko god), 
npr. reci komukoli (reci nekomu, bilo komu); 
kokoli (u značenju: neka, bilo koja, koja god), 
npr. jo se nodijen da će duojti kokoli žienska (ja 
se nadam da će doći neka ženska osoba). To su 
neki od primjera u kojima se u ošljačkom go- 
voru čuva hrvatska jezična starina. Naime, če- 
stica koli (sukladna današnjoj standardnojezič- 

noj god) zabilježena je u Modruškom urbaru i u 
pojedinih čakavskih pisaca. Složenicu gdjekoli 
(u značenju: gdje god) rabio je npr. Zadranin 
Juraj Baraković krajem 16. i početkom 17. st., 
a složenicu kakovikoli (u značenju: kakav god) 
Sibenčanin Faust Vrančić u svom djelu Zivot ni- 
koliko izabranih divic (1606.). 

Medu starim hrvatskim leksikom možemo u 
ošljačkom govoru izdvojiti i imenicu škoda (u 
značenju: šteta), npr. velika škoda u polju. Ta se 
riječ do danas sačuvala u polutisućljetnoj hrvat- 
skoj dijaspori u Austriji, zapadnoj Mađarskoj i 
Slovačkoj, također u brojnim čakavskim govori- 
ma u domovini, npr. u ikavsko--ekavskim Oštari- 
jama u središnjoj Hrvatskoj, a česta je bila i u hr- 
vatskoj pisanoj starini, npr. u Modruškom urbaru, 
u rječniku Fausta Vrančića (1595.), u Ivana Tom- 
ka Mrnavića u Istumačenju obilnijem nauka kr- 
stjanskoga (1627.). Umjesto turcizma kat, u tom 
se značenju na Ošljaku rabi imenica pod, kao u 
hrvatskoj starini, npr. Moja fameja živie na dru- 
gin podu, a kumpor Luka is famejun živie povišje 
nos, na tretin podu (moja obitelj živi na drugom 
katu, a kum / prijatelj Luka s obitelji živi poviše 
nas, na trećem katu). To nije izolirani primjer u 
današnjoj čakavštini, pa primjerice najstariji na- 
raštaj Splićana još uvijek rabi riječ pod u zna- 
čenju kat. Hrvatski pisani spomenici pokazuju 
takvu uporabu od starine, npr. u 16. stoljeću u 
štokavskom Dubrovniku u djelima Marina Drži- 
ća. Inače, u Hrvata je riječ pod poznata i u zna- 
čenju potkrovlje, npr. u Pinkovcu u Gradišću. To 
je zapravo bilo prvotno značenje riječi pod iz 
vremena kada još nije bilo katnice, tj. kada su 
kuće imale samo prizemlje i potkrovlje. 
Ošljački glagol vrći (u značenju: staviti), npr. vrzi 
u juhu (stavi u juhu), također je redovit i u po- 
lutisućljetnoj dijaspori, a od govora u Hrvatskoj 
kao primjer navodimo Oštarije. Glagol grustiti 
se u pojedinim čakavskim govorima ima znače- 
nja: nedostajati, čeznuti (npr. u Pinkovcu u Gra- 
dišću u Austriji, u Vrbniku na Krku, a isto tako u 
govorima žumberačkih čakavaca i u pojedinim 
čakavskim govorima u Istri). U ošljačkom govo- 
ru značenje toga glagola je suženo i odnosi se 
samo na jelo ili piće, npr. malo je rano i ne grusti 
mi se ni isti ni piti (rano je i ne da mi se ni jesti ni 
piti, tj. ne nedostaje mi ni jelo ni piće). U tom je 
kontekstu kao usporedba zanimljiv pridjev gru- 
stna u sintagmi grustna sova (u značenju: gadna 
sova) u Natpivavanjima, dijalekatnom pjesnič- 
kom djelu bunjevačkohrvatskoga književnika 

Ivana Pančića. Taj je pridjev izveden od glagola 
grustit se. Glagol grustit se (u značenju: gaditi 
se), uvrstio je i Ante Sekulić u svoj Rječnik govo- 
ra bačkih Hrvata, i to s potvrdom iz g. 1870. S 
druge strane, Marko Peić i Grgo Bačlija nemaju 
ga u svom Rečniku bačkih Bunjevaca. To upu- 
ćuje na pretpostavku da se taj glagol ne rabi u 
današnjim bunjevačkim mjesnim govorima već 
da je Pančić, ili sam izveo pridjev od toga gla- 
gola, ili ga je preuzeo iz pisane tradicije. Inače, 
izraz meni to se grusti u hrvatskim je govorima 
u uporabi od starine, i to u dva različita znače- 
nja. Prvo je: meni je to odvratno, mrsko mi je. 
Drugo je značenje baš obratno: meni to nedo- 
staje, teško mi je bez toga. U govorima poluti- 
sućljetne hrvatske dijaspore taj se izraz rabi u 
oba značenja. U značenju: meni je to odvratno, 
mrsko mi je, čest je u ikavsko-ekavskim govori- 
ma. Medutim, u ikavskim govorima u južnom 
Gradišću rabi se u značenju: meni to nedostaje, 
teško mi je bez toga. 

S druge strane, ošljački glagol ročiti se (nastao 
od račiti se, u značenju: imati volju), npr. danas 
mi se ništa ne roči, pari mi se da ću se razboliti 
(danas nemam volje ni za što, čini mi se da ću 
se razboljeti), u polutisućljetnoj sjeverozapad- 
noj hrvatskoj dijaspori najčešće se odnosi na 
jelo i piće, npr. račiti se (u značenju: ići u tek, 
imati volju za jelom), ali može imati značenje 
kao i na Ošljaku, npr. u Gradišću u Austriji: ne 
rači mu se dielo (ne da mu se raditi, nije ga volja 
raditi). 

Prilog jur (u značenju: već) također je jedan 
od primjera čuvanja hrvatske starine u ošljač- 
kom govoru, npr. Ma ča si jur došo? (ma što si 
već došao?) Danas se obično rabi u razmjerno 
izoliranim čakavskim govorima, npr. u Vrbanju 
na otoku Hvaru u pojedinih izvornih govorni- 
ka starijega naraštaja, a u srednjega je narašta- 
ja u pasivnom leksičkom sloju. U grobničkom 
čakavskom govoru (zaleđe Rijeke) taj je prilog 
također u aktivnoj uporabi. Rabi se i u poluti- 
sućljetnoj hrvatskoj dijaspori. U 16. je stoljeću 
bio uobičajen. Rabio ga je npr. Zadranin Sime 
Budinić, Hvaranin Hanibal Lucić, isto tako du- 
brovački štokavski autori, npr. Mavro Vetrano- 
vić, Marin Držić, Nikola Dimitrović, kasnije npr. 
u 18. stoljeću Lopuđanin Vice Petrović, a kra- 
jem 19. i početkom 20 stoljeća Silvije Strahimir 
Kranjčević. Po uzoru na hrvatsku tradiciju, taj 
prilog rabi i bunjevačkohrvatski književnik Ante 
Vukov u svojoj pjesničkoj zbirci Vrati vrieme 

(2005.). Starini pripada i ošljački pridjev, odno- 
sno prilog cinie, kojega nije potisnuo grecizam 
jeftinije, npr. Ko ćete kupiti višje, da ću van cinie 
(ako ćete kupiti veću količinu, dat ću vam jef- 
tinije). Može se usporediti s realizacijama cien, 
odnosno lahkocien (u značenju: jeftin) u poluti- 
sućljetnoj sjeverozapadnoj hrvatskoj dijaspori, 
odnosno cine u pojedinim govorima na sred- 
njodalmatinskim otocima. Susreće se i u poje- 
dinim hrvatskim štokavskim govorima, npr. u 
dubrovačkom cjenije (jeftinije). Uporaba prilo- 
ga prvo (u značenju: prije) također je u skladu s 
hrvatskom jezičnom tradicijom, npr. na Ošljaku 
prvo nego vas neviera uvati (prije nego što vas 
uhvati nevrijeme); prvo nego izojdeš iz kuće (pri- 
je nego što izađeš iz kuće); prvo puonoći (prije 
ponoći); mi smo došli prvo neviere (mi smo došli 
prije nevremena); prvo mene; prvo nego se po- 
krije kuća itd. I tu su naravno moguće uspored- 
be s različitim čakavskim ikavsko-ekavskim go- 
vorima, npr. s grobničkim govorom, s govorom 
Oštarija, s govorima u polutisućljetnoj dijaspori 
(npr. u austrijskom Gradišću). Naravno, taj se 
prilog susreće i u hrvatskim pisanim spomeni- 
cima, pa je npr. čest u Modruškom urbaru. Od 
ostalih autora izdvajamo npr. Mrnavića koji 
u Istumačenju rabi sintagmu prvo nego (prije 
nego). 

Važno je izdvojiti i ošljački prilog bojse, odno- 
sno buojse (u značenju: čini se, izgleda, vjero- 
jatno), npr. bojse, da su se one dvi jetrve jopet 
provdale (čini se da su se one dvije jetrve opet 
svadale); buojse, da je i tvuoj Ivica bi is onun 
gongun (čini se, da je i tvoj Ivica bio s onom 
veselom družbom). Taj se prilog u hrvatskim go- 
vorima ne susreće često, ali se još uvijek rabi u 
čakavskom ikavsko-ekavskom govoru Novoga 
Sela u Slovačkoj u inačici boljse. 

Prilog kruto (u značenju: jako, snažno) svojstven 
je različitim čakavskim govorima, pa tako i na 
Ošljaku, npr. motuor kruto šuško (motor jako 
šumi); jerbo je kruto vruće )jer mi je jako vruće); 
jerbo mi kruto grie krv (jer mi jako ide krv, tj. 
jako krvarim); Zora se je kruto razbolila. Prilog 
kruto u tom se značenju rabi i u nekim drugim 
čakavskim govorima, npr. u Svirčima na Hvaru, 
u Stinjakima u Gradišću u Austriji i dr. 

Imenica potolica (u značenju: odobravanje) u 
prošlosti je bila izvedena od glagola potoliti, a 
taj opet od glagola toliti. Ta se riječ može susre- 
sti i drugdje u čakavštini, npr. u Istri. Ošljačka 
imenica halja (u značenju: duga svećenićka ha- 

ljina, habit, reverenda), u navedenom se znače- 
nju u čakavštini rabi od starine, pa je do danas 
sačuvana u sjeverozapadnoj polutisućljetnoj 
hrvatskoj dijaspori, npr. u zapadnoj Mađarskoj 
u inačicama haja, hajica. U ošljačkom je govoru 
s imenicom halja tvorbeno povezana izvedeni- 
ca muškoga roda holjak, G holjka (u značenju: 
kratki seljački sukneni kaput, haljetak). 

Imenica javor rabi se u značenju: lovor, npr. naše 
žienske meću listi od javora na suhe smokve. To 
značenje riječi javor nije rijetko u čakavštini, pa 
se npr. susreće na otoku Uniju, u govoru Tribu- 
nja kraj Šibenika, u Svirčima na Hvaru i dr. U 
pojedinim se čakavskim govorima rabi inačica 
javorika u tom značenju, npr. u Omišlju i Vrbni- 
ku na Krku. Pritom valja imati na umu da riječ 
javor u čakavskim govorima (tj. u značenju: lo- 
vor), nema nikakve veze s istom riječju koja je 
praslavenskoga podrijetla i koja označuje vrstu 
bjelogoričnoga drveta, i koja se inače rabi u hr- 
vatskom jeziku. Kada znači: lovor, riječ javor je 
romanizam koji se razvio od latinskoga laurus, 
preko lavor i avor do javor. 

Clagol kriviti se u ošljačkom se govoru rabi u 
značenju: glasno plakati. To je i semantička zna- 
čajka novoštokavskih ikavskih govora u Dalma- 
tinskoj zagori i zapadnoj Hercegovini. 

Vrlo je zanimljiv i ošljački prilog povašću (u zna- 
čenju: po zlu), npr. radi mole nepuomnje sve je 
pošlo povašću (zbog male nepažnje sve je poš- 
lo po zlu). Ta se riječ može usporediti s imeni- 
com vašćina koju su rabili Bernardin Splićanin 
(Lekcionar) i Marulić (Molitva suprotiva Turkom) 
u značenju: zlo, psina, silovanje. 

Ovih nekoliko kratkih usporedbi Valčićeve 
ošljačke rječničke građe s primjerima iz nekih 
drugih hrvatskih govora, osobito čakavskih, a ta- 
kođer i s primjerima iz starijih hrvatskih pisanih 
spomenika, pokazuju veliku zanimljivost Valči- 
ćeva rječnika, naravno, najprije za jezikoslovna 
istraživanja i usporedbe različitoga tipa, ali tako- 
đer i kao izvor informacija o životu Ošljačana. 
Rječnik također svjedoči o velikoj ljubavi Ante 
Tonija Valčića prema svomu rodnomu otoku i 
prema svojoj domovini: Obašo san puno zemalj 
u svitu, ali Hrvoska je lipša od svih. 

Matica hrvatska u Zadru obogatila se još jed- 
nom vrijednom knjigom. 

DRAGOCJEN PRINOS ISTVANA 
LOKOSA HRVATSKO-MAĐARSKIM 
KNJIŽEVNOPOVIJESNIM 


ĐURO FRANKOVIĆ 


U POVODU 80. OBLJEINICE ROĐENJA - 
Istvan Lőkös, sveučilišni profesor, znanstve- 
nik, književni teoretičar, kroatist, dopisni član 
HAZU rođen je 10. studenog 1933. u Egeru, 
povijesnom mađarskom gradu koji je od doba 
ugarskog kralja Svetoga Stjepana do danas če- 
sto bio grad prosperiteta. U njemu se razvijala 
umjetnost, bogat je u povijesnim spomenicima, 
a više je puta razaran. Razarali su 
ga Tatari i Turci, nakon poraza kuru- 
ca (buntovnika) Franje Rakóczija II. 
nisu ga poštedjeli ni Habsburgovci, 
a naravno da je preživio i katakliz- 
mu. Današnji barokni izgled dobio = 
ponajprije zaslugom uglednih sve- 
ćenika (Istvana Telekessyja, Ferenca 
Barkóczija, Károlya Eszterhazyja, 
Jánosa Pyrkera). Gradile su se cr- 
kve, palače, samostani, škole, a i 
lijepe građanske kuće, i ta se atmos- 
fera održala do danas. 

Roditelji nisu mu izvorno iz Egera. 


+ 


IP 


tovati k njima». Pradjed je bio vlastelinski kolar 
u Fert6szentmikl6su i očito je ta struka pružala 
mu bolju mogućnost preživljavanja u srcu Sla- 
vonije. Danas, na žalost, gubi im se svaki trag, 
nema izgleda da im se može naći grob, a nije 
sigurno ni to žive li ondje njihovi potomci? 

Godine 1937. iz rodnoga grada njegovi roditelji 
preselili su u susjedno selo Felnémet, i ondje je 
od 1940. do 1945. pohađao puč- 
ku školu. Potom je slijedila građan- 
ska škola u Egeru (1945.-49.), zatim 
Nadbiskupska viša trgovačka škola 
(1949.-1953.), od koje u međuvre- 
menu nastaje Ekonomski tehnikum. 
Njegova je generacija preživjela 
rat u dječačkoj dobi, u pubertetu 
preživjeli je tzv. «koalicijsko doba», 
u stvari već polukomunističku dik- 
taturu (1945.-1948.) i kada je došlo 
vrijeme mature, već smo do grla 
bili u «izgradnji socijalizma». Unatoč 
promijenjenim uvjetima, njegovi su 


\ 
Otac potječe iz drevne Gömörske 
županije (varmegye), iz one grane 
obitelji L6kos koja je iz gradića Putnoka došla u 
Eger. Njegova mati, iako rođena u Budimpešti, 
prava je Zadunavka. Majčini djedovi potječu 
iz Taliandorogda, odnosno Fert6szentmikl6sa 
(okolica Soprona). U tom su naselju živjeli broj- 
ni gradišćanski Hrvati, tako se, primjerice, krsna 
kuma njegove bake zvala Terezija Jagodić. Pra- 
djedovi su mu po majci u sedamdesetim godi- 
nama XIX. stoljeća preselili iz Fert6szentmikl6sa 
u Požegu. Ondje im se kasnije rodila kći, koju 
njegova baka nikada nije vidjela. Njegova baka 
Gruber često je ljutito govorila: «Koga su vraga 
trebali otići u tu grbavu zemlju, ne mogu ni pu- 

roditelji, (radi se o 1945. godini, dr- 
žava je bila puna «osloboditelja», voj- 
nika Crvene armije Sovjetskog saveza, vlast su 
sustavno osvajali promoskovski partijski vođe 
s Rakosijem na čelu), budućnost svoga sina 
predviđali prema predratnim kriterijama. Zeljeli 
su ga odgojiti «za život», pa su govorili: gimna- 
zija je skupa, idi u građansku, odatle možeš 
ići u ekonomsku, jer sa ondje stečenim obra- 
zovanjem možeš biti željezničarski, poštanski 
časnik ili bankovni činovnik, a nakon završetka 
bilježničkog programa već i mlad možeš posta- 
ti pomoćni bilježnik ili bilježnik. Nisu mislili da 
će na mađarskoj tradiciji zasnovana ekonomi- 
ja uskoro biti zamijenjena sustavom sovjetskih 

savjeta. Bilježnike koji su se rodili «pod krivom 
zvijezdom» u najboljem slučaju stavljali su na 
B-liste, a eventualno i internirali. Književnost 
i humanističke znanosti nisu uopće dolazili 
u obzir, iako su i otac i mati bili strastveni lju- 
bitelji knjige. Citali su sve, od Gerebena Vasa 
do Jć6kaia, Mikszatha i Gardonyija (i svjetsku 
literaturu: Tolstoja, Dostojevskog, Turgenjeva, 
Balzaka, oba Dumasa i Zolu), a to su dali čitati 
i svome sinu. Na kraju, unatoč tome što je bio 
đak «građanske» i «ekonomske», postao je filo- 
zof. U tome su presudnu ulogu odigrali i dva 
njegova razrednika, koji su bili i nastavnici ma- 
darske književnosti i jezika. Spomenut ću i nji- 
hova imena: Gabor Szabó, a dr. Mihály Somlay 
(Scheffler). Legenda među učenicima Egerske 
trgovačke (ekonomske) srednje škole, popular- 
ni Miška Bači (Miska Bácsi), bio je mlađi brat 
biskupa u Szatmdru, koji je umro za vrijeme ko- 
munizma (1952.) u rumunjskom zatvoru. Bez 
«njihovih temelja», koje su mu pružali, teško je 
čak i zamislivo da on, kao student mađarskog 
i ruskog jezika, na debrecenskom sveučilištu 
kako bi mogao zadovoljiti očekivanjima profe- 
sora Imre Bana, Jánosa Barta, Istvána Pappa. | 
kad već se to spominje, valja reći i ovo: nakon 
Egera, Debrecen je bio druga škola u kojoj je 
odgojen. Znanstvena radionica uputila ga je ne 
samo u znanje «mađarštine», nego i u tajne hun- 
garologije. U Debrecenu se je prvi puta susreo 
sa srednjoeuropskom literaturom i slavistikom 
čak i kroatistikom u koju su ga uveli izvrsni pro- 
fesori: veliki stručnjak slavenskog baroka Endre 
Angyal, iranist i bečki učenik Vatroslava Jagića 
Gyula Benigny, József Dombrovszky, a ovamo 
svakako pripada i ime Ferenca Pappa. Zahva- 
ljujući njihovim poticajima, uz ruski naučio je i 
druge slavenske jezike, na razini mogućnosti či- 
tanja, a učio je i staroslavenski, što mu je kasnije 
za njegova studija kroatistike, bilo od velike ko- 
risti. Odatle su ga njegovi profesori-uzori János 
Barta i István Papp, prvi u znanosti o književ- 
nosti, potonji kao lingvist, za njega su bili ideali 
koje nije lako dosegnuti. Njihova je zasluga da 
je L6kos, kao gost predavač, na inozemnim sve- 
učilištima mogao predavati na stranim jezicima. 
Završivši studij, teške 1957. godine, počeo je 
nastavničku karijeru u Ekonomskom tehnikumu 
u Egeru, u svom rodnom gradu. 1959. postao 
je asistentom, potom pristavom i docentom na 
Katedri za književnost Više nastavničke škole u 

Egeru. U Budimpešti 1984. obranio je kandida- 
cijsku, a 1994. i akademsku doktorsku disertaci- 
ju s područja mađarske i hrvatske književnosti, 
odnosno hrvatsko-mađarskih književnih veza. 
Međuvremeno tiskao je niz studije i knjige, u 
bibliografiji ima više od 500 jedinica na mađar- 
skom, hrvatskom i njemačkom, skoro 30 sve- 
zaka knjiga, studije i eseje, prijevode, stručne 
publikacije itd. Godine 1985. pozvali su ga na 
debrecensko sveučilište i ponudili mu docen- 
turu na Katedri za komparativnu književnost. 
Od tada tu je predavao svjetsku književnost i u 
okviru nje povijest hrvatske književnosti, prem- 
da u debrecenskoj regiji nema Hrvata. Njego- 
vi su se slušatelji veoma zanimali za pojedine 
hrvatske teme: hrvatski roman, hrvatsku epsku 
poeziju XVI. i XVII. stoljeća, djelo Miroslava 
Krleže itd. Jedina njegova učenica kojoj je hr- 
vatski bio materinski jezik bila je Zagrebčanka 
Katarina Majdak, i ona kao studentica mađar- 
skog i engleskog kod njega je napisala izvrsne 
radove o Krleži i o Gjalskome. 

Na Filozofskom fakultetu u Miskolcu 1992. ute- 
meljio je Katedru za povijest srednjoeuropskih 
i istočnoeuropskih književnosti, na kojoj je, kao 
redovni profesor, predavao i povijest hrvatske 
književnosti. 

Budući da mu je struka bila mađarski i ruski je- 
zik, postavlja se pitanje: kako je postao kroatist? 
Kao student rusistike i slavistike, na Sveučilištu u 
Debrecenu slušao je predavanja Endre Angyala 
o slavenskoj i srednjoeuropskoj književnosti. Ti- 
jekom jednog semestra dok je govorio o djelu 
Miroslava Krleže. Lőkösa, dojmila ga se svaka 
njegova rečenica i odlučio je pokušati pročitati 
u originalu jedno Krležino književno djelo. Do 
ruku mu je dopao «Hrvatski bog Mars». Saže- 
ta gramatika uz čitanku priređenu za manjine 
(«Hrvatska čitanka») pomogla mu je da razjasni 
gramatička pitanja, a u razumijevanju teksta 
rječnik izvrsnog slavističkog znanstvenika na 
prijelazu XIX. i XX. stoljeće Ede Margalitsa, čiji 
je «Hrvatsko-mađarski rječnik» pojavio počet- 
kom XX. stoljeća. Bilo je to uzbudljiva intelek- 
tualna avantura. Poslije je čitao i drugo, nešto 
malo tekstova do kojih je mogao doći između 
1953. i 1957, a koji su ga snažno dojmili. Bila 
su to iznimna djela istaknutih pjesnika hrvatske 
renesanse i baroka Šiška Menčetića, Džore Dr- 
žića, Ivana Gundulića. 

Đuro Francišković, Dragocjen prinos Istvána Lőkösa... 


Jasno je da je razdoblje njegove prave kroatisti- 
ke započelo tek onda kada je prvi put stigao u 
Zagreb. To se zbilo 1962. Bio je asistent na Vi- 
šoj pedagoškoj školi u Egeru. Kada je pročitao 
natječaj za jednomjesečnu jugoslavensku sti- 
pendiju, iako je sve izgledalo potpuno beznad- 
no, prijavio se. Pružila mu se tako prilika da se 
osobno sretne s Krležom (tada se je već nekoli- 
ko godina s njim dopisivao) a i mogao je slušati 
predavanja najboljih znanstvenika kroatistike: 
Mate Hraste, Ljudevita Jonkea, Franje Sveleca, 
Milana Ratkovića, Ive Frangeša, Jakše Ravlića, 
i mladih na početku karijere Krunoslava Pranji- 
ća i Aleksandra Sljivarića. Od sudionika teča- 
ja mnogi pripadaju u međunarodno priznate 
velikane kroatistike i slavistike: Peter Thiergen, 
Horst Rohling, Miroslav Kvapil, Armin Hetzer. S 
Peterom Thiergenom (danas je profesor u miro- 
vini slavističkog instituta Sveučilišta Otto Friedri- 
ch u Bambergu) održava već četiri desetljeća 
prijateljske veze. Poseban dar za Istvána Lőkö- 
sa bila je naklonost Jakše Ravlića, tadašnjeg 
predsjednika Matice hrvatske. Bio je početnik 
u struci, a ipak ga je pozvao na zagrebačku 
Konferenciju o Mažuraniću, 1965., a za godinu 
dana, kada je kao polugodišnji stipendist mo- 
gao istraživati u Zagrebu, uz Sveučilište, Matica 
mu je postala drugi duhovni dom. Dobrotom 
profesora Ravlića i Miroslava Vaupotića mogao 
je u časopisu «Kolo» publicirati prvu opsežnu 
studiju na hrvatskom pod naslovom «Miroslav 
Krleža u Mađarskoj» (1957). Polugodišnja sti- 
pendija u Zagrebu 1966./67. omogućila mu je 
bezbroj susreta i novih znanja. Istraživao je hr- 
vatsku epsku poeziju, međuratnu književnost, 
a mogao se je udubiti i u neizmjerno bogat svi- 
jet Krležinog književnog djela. U tome mu je 
mnogo pomagao i sam Krleža. Bio je čest gost 
u Leksikografskom zavodu, i na Gvozdu 23., a 
pozornica nezaboravnih susreta i razgovora bio 
je i Gradski podrum. Ti su susreti motivirali sve 
što je poslije napisao o njegovim radovima. 

To polugodišnje razdoblje provedeno u Zagre- 
bu bilo je i u drugom pogledu dar sudbine. Uz 
Krležu, upoznao je i druge velikane hrvatske 
književnosti i znanosti, kao što su Dobriša Cesa- 
rić, Olinko Delorko, Dragutin Tadijanović, Ma- 
rin Franičević, Šime Vučetić, Marijan Matković, 
Enver Colaković, Matko Peić, Tvrtko Cubelić, 
Miroslav Vaupotić, pod tragičnim okolnostima 
preminuli Josip Pupačić, a tada se prvi put su- 

sreo i sa Slavkom Mihalićem, Dubravkom Jelči- 
ćem i Ivanom Medenom, koji je spremno kori- 
girao njegove prve hrvatske tekstove i koji je u 
ono doba preuzeo važnu misiju upoznavanje 
Hrvatske s mađarskom književnošću. 

Kao stipendist bio je još u dva navrata gost 
Sveučilišta u Zagrebu, 1971. i 1973. Bile su to 
znamenite godine, hrvatskim čitateljima ne 
treba tumačiti zašto. Njega i njegovu suprugu 
Jakša Ravlić ugostio je u Gradskom podrumu 
u «predvečerje» Deklaracije i objasnio mu sada 
već povijesni dokument. Radeći 1971. i 1973. 
na zagrebačkom sveučilištu, proživio je dane 
euforičnog hrvatskog proljeća, bio je sudionik 
povijesnih zbivanja. 

I na kraju postavlja se pitanje: kakav je bio 
odjek svega onoga što je izašlo iz kroatističke 
radionice samog jednog čovjeka? S jedne stra- 
ne, odgovor nudi bibliografija njegovih knjiga 
i članaka, s druge pak strane struka: slavistika, 
kroatistika, komparatistika. Već tri desetljeća 
pozivaju ga, kao gosta predavača, na znanstve- 
na savjetovanja. Više puta bio je viđenim pre- 
davačem kroatističkih ustanova Sveučilišta u 
Zagrebu, na ljetnim seminarima Slavističke ško- 
le (Dubrovnik-Zagreb). Tijekom osamdesetih 
godina na ljubljanskom sveučilištu i Slovenske 
akademije znanosti i umjetnosti (vodile su se 
plodne rasprave o simbolizmu, reformaciji, ek- 
spresionizmu - o rezultatima možemo čitati u 
svescima Obdobja), na konferenciji o Ivi Andri- 
ću i Turgenjevu (na bamberškom univerzitetu 
Otto-Friedrich), na konferencijama o Cehovu, 
koje su, u Badenweileru, odnosno u Baden- 
Badenu, organizirala sveučilišta iz Freiburga, 
Tubingena i Kiela. Na okruglom stolu o Maruli- 
ću, koji organizira Književni krug i Marulianum 
Split, bio je više od deset puta redoviti stalni su- 
dionik. Njegovu odanost Marulićevu životnom 
djelu i produbljivanje te teme prijateljski su po- 
magali i podupirali profesor Mirko Tomasović 
i direktor Marulianuma Bratislav Lučin. Lőkös 
2000. bio je izabran dopisnim članom HAZU. 
Laudaciju o njemu čitao Dubravko Jelčić, aka- 
demik. Na Tomasovićev poticaj bio je poča- 
šćen da u travnju 2001. u Kongresnoj biblioteci 
u Washingtonu (Library of Congress) na konfe- 
renciji o Maruliću bude član izaslanstva HAZU 
i održi predavanje o srednjoeuropskoj i mađar- 
skoj recepciji splitskog velikana. 

Đuro Francišković, Dragocjen prinos Istvána Lőkösa... 


Od osnivanja Katedre za Hungarologiju u Za- 
grebu bio je gost-profesor teme «Povijest hr- 
vatsko-mađarskih književnih veza». Pozvala ga 
je profesor Milka Jauk-Pinhak, zatim Orsolya 
Szentesi-Zagar. Predavao je taj predmet do 
2008. g. Sad već zbog zdravstvenih razloga ne 
može više sudjelovati u ovom vrlo lijepom radu. 
Tri puta je bio dodjelovan nagradom «Davidias», 
a dobio je i nagradu INE. Od mađarske vlade 
dobio je u povodu 70. rođendana (2003.) na- 
gradu «A Magyar Köztársaság Tiszti Keresztje». 
Sve što je položio na kroatistički stol u proteklih 
skoro pedeset godina. (1962.-2011.) uračunavši 

medu knjige jedan sveučilišni udžbenik «Svjet- 
ska književnost do Drugog svjetskog rata», nji- 
hov broj premašuje deset. Posljednja se, pod 
nazivom «Pristupi Gjalskom» pojavila 2010. u 
Zagrebu u ediciji Matice hrvatske. Najviše se 
ponosi knjigom «Povijest hrvatske književno- 
sti» (A horvat irodalom tortćnete) sa studijama 
o Krleži, koje su objavljene na mađarskom i na 
njemačkom jeziku: «Od Kaptola do Ludovike» 
(A Kaptoltól a Ludovikdig) u Budimpešti odno- 
sno u Munchenu «Kerempuh Balladen aus un- 
gerischer Sicht» (Munchen, 1999.); «Hidak je- 
gyćben» (U znaku mostova) Budimpešta, 1974; 
«Magyar és délszláv tanulmányok» (Mađarske i 
južnoslavenske književne studije) Budimpešta, 
1984; «Zrínyi eposzanak horvát epikai előz- 
mećnyei» (Hrvatski epski prethodnici Zrinskog 
epa) Debrecen, 1997; «Delszl4v-magyar sze- 
llemi kapcsolatok». (Južnoslavensko-mađarske 
duhovne veze.), Miskolc, 1997; «Hrvatsko-ma- 

darske književne veze», Zagreb, 1998; Marko 
Marulić: Judita (prijevod); «Nemzettudat, nyelv 
és irodalom, Horvat-szlovćn-magyar irodalom 
és múűvelődéstörténeti interferenciák» (Naci- 
onalna svijest, jezik i literatura - hrvatska, slo- 
venska, mađarska knjževnost i interferencija 
povijesti kultura), Budimpešta, 2002; «Od Ma- 
rulića do Krleže. Hrvatsko-mađarske kompa- 
ratističke studije», Split, 2003; «Nemzettudat 
és regény. Magyarságkép a 19. századi horvát 
szépprózában» (Nacionalna samosvijest i ro- 
man. Slika mađarstva u hrvatskoj beletristici 19. 
stoljeća), Debrecen, 2004; «Horvát irodalmi 

antológia» (Antologija hrvatske književnosti), 
Budapest, 2004. «Ksaver Sandor Gjalski: Odon 
tetők alatt» (műfordítás = prijevod), Budapest, 
2006; «Horvát-magyar és szerb-magyar irodal- 
mi interferenciák» (Hrvatsko-mađarske i srpske- 
mađarske literarne interferencije), Budimpešta, 
2007; «Marko Marulić: Zsuzsánna. Jeruzsálem 
városának panasza. Imádság a török ellen» 
(prijevod), Budapest, 2007; «Kroatističke i cro- 
atohungarološke teme», Budimpešta, 2007; 
«Nationalbewulštsein, Ungarnbild und Roman. 
Kapitel aus der Geschichte der kroatischen 
Kunstprosa des 19. Jahrhunderts», Miinchen, 
2008; «Croatohungarica. Hrvatsko-mađarske 
književnopovijesne teme», Zagreb, 2008; «Ksa- 
ver Sandor Gjalski», Budimpešta, 2008. 
Trenutno piše paralelno knjige «Povijest kajkav- 
ske književnosti s mađarskog gledišta» i «Povi- 
jest hrvatsko-mađarskih književnih veza». 

STARIJE HRVATSKO BAČKO PJESNIŠTVO 


MILOVAN MIKOVIĆ 


NA NOVOM POČETKU = Emerik Pavić, pjesnik 
Nadodanja, glavni događaja Razgovoru ugod- 
nom, rođen je u Budimu 1716., u franjevački je 
red stupio 1734. u Velikoj. Filozofiju je slušao u 
Budimu, za đakona je zaređen 1738. Mladu je 
misu slavio u isusovačkoj crkvi u Budimu 1739. 
Teologiju je studirao na Visokoj bogoslovnoj 
školi u Budimu, potom na Visokoj bogoslovnoj 
školi Generalnoga učilišta u Osijeku. Bio je pro- 
fesor filozofije, predavao je na Visokoj bogo- 
slovnoj školi u Baji (1743.-1746.). U Požegi je po- 
ložio ispit za profesora teologije i stekao naslov 
generalnoga lektora. Godine 1750. predaje do- 
gmatsko bogoslovlje na Generalnome učilištu 
u Budimu i na tom mjestu ostaje punih deset 
godina. Godine 1761. provincijal Maksimili- 
jan Leisner proglasio ga je za lektora jubilata. 
Do smrti 1780. bio je u Budimu dekan visokih 
franjevačkih škola. U franjevačkoj je zajednici 
obnašao važne dužnosti: bio je u Budimu za- 
mjenik samostanskoga poglavara, budimski 
samostanski gvardijan, tajnik Provincije, bio je 
u upravi Provincije. U kulturnu ga je djelatnost 
uputio fra Stjepan Vilov. Bavio se gramatičkim i 
leksičkim pitanjima, priredio je latinsku grama- 
tiku, a sastavio je i gramatiku hrvatskoga jezika. 
Kako je Stjepan Vilov imao snažnoga utjecaja 
na Emerika Pavića, pojedini istraživači! upuću- 
ju na one stihove u kojemu Emerik Pavić slavi 
svojega učitelja Vilova jer je zaslužan za franje- 
vačka slovopisna rješenja: 


U ovomu našem okolišu 
složni ljudi svi jednako pišu, 
od pokojnog fra Stipe Vilova 
složno mećat naučiše slova. 


Franjo Emanuel Hoško razvrstao je Pavićeva 
djela prema sadržaju: na «prigodne govore na 
latinskome jeziku, katehetička djela, homiletič- 
ka djela, djela s biblijskim sadržajem, pjesnička 


1 Zlatko Vince, Putovima hrvatskoga književnog jezika, 1978. 

ostvarenja, povijesna djela i medicinske spise». 
Hoško također navodi tridesetak bibliografskih 
jedinica ovoga plodnoga autora, od kojih u 
ovoj prigodi spominjemo samo neka: Opširni 
nauk kerstjanski s nadodanih duhovnim pismom 
(Budim, 1755.) Paedagogia christiana (Budim, 
1771.74), Kratki nauci u tumačenja sviu nedilj- 
nih glavnih evangjelja (Budim, 1778.), Epistole i 
evanđelja priko godišnji nediljah i svetkovina (Bu- 
dim, 1762.). Ipak, Emerik Pavić ponajviše je po- 
znat po djelu u stihu Nadodanje glavni događaja 
Razgovoru ugodnom naroda slovinskoga nedav- 
no na svitlost danomu (Pešta, 1768.), iz kojega 
radi ilustracije navodimo samo kraći ulomak: 


Da starine i mladeh nauče 

Ova meni pisat priporuči 
Glavni otac društva malenoga, 

Prije lita nigdi četvertoga. 
Te starine ja pisa latinski. 

Dobro se je od njih spominjati, 
I Slovincem razgovor doniti, 

Za korisno vrime potrošiti. 
Još se mloga složiv u pismice 

Metnut mogu u ove knjižice. 
Mogu reko mloga nadodati, 

Ak uztie kogod trošak dati. 


Iz navedenih je stihova uočljiva strategija religi- 
ozne didaktike franjevačkog djelovanja među 
doseljenim Hrvatima koji u više selidbenih valo- 
va dolaze na mjesto protjeranih Turaka u Slavo- 
niju, Srijem i Bačku. Budući da se treba djelovati 
među slabo obrazovanom puku ovi su stihovi 
oslobođeni visokostiliziranih pjesničkih zahtje- 
va i stremljenja, ali su dani na prepoznatljivoj 
epsko-povijesnoj pozadini bliskoj začinjavcima 
i satkanoj od prizora svakodnevnih teškoća i 
sjećanja na ratno-stradalničke strahote iz borbi 
s Osmanlijama. Ovo se, također, odnosi i na ep 
Grgura Peštalića Dostojna plemenite Bačke sta- 
rih uspomena sadašnji i drugi slavinske krvi deli- 


2 F.E. Hoško, Zbornik, 2002, 166. 

jah slava bačkim plemićem s prigodom čuvanja 
svete krune i okrunjenja Leopolda Il-ga od do- 
morodca u Baji prikazana. Uočljiva je njegova 
nakana da jednostavnost i razumljivost otvore 
put za prihvaćanje ovoga djela u puku, te su u 
tom kontekstu zanimljivi i mogući uzori. 


UGLEDAJUĆI SE NA KAČIĆA - Ep Grgura 
Peštalića Dostojna plemenite Bacske starih us- 
pomena sadashnji i drugi slavinske kervi delliah 
slava bacskim plemichem s-prigodom csuva- 
nja svete krunne i okrunjenja Leopolda Il-ga od 
domorodca [Grgura Peštalića| u Baji prikazana, 
nema sumnje, nastao je ne samo ugledanjem 
na začinjavce, potom na nepoznate i znane 
starije dubrovačke pisce, već se, takoder mogu 
prepoznati i utjecaji fra Andrije Kačića Miošića 
i njegovih glasovitih «Razgovora ugodnih», djela 
koje spada među najčešće objavljivane dopre- 
porodne hrvatske knjige, što je steklo iznimnu 
popularnost u svim hrvatskim krajevima. Do- 
dajmo, raširenost je njegovih «Razgovora» bila 
znatna i među drugim narodima, na cijelom 
južnoslavenskome prostoru. Kačićevo je djelo 
uistinu zbornik, a sastavljeno je od epskih pje- 
sama i zapisa sa značajkama kronike. Gradu za 
«Razgovore» Kačić je počeo pribirati oko 1730. 
iz pisanih i usmenih vrela, s osnovnom namje- 
rom da pripomogne vjerskom i etničkomu, 
političkom, društvenom i uljudbenom osvješći- 
vanju naroda. U «Pismi najposlidnjoj od slavne 
Bosne», što je «prikazana ocu poštovanomu fra 
Boni Beniću, štiocu bogoslovcu i kustosu rečene 
provincije, od starca Milovana», Kačić upućuje 
poziv koji ovako započinje: 


Probudi se, Bosno, zemljo slavna, 
kojano si zaspala odavna, 

ter mi kaži bosanske junake, 
na oružju vitezove jake, 

neka mogu i njih zapjevati, 
čast i diku slavnoj Bosni dati! 
Ali Bosna lipo odgovara, 
Milovana ter žestoko kara: 

Jer si, brižan starče, poludio, 
putujući pamet izgubio? 

Kad si pjeva pjesme od junaka, 
najveće si pjeva od Bošnjaka . 


Po ugledu na Kačića, na svoj način nastavljaju- 
ći njegov poziva za okupljanje, Peštalić ovako 

iskazuje slična svoja opredjeljenja, oličena u 
protuturskom raspoloženju: 


Hej slavinski sad amo plemići! 
Ravne Bačke sivi sokolići! 
Promotrite Slavonije slavu, 
Svu Arvatsku, Liku i Gerbavu: 
Jurve Turčin, i sav svit poznaje 
Kakvih naših slava i sada je;? 


Pored svojih sunarodnjaka Hrvata, Grgur Pešta- 
lić će, također po ugledu na Kačića, pozvati na 
okup i druge narode, pa izrijekom veli: 


I vi braćo moja mila, Srbljani! 
Vi delije svem svitu poznani! 
Na noge se junačke skočite; 
Nisu vaši kod kuće drimali, 

Već Turčina za bradu drmali. 


U ovom epu od 866 stihova pozivajući se na 
slavnu prošlost predaka i opisivanjem junaka iz 
Bačke i njihovih plemenitaških obitelji, Peštalić 
potiče suvremenike na junaštvo u borbi za na- 
cionalno oslobođenje - očito je i ne samo od 
Turaka, spominjući ona prava koja su stečena 
kod Austrijanaca, još u vrijeme doseoba. 

Kako navodi dr. Matija Evetović Dostojna ple- 
menite Bacske ... slava bacskim plemichem _.., 
prigodna je pjesma «u čast banderija iz Bačke, 
kada je četa odabranih vitezova imala zadaću 
čuvati krunu sv. Stjepana, koja je poslije smrti Jo- 
sipa II. po dozvoli njegova nasljednika Leopolda 
II. donesena u Budim. U ovom su banderiju bili 
bunjevački Hrvati i Srbi, većinom plemići*». Pe- 
štalić slavi njihovo junaštvo i poziva ih na slogu 
u borbi protiv zlotvora. Vila je «sanak snila u go- 
rici,/ Na Telečkoj ležeći travici». U snu spozna 
sav razmjer slave junaka slavenske krvi, koji se 
junački bore protiv Turaka. I u tom se budi, po- 
gleda Bačku i vidjevši slavu drugih slavenskih 
junaka, kaje se «što je jadna mukom zamuknu- 
la» pa nije proslavila «nasliduću staru didovinu». 
Ona žali nad ovim mrtvilom, ali još je tužnija, 
jer je osamljena: 

3 Dostojna plemenite Bacske starih uspomena sadashnji i drugi 
slavinske kervi delliah slava bacskim plemichem s-prigodom csu- 
vanja svete krunne i okrunjenja Leopolda II-ga od domorodca 


[Grgura Peštalića] u Baji prikazana, Shtampano u Kalacsi 1790. 
Prištampano u Subotici kod K. Bittermanna 1866., str. 


4 Usp. Matija Evetović, Kulturna povijest bunjevačkih i šokačkih 
Hrvata, Klasje naših ravni, 11-12., 2006., str. 105.-107. 

Ona vide, opet u san pade, 
Pokraj sebe nikog ne imade, 
Osim jedne Crnogorske vile, 
Posestrime u gorici mile. 


Crnogorska je vila odvodi u Elizej, u raj juna- 
ka. Bačka vila ugleda ondje slavne čete, kako 
«jezde kano hitre ptice», da se proslave junač- 
kim djelima. Njih predvode Kajto Vidaković iz 
Subotice, vitez Matošević iz Segedina, četiri 
brata Markovića iz Sombora i Luka Peštalić iz 
Baje. Vila u snu, uživa u ovom raskošju, a kada 
se probudi počne nabrajati sve bačke plemi- 
će, «sive sokoliće», spominje njihova junaštva i 
opisuje njihovo raskošni odijelo, crvene, bijele i 
plave boje: 

Plemići izaberu za svoga vođu «primudroga» 
Matišu Rudića, za kapetane Josipa Latinovića 
i Salamuna Vojnića a za barjaktara Jakova An- 
tunovića. Zatim nabraja imena plemića: Barun 
Antun Brnjaković, Damjan Piuković, Ivan Voj- 
nić, Ivan Rudić, Baltazar Sučić, Ivan Pilasanović, 
Ivan Latinović i dr. Ceta kroči prema Budimu 
pjevajući narodnu pjesmu: 

Zarko sunce, misec, zvizde, sad prenite se! 

K nam radostne neba gizde okrenite se! 


Zatim poziva sve plemiće, da se ugledaju u ju- 
načka djela slavnih preda, a posebno ih pozi- 
va na slogu jer su do tada «... neslogu željno su 
slidili». Sloga je jedan među uvjetima na putu 
prema slobodi. Samo tako će nam svanuti 
dan spasa i sreće. U tom je kontekstu, pri kra- 
ju i «Podskočica Josi Krmpotiću», ispjevana u 
osmercu, o vojničkom svećeniku koji je «golom 
sabljom u ruci znao držati govore». 


Premda po mišljenju dr. Matije Evetovića 866 
Peštalićevih stihova ima više povijesnu, a ma- 
nje književnu vrijednost, ipak, u ovom epu ima 
uspjelih i nadasve lijepih pjesničkih prizora. 
Značajno je, također, njegovo nabrajanje vode- 
ćih onodobnih plemićkih obitelji bačkih Hrva- 
ta. Po ugledu na Kačića i prema običaju svoga 
vremena Peštalić ne spominje samo bunjevač- 
ke junake i plemiće, nego, i sve slavenske naro- 
de i njihove junake, koji su ih proslavili. Zato ova 
njegova pjesma zadobiva panslavističko ozrač- 
je, ona je prožeta sveslavenskim duhom i sve- 
slavenskom uzajamnošću. | po tome je, Grgur 

Peštalić uistinu prethodnik lliraca. Pored toga 
raščlambom se ovoga epa može vidjeti utjecaj 
začinjavaca, odnosno tradicije epske narodne 
pjesme. Ep je ispjevan u desetercu, osim jedne 
pjesme u osmercu i jedne koja je u trinaester- 
cu. Glede Peštalićeva leksika potrebno je istaći 
kako je on potpuno na tragu narodnog govora, 
dakle novoštokavskog ikavskog dijalekta, koji u 
dopreporodnom razdoblju u ovom podneblju 
prethodi nastanku jezika Zagrebačke filološ- 
ke škole. U pojedinim se stihovima, također, 
mogu razabrati i utjecaji jezika starije hrvatske 
književnosti, kako znanih autora tako i onih koji 
se vode kao anonimni, što svjedoči o znatnoj 
Peštalićevoj upućenosti u hrvatske književne 
prilike njegova vremena, unatoč nacionalne 
razdrobljenosti i rasutosti hrvatskih narodnih 
i književnih otoka među drugim narodima na 
Balkanu i u Panoniji. 


Dodajmo kako neki među stihovima Grgura 
Peštalića iz epa Dostojna plemenite Bacske ... 
slava bacskim plemichem _..., i danas izazivaju 
pozornost oslikavajući ne samo odnos prema 
prošlosti već još više iskustva ovdje stečena, 
kao primjerice u stihovima: 


Što sad nismo svi širom na boju, 
Već čuvamo domovinu svoju; 
To je naša srića osobita, 
Austriačke od kuće dobita, 

Rad vridnosti, i rad zasluženja 

I deliah ovdašnjih borrenja, 

U kom kipi i sada srčanost, 
Snaga, Jakost osobita virnost: 
Alli i sad zalud ne stojimo 

Nit se turske mi sile bojimo: 
Bavimo se o trudu i znoju 

Baš ko da smo na žestokom boju; 
Naša bo je domovina rodna 

U pšenici osobito plodna, 

S kojom mloge države se rahne 
Od zlotvora da se lašnje brane; 


Od 1794. do 1796. godine, Peštalić boravi u 
Vukovaru, upravo u vrijeme kada se ondje raz- 
buktala epidemija kuge zbog čega mu je punih 
sedam mjeseci kretanje ograničeno samo na 
prostor vukovarskog samostana, kada nastaje 
njegovo djelo: Utišenje ožalostjenih u sedam 
pokornih pisama kralja Davida istolmačeno: U 

toliko Promišljanja, s nikim i od čiste ljubavi Bož 
je, i Iskernjega, molitvama zaderžano: i u načinu 
sebe od kužne otrove priuzderžati, tiskano u Bu- 
dimu 1797. godine. Djelo posvećeno svima koji 
su pogođeni kugom i stradaju od ove pošasti, 
a podijeljeno je u četiri dijela. U prvom pruža 
prijevod psalma Davidovih (Matija Evetović 
smatra kako upravo ovo može biti dokazom 
da su bunjevačkohrvatski pisci, po ugledu na 
dubrovački spisateljski krug, iz nabožnih i dru- 
gih razloga pribjegavali parafrazi psalma Davi- 
dovih). Drugi dio sastoji se od sedam pokornih 
pjesama, u kojem je opisan Vukovar u vrijeme 
kada ga pustoše kuga i smrt. U trećem poglav- 
lju su «različite molitve od čiste ljubavi Božje», a 
četvrti pak dio sadrži upute kako se sačuvati od 
kuge. Peštalić je, također, objavio i tri knjige na 
latinskom jeziku. Umro je u Baji 1. veljače 1809. 
godine. 


PUTOVANJE KROZ HRVATSKI JEZIK - Ep Grgu- 
ga Peštalića Dostojna plemenite Bacske ... sla- 
va bacskim plemichem ..., smatra se prigodnim 
spjevom «u čast banderija iz Bačke, kada je četa 
odabranih vitezova imala zadaću čuvati krunu sv. 
Stjepana, koja je poslije smrti Josipa II. po dozvoli 
njegova nasljednika Leopolda II. donesena u Bu- 
dim?». Peštalić opjeva njihova junaštva u borbi 
protiv Turaka, zasluge i plemićke naslove koje 
su stekli kod austrijskog cara. Poznate povijesne 
prizore premješta i san bačke Vile: 


Sanak snila Vila u gorici 

Na Telečkoj ležeći travici, 

Koja ohlo kitti Bačku ravnu; 
Gdi dolinu ti ne vidiš tavnu, 

Da se slavi malo i veliko, 

Što je krvi naše svekoliko, 

Po svoj Liki i po Crnoj Cori, 
Koja no se uvik s Turcih bori: 
Od radosti u sanku preže se 

I od brige nenadno trza se, 
Pak se budi ter Bačku pogleda, 
Što se u njoj čini sve izgleda: 
Podcikuje kano ljuta zmia 

Što se nije probudila pria? 

Što je jadna mukom zamuknula? 
Što li dugo mučeć ustupnula? 
Čuje gdino Šlavoncih slave se, 


5 Usp. Matija Evetović, Kulturna povijest bunjevačkih i šokačkih 
Hrvata, Klasje naših ravni, 11-12., 2006., str. 105.-107. 

Koji slavnim imenom diče se, 
Dalmatincih, Srbljih i Hrvati, 
Od starina junacih nazvati: 
Bosanlieh, Bugarih, Pemakih, 
Ercegovcih, Russih, i Polyakih: 
Vidi gdino cesarski dellieh, 

I ostalih njegovi borcih, 

Sridom Bačke gusto prohodaju, 
Pivajući na ratt izhodaju, 

Konj do konja, junak do junaka, 
Bojno kopjeh, vojak do vojaka: 
Bunbnji grmu, svirale sviraju, 
Trublje trubu, da Turkeh tiraju, 
Svake vrste, pogleda barjakeh, 
Sve vijuće kano i oblakeh. 

Tu mlogi se, šatorih pronose 
Bojni šnjima topovi provoze: 
Vidi druge od boja pripraveh 
Prah, olova i svake opraveh, 
Tarna kolla kano labudoveh, 
Pridobitju slavnom sve gotove: 
Vidi svoju slatku domovinu 
Nasliduću staru didovinu, 
Gdino žito, zob, i ječam daje, 
Silno sieno gdi vojski pridaje: 
Vidi konjeh, i mloge vovloveh, 
Mloštvo lagjah, gdi Dunavom plove, 
Vidi mlado, još i staro što je, 
Kako dižu svi oružjeh svoje: 

Tu su villeh, motikeh i kosse, 

I sikirieh, koje sobom nosse, 
Kano mravih na mravinjak vrvu, 
Svaki želeć imat slavu prvu: 


Pored ove povijesne pozadine u kojoj se spo- 
minju mnoga naša od starine prezimena, u Pe- 
štalićevu je djelu moguće razabrati i svojevrsnu 
epsku mješavinu dijalekata, napose ijekavsko- 
ikavskih i ijekavsko-ekavskih, pa njime putuje- 
mo i kroz različite oblasti hrvatskoga jezika, a 
ovi nam leksički sastojci neizravno govore o sta- 
novitim dijalekatskim oblicima, upućujući nas 
na krajeve odakle su naši predci podrijetlom, 
gdje su dulje boravili ili kroz koje su dolazili. 


Ova videć, opet u san pade, 
pokraj sebe nikog ne imade, 
osim jedne Crnogorke vile, 
posestrime u gorici mille: 
ona u san opet nju zavede, 

Elizeum® u misto dovede: 

Ovdi vilu priuze strahota, 
Obradova livodah lipota, 

Gdi se mrtvi osineh vidjaše 

I delliah mloštvo prohodjaše: 
Evo, veli, milla sestro moja! 

Tu pribiva svaka slava tvoja, 

Tu je tvoji lipota delliah, 

Tu junakah čudni silledžia, 

Ovo reče. Al jezdi sokolić 

S prvom čettom Kajto Vidaković, 
On mi jezdi kano hitre ptice, 

Od sjevera varoš Subotice, 

S bracom Pajom srdca junačkoga. 
Na svom konju struka dugačkoga 
Pet Sučićah za njim podigruju: 
Na konjicih svoima putuju: 

Za njim letti Rudić Kapetanu, 
Motri junak hitro svaku stranu, 
Barjak nosi Illia Crnković, 

Drugi barjak Pobro Cvianović 
Pritrkuju ostalih plemićih, 

Svi po redu sivi sokolićih, 

Vojnić pleme, Prćić i Vuković 
Skenderović, Puzić, Križanović, 
Stantić, Bukvić, Baić, Kopilović, 
Dični Gjelmiš, strašni Kopunović, 
Bioglavić, orao krilati, 

Koji s krilih mloge tad pomlati. 
Dok u ovom raskošju uživa 
Zavedena u sanku počiva; 
Iznenada jek u goru dođe, 

I pokraj nje kano munja prode: 
Jasno ječi baš od Crne Gore 

A glas nosi posvud sinje more: 
Tko će dakle sada Kraljevineh 
Naše krune stare didovineh 

Od turskoga oslobodit jarma? 
Da pristane od sad turska larma? 
Tko će majkeh utišit žalostne? 

I iznova učinit radostne? 

Tko će suze cvilećih divicah? 

I plačućih otert udovicah? 

Tkol, junaštvo staro Dalmatinsko 
Ponovit hoće? i Slovinsko? 

Ovo čuvši. Opet probudi se, 

I živuće pivat usudi se: 

Alli istom što poče zivati 

Novo stado pristupi pivati. 


6 Raj junakah, od glasovitoga Friderika lI-gog kralja Prajzskog 
izabran. 

Draga Vilo! i Domorodico! 
U gorici ti naša Božico; 


Peštaliću su zacijelo poznate glavne odlike ep- 
ske narodne pjesme na kojoj temelji svoje djelo, 
što među ostalim vidimo i u ponavljanju osnov- 
nog motiva i imena likova, kada uz podrobne 
opise junaka i njihovih djela daje i kratka po- 
navljanja epizoda što je u funkciji ostvarenja 
potrebne epske širine, nadodavanjem pojedi- 
nih epizoda unutar spjeva. 


Junačke pjesme i epovi prikazuju slušateljima 
i čitateljima uzoritost junačkih likova i njihova 
djela koja su od općeg interesa za zajednicu, 
naspram onih koje se imenuje izdajnicima, od- 
metnicima ili ih se žigoše kukavičlukom i dru- 
gim nedoličnostima. Današnjem pak čitatelju 
junački ep, poput Peštalićeva Dostojna pleme- 
nite Bacske ... slava bacskim plemichem ..., svje- 
doči o specifičnom društvenom uređenju tzv. 
«vojne demokracije» čiji su nositelji bile obitelj- 
ske i plemenske družine koje su se u Europi naj- 
dulje očuvale na slavenskom jugu i jugoistoku. 


Premda nismo na slavnoj Kraini, 
Nit podložni kakvoj Banovini; 
Sa svim rizim krv u nami kipi 
Nit smo igdav mi na vojsku slipi, 
Krva nas godnni stareh da slidimo, 
Da na vojsku srčano hitimo: 
Etto i sad imade plemićah, 
Ravne Bačke još živih ditićah: 
Zdral obilni izmed sviu Plemić 
Dika Bačke, stari Luka Vojnić 
Još i Bono, bratac njegov živi, 
Pleme dičeh, kano sokol sivi, 
Odavno su ovi vojevali, 

Virnu službu svom Kralju davali: 
Dva Barunah do dva Bajalićah, 
Dva su cvitkah ruže pramalića, 
I sad cvattu u gori Slavinskoj, 
Oberts prvi, a Kapetan drugi 
Oba dična na slavnoj okrugi: 
Od oviuh rodi se prvoga 

Mladi sinčić vića primudroga, 
Mladi vitez na mladom konjicu. 
On udara vazda na dvoicu; 

Jer u stopce slidi svog babajku, 
Pak nam diči domovinu majku, 
Njeg poštuje jurve Kapetana 

Regementa nazvana Toškana: 
Millorade turski dušmanine! 
Nov viteže, Novosadjanine! 
Jurve srićni Major si postao 

Po Servii svoj slavu dostao: 
Samovoljci jer s tobom diče se, 
Alli Turcih jedanko tuže se: 

Bre nebore Milloradoviću! 

Ne mogu vas već Turcih podneti, 
Muhamede! Purćim pometi: 
Branković Ivo Kapetanu! 
Granatirski visoki platanu, 

S tobom Pešta diči se junakom 
I na boju opreznim vojakom: 
Martinović Vinka kapetanu! 
Regementa Burkova nazvana 
Vazda fali, virnoga na službi, 

A Turcih ga proklinju na tužbi: 
Još bratinsku on ljubav ukaza 
Kadno izgled svem svitu prikaza; 
Kad u krilu Vinka Martinović 
Alojzija umri Latinović: 
Različitih officirah fala 

I sad biva, što je Bačka dala: 
Dva Nesmirah jednog Lipkaiu, 
Zivu vatru Franju Miškolciu, 
Kižmarkiu Antuna, u tilu 

Kano drugog strašnoga Attilu, 
Baltazara lipoga Jozića, 

Kano Pavla pokojnog Sučića, 

I Poyaka Martina ditića 

Baja dade, rabrenog Plemića, 
Bačmegjin gizdavog u licu 
Plemenitu megj Gardom” ružicu; 
Dva jablamah do dva Granadirah, 
Koje Cesar u vojski izbira, 

Prvi jeste Andre Antalović 

A drugi je š njim Luka Ullakić 
Ovi jesu na svašta podobni, 
Ljudišeneh moj pobro! grdobni. 
Još oklopnik mal nam ne uteče 
Ivan Baić, prozvan brzi Zeče, 
Lipi mladić Jozo Vidaković 

Od starinah junačkie plemić: 
Samovoljcih Lamoš Benedika 
Vridno fale, to je naša dika: 


Epska pjesma ili spjev u mnogo čemu su zapravo 
stihovane pripovijesti, novele, legende, bajke. U 


7 Plemićih koji u Beču u dvoru Cessarskomu bdiu, i na službu 
Cessara u izvanske Kraljevineh šalju se. 

njima je struktura radnje mahom ovisna o junač 
kim podvizima i neustrašivosti delija, premda se 
uz privlačnost pustolovnog junaštva, u epu mogu 
javiti i drugačiji prizori u kojima se događanje fo- 
kusira oko brižne majke, nadalje udaje sestre ili 
na prosidbu voljene djevojke, što sve može do- 
vesti i dovodi se u svezu i funkciju junačkih djela. 


Peštalićev ep, međutim vidno je povijesno i pro- 
storno konkretiziran budući da se u njemu spo- 
minju brojni toponimi, ne samo Bačka, Telečka 
visoravan, već i gradovi poput Subotice, Som- 
bora i Segedina i drugi, dakako. Ipak, iz dobro 
poznatih razloga višestoljetne povezanosti hr- 
vatskog puka i Crkve, posebno mjesto u ovom 
spjevu pripalo je ličnosti Nikoli Milašinu, duhov- 
niku i biskupu, za kojega Peštalić veli da je «du- 
hovni otac poštovani» i još dodaje «najsrićnie 
naše gore listak/ ravne Bačke radostni dobitak», 
te u nastavku ovako opisuje njegove zasluge: 


Punno litah kod kralja služaše, 
Prosto srdce vojakom pružaše, 
U Beču mu srića doskočila, 
Barutana kad se zapalila: 

Hitro letti ondi bdećeh diže, 
Od naglosti jedva u seb diše. 
Od kamenja k zemlji obaljene 
I od vatrene sille opaljene, 

Sve iz zraka čeka padajuće, 

I od teške bole izdišuće: 
Pritrkuje jednom i drugomu, 
Sve svituje, po nauku svomu, 
Sve svituje, i sve ispovida, 

Vi idete k Bogu, pripovida: 

Još kda je klečeći padao 

Njeg je Cessaar šuteći gledao; 
Zato ovo Josipu drugomu: 

Bi povoljno u slugi virnomu: 
Njega, indi, s vrimenom dariva, 
Lipo ime u vojski nadiva, 

Lipo ime General Vikara 
Vojske svoje, da srićnoga dara! 
Biogradskog posli pridobitća, 
Doskoči mu opet nova srića, 
Da u gradu Crkvu blagosovi, 
Božju službu on prvi ponovi, 
Da on prvi u Crkvi zapiva 

I Te Deum Laudamus propiva: 
Mallo posli biskupom postade, 
I u stolni grad kraljevski stade. 

«MOMU RODU LJUBIM DAR» — Premda 
Blaž Modrošić (1839.- 1900.). nije rodom iz 
Bačke, njegovom opusu i književno-prepo- 
rodnom djelovanju, pripada ovdje zapaženo 
mjesto. Modrošić je rodom iz Lonje u Slavoniji, 
a djelujući kao svećenik i priklanjajući se pre- 
porodnim nastojanjima Ivana Antunovića, već 
od prvog broja njegovih Bunjevačkih i šokačkih 
novina (pokrenutih 19. ožujka 1870.), Modro- 
šić uz druge najbliže Antunovićeve suradnike 
sudjeluje i u raspravi o temama od značaja 
za nacionalno osviještenje i razvoj Bunjevaca 
i Šokaca, što je pridonijelo oblikovanju inteli- 
gencije, posebno među Bunjevcima, a u povi- 
jesnom kontekstu promatrano na njihovo kul- 
turno i političko samoodređenje. Razumije se, 
jedno od glavnih pitanja bilo je pitanje jezika. 
I dok se Ivan Antunović zalagao za uvođenje 
hrvatskoga književnog jezika, poneki su među 
bunjevačkim intelektualcima smatrali da treba 
pokušati sa stvaranjem navlastitog bunjevačkog 
književnog standarda. Pored redovite suradnje 
u Novinama i Vili, gdje je u svakom broju imao 
ponekada i više priloga, Modrošić je napisao tri 
zbirke lirskih i epskih pjesama, balada i pripovi- 
jesti, a svoj je stav prema pripadnosti Bunjevaca 
i Šokaca i njihovom književnom jeziku, iskazao 
i u pjesmi pod naslovom Rodu: 


Kog da hvalim, kog da žalim? 
Kad Bunjevcu žalit nije, 

A hvale mu za ostalim 
Sokcem spomen tužno krije; 
Hvalu, žalbu u nemar, 
Momu rodu ljubim dar! 
Ljubim nebo kad sjaj sije 
Danju noću na vidiku, 

Al' još žešće, još milije 

Tvoje dike alem-sliku 

Vječan ljubim u bezbroj 
Slavom vjenčan rode moj!® 


Stihovi ove pjesme pod naslovom Rodu, kao da 
su općevažeća ilustracija vremena iz prve po- 
lovice XIX. stoljeća kada se Ugarskom snažno 
razbuktao mađarski nacionalni pokret, izaziva- 
jući posvuda velike međunacionalne prijepore, 
nepovjerenja i sukobe. Tada će i u Hrvatskoj 
započeti oblikovanje moderne hrvatske naci- 
je, koja je važan zamah dobila s pojavom ilir- 
8 Rodu 

skog pokreta. | premda su ideje iliraca doprle, 
do podunavskih Hrvata, pa ih i zahvatile, nji- 
hov je utjecaj ovdje neusporedivo slabiji zbog 
snažnog mađarskog odgovora, pod čijim su 
se naletom počele kidati stoljećima održavane 
veze ovdje živućih Hrvata sa Slavonijom i Hr- 
vatskom, s Dalmacijom i njenim dubokim za- 
leđem, počevši od Istre, na sjeveru, do Boke, 
na jugu. l, premda svi navedeni hrvatski teritoriji 
nisu u ugarskom dijelu države, gotovo posvuda 
se narušene veze među Hrvatima iz regional- 
nih kulturnih središta, što je pogodovalo njiho- 
voj asimilaciji diljem Ugarske, ponegdje čak ne- 
stanku cijelih hrvatskih lokalnih zajednica. Na 
takvu snažnu mađarizaciju uspješno su odgo- 
vorili jedino Hrvati u Bajskom trokutu, na što su 
se potom ugledali i Hrvati iz pečuško-baranjske 
i budimpeštanske regije. Predvođeni Ivanom 
Antunovićem Hrvati u Bačkoj su pored većeg 
broja novina, poticali pisanje i tiskanje književ- 
nih, poglavito nabožnih djela, kako bi se zau- 
stavili asimilatorski nasrtaji koji su sve jače za- 
pljuskivali i crkvene obrede. Jedno među inima 
je molitvenik Blaža Modrošića pod naslovom 
Isusovka“, tiskan 1871. u Temišvaru, koji započi- 
nje obraćanjem Bezgrješnoj: 


Vrhu zviezdah zvjezdo krasna, 
Zvjezdo krasna neba jasna, 
Kršćanluka majko časna 

A Imena miloglasna: Marijo! 


Tebi nosim darak ovi, 
Darak ovi blagoslovi! 
Ulij dušam život novi, 
A satari grieh s okovi - Marijo! 


Od iztoka do zapada, 

Do zapada - kud Bog vlada, 
Tvoja slava naša nada, 

A u nadi duša mlada: - Marijo! 


Dobra majko svih kršćana’ 

Svih kršćanah milovana: 

Preko groba daj nam stana, 

A u stanu vječna dana - Marijo! 
Stekli mukom Sinka Tvoga, 


9 |susovka, iliti Zivot, muka i smrt gorka Isusa-Krsta, odkupitelja 
svieta; uz nabožne molitve i pjesme za utjehu bolujućim katoličkim 
dušam na put u nebeski Jeruzolim, sastavio i izdao Blaž Modrošić, 
svećenik. U Temišvaru 1871. 

Sinka Tvoga, višnjeg Boga, 
Dio raja nebeskoga, - 
A u raju Uzkrsloga! Marijo! 


Oj, na nebo Uznešena! 
Uznešena, - Okrunjena! 
Knjiga mukom posvećena 
Slavi bila Tvog Imena: Marijo!!0 


Stihovi ovi odišu snagom i željom okupljanja, 
svekršćanski su poziv rodu, a pisani su ono- 
dobnim hrvatskim jezikom kojega su jednako 
dobro razumjeli i služili se njime kako Hrvati u 
Bajskom trokutu, tako i oni u Slavoniji ili u širem 
ozračju Zagreba i drugdje. Ne želeći ostaviti 
mjesta ikakvu prijeporu glede jezika Blaž Mo- 
drošić piše: 


Digni mi se dakle rode cio 
Bunjevačko-šokačkog porijekla: 
Jezik majčin nad sve obljubio 
Dok u žilah krv ti bude tekla; 

Te slobodu i narodnost dragu 
Viteški mi brani na svom pragu! 
A kad budeš svoj na svojem, 

Uz inače tom na svijetu cijelom 
Rod slavenski ponajjači brojem 
Bit ćeš umom i prosvjete vrelom 
Neophrvan Dunaj u svom toku 
Vodneći nam svu zemlju daleku". 


Treba istaknuti kako su upravo Blaža Modroši- 
ća, njega suvremenici smatrali stvarateljem naj- 
zapaženijih stihova što odišu strasnom ljubavi 
prema rodu, ali i prepoznatljivim prosvjetitelj- 
skim težnjama glede cijelog hrvatskog naroda, 
budući da ovako pjeva: 


Otkopnit će s uma ledne sante, 
Otkravit će sunce smrzle pute 
Umne staze cvijeće posut. 


Otuda će, ni malo slučajno pri kraju svoga mo- 
litvenika, posvetiti zapaženu pjesmu sv. Cirilu i 
Metodu, u kojoj Blaž Modrošić uz pouzdanje u 
kršćansku vjeru i izobrazbu puka, također ape- 
lira i u korist sveslavenske uzajamnosti: 


10 Isusovka. 
11 1. siječnja 1875. 

Presveta nam godina se javi. 
Tisućljetni god nam osvanu, 
Dom se težko smrtna sna izbavi, 
A spasenja sunce ogranu: 

Pojmo hvalu Boga Gospodina 
Nek ga slavi ciela domovina; 
Razigraj se rode slavjanski 
Raskliktaj se sviete kršćanski! 
Tisuća je već godina prošla, 

Sto Krist sinu slavskim narodom, 
Sto su braća s blagoviesti došla, 
Sveta braća: Ciril s Metodom, 
Crni mrak nam bludnje razvalili, 
Oči k vječnom suncu obratili, 
Posijali sjeme istine, 

Da nas vječne spase iz tmine. 

Oj, vi Božji sveci nam u raju! 
Apoštoli slavski premili! 

Milijuni slavu vam pjevaju, 

Što ste ljubav s vjerom sdružili. 
Zaboravte nezahvalnosti nam, 
Bogoljubnim učte nas vrlinam: 
Što nam kroz vas dragi Bog darova 
Da neuzme ruka Njegova. 

Na Petrovoj stieni svedj dovieka 
Odolio rod nam nesgodi 

Slavjan vjerom, od koje spas čeka, 
Bio jedan medju narodi; 
Tisućljetna sveza, s milim Bogom, 
Urodila zlatnom, vječnom slogom 
Po Cirilu i po Metodu 

Pomoz Bože slavskom rodu! 


Ivana Antunović u pismu od 26. studenoga 
1872. upućenom Josipu Jurju Strossmayeru, s 
kojim je bio u višegodišnjoj prepisci objašnjava 
razloge zbog kojih nije u stanju «ni umom ni ke- 
som» istovremeno tiskati i Bunjevačke i šokačke 
novine (1870.- 1872.) i Bunjevačku i šokačku vilu 
(1871.- 1876.), koja je kao kulturni prilog novina 
izlazila od 1871. godine. Zato najavljuje kako 
će u prosincu iste godine ugasiti Bunjevačke i 
šokačke novine, a nastaviti s izdavanjem Vile. | 
doista, Bunjevačke i šokačke novine prestaju 
izlaziti krajem 1872. godine, a od 1873. Bunje- 
vačka i šokačka vila nastavlja s izlaženjem kao 
zaseban list. 


Od pokretanja Novina Antunović je trpio veliki 
pritisak vlastodržaca i njihova tiska, stoga je od 
javnosti skrivao, posebno svoje hrvatske surad- 

nike, pa je uredniku Blažu Modrošiću jednom 
prigodom dao sljedeće upute: «Nas osobito 
paze, da li imamo veze sa Zagrebom i Novim 
Sadom. Zato ako ti koji hrvatski spisatelj pošalje 
rukopis, a ti ga dobro prouči i svakako uvrsti: ali 
ako bude zlih posljedica ne odaj pisca i primi 
na sebe svu odgovornost, jer ako naši protivnici 
doznadu da u Vilu pišu Hrvati, onda je kraj i na- 
šim novinama.» 


Ovakve su prilike u velikoj mjeri utjecale na 
ansalvističku i jugoslavensku opredijeljenost, 
ako samoga Antunovića, tako i mnogih njego- 

vih suradnika, pa i Blaža Modrošića, koji ovako 

u stihovima iskazuje svoja osjećanja: 


Slavimo slavno Slaveni 

Tisućbrojenu godinu, 

Odkad narodu prosinu 

Pod slavnim“ Krsta zlameni! 

(Slava solunskom porodu! 

Slava Cirilu, Metodu! - Slava!) ponovi 
Mudrinom ljudskom bogata, 
Desnicom višnjom izbrana, 

Plemena medu pogana, 

Planuše sveta dva brata. 


Iz Carigrada krenuli: 
Bugare, Srbe, Morave, 
Isusa Boga da slave, 
Silni su narodi prenuli. 


Spasovu prvi nauku 
Slavenskim slovom odiše, 
I Božju službu sloviše 
Rieči poznanom u puku. 


Niemac je progna vladika 
I krivovierjem potvori; 
Rimski ga otac ukori, 
Priznav im djela velika. 


Biskupe tim je postavi 
Slavenskom vrhu naroda, 
Slavjanin neka Gospoda 
Vlastitom riečju proslavi! 


Divno te crkva uredi 
Jeziče sveti slovinski! 
Uz grčki, i uz latinski 
Za Božju knjigu odredi! 


38 


30-40 


Blažena braćo! Slavjane 
Pred Bogom vi zastupajte, 
Od Boga jim milost dajte: 
Jedno stado da postane! 


Slava! der slava! kliknimo 
Otcu sa Sinom i Duhom! 
Trojicu slavom trostrukom 
Sad i dovieka slavimo!!? 


«DALMACIJO, STARI ZAVIČAJU» - Do danas 
smo - pozivajući se na pretječe pjesništva u 
općehrvatskom obzorju, za koje se može sma- 
trati djelo humanista i latinista Ivana Cesmičkog, 
odnosno Janusa Pannoniusa, i drugih pjesni- 
ka-latinista poput primjerice nešto mlađeg Pa- 
nonniusova suzavičajnika Stjepana Brodarića 
- govorili također o spjevu gotovo posve nepo- 
znatoga Mihovila iz Subotice posvećenog po- 
giblima hrvatskog bana Petra Berislavića, riječ 
je o djelu po svemu sudeći nastalu po ugledu 
na Molitvu suprotivu Turkom, Marka Marulića. 
Nadalje, spomenuli smo se Mirka Pavića koji 
je za svoga dinamičnoga kleričkoga i plodnoga 
spisateljskoga djelovanja bio povezan i sa Lo- 
vrom Bračuljevićem i Stjepnom Vilovim, bolje 
reći može se smatrati pristašom njihovih pravo- 
pisno-slovopisnih rješenja i preinaka. O ovome, 
među ostalim, piše Pavić u svojoj pjesmi od se- 
damdesetak stihova, u djelu naslovljenom kao 
Nadodanje glavni događaja Razgovoru ugod- 
nom ..., objelodanjenom 1768. godine u Pešti. 


U ovome našem okolišu 
Složni ljudi svi jednako pišu. 
Od pokojnog fra Stipe Vilova 
Složno mećat naučiše slova. 
Slova reko iz knjigah latinskih 
U današnji jezik naš slovinski. 


Pavić je Nadodanja podijelio u dva djela, a od- 
lučio se za deseterac, stvarajući po ugledu na 
narod, da puku bude blizak, te je u 28 pjesama 
opjevao djelovanje franjevaca u Slavoniji i Ugar- 
skoj, dok u drugom dijelu, u 5 pjesama opisu- 
je ilirske, odnosno slavenske vladare. Ovaj je 
drugi dio naslovio s: Brojanica sviju kraljeva slo- 


12 Isusovka, iliti Život, muka i smrt gorka Isusa-Krsta, odkupitelja 
svieta; uz nabožne molitve i pjesme za utjehu bolujućim kato- 
ličkim dušam na put u peni Jeruzolim, sastavio i izdao Blaž 
Modrošić, svećenik. U Temišvaru 1871., str. 448.-451. 

vinskih ili iliričkih iz Kačićevih historija izvađena. 
Oba dijela Nadodanja ... opremljena su predgo- 
vorom autora, a u prvom uvodu Pavić zapisuje 
stihove koji nam i danas mnogo toga govore: 


Dalmacijo, stari zavičaju, 

U tebi se pisci zadržavaju, 

Pisci, rekoh, od slovinskih stvari, 
Od kraljeva i njihovih stari. 


Nema, dakle, nikakve dvojbe od kuda dolaze 
naši pređi i gdje se oni, pai njihovi pisci zadrža- 
vaju. Napustivši predjele hercegovačke i bosan- 
ske svoje postojbine, pošavši u seobu, u rasuće, 
na putu prema Panoniji, njihovo kretanje u tom 
razdoblju nije moglo biti ni lagano, niti lišeno 
poteškoća i bezopasno, a ponajmanje pravo- 
crtno. Drugim riječima uvjetovano je bilo prije 
svega pomicanjem vojski, što će reći sukladno 
promjenljivom odnosu snaga - Turaka, Mle- 
taka, Austrijanaca i drugih sudionika oružanih 
sukoba. Opisujući to podneblje i njegove ljude 
Mirko Pavić ovako će u stihovima zabilježiti nji- 
hova stradanja u vrijeme nadiranja Osmanlija i 
njihove vojne premoći: 


Kad se turska vojska uzmložaše 
I po dolnjih mistih svud haraše, 
Pošav ona u države gornje, 
Poče žarit kraljevine dolnje. 
Kad u varoš dođe Sarengradski 
Siloviti vezir janjičarski, 

Razljuti se i poče harati, 
Štogod nađe pod zemlju metati. 
Uhvativši oni poglavnoga 
Manastira mista rečenoga, 
Uzamši ga kožu mu sadriše, 
Gdi iločka tad kapija biše. 

A vikara na kolac metniše 

I ostale fratre sve smakniše. 
Dva psetanca povelika tada 
Manastira mista rečenoga, 

Tu novinu veoma žalosnu 
Otidoše prikazat u Bosnu. 

Tri su dana oni putovali, 

Dok novinu nisu prikazali. 

Tri dni trčeć po šumi i pisku 

I stigavši u selo Sutisku, 

Gdi poglavar od države biše, 
Stvar nemilu njemu navistiše, 
Oko njega žalosno lajeći 

Domaćine vlastite žaleći. 
Rasuše se i ljudi štokuda 
Utekavši u šume i brda. 

Oni dugo u strahu živiše 

I za time natrag se vratiše, 
Zahvalivši Bogu privičnjemu 
Na kućištu svojem prijašnjemu . 
* 


Gor' rečena mista izginuše, 
Od iztoka kada se prosuše 
Turske čete i njihove paše, 

Tad uzeše sve države naše. 

Još ni vila nije nigda snila, 
Kakova je tad nevolja bila. 
Viruj meni pošteni štioče, 
Mlogo hiljad tad sablja posiče; 
Sablja, rekoh, slovinskih junaka 
Mlogo hiljad izsiče Turaka. 

Ali opet i sablja njihova 
Porazila jeste mista ova. 

Tad osvoji Turčin svu Bosansku 
Jošter k tomu zemlju Servijansku, 
Zatim malo osvoji Madžarsku, 
Slavoniju jošter i Hrvatsku. 

Sve su tada crkve porušene, 
Knjige jošter jesu sažežene. 
Uspomene bivše satrvene 

I po svitu štokud raznešene. 
Vas naš narod pod njima ostade, 
Kud bi bižo on tada ne znade, 
A ostali štokud izmakoše. 

U slobodna mista pobigoše. 
Cete ljudske biše pribrojene 

I med Turke jesu udiljene. 
Jedan s drugim vićat ne smiđaše, 
Već u strahu život provođaše, 
Kod biše virni redovnici, 

Mla braća svetog Frane sinci, 
Koji službu duhovnu činiše, 
Sto godina i petdeset više. 

U skrovitih mistih oni stahu, 
Rič jim božju udilj navištahu, 
Puk kršćanski sveto slobođahu, 
Virno njima dan i noć služahu. 
Da je komu tada vidit bilo, 

Što se s njima činjaše nemilo, 
U njemu bi srdce proplakalo. 
Kad bi samo promotrilo malo. 
Zatvarani biše u tavnice. 

Gdi primiše mloge zaušnice. 
Njih na kolac nike izsikoše, 

Ljutovito nike silovaše, 
Serbetačce kad od njih iskaše. 
Buzdovanom pleća razbijaše, 
A handžare u prsa turaše. 

Tad se mladež učaše skrovito, 
Jer slobodno ne biše očito 
Škule držat i tom mudrovati, 
Knjige pisati i na svitlost dati. 
Sestnaeste za time stotine 
Osamdeset i šeste godine 
Leopoldo prvi carevaše 

I pridobit Turke nastojaše. 

Za osvojit prvašnja imanja 
Od podiže kršćanska vladanja. 
Osamdeset i dvi godin ima, 

Kad gradove njima pootima. 
Vikovičnji budi Bogu slava, 
Kad ih diže iz ovih država. 
Pristali su jur turski harači, 
Odahnuli mudri i kopači. 
Naredbe se lipe učiniše 

I tom crkve svete otvoriše 
Jer naredne postadoše tada, 
Da se svud uče dica mlada. 
Manastiri svud se popraviše 
l iz nova mlogi načiniše. 
Postadoše visoki nauci 

Po gradovah i međ svima puci'3. 


13 Ulomak iz «Antologije hrvatskog pjesništva u Vojvodini, od 
najstarijih vremena (rukopis)» 


Društvo kazališnih dragovoljaca iz Gare 

DAMIN GAMBIT XIII. 


TOMISLAV KETIG 


71. 


Ljeto je. Magda sjedi u sjeniku u vrtu i čita 
knjigu. Onda je ostavlja na stol, 

Zmirnu nekoliko puta da joj se razbistri po- 
gled i pogleda Doris koja je sjedila kraj nje, 
zadubljena u igle sa pletivom, mičući brzo i 
vješto prstima. Džozef je malo podalje na 
drvenom stubu postavljao hranilicu za ptice. 
«Ovdje, u gradu, sve je manje šansi da se 
same prehrane«, pravdao se, mada mu nitko 
nije to zamjerao. 

«Postali su mi odani prijatelji» pomisli 
Magda.»Brat i sestra, koji ne traže nova po- 
znanstva. Iz straha?» Da. Veliki je strah u duša- 
ma crnih ljudi , koji su uspjeli pobjeći iz bijede, 
da ih ta avet ponovno ne zgrabi, objašnjavao 
joj je Zdenko, upoznavajući je postupno sa 
svijetom ovdje. Sve kontakte s ljudima njiho- 
vog društvenog položaja prihvaćaju s opre- 
zom i rezervom. Boje se da im netko, čiji bi 
loš karakter tek naknadno i prekasno spoznali 
, ne razori gnijezdo koje su svili u domu Zden- 
ka Morgensterna. «Sigurni su samo da u njoj, 
sljednici njihovog gospodara imaju pouzda- 
nog zaštitnika.» 

«Imam mir - tu najveću vrijednost kada te sti- 
gne starost», razmišljala je Magda dalje. 

« A Katarina će mi doći za tjedan dana. Poslu- 
šala me je da sada uzme godišnji odmor. Za- 
greb je sigurno utonuo u ledenu prosinačku 
maglu, a ovdje je čeka sunce i toplo more.» 
Je li to ta konačnica kojoj se nadala: ploča na 
kojoj su samo ona i njezine malobrojne figu- 
re. Je li njezin potajni protivnik - život odu- 
stao i povukao svoje crne figure sa ploče ili 
je čak stao na njezinu stranu? Da, bit će da je 
tako. Bit će da mu je dosadilo zamajavati se s 
Magdalenom Baumann, koja ama baš nikako 
neće da popusti, neće da se slomije. 

Nakon posjete onom zagrebačkom kardio- 
logu nije više usnila san koji ju je progonio. 
Ustanovila je kako više i ne razmišlja o tome 

vreba li je nekakvo zlo, nekakva kušnja, nešto 
što bi joj moglo uletiti kao vihor u njezinu spo- 
kojnu i ravnomjernu svakodnevicu. 
Odjednom je znala: Capetown je utočište, 
koje joj je sagradio njezin Zdenko za vrijeme 
koje je slutio, kada, budući s onu stranu živo- 
todjelnice, više je neće moći sam štititi 

Alen je preuzeo posao sa izvorima pustinjske 
vode. Ispostavilo se kako je u tom klimatskom 
pojasu mudrije kaptirati izvor i sačuvati tu 
vodu za vrijeme kada bude vrijednija od naf- 
te, a to vrijeme u Arabiji neumitno dolazi. A 
pokazalo se kako ima ne samo očevu pamet, 
već i očevo poštenje, jer novac od dividendi 
joj je uredno stizao na račun. 

Prožme je osjećaj kako počinje pripadati 
ovom malom svijetu, ograđenom zidom pre- 
ma ulici i zaštićenom kamerama povezani- 
ma sa centralom službe obezbeđenja, iako 
je ovaj kraj, rekao joj je svojedobno Zdenko, 
slovio već dugo kao miran. Kada bi pomislila 
na Zagreb ili Stuttgart, gdje je njezino potom- 
stvo živjelo svoje živote, gradilo svoje karijere, 
ili naprosto nastavljalo dan na dan, godinu na 
godinu, činilo joj se kao da ih gleda s osje- 
ćanjem da je svoj obiteljski zadatak obavila 
najbolje što je mogla. Dobro, nije sve ispalo 
kako je planirala i htjela, ali komu u životu sve 
uspijeva? 

-Jeste li za čaj, gospodo Magda? - trže je glas 
Doris. 

—Da, mogla bih ledeni čaj i one tvoje kolačiće 
od kokosa. 

Doris stavlja pažljivo svoje pletivo na stol po- 
red Magdine knjige i ustaje. 

-Pozovi i Džozefa - reče joj Magda. 

-Hoću. 


Prolazi desetak minuta. Magda odmara oči 
na zelenilu oko sebe. «Bože», pomisli, «istovre- 
meno sam i sretna i puna tuge. Tugu mi je na- 
nijelo vrijeme, a sreća se sama pojavila. Valjda 
ju je donio ovaj spokojni život ovdje.» 

Doris se vraća sa poslužavnikom. Onda se iz 
dubine vrta pojavljuje i Džozef. Magda čeka 
da Doris ulije čaj svima. Onda kaže: 

-Meni će za sedam dana doći u posjet moja 
kćer Katarina. Ja ću je skupa s Džozefom 
dočekati u zračnoj luci. Ostat će tri tjedna, 
možda malo dulje. Voljela bih je voditi svag- 
dje gdje me je vodio moj Zdenko, ali ja nisam 
vozač. 

-Ja ću vas voziti - javi se Džozef. - Kamo god 
želite. 

-Znam, Džozef i hvala ti. Ali voljela bih moju 
Katarinu voditi i u onu lijepu uvalu, kamo sam 
odlazila s mojim Zdenkom. Pa sam zaključi- 
la kako bi bilo ljepše ako bi tom prigodom s 
nama pošla i Doris. Bio bi to pravi obiteljski 
piknik. Jer...- Magda zastade malo - vi ste mi 
kao obitelj ovdje, zar ne? 

-Ako vi tako kažete, gospodo Magda - od- 
govori pomalo zatečeno Džozef. - Vi znate 
što mi osjećamo i što nam značite. Bit će to 
piknik kakav ste zamislili, zar ne, Doris? 


Katarina je ostala cijeli mjesec. Kasnije, kada 
je to ljeto postalo samo slijed stotina sličica u 
digitalnom fotoaparatu koji je pred posjet nje- 
zine kćeri kupila i od Džozefa naučila njime 
rukovati, Magda nasluti kako joj je tih mjesec 
dana s njezinom mezimicom dalo onu do- 
datnu snagu za uspješno svođenje računa sa 
vlastitim htijenjima, nadama i pokušajima da 
svom životu doda još jednu uzbudljivu dioni- 
cu, kao da je konac priče još negdje daleko 
ispred. Posljednjeg popodneva, dok su sjedile 
u vrtu, Magda reče: 

—Ne znam koliko još imam vremena pred so- 
bom, ali hajde da se dogovorimo o dvije za 
mene najvažnije stvari sada, kao da me sutra 
više neće biti. Molim te da me kada umrem 
preneseš u Zagreb i položiš pored mog Zvon- 
ka. Ovo ovdje, po Zdenkovom naputku da ga 
ostavim onome tko će se htjeti i znati skrbiti, 
ostavit ću tebi, ne zato što si moja. To što si 
moja riješile smo u Zagrebu. Ovo ostavljam 
tebi jer ne znam nikoga boljeg i pouzdani- 
jeg. Bit ćeš, dakako, u kontaktu sa Zdenkovim 
sinom Alenom i pobrinuti ćeš se da Doris i 
Džozef ostanu ovdje dok su živi. Alen je vrlo 
korektan mlad čovjek, vidjet ćeš i sama. Ima 
dosta crta svoga oca. - Uzdahnu: —Pa...to bi 
bilo to. 

Još dugo nakon Katarininog odlaska trajali su 
lijepi, topli dani. Jednog od posljednjih prije 
dolaska kiša Magda pozva jednu od turističkih 
agencija i naruči vožnju do Rta Dobre nade. 
U jednoj od uvala vozač glisera ju je iskrcao i 
Magda se polaganim hodom po šljunčanom 
žalu uputi ka mjestu gdje je sa Zdenkom pro- 
matrala neumornu igru tuljana koji su i ronili 
za ribom i bježali od smrti u raljama bijelih 
psina. Stigavši, sjela je na jedan topal ravni ka- 
men i zagledala se u ocean. Onda joj pade 
na um: «Katarinu sam vodila svagdje jedino je 
ovamo dovela nisam.» Nije to propustila na- 
mjerno, znala je. Covjek naprosto uvijek saču- 
va jedan kutak samo za sebe. Sačuva ga kao 
mjesto gdje može samomu sebi otvoriti dušu 
i izmjeriti sve u njoj. 

I neosjetno to učini. 

Prošlo je možda i dva sata dok se ponovno 
nije vratila u svijet oko sebe. Sunce je već to- 
nulo ka pučini Atlantika i Magda shvati da je 
vrijeme za povratak u grad. 

Stigavši doma, zamoli Doris da joj pripremi 
posve laganu večeru. Jela je malo, a onda se 
povukla u svoju sobu. Sjela je za svoj prijeno- 
snik i počela pisati pisma: Andrijani i Kseniji. 
Poslala ih je na Katarinin e-mail, zamolivši je 
da ih proslijedi sestrama. 

Pisma su bila kratka. Sadržavala su samo ono 
što je po Magdinom mišljenju bilo neophod- 
no kako bi njezine starije kćeri shvatile njezi- 
nu odluku da ostane tu, na drugom kraju svi- 
jeta. Potom je zamolila Katarinu da joj pošlje 
Oliverovu elektronsku adresu, jer da mu ima 
još nešto važno za reći. 

I na koncu započe pismo koje je sveudilj odla- 
gala, a ovog popodneva je shvatila kako ga ne 
može dalje odlagati. 

Pismo Karlu Kertneru. 

Da će kad tad morati odgovoriti mu znala je 
još kad je pri zadnjem dolasku u Zagreb u pri- 
stigloj pošti zatekla i njegovo pismo. Pisao joj 
je kako je uspješno okončao svoja «čeprka- 
nja» po prošlosti Panonije te da o tome upravo 
piše knjigu, koja će mu poslužiti za doktorat. 
Gostujući je predavač na Srednjeuropskom 
sveučilištu u Budimpešti, gdje drži kolegij iz 
uporedne kulturne povijesti Srednje Europe. 
S Gerhardom ima dogovor da, nakon što za- 
vrši knjigu, koju joj je spomenuo, preuzme 

funkciju pri austrijskom ministarstvu vanjskih 
poslova, koja već dosta dugo stoji rezervirana 
za obitelj Kertner a koja će zapravo biti rad 
na revitalizaciji srednjeeuropske duhovne i 
političke svijesti. Volio bi da se ponovno vide, 
jer prijateljstva, kakvo je njihovo, vrijeme ne 
nagriza. Irena je, također, pozdravlja. 

«Dragi Karlo», pisala je Magda, «oprosti što si 
dugo čekao na moj odgovor. Moj život je u 
zadnje vrijeme bio veoma kompliciran i iziski- 
vao je da mu posvetim sve svoje vrijeme i sve 
moje misli. Sada je tom dramatičnom periodu 
došao kraj. Sjedim u mom novom domu, ti- 
sućama kilometara daleko i od mog Zagreba 
i od tvog Beča i pišem pisma mojim najbliži- 
ma, među koje ubrajam i tebe, jer kako si mi 
pisao, prijateljstva, kakvo je naše, vrijeme ne 
nagriza. Zivim već dugo tu, na najjužnijom 
točki Afrike, slobodna i smirena, jer se, za ra- 
zliku od tebe tamo, ovdje ne moram baviti 
politikom kako se ona ne bi bavila sa mnom. 
Imam dom koji mi je ostavio moj najvjerniji 
suprug Zdenko Morgenstern, koji je nestao 
u valovima Indijskog oceana, kada se njegov 
zrakoplov survao. Prvi nalazi govorili su da je 
u pitanju bio kvar navigacionog sustava, ali se 
polako otkriva kako je u pitanju teroristički 
akt. 

Radovat ću se vijestima od tebe, kada ti tvoj 
angažman bude ostavljao vremena da misliš i 
na prijatelje. Pozdravljam Irenu i prenesi izra- 
ze mog štovanja barunu Gerhardu Kertneru.» 
Pogledala je na sat: deset do deset. «Brzo sam 
završila s pismima», pomislila je. Odjednom 
osjeti stezanje u grudima. Priđe noćnom sto- 
čiću, uze tabletu verapamila i proguta je s dva 
gutljaja vode. Sačeka da je grč umine, pa se 
polako uputi u kuhinju. Zatekla je Doris i Džo- 
zefa u razgovoru. Nasmiješi im se i tražeći iz- 
govor za svoj dolazak, reče: 

-Ne spava mi se, pa ću izići u vrt. 

Potom to i učini. Sjela je u naslonjaču od 
bambusovine i podigla pogled. Nebo je bilo 
vedro, tamno plavo i na njemu je treperilo 
desetak zvijezda čiji su se zraci uspjeli probiti 
kroz zadimljeni velegradski zrak. Odjednom 
je obuze onaj isti osjećaj koji ju je obuzeo na- 
kon što su otišli rođaci i prijatelji koji su došli 
na podušje Zvonku Politeu i ona ostala sama 
sa Katarinom u stanu. Osjećaj potpune pra- 
znine: kao da su joj izvjetrili sve misli i sva 

osjećanja. Iscijedila su me pisma koja sam pi- 
sala, zaključi. U njih sam unijela sve što mi je 
bilo na duši. 
Odjednom, u polumraku ugleda pred sobom 
zabrinuto lice Doris. 
-Hoćete li nešto za popiti? - upitala je Mag- 
du. - Možda čaj? 
Da, mogla bih čaj - odgovori rasijano Magda 
i odjednom se sjeti kako ju je onog istog dale- 
kog predvečerja isto to pitala njezina Katarina. 
Isprati pogledom Doris koja se udaljavala ka 
ulazu u kuću i osjeti kako joj se vraćaju misli, 
vraćaju osjećanja, kako se u tu praznu ljušturu 
koju je maločas predstavljala ona, vraća ona 
stara, neuništiva Magdalena Baumann. 
«Idemo dalje», rekla joj je jednom takvom pri- 
godom njezina Katarina. 
«Imala si pravo, dušo moja», složi se u sebi 
Magda. «Jer kamo bismo inače?» 

(Kraj) 


Supruga Istvána Horthya u posjeti Subotici 

MAĐARICA 


LAZAR FRANCIŠKOVIĆ 


XV. 


Ravnicom u ovaj prvi četvrt petog dana od 
Velegrada susreta, na ušću dviju suprotnih rije- 
ka, u nemir i sunčanom govoreć razdraganom 
listopadu ... Poneki umorni golub nad bjela- 
lašem, sjena večeri javlja. Srce i duša šumom 
pjesme i pust vjetrova, moda il... priča života: 
Još jednom daleki put gubi, a oni u mislima ne 
i potrebiti za drugima. I kada zvijezde uskoro 
na nebu vatrom upale kao nekad u mladosti u 
osvitju susreta oćutja puta ... jedina moja ... 

- Posljednja kolumna ... čini ... Mili. — Svoje 
prekras oči sa tisuć, tisuć ... bolje beskraj blje- 
štavih svjetlaca orhideja i žene ... manje glasom 
a više srcem i dušom sjena i plam života ... gle- 
da u njega. Glavu podigla sa laptopa koji je pre- 
pušta najstarijoj ćerki što sjedi na drvenoj klupi 
u jednom od odmorišta u tržnom centru. Na 
ušću novo izgrađenog kompleksa za stanova- 
nje u ovom dijelu grada, blještavila kako robe 
tako i enterijera : 

Što će biti samnom, e moj pjesniče ja i dalje že- 
lim tvoje riječi.- Žena: 

- Upućene meni. Kao nekad, ostajemo zajed- 
no i preko vječnosti. - On, opaljen vjetrovima 
cestama i sunca u iznošenim farmericama, san- 
dalama na bosim nogama i bijeloj košulji, u de- 
snici drži prelomljeno zlatno naliv pero i umor- 
no smiješi : 

- Ako želiš, samo za tebe. - | gleda je is- 
pred njega, krhka i umorna u iznošenim 
farmericama,crvenoj košulji, patikama i zlatne 
od vana košave umršene kose. Blijeda u licu i 
vatre u očima. Prilazi mu bliže i ljevicom uzima 
njegovu, nježno : 

- Sve će biti dobro, samo trebamo hrabrosti, 
nade, vjere i još više ljubavi.- Zjene upućuje na 
čas ka ćerki koja nastavlja da zanima sa računa- 
lom, sjedeć i dalje na klupi ne interesirajući što 
njih dvoje čine i pričaju i vraća ih na njih : 

- Trebam tvoje riječi, glas, osmjeh, misli, ruke 
... tebe, kao i ti mene, da se tješe miluju, nalaze 

i ljube, kao danas ove boje listopada koje me 
griju i miluju ... joši više... — tihi glas ćerke kao 
i njene krupne i tople oči ih bude : 

- O prostite, valja mi potražiti naše, tko zna 
gdje su se u ovoj gužvi izgubili? - ustaje i pruža 
isključeni laptop i u isto vrijeme luta zjenama 
unaokolo : 

- Pogledat gdje je ostalo društvo? - U farmeri- 
cama i crvenom debelom džemperu nestaje u 
masi posjetitelja dok njih dvoje vraćaju računar 
u staru kožnu mu torbu o ramenu. 

- Od kako znamo, Mili, nosiš je po potrebi i 
vidim patnju koju kušaš da skriješ, al u tebi ... 
— ušućuje : 

— Ne vole nas, ni tvoji ni moji, i ini ... boli ... A 
mi našli i ostajemo i preko vječnosi sa Ocem za- 
jedno. - otvara nanovo mu torbu, dok govori : 

- Mliječna sa cijelim lješnicima, bolja od Svicar- 
ske ili crne čokolade ... samo da nam je ... - 
ućutuje i daje tražeć, i u ruci drži od litre kolu, 
radosna smije : 

- „našla ... kada se skupimo podijelit i obrado- 
vati ostale Mili : 

- Malina prašnjava, salaša i doma ostala za 
nama treći dan nakon sajma. Danas vratili u 
Tržni centar na ušću na dviju rijeka, raskrižju 
nemir cesta ... - lagano mekim glasom i veselih 
očiju žena ravnice : 

- O podnevu koje ponekad umije da zastane u 
zavičaju i razmišlja kako dalje u dan do večeri. 
— Oslonjena na lijevu mu stranu gleda svojim 
krup ga očima i ushićenim zjenama. Pri tome 
povremeno istražuje oko njih žur-hod posjeti- 
oca. 

- Mili, kušajmo ne zaboraviti zemlju zavičaja 
.. ona kao i mi pati i ljubi ... rijeka kada napu- 
šta svoje obale u tami trena ne svojom voljom, 
umije i da tuži, prognani ... i kada srce jedom 
prestane da luta, spozna, sunce i vjetrovi zasje- 
niti u njenoj će kosi i biću ... naravi. — rekao 
jednom si mi ...nisam zaboravila. - oslanja mu 
nježno dignute glave na grudi u šar i krup oči- 
ma plamen mnogih skrih joj i tajni i sna bića, 

žene ... dugo ne primjećuju u žamoru kraj njih 
hod i mrmor ljudi, zamišljeno : 

- Trebam li Mila ... - ona kao da kri tio poput 
oluj-povjetarca i jav istine s osmjeh na usnama 
i blagim nijekanjem svoje glave, uz poput sna 
glasom : 

- Cemu ... - riječ joj gubi u mrmoru ljudi i nji- 
hovim pogledima i njen djevojačkim opijajuć 
smijehu i jedno vrijeme šutnji. 

- Volio i dolazio u ovaj velegrad, i u njemu 
osjećao ugodno. - negdje samo u njemu znana 
svojim zamišljenim tamnim zjenama prostrans- 
tva, gorko uzdiše. A ona sjetno u mislima vraća 
ga u zbilju : 

— Sorom konji, tambura, vjetrovi ... jure bez- 
mjerjem zavičaja. Još jednom izgubiti na prolje- 
će u krošnjama rascvale trešnje u avliji i doma 
taj mreže uspomena koju isplest će sjećanja, 
ako ih bude? E moj pjesniče ... tvojih kao i mo- 
jih, kao i inih _... - on je sjetno prekida i gleda, 
možda i šapuće ženskom isprid njega biću. 
Izmučenom od kušnji punom i sada dragosti i 
snage : 

— Sestra u časima na postelji trpeć neizdržive 
boli, smiješeć je govorila svojim krup modrim 
i šar zelenim očima blago i brinuć : pjesniče- 
putniče,brate treba izdržati biti čovjek i vjerovat 
u sutra, Boga! Naći će ti se neko ... i još nešto, 
što mi ni do danas nije jasno, govorila iznemo- 
glim mi glasom prije nego li je otišla: U meni 
teče plava krv ... — i ušućuje i gleda u krhko i 
neopisivo lijepo mu stvornje, uprkos svih trago- 
va patnje koje su na njoj ostavili ljudi ova žena i 
dalje vjeruje u dobro i ljubi : 

- Osjećam mržnju i zavist Mili. - i oslanja mu 
glavom na grudi i poput snijega bijelu košulju, 
tiho i zamišljeno obraća mu i dalje. U očima 
tuga i nada neumoljive u nje ljubavi. Ovo što či- 
nimo nema računice ni kod mene ni kod tebe, 
ljudi ... ne da su zli već neopisivo i neshvatljivo 
u njima je zlo, što kod običnog čovjeka nema. 
U nas je želja da živimo zajedno i daleko od 
tame razuma. Moralo i mora ovako da odvija, 
nije bježanje već stvarnost, koju žele da u nama 
utrnu. I da nije nebeskoga Oca, mi ovdje nebi 
bili, a možda ni nas jer svašta događa. Nepo- 
slušni! Bez nade, vjere i ljubavi život se ne živi, 
iskusili. - Zabavljeni sobom i svojim mislima 
jedno drugom, oćutuju si samo njima znane 
istine, bolje istinom. Dižuć na prstima kuša sa 
očiju mu i čela da ukloni pramen kose. 

- Da ti ga uklonim i bolje vidim u srce ti i dušu. 
- Svojim malim i njež prstima pijesti desnice, i 
oboje smiju. Poput maestral-tramontane koji 
kao tata navraća povremeno u smiraj žege u 
maslinjake i razvedrava smar dana. Il, kanikule 
ravni u večer i utišava žegu u crnici salašima 
rascvalim klasovima. Vatri neba i u pomlađujuć 
horizontu otkriva oluju, kako kaosa tako i tri- 
jeznost. - Razmišlja dok ih oboje gleda u 
žamoru tržnoga centra. Ova nakon podneva, 
niti daleka niti im blizu od zavičaja trena prije 
nego izgube samo njima na znanoj cesti. Da 
spasu od onih koji ih progone ne poradi krivnje 
već njihove vjere i predanja, da čovjek odgov- 
ara Bogu i nikome drugome. Jer On jedini na 
njega ima pravo. Početak i Svršetak. Ljubav i 
Biće : 

- Događaju ... na usamljenim i na javnim mjes- 
tima... rijetko pojedinac, trojka ili i više, izn- 
enad napadi sa batinjanjem i krinkama, da bi 
se žrtva onesposobila braniti i oduprla pljački. 
Unoseć tako nemir među si obično pučanstvo 
i strah. Vjerojatno je djelo umišljenih i bolesn- 
ih moćnika a ne heroja.Urušavajuć društvo u 
mrak duše i stvarnosti laži. Ipak jednoga dana 
.. — ona slušajući ga odgovara : 

- Zivot nije i ne mazi, uprkos svemu i dalje os- 
tajemo skupa ... - tio i zamišljena više svojim 
mu prekras očima i bićem žene nego riječju, 
stišćuć si ruke i pogledima naslanja na njegove 
grudi i bijelu košulju : 

- Do nedav pitao zašto tvrdoglavo volim ženu 
koju radi skoro nitko sa mnomn ne želi da priča 
i što je to sa mnom i sa njome ili u nama, mržnja 
ili jubav? Nadahnut njome i našim životima, do 
sada napisao između, moja-naša tri samostalna 
a ima i više u ostalim po drugima uspješna dje- 
la. Iskreno ne mogu si sebi objasniti zašto jedno 
drugome neprekid se vraćamo? - oči tajanst- 
veno i tadoznalo šire a glas mekan i privid ljut 
mu prigovara: 

- Znam za jedno, ali za više ... kako si samo 
uspio da od mene ih skriješ? Nešto me je uvijek 
u potaji korilo i tebi vuklo ... kao i tebe meni 
U kušnjama ... samo dobri nebeski Otac ima 
odgovor, a da ga mi do sada nismo uvijek do- 
voljno oćutavali i imali hrabrosti ... - govori dok 
ga gleda njeno tajanstvo, i drago biće prijatelja 
žene. Smiješeći utapajući pogledima si jedno u 
drugo. Kao da šapuću na ušću i raskrižju u Trž- 
nom centru daleko od vreve i briga ljudi koji ih 

okružuju. Izgubljeni samo u njima znanim sfera- 
ma. A iz pozadine bliži im zadovoljno i razdra- 
gano i samo na čas izgubljeno društvo. 


XVI. 


Sunce i njegova svjetlost rasplinje u beskraj 
šestoga dana, neobalj svjetova. Mreška u valov- 
lju otočja i zajedništvu vidljive stvarnosti. Neg- 
dje na obalama mora miris čempresa, borova, 
palmi, masline, ružmarina, lavande ... grožđa ... 
trava, smola, soli ... zraka ... i cesta kao vjetrova 
.. i priča ... U modrilu visina lijet bijelih gale- 
bova i krici ... Nakon liturgije u nedalek crkvici 
na rtu ovoga ostrva na terasi stari bili fratar za 
drvenim stolom sa društvom i obilj hranom, u 
dvorištu. Nenametljiv, priča : 

— Covjekova povijest ima svojih dobrih i krivih 
hodoljublja, s milošću Božjo, ako dobro razmis- 
li. - I smiješka im dalje: 

— Ako smo u Njegovoj milosti a ne našoj istini. 
- Oko njih igra maestral nakon vruć dana i na 
mahove čini iscjeljujući i glas cvrčka iz cinober 
kamenjara i s nešto štura zelenila. A iz skupine 
od stola na čelu žena, u dugoj kao povjetarac 
za nijansu zelenoj svilenoj sa rukavima haljini 
do tla i nešto tamnijim kožnim i laganim cipeli- 
cama. U zlat dužoj kosi upletenoj svoj u tanke 
kike, bijela nalijevoj strani joj orhideja. Lica iako 
još napaćena vedra i vesela : 

- Hvala vam svima, jedna briga je manje, svi ste 
se trudili i vidim radosni. - stišće dok sjedi kraj 
njega svojom malom ga ljevicom desnicu na 
bijelom stolnjaku. Suncem i burom cesta života 
lica oličena ni duge ni kratke nekad smjeđe a 
danas srebrnim nitima prošarene kose, napose 
brazdom po lijevoj slijepoočnici. U crnom tam- 
nijem od noći i laganom odijelu i u bijeloj košulji 
tanjom od lahora i crnim kožnim laganim ci- 
pelama. Krijuć zbunjenu radost u tamnim zjen- 
ama, i tuge godinama. Uz tihu primjedbu riječi 
samo njoj dostup, naoko brani : 

- Dugo je trebalo ... - ona isto mjerom mu tiho : 
- Meni ili oboma ? - i gleda ugursuski smijući 
mu se i nagimjuć u lice. 

- Pusti nije vrijedno truda, i zaboravi. - On tiho 
i pomirljivo, i glasno smiju, dok ostali svhativši 
o čemu je riječ gledajući se mezimica između 
njih prvo glavom a potom cijelim svojim likom 
javlja u dugoj cvenoj plišanoj suknjici, i bijeloj 

šligovanoj bluzi držeći ih ispod ruku glasno s 
riječima : 

- Ovo je trebalo davno da si riješite između si 
sebe mama i tata, a mi sa vama. - prvo u ostalih 
tajac a zatim vijar smjeha. - žena iznenađeno 
joj okreće a potom samo privid ljuta govori : 

- Opet me ćerkice iznenadđuješ ... - djevojčica 
duboko uzdiše i šireć svoje krupne oči čudi i 
mrmori u glasu : 

— Zar sam nanovo nešto kriva rekla? Zna i mali 
ovčar sa salaša, huncut jedan šta je posrijedi. 
- djevojčica kreće glavom a u društvu nanovo 
pljusak smjeha. I kada se nešto smirilo redovnik 
smireno : 

- Crkva se tokom svoga postojanja mijenja, 
kuša osuvremeniti u duhu vremena Božje riječ. 
Ovisno i od slaba čovjeka, Bog mu to dopušta 
u njegovom milosrđu i u svojoj velikoj ljubavi 
naprama njemu svom stvorenju : čovjeku. lako 
zna da to uvijek ne čini pravo pa ga tokom po- 
vijesti ispravlja, uči da bude bolji i plemenitiji. 
Usto božji zakon nije što i ljudski, jer čovjek slab 
i time donosi ga često više prema sebe a manje 
naprama Bogu, još od prvoga ljudskoga pada. | 
u tim dopunjući tokom stoljeća u Crkvi od ljudi 
zakonima-odlukama, ima koje nisu mijenjani 
već ako je shodno uklapaju u nove i donešene. 
Ne videći prijatelji smetnje vašoj želji i ljubavi 
zapreke, mi smo maloprije u nedalek crkvi ovo- 
ga otoka na rtu obavili vjenčanje. U njenoj tišini 
i miru za oltarom i pri prisutnošću našega nevi- 
dljivog vjerujem nebeskoga Oca. - tii i veseli 
šapat prisutnih riječi : 

- Sta i kako će dalje priča teći ... Otac nebe- 
ski najbolje zna. Jer bilo šta da je bilo, ako je, 
pri pokajanju je sve oprošteno i život treba da 
ide dalje. Za grijeh ako ga ima, potrebno je naj- 
manje dvoje. | ako dogodi u nekih da svi uvjeti 
ne isunjavaju valjanost za brak, vjerujem da 
najbolje ovo zna dobri i milostivi Bog. Koji je 
nepomljiva Ljubav i Savršenstvo Bića, i čovjek 
ako ga traži u svoj svojoj nesavršenosti i nalazeć 
slijedi predajući Njegovoj se milošći i moći, sig- 
urno i nalazi, Opstaje kao Njegovo dijete. Jer 
ga On, a ne ljudi najbolje poznaje i sudi. Naše 
je da Oca osluhujemo a ne ljude i njihove hi- 
rove i ispraznosti. - Nakon neke šutnje, žena : 

- Oprostite pater : U kaosu svega i ništa vatre i 
vremena ... događali i nama, više njemu, nego 
nama na nas prepadi. - gleda kraj nje koji sjedi, 
danas više joj od pjesnika oboje radosnihjih zje- 

na od drugih, i upućuje ostalima riječi uz i dalje 
stisak njih dvoje im im ruku : 

- Moj drag odgovorio im ratom-borbom. Is- 
tina, nisam ni ja bolja, iako žena. Pojedinac 
protivu čopora teško, a zajednica neće ili plaši 
da gomilu kukavica pod krinkama spriječi da 
nam čini kriva. Mi da ne smetamo, i ne po radi 
samo ovoga .. idemo nekamo drugdje ... - 
po starom običaju ona spušta zamišljeno glavu 
i nanovo je ponosno diže, gledaju ih kako se 
jedno drugome saučesnički smiješe . 

— Vani u Svijetu i u hramovima, ne zavis kome 
su posvećeni, ljudi za sebe govore da su val- 
jani-pravednici, a za oni koji kao Job pate 
primjećuju da su nevaljali, što reći? - redovnik, 
a žena dok suputniku i dalje stišće svojom njeg- 
ovu pijest, lagano ali i razgovjetno : 

- Svjesna i dalje naše Kalvarije koja nas slijedi 
... ali i Očeve milosti i zajedništva nam u naošoj 
ljubavi ... daleko od doma i ne baš tud daljina. 
Jednoga dana ... vratiti salašu i krajoliku u ko- 
jem iako teško i mučno i radovali : sanjali ... 
- zamišljeno ih gleda nezaborav i neumoljiv 
zjenama i glasom koji utapa u ovo popodne i 
ugođaj mirisa soli i večernjeg sunca, sjena samo 
njima znanih, mora, obala vjetrova i tišina, ka- 
mena, štur i obilj zelenila ... utiava i nanovo 
spušta i nanovo diže i dugo gleda u svog pjesni- 
ka kao i on u nju. Ne uspjevši nikako si svih ovih 
godina se zaboraviti. Skoro uvijek svjesno ili ne 
jedno drugome u blizini. Bijeli fratar im smiješi i 
obraća ostalima blago : 

- Nas dvojica susretali ... svaki sa svojim putem i 
osjećajuć prijateljstvo, a ipak i da ga nešto dubo- 
ko u njegovoj i muči. Jednom nakon večere u 
sniježnom visočju planina i dolje crnogorice, 
u kojima modrilo neba i zraka lomilo u oštrini 
vidika, nakon sunca koje izgubilo u vlastitom 
plamenom miljeu; Susretali, kao i u gradovi- 
ma, pustinjama ..., kada su se ostala subraća 
razišla po samostanu prije zajedničke molitve 
sa svojim ili zajedničkim obavezama prije od- 
mora i noći. Ne tako ni davno. I tako poče mi je 
priču o jednoj ženi ...ženi ... - redovnik ih oboje 
radoznalo gleda, u očima i liku u nje gotovo 
pritajena radoznalost i ljubomorna pažnja a u 
njega muka da priča prelazi prostor i vrijeme 
ovoga časa. Dok ostali gosti jedno na drugoga 
tio smiju i uživaju u jadu novovjenčanih, re- 
dovnik : 

- I sjetih, kako jedan lik mom prijatelju ele- 
gantno i tajanstveno javlja duže u njegovom 
djelu ... - nanovo zastaje i gleda ih ispod očiju, i 
dižuć blago smiješi upućujuć im i dalje pogled : 
— Normalno, susrećuć bili i umorni od mnogo 
čega, i tako to žensko biće mi provlačilo i pr- 
ovuklo sve do ... vas gospodo ... — na njenom 
licu prestaje napetost i smješak, krećuć glavom 
veselo : 

- Vi gospodine umijete i da se šalite, na zanim- 
ljiv način ... uz buru smjeha prisutnih. 

- Nije za odjelo i moje zvanje koje kušam iske- 
no da služim. Ali, valjda sam i ja _prjatelji bio 
mlad. Ne ljutite. Ovakva dva i tvrdoglava usam- 
ljenika da si nađu i na koncu razumiju i slože 
nije ljudska ruka vezala zajedno, nije ljudsko 
već djelo i milosrđe nebeskoga Oca. | oluje 
života vjerujem neće ga razoriti. - uvjerljivo. 

- U poslidnje vrijeme nas smo se dvoje više 
susretali, istina i kradom gledali pa i neku riječ 
izmjenili ... - otvorenih očiju kao djevojčica : 
- Ali nisam mislila da će ovo izići baš ozbiljno. 
- Držeć ga za ruku i gledajuć traži od njega 
podršku, koji zbunjeno odgovara joj šutnjom 
što ostale više nego zabavlja.A majka joj 
smješka i lagano : 

- Da sam sigurno znala i znali, što u poslijednje 
vrijeme zbiva sa gospodicom, i da nije samo 
njen nekad mladenački hir i razmaženost ... jer 
poslijednje vrijeme nije znla što bi sa sobom. 
Već bi ja ...- krećuć glavom zaustavlja u riječima 
a djecu pošto sve ovo zabavlja razdragano smi- 
ju, oslobođena muke. 

- Mama, sve do prije tri dana nisam ni slutila a 
vjerujem ni moj suprug ... gledajuć, susrećuć, 
povremeno zastavljajuć i pričajuć istina sve 
češće ... i do danas znate ... ni sama ne mogu 
da vjerujem i snađem ... - zbunjena, suputnici- 
ma kao djevojčica i nakon manje stanke lagano 
nastavlja meko : 

- Neznam ni sama ani on ... 
i smiješi kao lahor : 

- Odjednom na sajmištu na raskrižju i susretu 
cesta, vjetrova, vjera, kultura, utoku i rastoku 
civilizacija, ljudi ... kao da se u nama i oko nas 
u tom oluj i sunčanom danu nešto prelomilo. 
Našli i više ne razilazimo, duše i srca nam ... u 
sažimu i rasulu vjetrova, i vjetra košave počeli 
razmjevati što nam je činiti. - radosna. - bijeli 
fratar blago im smješka dok ih sve gleda, ne- 
bom rasule i prve zvjezde, i: 


- gleda ga nježno 

- Vrijeme mi je poć na molitvu i sutra iza rane 
Sv. mise na put. Nadam susrest na putu u našim 
se kušnjama i molitva, hodajuć Ocu u nadi, vjeri 
i ljubavi! - Uz na čas stvorenu tišinu, mir i bla- 
goslov i pružanje jedno si drugome ruke, bijeli 
fratar povlači od punoga astala u svoju kon- 
teplaciju sa žamorom i ljubavi prisutnih. 

- Njih dvoje držeć za ruke i prepustivši veselje 
ostalima povlače na hrid ... Sjedajuć još uvijek 
od topla dana na stijenu gledaju: U naokolo 
kroz poz magle noći i sati nerazgovjet zvukova 
kao i treptaja zvijezda na nebu. Drže za ruke 
i oslanja na grudi, u svečanoj im odjeći, šute. 
Dok u njen krup očima ogleda čini mu cijeli ne- 
beski rojč do poslijednje zvijezde.I odjednom 
poput tišine u zrcalu njen tii, tii poput osjen 
svjetlosti glas riječi ... glas : 

- Mezimica me je iznenadila ... šutila inisam 
htjela da te uznemiravam dok sve ne prođe. - 
kreće glavom a on : 

- Cime? - čudi joj a ona zamišljeno kreće svo- 
jom samo na čas sagnutom lijepom od iskri gla- 
vom pa je podiže, tiho : 

- Prokrijumčarila ti je sa salaša maloga ženskoga 
ovčara sve dovde na put. - on je veselo gleda 
UZ: 

— Insistirala, i mi pristali, šta ćemo sa njome? - 
čelo joj iznenađeno mršti i tiho, privid ljuti, jer 
duša u očima drugo govori: 

- A ja, što je sa mnom, ni pitali. - on pravda: 

- Mila, htjeli iznenadit. - duga tišina i njeni 
sve magupskiji pogledi prema njemu, slatko i 
nježno smije, s tisuć i stisuć ... svjetlaca neba 
u krup joj očimama i svježem beskaju morske 
obale, koji ga iznova i iznova danas opijaju. 
Kao osoba i biće, mladost i žena. 

— Isuviše srećna da bi se srdila. Uspjeli djecu os- 
vojiti i time zajedništvo nam doma. Bogu hvala! 
- Šapuće naslonjena mu na grudi i sanjalački u 
plavet noći glasom : 

- Daleko, ali u srcu nam sjećanje : u neobalj 
ravnici za gledali djevojka, nekada, luto-hod 
kao i njen pjesnik-putnik. Željela da te ugledam 
priča ... je i ostala, i tako tii krad danas šorom o 
vjeri i ljubavi. Radi bešćut ljudi ... Da njih dvoje 
koji ponijeli ne iz mržnje i osvete ... nego ljubavi 
i nade u budućnost budućnost pjesmu i ono što 
je od doma-salaša ostalo. - ušućuje i tiho : 

— Umorna od današnjih događanja ... ali i srićna 
... — Smiješe dižući se tla vraćaju svojima, koji 
dalje slušaju zabavljaju. Uzimaju si za ruke, a 
hladni oluj bure sve jači svoju igru nastavlja u 
noći, i u čovjeka unosi misli ... U jutro valja im 
dalje. 


Šokačka mladež iz Nagykozara u igrokazu Gyimesi vadvirag 

ŽIVOTI NEŽIVIH 


NIKOLA TUETEK 


O GODINI 32. PO NAJDUŽOJ REINKARNACIJI 


CIGLA - Ajme, ne znam od kuda bih počeo 
priču o svome životu. Mi cigle nismo predodre- 
đeni za niti za avanture, niti za velika iskustva 
niti za uživanje. A ipak, moj život je bio samo to. 
Cigle su vrlo bazične stvari, kockasti komadi 
stvrdnuta blata. Osuše nas, ubace u zid i zazi- 
daju. Naša je jedina funkcija da budemo neg- 
dje. Ne kažu bez razloga glup ko cigla! Istina 
je to, ne poričem. Ali neke cigle sigurno imaju 
više sreće nego druge. Toliko sreće da im sud- 
bina podari znanje, putovanja. Dobro, možda 
je ovaj moj život mačji kašalj u usporedbi s ne 
znam, recimo životom crijepa ili ukrasne ploči- 
ce. Ali ja ga ne bih mijenjao ni za što. 

Rođen sam davno, u vatri, kad je svijet izgledao 
posve drugačije nego ovaj današnji. Na širo- 
koj lopati su me izvukli iz vatre i složili na hrpu 
ostalih tek rođenih cigala. lako sve izgledamo 
isto, ipak se svaka cigla razlikuje od druge ma- 
kar malo po veličini, finoći rubova, utorima na 
površini ili mjestu pečata. Meni su pečat utisnu- 
li točno u sredini, grb na borovim granama i s 
krunom. Možda je već tada zapečaćena i moja 
sretna sudbina. 

Jednog su me dana utovarili na kola sa zapre- 
gom. Truckali smo se satima po kaldrmi dok 
nismo došli do nekog proplanka gdje je već 
stajala malena, trošna seljačka kuća. Seljak nas 
je istovario na livadu i pokrio debelim suknom. 
Već pri istovaru neke su kolege pukle na manje 
komade, ali to ciglama nije bitno. Manji komadi 
se uvijek mogu iskoristiti za pukotine u zidu, a 
cigle ionako ne pitaju puno. Glavno je da bude- 
mo zazidane. Za prvog ljepšeg dana seljak je 
razgrnuo sukno i počeo nas na drvenim tačka- 
ma dovoziti bliže kući. Tamo je već zidar s dva 
pomoćnika miješao beton. Seljakova je žena 
prinosila šljivovicu, kobasice i pogaču. Cigle u 
sav glas zapjevaše neku prostu pjesmu. Mladi 
smo bili. 


Kdlasje NAŠI rawni, l-2- 2018- 


Imao sam sreće, stavili su me odmah u temelje. 
Iznad mene došlo je još makar šezdeset redo- 
va cigli i betona. Bio sam među onima koji su 
zaista noslili zid. Beton je bio dobro smiješan, 
čvrsto me je stisnuo u savršeno poravnanu ko- 
lonu. Zidar i pomoćnici zaslužili su svaki komad 
pogače, svako kolut kobasice, svaku kap rakije. 
Ja ga nisam vidio iz vana, ali siguran sam da je 
to bio prekrasan zid. 

Mi cigle nismo napravljene da bismo ljubile ili 
da bi smo osjećale bilo što osim tereta. Teret 
nas potsjeća na to da nešto nosimo, a nošenje 
je naša dužnost i smisao. Međutim, bila je do 
mene jedna svjetlija ciglica, moja generacija. 
Malo smo razgovarali i s obzirom da smo u 
istom zidu proveli preko trideset godina, pola- 
gano smo se zaljubili i zavoljeli. Imali smo sreće 
što smo se našli u niskom dijelu zida (oni koji 
najviše i najteže rade bivaju nagrađeni) jer je 
nakon nekog vremena upravo između nas be- 
ton najviše popustio pod teretom, zid je malo 
utonuo, a mi smi se našli posve jedno do dru- 
goga. Nakon nekog vremena s vanjske je stra- 
ne otpala fasada, a kako seljakove potomke to 
ni najmanje nije smetalo, imali smo prekrasan 
pogleda na pašnjak i šumom izvezena brda u 
daljini. Lijepo smo živjeli. Zid je bio čvrst, suh, 
izlasci sunca crveni kao zemlja od koje smo na- 
pravljeni. 

Jednog dana su došli ti nekakvi ljudi, neću nika- 
da zaboraviti, izveli su obitelj iza kuće. Ja nisam 
vidio ništa, kasnije su nam prepričavale cigle iz 
istočnog nosivog zida. Culi smo pucnjeve pa lo- 
mljavinu. Potom se zid zažario kao peći u kojoj 
smo se rodili. Srušio se krov i vrhovi zida. Više 
nismo ništa noslili već smo postali kolijevka za 
zgarište. 

U sredini kuće izraslo je drvo. One zidove koje 
nije srušila vatra, voda i vjetar, sad je naginjalo 
korijenje. Moja je draga od sveg tog napreza- 
nja pukla na pola. Nije nam to smetalo, živjeli 
smo sretni u troje. Naravno, u zidu cigla nikada 
nema niti tren privatnosti ili slobode, ali ipak, 

u dobroj organizaciji i zdravoj cjelini sloboda 
možda i nije ključna. Uostalom, dobra cigla je 
onoliko slobodna koliko si sama dopusti. 
Nakon nekog vremena voda je ušla u pukotinu 
moje drage i svaki novi led ju je sve više razdi- 
rao i otapao. Jednog toplog dana došli su ljudi 
i srušili zidove. Sve cijele cigle pa tako i mene, 
oprezno su očistili i složili na kamion. Polomlje- 
ne i trule cigle su odnesli nekamo drugamo. Ne 
znam kuda. Nisam više nikada vidio svoju dra- 
gu. 

Odvezli su nas u grad. Posvuda je bilo puno ci- 
gala. Radnici su nas prinosili, zidari šamarali be- 
tonom, inženjeri izdavali naređenja. Gradilo se 
nešto veliko, nešto bitno. Bio sam ponosan što 
mogu biti dio svega toga. Dobio sam savršeno 
mjesto pri dnu pedeset centimetara širokog no- 
sivog zida (tri horizontalna reda cigli po nivou, 
pravi velegrad!). Ja sam bio točno u sredini. Ne 
mogu se požaliti, bio je to slatki život. Društvo 
je bilo odlično, svi na visini zadatka. 

Malo smo zavidjeli ciglama u unutrašnjem redu 
jer su one dobivale dodatne zadatke, na pri- 
mjer, nosile su kućišta za prekidače struje, vijke 
koji su nosili police ili slike. Bilo je to zdravo ri- 
valstvo. Zgrada koju smo činili bila je zaista bit- 
na, neprestano su se u njenim sobama odvijali 
sastanci i vijećanja. Cigle iz unutrašnjeg reda 
često su prisluškivale sastanke i razgovore i pre- 
pričavale nam što su čule. Tako smo se dobro 
zabavljali. 

Nije takav život i tako dobar posao mogao tra- 
jati zauvijek. Cigle iz unutrašnjeg reda su zašu- 
tjele. Govorile su o propuhu u sobama zgrade i 
opadanju žbuke. Jednog toplijeg dana čuli smo 
lom i grmljavinu. Cigle s vrha vrištale su kugla, 
kugla! Mi dolje nismo znali što se događa. Po 
svuda udaranje čekića i probijanje dijetala. 
Prašnjave rukavice izvukle su me iz zida i složile 
na hrpu ostalih cigli izvučenih iz zida. Odmah 
do nas stajale su složene cigle nove generacije. 
Narančaste kao mrkva, bolesne. Bile su puno 
veće od nas, djelovale su zastrašujuće. Među- 
tim, kad je jedna nova cigla iskliznula iz ruke 
radnika i razbila se kao od stakla, primijetili smo 
da su iznutra šupljikave i prazne. Napuhane bu- 
dale. Počele su nam dobacivati, kao, što je star- 
kelje, izbacili vas na ulicu? Kunem se zemljom cr- 
ljenicom, ne znam tko je kome prvi spomenuo 
majku, ali tako je to počelo. Naša hrpa cigli su 
uzbudi, propne, eto, stušte se pet gornjih redo- 

va i, nažalost, poklopi jednog radnika. Da smo 
znali, ne bi se dali isprovocirati. 

Moj red je bio prvi koji se nije srušio. Zbog toga 
sam dospio u kamion među prvima. Opet sam 
nosio. Vidiš kakva je bila moja sudbina? Od sa- 
mog početka! Tako je to. 

Dugo smo proveli složeni na tom nekakvom 
blatnjavom polju, odlagalištu, ne bih rekao sme- 
tlištu, iako je tamo bilo dosta otpada. Jednog 
dana došao je jedan uglađen gospodin u vrlo 
lijepom autu. Neko je vrijeme pregovarao s ču- 
varem odlagališta. Turnuo mu je kuvertu u rad- 
nu opravu i dao mu bocu rakije. Cuvar je cijelu 
noć pjevao. 

Sljedeći dan došli su s četiri kamiona. Mi smo 
utovareni u zadnji od njih. Proveli smo neko vri- 
jeme uredno posloženi u drvenoj šupi. Jedan 
dan došao je onaj gospodin i stalo po nama 
prebirati. Izabirao je najbolje očuvane i one 
s najljepšim grbom. Kad me izvukao iz hrpe 
samo se široko nasmijao. 

Uzidali su me okomito u zid koji odvaja bazen 
od gospodinove kuće. Zapravo sam ukras, to- 
liko me cijene. Posao nije težak, ali sada osim 
nosivne imam i estetsku funkciju,a to ne treba 
zanemariti. Redovno me peru. Citav dan gle- 
dam djecu i goste kako se bućkaju u bazenu. 
Ponekad me pošpricaju vodom, ali ne marim. 
Dobro mi je ovdje. 

U zadnje vrijeme ne vidim gospodina, a obitelj 
je rijetko ovdje. Već se pomalo brinem jer se 
bršljan brzo širi zidom. Star sam ja i otporan. 
Ako se bršljan približi, otrovat ću ga pogledom. 
To ti je moj život. Kakva zabava, zar ne? Cuo 
sam ja nekakve priče, sad ne znam je li to toč- 
no, da su neke cigle dospjele u veliku vodu, u 
more. Voda ih je izlomila i fino izbrusila u glatko 
kamenje. Sada putuju s valovima i izležavaju se 
po plažama. Eh, serem ti se ja na to! Ovaj svoj 
život ne bih mijenjao ni za što. Više od ovoga 
ne možeš dobiti ako si cigla. 

Eto. 


KNJIGA — Ne znam, sve je to zbunjujuće. Ri- 
ječ karne dolazi od latinske riječi carnus, a znači 
meso, živa materija. Dakle, reinkarnacija bi zna- 
čila ponovno rođenje u bilo kojem obliku saz- 
danom od mesa. Ja sam knjiga. No, to ne znači 
da sada nemam život i da ga prije nisam imala. 
Netko načitan ne bi trebao stvari tumačiti do- 
slovno. Meso ili ne meso, nebitno, i znanje je 

materija. Netko načitan može si dopustiti vjero- 
vanje. Cak i da sam u krivu i da je sve što sam 
do sada rekla samo bulažnjenje, nije važno. 
Vjera u reinkarnaciju označava me kao uši na 
mojim važnim stranicama. 

Možemo li prijeći na ti? Opuštenije je. Hvala, ra- 
zumijemo se. Zamisli sada onaj prazan prostor 
između dva odjeljka na stranici. Pauza. Udah- 
ni. Jer, moram ti reći - život je glupost! Pričati 
o mom životu znači prepričavati univerzalnu 
tragediju uma koja se neprestano ponavlja od 
početka svijeta u milijardu i još različitih verzija, 
ali nikad ne dosađuje. Tragedija uma nikad ne 
dosađuje čak niti bezumnima. 

Kad sam se rodila, naravno, osnovno pitanje, 
ali nesuvislo. Dovoljno je da otvoriti prvu kori- 
cu i vidjeti godinu izdavanja. Ako koricu uspiješ 
odlijepiti od prve stranice. Oprezno! Dosta su 
me trgali i gužvali! Ovo ime gore, to mi je otac, 
ovo ime dolje, to je poočim koji me pokušavao 
prodati. A kome? Maćehama s Play Stationom 
i iPodom u ruci? Ovisnicima o crnoj kronici i 
svjetlucavim diskovima? Ta me sorta, naravno, 
nije htjela pa sam, logično, završila kod ljudi koji 
su me neko vrijeme podvrgavali nježnim autop- 
sijama, potom me utopili u vinu, potom me se 
zasitili. Zaboravili me na beskrajnim policama u 
prašnjavom Cistilištu. 

Moram ti reći nešto o svom ocu. Nisam ga ni- 
kada upoznala. Iz tiskarskog stroja završila sam 
ravno u tvrdome smeđem papiru umotana s če- 
trdesetdevet svojih sestara. Sve klonovi. Tužno 
je tako započeti život otkrivši da si nečiji preti- 
sak (mada je jedna od nas imala slučajnu mrlju 
od tiskarske tinte na sedamdesetdevetoj stranici 
i time se snažno ponosila - morala je i ona vje- 
rovati u nešto!). 500 komada. No rođenje knji- 
ge je takvo, iz istosti koja je ništavilo, čekanje ili 
čak remitenda, do dolaska u ruke vlasnika. Tek 
tada knjiga počinje živjeti, kada nekom čovjeku 
podari svoj zapis, a on se zamisli, prinese kavu, 
prebire stranicama i nakon zadnje riječi razmi- 
šlja o tebi. Ako knjiga poznaje seksualno isku- 
stvo, onda je to čitanje. Opravdanje postojanja, 
ispunjenje poslanja. Cak i ako dođeš u ruke idi- 
ota, on te odmah počne podvlačiti tintom koja 
ti se nakon nekog vremena razlije preko nogu 
slova i zafleka te kavom, nema veze, zovimo to 
prljavim seksom. 

Jednog dana čula sam onaj strašan zvuk para- 
nja papira, srećom, parali su omot od smeđeg 

kartona. Bacili su nas na hrpu. Nakon toga su 
me, s još jednom sestrom, odabrali za ukras u 
jednom od izloga knjižare. Sestru su stavili dje- 
lomično preko mene, pokrivši polovicu moje 
naslovnice. Valjda su htjeli privući pažnju gomi- 
lanjem. Ipak sam onim nesakrivenim dijelom ja- 
sno vidjela ulicu. Bio je kišni dan. Ljudi su hodali 
bliže zgradama, prolazili su tik uz izlog. Sjenke 
što žure niz sivilo. Cinilo se da ih ima beskonač- 
no mnogo, ali rijetko tko je zastao i pogledao 
u izlog. Kad bi i stali i pogledali, čula sam ono 
grozno lupkanje vrhova žica kišobrana o debe- 
lo staklo. 

- Nagrabusile smo - rekla je moja sestra. 

U to uzdahnu druge knjige u izlogu. 

- Teško se odavde izvući - doda jedna. 

— Budite sretne što pada kiša! - ubaci se neka- 
kva medicinska enciklopedija -Vidjet ćete kad 
zapali sunce. Pržit ćete se kao nakupina tkiva 
pod laserom! Za dva tjedna izblijedit će vam 
boja na naslovnici. 

- Naravno, pa tko ovdje kupuje knjige? - za- 
vapi jedan moderni roman - Ma pogledaj ove 
besprizornjake, ove siluete ništavila, note rapso- 
dije otuđenja! Tko bi kupio knjigu? I one sretni- 
ce na policama u trgovini jedva imaju šansu biti 
prodane, a mi? Mi smo zaboravljene. 

- Pitanje je koliko uopće direktno oglašavanje, 
kao npr. pokazivanje u izlogu ima stvarnog 
učinka na prodaju. Mi smo žrtve potrošačkog 
društva u krizi-zaključi hrvatski prijevod Moder- 
nih marketinških strategija (o kojemu, onako 
između nas, kruži priča kako je vrlo nestručno 
preveden). 

— Znači, ovdje smo u bez veze. U dreku do grla- 
završi jedan ruski roman. 

Tišina. Sivilo. Lupkanje kišobrana o izlog. 

- Ja sam ovdje još od Božića - progovori nakon 
duge šutnje jedna posivjela, tužna kuharica. 
Eto, tako je započeo moj život. U smrtnoj dosa- 
di. Vjerojatno se pitaš kako se knjiga može do- 
može sama sebe čitati, kod nas nema samoza- 
dovoljavanja. Svoj sadržaj osjetimo kao slutnju, 
kao skriveno znanje, prema sadržaju osjećamo 
naklonost i ljubav, ali ne možemo ga pojmiti. 
Ne možemo ga pročitati i usvojiti riječ po riječ. 
Knjige u govoru koriste u njima zapisani voka- 
bular, ali ne mogu svoj sadržaj prepričati. To je 
kao ružan san. Nakon ružna sna osjećaš se is- 
crpljen, ali sna su uglavnom ne sijećaš. Noćna 

mora je realnost koja te prati čitav dan, ali se 
nikad ne ostvari u konkretnim mislima i slikama. 
Nakon ružna sna se gotovo nemoguće probu- 
diti. 

Moja sestra koju su naslonili preko mene ima- 
la je čast prije dolaska u trgovinu biti izložena 
na jednoj prezentaciji prilikom koje je upoznala 
Oca. Ona je jedna od najviše dvadesetak se- 
stara koje su ga upoznale, uključivši i sretnicu 
koja je ostala njegova osobna knjiga. Sve što 
znam o Ocu ispričala mi je sestra. Bio je mlad, 
pun snage, pijan od života i preplašen. Nije po- 
znavao isključivost i pristajao je na bilo koju in- 
terpretaciju. Kako je sam ispričao tijekom već 
spomenute prezentacije, napisao nas je tijekom 
jedne odrastanjem izgrižene godine, u dugim 
nesanim noćima za kojih nije pio i niti trčao za 
uzbuđenjima. Ja sam buntovna knjiga i nosim 
njegovo srce. U meni je njegova mladost saču- 
vana za vječnost od besmisla. 

— Eto, upravo takve knjige se ne prodaju - re- 
kao mi je jednom moderni roman -Koga to za- 
nima? Koliko koštaš? 

Moja mu je sestra odgovorila rekavši mu našu 
cijenu. 

— Nema šanse! Za te pare prodavati avangardu 
je kao tjerati ljude da nam plaćaju za gađanje 
govnom. 

- Uostalom, kolegice, znate li vi koliko se u ovoj 
zemlji izdaje knjiga na godinu? Radi se o straš- 
noj hiperprodukciji bez ikakvih obzira prema 
kvaliteti -nadoveže se kratki pregled moderne 
domaće književnosti - Cak je i prijevodna dje- 
latnost loša! 

- Nije problem u kvantiteti i kvaliteti - probude 
se Kotlerove marketinške strategije kao bocnu- 
te iglicom - Radi se u prvom redu o nenaviknu- 
tosti ljudi na ulaganje u knjigu i znanje općenito, 
i, drugo, o lošoj platnoj moći naroda. 

- Sestre, ne brinite - javi se inače šutljivi Coelho 
— U svemu treba vidjeti ljepotu jer uvijek postoji 
svijetlo na kraju tunela. 

- To smo već čuli - pobuni se ruski roman. 

- Cak i ako provedete ovdje neko vrijeme i 
izblijede vam korice, stavit će vas na rasprodaju 
i to će vam opet znatno poboljšati šanse za pro- 
daju. Milijoni ljudi čekaju upravo sniženja. Ne 
gubite vjeru! - nastavi on. 

- Lako je tebi srati, prodaješ se kao alva! - od- 
vrati Coelhu moderni roman. 

- Daleko su sezonska sniženja, daleko je Božić- 
uzdahne sjetno kuharica. 

Zaista, Coelho ode još tog istog tjedna. Ostali 
smo bez duhovnog vodstva, a kiše zamjeni sun- 
ce. Užare se moje korice. Uskoro su se kutevi 
korica izvitoperili i postali prave pravcate uši. 
Gluhe uši koje ne žele čuti. Od topline moja se- 
stra sklizne i ispruži se ponad mojih nogu. Nitko 
nije niti primjetio. Sve dok jednog dana u izlog 
s unutarnje strane ne proviri glava prodavačice. 
- Sigurni ste da ste vidjeli tu knjigu u našoj pro- 
davaonici? 

- Potpuno. Imate dva primjerka u izlogu — čula 
sam muški glas. 

- Cudno. U računalu nemam ništa uvedeno. 
Crne korice s nekakvim drvetom? 

- To je knjiga koju tražim. 

Prodavačica nije mogla doseći rukom moju se- 
stru pa je ugrabila mene. Sestrin pad razlogom 
je što sam bila spašena. 

- Pa da, sjećam se, tu smo knjigu dobili u sve- 
ga desetak primjeraka i odavno su otišle. Imate 
sreće što su se dvije sačuvale u izlogu! 
Muškarac se zadovoljno nasmijao i pružio nov- 
čanicu. Zvuk kase i šuštanja plastične vrećice. 
Topli dlan me posve umotao u vrećicu i gurnuo 
u kožnu torbu vrlo sumnjiva zadaha. Tako je za- 
počeo moj život. 

Te iste večeri našla sam se u na stoliću u vrlo 
spartanski uređenom dnevnom boravku koji je 
ujedno bio i kuhinja. Moj vlasnik je bio mršav i 
vrlo dlakav, znam jer me je čitao obučen samo 
u donje gaće. Imao je jareću bradicu, debele 
naočale i pušio je cigare koje je sam motao. Bila 
sam malo razočarana jer me je pročitao za ot- 
prilike četrdeset minuta. Povlačio je jareću bra- 
du među prstima i buljio u naslovnicu. Potom je 
skuhao kavu i opet me uzeo u ruku gledajući u 
naslovnicu. Miris kave i zamišljen čitatelj. Raj za 
knjigu! Potom je uzeo telefon. 

— Nabavio sam onu knjigu, znaš, o kojoj sam ti 
pričao. A-hm. Jesam, vrlo se brzo pročita. Da, 
vrlo je pitka. U redu, ali moraš mi je vratiti. Jako 
je teško nabaviti primjerak. 

Sljedeće jutro došao je prijatelj. Nakon kraćeg 
razgovora promijenila sam ruke. Prijatelj me 
utrpao u džep i potom sam se prvi i zadnji put 
vozila biciklom. U njegovom je stanu trajao rat 
praznih boca na podu, punih pepljara na stolu 
i postera na zidovima. Gadali su se pametnim 
oružjem koje je bez problema prelazilo razda- 

ljinu. Razdaljine zapravo nije niti bilo, stan je bio 
prava pravcata rupčaga. Pročitao me još brže 
od vlasnika. Prebrzo, navlaš. Loše. Uzeo je te- 
lefon. 

- A, tako tako. Jesam, jesam, sve sam pročitao. 
Ne kažem da je loša, sve pet. Ali očekivao sam 
više. Pa tako, više. Gotovo da ovo ne bih niti 
mogao nazvati anarhičnom literaturom. Pa čo- 
vječe, tekst je do jaja u okovima norme! Cuj, to 
je moje mišljenje. Naravno, vratit ću ti je sutra, 
ne brini. Ne, neću je zagubiti kao ostale knjige. 
Prijatelj je otvorio bocu vina i otputovao. Slika 
na ekranu televizora se sama od sebe izduljiva- 
la i sužavala. Nakon par sati došla je njegova 
djevojka i našla ga kako spava. Ljutito je odloži- 
la boce do ostalih praznih boca. Posteri se na- 
mrštiše. Pokupila me je sa stola i nakon kraćeg 
razmišljanja turnula me na policu u uski prosjek 
između neke sociološke studije i neke engleske 
knjige. Vjerovali ili ne, tamo sam ostala sljede- 
ćih šest godina. Nepomaknuta, zaboravljena 
od svih osim prašine i plijesni. 

Stisnuta među drugim knjigama jedva sam bilo 
što čula, ali taj prasak nisam mogla propustiti. 
Hladna, pjenasta tekućina razlila se po mojoj 
gornjoj strani. Ruka me je izvukla s police za- 
jedno s drugim knjigama. Moje je iznenađenje 
bilo veliko jer soba je izgledala posve drugačije 
nego prije šest godina. I u njoj su živjeli sasvim 
drugi ljudi. Slavili su Novu. Covjek u ranim tri- 
desetima nas stane sušiti nekakvom prljavom 
krpom. 

- Ma koliko puta sam ti rekao da baciš te stare 
knjige u materinu, ali ne slušaš ti-negoduje on 
žuljajući moju naslovnicu. 

- Nisam luda to bacim. Ima tu vrlo vrijednih 
knjiga i mogu ih čitati kad god poželim. 

- A kad si ih zadnji put čitala? 

- Nije to bitno. Bitno je da su tu i uvijek mi otva- 
raju mogućnost. 

U razgovor se uključe i ostali prisutni. Djevojka 
im ukratko ispriča o čudaku od kojeg je kupila 
stan i o nekim njegovim prljavim navikama koje 
su došle na vidjelo kada su renovirali stan. Knji- 
ge su jedino što nije dirala. Izbor je čudovištan. 
Jedna djevojka me podigne sa stola i zabulji se 
u mene. 

- Ovo ime mi je poznato. Vrlo poznato-namršti 
čelo-Sto nije taj studirao s nama? Cekaj. Andrija! 

U sobu uđe Andrija pripit i nasmijan. Uzme knji- 
gu. Nakon kraćeg razmišljanja lice mu se preto- 
či u grimasu. 

- Ma molim te, otkud to ovo? 

- Sto nije to napisao onaj... 

- Glavom i bradom! 

- Sto je bilo s njim? 

- Nestao. 

- Bio je čudak, je li tako? 

- Pa pogledaj u knjigu. Neće ti trebati dugo za 
zaključak. 

Onaj koji me je sušio prljavom krpom otme me 
Andriji iz ruke. Otvori me na desetoj stranici i 
stade čitati na glas. Počitano je izazvalo grima- 
se gađenja i nevjerice kod prisutnih. Natočili su 
još vina. Kružila sam od ruke do ruke. Svatko je 
pročitao jedan dio koji je uvijek iznova izazvao 
sablazan. Jedna djevojka je odbila čitati. Tako i 
knjige bivaju silovane. 

Sljedeće večeri me mladi čovjek ponesao na 
toalet, otvorio na trećoj stranici i dobro otresao 
majmuna. Potom me je opet zabio među osta- 
le knjige na polici. 

Nije prošlo dugo kad su skoro sve knjige poslo- 
žili u kartonske kutije i zatvorili nas ljepljivom 
trakom. Koliko sam provela u tami, ne znam. 
Jedne je godine miš progrizao donji kut kutije 
pa je dolazilo nešto svijetla. Raskasapio je ne- 
koliko knjiga, a ostale je, uključujući i mene, 
poštedio. Dolazio je povremeno u kutiju oba- 
viti nuždu. Zanimljivo je to što su mu nakon 
prežderavanja knjigama govanca bila sablasno 
blijeda. Reinkarnacija ili reciklaža ili neki drugi, 
posve nevezani pojam. Ne znam. 

Kutiju su razderali za jednog proljetnog čišće- 
nja. Knjige koje su još bile u kakvom-takvom 
stanju pobacali su u prozirnu plastičnu vreću 
i odnijeli pred na ulicu s ostalim otpadom. Na 
ulici je jedan vrlo loše odjeveni starac kratko 
pregovarao s vođom čišćenja i potom je vreću 
s knjigama zabacio preko leda. Udaljavajući se 
niz ulicu, kroz iskrivljenu plastiku vreće i u ritmu 
sklerotičnih trzaja starčevih leda, zaključila sam 
da ništa ne može biti gore od života na tavanu. 
U nekoj staretinarnici starcu su dali nekoliko 
novčanica i par kovanica za put, on je zahvalio 
i nestao brzinom vjetra. Vlasnih staretinarnice 
razrezao je vrh vreće škarama i počeo nas iz- 
vlačiti na stol. 

- Da vidim kakvo mi je sada smeće donesao. A 
što ću, moram mu dati nešto. Bolje da skuplja 

smeće nego da prosi - govorio je s nekim izgu- 
bljenim među policama s knjigama. 

Kad je došao do mene, zastao je. Pošao je do 
stola i stavio naočale. 

- O ho, hoho, ho! Damire, dođi malo ovamo - 
zazvao je kolegu. 

Damir me je uzeo u ruku. Bilo je tako lijepo 
opet biti listana. Osjetila sam da je tu i tamo po- 
koja riječ pročitana. 

- Ovakvih nema još puno - nasmiješio se. 

- Što misliš, koliko vrijedi? - smijao se vlasnik 
staretinarnice. 

— Baš ništa. Posebno ne u ovakvom stanju. Ci- 
jela njena vrijednost je u jednoj izgubljenoj mla- 
dosti. 

Damir me je položio na stol i vratio se među 
police. Vlasnik staretinarnice je zapalio cigare- 
tu i dugo netremice gledao u mene. Kao da se 
nećka čitati ili ne čitati. Dočekala sam noć na 
stolu nepročitana u ljudskom smislu riječi. Bila 
sam dio nečijeg sijećanja. Vlasnik staretinarnice 
me je čitao kao što knjiga čita knjigu. 

Sljedeći dan su me stavili u drvenu kutiju s nat- 
pisom sve po 5 kuna. Zgužvano i gljivičasto 
društvo. Nitko se niti ne trudi govoriti. Ponekad 
u kutiju zalutaju ruke i prebiru u beskonačnost. 
Rijetko tko bude kupljen. Ponekad me vlasnik 
staretinarnice preporuči. Mladi ljudi se zagleda- 
ju u mene i niti ja niti ime moga Oca ne znače 
im ništa. S nelagodom me vrate u kutiju. Možda 
je tako najbolje. A laskanje vlasnika staretinarni- 
ce, ne znam kako bih gledala na to. 

Sve za pet kuna. Eto, to je moj život. Nemam 
više što kazati. Oprostite ako sam iz početka 
bila malo jalna. Tako je to. Da, vjerujem da ću 
u sljedećem novorođenju biti miš. Definitivno 
miš. 


KIŠOBRAN 

- Što je? Da ti ispričam svoj život? Želiš da ti 
jedan kišobran ispriča svoj život? Tebi nisu svi 
kod kuće! - kišobran se trese od smijeha i 
na posljetku se slučajno otvori-Vidiš što si mi 
napraviol-razljuti se-Teško mi je smijati se kad 
sam otvoren. 

Kišobranova ljutnja nije dugo potrajala. Zagle- 
dao se u mene i opet počeo s hihotom koji se 
uskoro pretvori u gromki smijeh. 

- A što ti misliš, kakav život ima jedan kišobran? 
Kišo-bran. Kad je sunčano, ja sam zatvoren, 
kad kiši, otvore me i nose u ruci iznad glave, 

a ja branim od kiše. Kišo-bran! Nisi nikad vidio 
tako nešto? Za krepat! 

Kišobran se pokuša uozbiljiti i doći do zraka. 
Okrene se nekoliko puta oko svoje osi kao da 
nešto traži. 

— Imaš pljugu? - pita napokon - Ne pušiš? No 
krasno. A ti bi da je tebi pričam. O svom živo- 
tu! E, prijatelju, da imam život, ne bih bio usrani 
kišobran - duboko uzdahne i pogleda me kišo- 
branski - Čuj, a da ti mene zatvoriš, neugodno 
mi je ovako. Može ovako, ti mene zatvoriš, a ja 
ti ispričam cijeli svoj život. Cijeli cjelcati! — doda 
jedva se suzdržavajući od smijeha. 

Prišao sam mu, zatvorio mu klobuk i zavezao 
ga vezicom s čičkom. Za slučaj da ga opet 
uhvati smijeh. 

- E, hvala, stari. No, ovako. Sigurno nemaš plju- 
gu? Dobro, nema veze. Gdje sam rođen? Vrag 
zna. Složili su me u jednoj dugačkoj tvorničkoj 
hali pretrpanoj ljudima. Potom su me tutnuli u 
plastični omot, kao u ogromni kondom. Kon- 
dom za konje, kužiš - smije se kišobran - E, 
onda su nas posložili u kutiju i zatvorili. Dugo 
smo se zibali u mraku. Bili smo u brodu. Znaš 
kako sam to skužio? Drugi ili treći vlasnik je 
išao nekamo trajektom i ponio me sa sobom. 
Odmah sam prepoznao valjanje mora. Taj me i 
zaboravio na trajektu. No, da skratim, kad sam 
došao ovamo, iznenadilo me to što ovdje nitko 
nema kose oči. Sasvim drugačiji ljudi! Kupili su 
me jeftino i počeli zaboravljati. 

Kišobran zašušti. Nagne se i zamisli. 

- Zapravo, život kišobrana je zanimljiv i veseo — 
nastavi potom svoju kišobransku priču — volim 
svoj život, ja sam ti ono što bi Ameri rekli easy 
going tip, kužiš. Sve bacim na šalu i uvijek sam 
nasmijan. Kad se pruži prilika i popijem, mislim, 
zašto ne bih? Nije kišobran ključan element u 
domaćinstvu da bi se morao paziti i uvijek biti 
trezven, pa nisam ventil za plin! Sto više, piće 
i smijeh su jedini način da pregrmiš ovaj život 
ako si kišobran. Jednom kad te otvore i iznesu 
na kišu, posve ovisiš o budali koja te nosi. Tvoje 
je samo biti otvoren i nepropusan. A sad, malo 
si popio ili nisi, koga briga? Kišobran se mora 
bojati samo dvije stvari: vjetra i zaboravnosti 
ljudi. Na ovu prvu stvar se nikako ne možeš na- 
viknuti. Vjetar je smrt! Budala te iznese na buru 
i gleda kako te lagano trga. Ali neće te zatvoriti, 
a jok! Mada svejedno kisne kao budala, ipak te 
neće zatvoriti! To ti je čovjek. Na kraju ti vjetar 

slomi žice ili čak otpuhne glavu. Koga briga, sta- 
ri moj, koštaš 25 kuna! 

Kišbran se nakašlje i zadrhti. 

- Na zadnjoj sam se kiši malo prehladio. Lju- 
di ponekad izađu van za sunčana dana koji se 
kasnije da na kišu. Zato kupe jeftino kišobran. 
Tako se dogodi, kao i kod tebe, da nas je čak i 
pet-šest u ormaru. A onda tuluma! Stari moj! To 
se pjeva, pije, pleše! A boga mi, zalomi se i akci- 
je. Znaš na što mislim. Nego što! Ima ti tu jedna 
mala kišobranica, trebaš je samo uzeti za dršku 
i nosi! Ha? Istina, ne znam kako bi ti s njom. Ali 
čuo sam ja od muških kišobrana priče ... Kakve 
priče? Pa o ženama! I kišobranima! Zašto bi ti 
lagao? 

Kišobran se smije i vrti u mjestu. 

- No dobro, tako se zalomilo da smo šest noći 
za redom slavili, a onda je došao kišan dan. 
Mene su odnijeli van pa sam se malo prehladio. 
Smrcam. Ali da se vratim ja na bitno. O čemu 
sam ono pričao? Aha, zaboravnost ljudi. Vidiš, 
to je pomalo tužna priča. Nije za kišobran pro- 
blem kišurina niti sivilo, jebi ga, to nam je po- 
sao. Ali to što nas nepresetano zaboravljaju, po- 
svuda, to stvarno nije u redu. Ostave nas gdje ih 
stigne sunce. Ako čovjeku vjetar otpuhne kapu, 
on trči za njom, ako izgubi rukavice ili šal, sjeti 
se za pet minuta i vrati se na mjesto gdje ih je 
zadnji put imao. Ali ako izgubi kišobran, sjeti 
se tek kada opet počne kišiti. Ponekad prođu 
dani. | ne namjerava te potražiti, ne isplati se. 
Promumlja: uh, jebo te, opet moram kupit“ novi 
kišobran! Amen. Ponekad se ljudi okupe na ne- 
kom mjestu za kišna dana i onda nas naguraju 
u one držače za kišobrane koje idioti inače re- 
dovno zamjenjuju s koševima za smeće. Ubo- 
du nas u papiriće i žvakaće gume, a mi čeka- 
mo. Kad se ljudi počnu razilaziti i uzimati svoje 
kišobrane, eh, da vidiš tu sramotu i tugu. Rijetko 
koji čovjek odmah raspozna svoj kišobran. To- 
liko vremena provodimo zajedno, ali ništa od 
toga. Samo skupe i šarene odmah raspoznaju. 
Normalan kišobran se može frigat. Tako sam 
najmanje dva puta promijenio vlasnika. 
Kišobranu se opet izmigolji osmijeh. 

— Ali nije zamjena vlasnika uvijek loša stvar. Ako 
si kišobran, s tim moraš naučiti živjeti. Moraš iz- 
brisati dobar dio sijećanja, ne opterećivati se 
suvišnim pitanjima i uvijek uživati u trenutku. 
Nikad ne znaš što donosi sutra, a niti te ne zani- 
ma. | ono najbitnije - nikad, ali baš nikad se ne 

smiješ vezati ni za koga i ni za što. Cijeli život je 
kiša u slivniku, sve se mijenja i nema stajanja. 
Nema kajanja. Cinjenica da te ne cijene, da te 
se ne sijećaju i da ti cijeli Životni ciklus ovisi o ne- 
čijoj zaboravnosti, sve ti to nikada ne smije doći 
do srca. Zapravo, iskusan kišobran nema srca. 
Svi se osjećaji izravnaju na tim našim tulumima. 
Nakon toga, osmijeh na lice i brisanje memo- 
rije. Sto kažeš? Oh, pa pojma nemam koliko 
sam vlasnika promijenio! Kažem ti, kišobran si 
ne može priuštiti sijećanje. Ako se sjećaš život 
više nije zabavan. No dobro, da vidim ... Cekaj, 
stari, ne prtljaj sada, jebi ga, pusti me da se sje- 
tim. Da. Dobro, ovako, koliko se sijećam, imao 
sam oko petnaest vlasnika u tri godine staža. 
Prva je bila jedna starija dama, dosadna ko' uš. 
Ostavila me u frizeraju. Hvala bogu, svaki put 
joj je nakon bojanja užasno smrdjela kosa, a ja 
kišobran, točno iznad nje, kužiš me? U frizeraju 
me uzela druga jedna starica, lagala je da sam 
njen kišobran. Ili se jednostavno nije sijećala 
svoga. Vidiš, bio sam i ukraden. Ostavila me u 
crkvi. Točno, tamo sam ostao s velečasnim. On 
je ponekad išao na otok držati mise pa me je 
tako jednom posijao na trajektu. Trajekt je vrlo 
nezgodno mjesto jer ne znaš tko je bezdušniji, 
pomorci ili bura. Bogu hvala, trunuo sam na ne- 
koj klupici, a pomorci nisu niti obraćali pažnju 
na mene. Uostalom, kad si vidio da pomorci 
nose kišobrane? Oni nose kabanice. Vjeruješ 
li ti meni da sam jednom napravio, ono, znaš 
što, s kabanicom? S kišnom kabanicom! Pazi, 
struka nam je ista, razlike su samo tehničke 
prirode. Dobro se kefala, a poslje smo uvijek 
imali o čemu razgovarati. Uvijek govorila da 
imam kišobranski osjećaj manje vrijednosti jer 
me uvijek zaboravljaju i da nastojim izgubljeni 
dio ega nadoknaditi na seksualnom planu. Ne 
vjerujem da imam bilo kakav problem sa svojim 
poluautomatskim egom. Ali kabanicu ja mogu 
povaliti bilo kada. Bilo kada! Ma, vratimo se mi 
na trajekt, vidim da se dosaduješ. Vidim ja, ne- 
moj mi srat’. U redu. Na trajektu me pokupila 
ta Njemica, mlada, kršna. S njom sam ljetovao 
u jednom apartmanu na otoku. Niti jednom ni- 
sam bio na kiši, zapravo me nije niti vadila iz 
ladice. Samo sam noćima čuo kako se praši. 
Stari moj, naučio sam njemački ko“ vodu pit"! 
Pa da. Za par tjedana otišla je Njemica, a ja sam 
ostao u ladici. Tek u jesen me našla gazdarica 
kuće, jedna notorna seljačina koja me dosta 

puta iskoristila čak i da bi psa lupila po turu. Jed- 
va sam čekao da me izgubi. Zivjela je sama s 
psom i pet mački. A ja jedini kišobran. Možeš 
mislit što je to bilo, stari moj! Cim gazadarica 
ode, pas me gleda i reži, majku mu! Jedan dan 
ode u selo i jednostavno me ostavi na jednoj 
klupici kraj place. Peršin, pomidor, jaja uzela, a 
mene ostavila. Uzela me neka djevojka i s njom 
sam se ukrcao na trajekt i vratio se u grad. Jed- 
nom nađe se ona s dragim na Korzu i kamo će, 
ravno u McDonalds. Tamo se gadno svade, va- 
ljda ih je razdražio smrad stoput sprženog ulja, 
odu ljutito svaki na svoju stranu, a mene ostave. 
Uzeo me neki dječačić i donesao kući. Sljede- 
ći dan uzme me njegov otac i odemo u birtiju. 
Tamo smo se tako razbili, ni ja se sijećam kako 
sam dospio do nekog studenta. Te je jeseni 
strašno puno kišilo. Student me ostavio na fa- 
kultetu. Pa da, stari moj, imam ti ja i visoke ško- 
le! Nisam ti ja od jučer. Slušaj ovo: perfekt prvi, 
drugi, imperfekt, pluskvamperfekt! Znaš to je 
to? Ma... znaš ti kurac. Ne možeš niti izgovoriti, 
ajde. Dobro, neka znaš, ali znaj i to da govoriš 
s obrazovanom osobom. Nisam ja neki lijevi 
kišobran. Rekli bi Englezi, ja sam the kišobran! 
No, na fakultetu sam stvorio dar-mar, promije- 
nio sam tri studentice, ne znaš koja je ljepša od 
druge. Nakon školovanja sam ostao u finom 
društvu, odnesao me neki stariji profesor, pravi 
gospodin. Kod njega nisam imao drugog posla 
do slušanja glazbe. I to kakve glazbe, klasika, 
sve najbolje. Jesi li čuo za Vivaldija? Dobro, ne 
preseravaj se sada. Pa ja ti mogu odfućkati sva 
njegova concerta, sve do jednoga, hoćeš u si 
minuru, re minuru, u mažuru, re mažuru, alegro, 
špikato, andante, kako hoćeš. 

Kišobran se propinje i fućka. Osmijeh ne odla- 
zi. Zaista se trudi. Unatoč pozi i smislu za ritam, 
djeluje tužno. 

- Što je? Ha? Imaš li neku želju? Satie? Gimna- 
stopedija? Kako ne bih znao! Evo! Ha? Pa hoćeš 
li da ti fućkam ili ne? A, dobro. Gdje sam stao, 
da. Dobro mi je bilo kod profesora, ali bio je 
star i zaboravan. Nije da pokušavam opravda- 
nje za njega, ali mislim da je zaista bio zado- 
voljan sa mnom. Pomagao sam i pri hodanju, 
šepao je čovjek. Ostavio me u čitaonici, sasvim 
nehotice. Moj trinaesti vlasnik je stvarno bio tri- 
naesti. Nisam praznovjeran, ali ipak. Taj je imao 
mačku koja me napastovala i u to mi je vrijeme 
zahrđala jedna žica. Nisam ostao dugo kod nje- 

ga. Za jednog nenadanog razvedrenja ostavio 
me u parku. Uzeo me neki šutljivac i ostavio me 
u prvoj krčmi. I tada si došao ti. Ta-da! Covjek 
koji želi čuti životnu priču jednog lako zaborav- 
ljivog kišobrana. Vidiš stvarno, ja sam se sjetio 
svih svojih vlasnika. Svih do jednog. Misliš li da 
se oni nekada sjete mene? Ni ja ne vjerujem. E, 
stari moj, osjećam se čudno, sjetno. Nisam se 
trebao svega ovoga sjećati. Kišobran si ne smi- 
je podmetati sjećanja! Ništa od svega što sam 
ispričao nije istina, sve ja laž! Treba mi pljuga. 
Pusti me na miru. Je li pada kiša? Ne! O čemu 
uopće razgovaramo ja i ti? 

Kišobran šuti. Rubovi platna mu se objesili. Fuć- 
ka. Nakon par melodija opet mu se vrati osmi- 
jeh. 

- Znam par viceva! Ne? Imaš pravo, vrati me 
u ormar. Mislim da upravo počinje tulum. Kao 
što rekoh, dobrodošao si. Ne? Možda i bolje, 
ne trebamo se previše vezati. Ti si tek broj 15, a 
ja sam the kišobran! 

Stavljam kišobran u ormar. Zatvaram vrata or- 
mara i iznutra čujem glasan smijeh i muziku. 


ČAČKALICA - Kad si čačkalica, živiš brzo i stra- 
stveno. Kada voliš, goriš do kraja, kada mrziš, 
bodeš do krvi! Nema drugog puta. 

Paradoks čačkalice je u njenom vremenu. Znaš 
li koliko treba da izraste jedno drvo? Deset, pe- 
deset, sto godina? Drvo sasijeku u komade, pa 
u manje komade, pa u još manje komade. Ruž- 
no je ubiti drvo da bi se proizvelo nešto tako 
banalno kao mi, čačkalice. Meni je to jasno. Ro- 
đeni smo u masakru, na zubima sulude pile, u 
distorziji logike. I zbog toga moramo od prvog 
do zadnjeg daha života pokazati svima, svagdje 
i uvijek da smo vrijedni postojanja. Nismo mi 
odlučile da se drvo pretvori u sitne naoštrene 
trešćice, ali svoje postojanje moramo opravda- 
ti. Znate li koliko dugo prosječan čovjek čačka 
zube? Oko 16 sekundi svakim krajem. Dakle, 
imamo 32 sekunde da bi opravdale smrt drve- 
ta. To se može samo velikim srcem i nepokole- 
bljivom voljom. 

Nije lako nama čačkalicama. Uzmimo, na pri- 
mjer, naše rođake, šibice. Sibice imaju vrlo bit- 
nu zadaću, daju ono što je stvorilo modernog 
čovjeka-plamen. Svi znamo vrijednost njihova 
postojanja. Jedino čega se šibice moraju bo- 
jati jest vlaga, a nikakav moralno-etički aspekt 
njihova postojanja i djelovanja ne treba se do- 

voditi u pitanje. Makar je to stav nas čačkalica. 
Njihov posao je čist i dostojanstven. Dolaze i 
u eko-varijanti. lako su vatrene glave, nikad ne 
gube samokontrolu i razmišljaju trezveno i po- 
sve logički. Nakon uporabe rijetko će tko prelo- 
miti šibicu. 

Cačkalica je rob strasti i brzine. Mi nemamo 
glavu koja gori niti pamet koja misli, mi imamo 
srce koje voli i glavu koja boli. 

Nemam puno vremena, niti jedna čačkalica ne 
poznaje taj luksuz. Na brzinu ću ti, nadam se 
objektivno, ispričati kako je išao moj život. Ako 
me krene kao malo prije, možda sve ispjevam 
u stihovima. 

Imamo nekoliko tjedana, ili manje, pripreme 
dok čekamo u kutiji. Nas šezdeset stisnutih u 
maloj kutiji koje se trese u pri transportu. Tko 
nije probao tako putovati sa 60 čačkalica, nika- 
da neće shvatiti o čemu se radi. Ljudskim je to 
jezikom neopisivo. 

Već za prvih dana zapela mi je za oko Marija. 
Bila je fino obrađena kao da su je brusili dija- 
mantima i na svakom kraju savršeno naoštrena. 
Vrtio sam se oko nje, tupio svoje vrhove uzalud, 
Marija me nije htjela. Rekao sam joj, Marija, ako 
me ne želiš, probost ću put iz kutije i izgubiti 
se. Prokockat ću svoj smisao uzaludno jer bez 
tebe ja niti nemam smisla. Marija je jednom je 
poslala brata na mene, ovaj me stao tući. Ja mu 
kažem, brat si Marijin i moj si, dakle, brat. Svoga 
brata neću tući, a ti udaraj! Marijin se brat umo- 
rio udarajući, ali ovu čačkalicu nije slomio. 
Marijo, čačkalico mojih snova, 

I zmija iz trave i ptica s krova 

Znaju, Marijo, da meni si sve 

I ja čačkalički volim te. 


Probost ću srce svijeta 

Samo da ljubav tvoja procvjeta 
Marijo, vremena nam nema, 
Zivot nam gnusobu sprema 


I sad dobro dolazi onaj refren od prije: 
Mi nemamo glavu koja gori niti pamet koja misli, 
Mi imamo srce koje voli i glavu koja boli. 


Mislim da je baš ta pjesma bila onaj prijelomni 
trenutak kad je ona konačno shvatila da sam ja 
čačkalica njenog života. Prihvatila je moj zagr- 
ljaj u kutiji za 60 duša. 

Voljeli smo se suludo strasno i beskrajno iskre- 
no, ali kratko. Sve u našem životu traje kratko. 
Kad su me prsti izvukli iz njena zagrljaja, progu- 
tao sam tugu i očaj. Morao sam se usredotoči- 
ti na ono za što sam stvoren. Nema bijega od 
sudbine. Cak i kad bi netko uspio pobjeći, što 
bi time postigao? Vakum lišen svakog samora- 
zumijevanja. 

Osjećao sam opori miris janjetine. Dobro se 
jelo. Pri prilasku ustima ofuri me snažan zadah 
luka. Propnem se i s Marijinim imenom na usni- 
cama, zaletim se svim žarom pod desni. 
Gornja desna trojka, zaglavljen komad janjeće 
kožice. Gornja desna dvojka, zaglavljen komad 
poprečno prugastog mišićnog tkiva. Između 
gornjih jedinica zaglavljen listić luka. Gornja li- 
jeva dvojka, zrno soli u karijesom uzrokovanoj 
pukotini izaziva snažnu bol. Gornja lijeva če- 
tvorka, zaglavljen komad vezivnog tkiva, dosta 
jako krvarenje desni. Donja desna petica, rupa 
uzrokovana karijesom puna različite hrane. 
Donja desna trojka izvađena, između dvojke 
i četvorke poprečno se zaglavio komad kosti. 
Donje desne i lijeve jedinice i dvojke, po svu- 
da zaglavljeno janjeće meso koje mjestimično 
ulazi duboko u tkivo desni i uzrokuje krvarenje. 
Donja lijeva dvojka, zaglavljeni komad neor- 
ganske prirode (vjerojatno prozirna plastika s 
omota cigareta). Donja lijeva trojka, zaglavljeno 
zrno iz rajčice. Donja lijeva petica, zaglavljen 
komad vezivnog tkiva. 

Otežavajuće okolnosti: zadah luka, cigaretni 
dim, čežnja za Marijom. 

Trajanje operacije: 32 sekunde. Status: zubalo 
uspješno očišćeno. 

Ja sam svoje obavio. Korisnik me tijekom čišće- 
nja pokrio dlanom ostavivši mi dostojanstvo. 
Nakon čišćenja slomio je moje tijelo i bacio me 
u aluminijsku pepeljaru. Naslage novog pepe- 
la polako su me zakopavale moje zakrvavljene 
vrškove u potpuni zaborav. Da nisam volio, ne 
bih znao koliko sam čačkalica. 


PRŠUT - Moja priča je vrlo tužna, nisam sigu- 
ran želite li je čuti. U ove kasne sate kada se 
vani preduga zima sprema još jedan zaleđeni 
juriš. Danas vam je rođendan? Oh, sve mi je ja- 
sno. U redu, priča nije rođendanska, ali ja imam 
svo vrijeme na svijetu. Možda moje pričanje 
potraje i do petnaeste obljetnice vaše smrti. Ja 
ću još dugo visjeti. 

Ime mi je Pršut Pršutić. Vjerojatno znate da se 
pršute dobiva tako da se umješno pripremi i 
osuši svinjska noga. Tim sam putem, naravno, i 
ja došao na svijet. Imao sam sreću što je svinja 
koja mi dade život bila prvoklasna, kao i mesar 
koji mi dade dušu. Ne znam koga je od njih po- 
kretao veći entuzijazam. 

Dolazim iz stoljetne tradicije koja je izrodila 
neke od najboljih pršuta današnjice. Moje je 
meso svršeno slano i savršeno rahlo, a opet, 
savršeno osušeno. Da je u meni još samo jed- 
no zrno soli više, bio bih preslan. Da je moje 
meso za samo jedan sniženi akord mekše, već 
ne bih imalo formu i okus vrhunskog pršuta. Su- 
šen sam u najoptimalnijim uvjetima u najslavni- 
jim tavanima i pod biranim dimovima. Svako 
daljnje sušenje, naravno, do neke vremenske 
granice, moje meso samo oplemenjuje. Koža 
mi je obrađena do najmanjih detalja i u duhu 
klasičnih toskanskih majstora kao, npr. slavni i 
nenadmašni majstor Gianfranco Porcellino. 
Prekriva me mjestimično šarmantni sloj bije- 
le, plemenite plijesni. U meni je kost tolika da 
opravdava veličinu svinje od koje nastah, ali ni- 
kako ne zauzima previše mjesta dragocjenom 
mesu, a osim toga, kost je sušena tako da joj se 
smanji težina. Na tržištu postižem cijenu i do 
70 eura po kilogramu. Moja se braća i sestre 
serviraju po najboljim europskim i svjetskim 
restoranima, a jedu nas i pripadnici europskih 
vladarskih obitelji. 

Do prije pet godina živio sam sretno na jednom 
kontroliranom tavanu gdje sam visio s još tride- 
setak pršuta, vratina, plećki te brojnim kobasi- 
cama. Nije se znalo tko je od nas bolji komad 
mesa. Tavan je bio prava riznica okusa. Kako bi 
stari prijatelji odlazili, mi bi ih ispraćali s ljubavlju, 
a nove smo članove uvijek dočekivali srdačno. 
Jesam li spomenuo da je temperatura na tava- 
nu uvijek bila između petnaest i sedamnaest 
celzijusa. Da, bila je uvijek između petnaest i 
sedamnaest celzijusa. Imali smo VIP status. 
Došao je red i na mene, nikad neću zaboravi- 
ti pozdrave bodrenje visećih kolega! Prodavač 
me odnesao na pulti izložio me mogućem kup- 
CU. 

- Evo ga, lipi moj, sedam kila vage, možda i naj- 
bolji komad koji imamo. 

Kupac je bio stariji, proćelav gospodin s gustim 
crnim brkovima. Kad me vidio posegao je za 

naočalama i tek sam kroz stakla vidio sav obu- 
jam njegovih začaranih očiju. 

- Ajme divote! Mili moj Mate, koliko bi me to 
došlo? 

- Evo, prijatelju, za tebe, ravno dvije hiljade. 

- Ha, boga ti! - uzdahne kupac i zatvori oči kao 
da se brani od mojih čari. 

- Lipi moj, ovi ti je najbolji. Najvišlja klasa. Od 
ovog dalje ne ide. 

- To mi je za ćerku, znaš. Hoću jedan pršut pra- 
vi, najbolji, kad se bude udavala. 

- A, eto ga. 

Nisam ljubitelj vjenčanja. Vrijeme je to kad 
se puno i nepropisno prežderava i u tome se 
svemu često zagube najvrijedniji okusi. Meso 
dođe na krive tanjure, pred krive ljude i pod 
kriva pića. Cuo sam takve horor priče da pršut 
jednostavno ne povjeruje. Ali dobro, vjenčanje 
je najbitniji da u životu mladih ljudi i čast je za 
tu priliku zadovljiti nepca. I kupac mi je bio sim- 
patičan, ulijevao je povjerenje. Znao je on što 
je pravi pršut. 

- Ma za nju bi sve dao, Mate, za nju sve i oko iz 
glave! Aj, zamotaj! Evo pare! 

- Tako je, lipi moj Frano, tako triba! A kad se 
udaje divojka? 

- Ma ne udaje se još, to ja samo planiran. Pazi, 
ja ti gledan koju godinu unaprid. Vrime joj je, 
naći će momka. A onda će ćaća izvadit ovu 
lipotu s tavana! Daj mi ga, daj mi da ga malo 
nosam. 

- Cekaj da ga zamotan. Dosta ćeš ga nosat! 
Mesar me lijepo zamotao i dodao me Frani. 
Ovaj me zagrlio i spustio lice na moju kost. 

- Lipo moje, tebi će ćaća samo najbolje. 

- A što drugo, Frane? Zato ih imamo. I kad se 
moja udavala, ame meni, šta smo mi stvorili! 
Cilu noć, pršut za pršutom, a kobasica! Koba- 
sice si moga razvuć odavdi do Imotskog. Oz- 
biljno! 

- Ma jel, a kad se tvoja udavala? 

- Pa, eno prošlo lito. Nisi čuja? 

- Boga mi, nisan. 

- E, pa to ti je fešta bila! A, eto, udade se i ode. 
Tako ti je to, Frano moj. 

- A jeste, jeste. Bogu fala. Dobro iden ja, Mato. 
Ostaj mi dobro. 


Frano me nježno položio na zadnje sjedalo 
auta. Teško mogu opisati što sam tada osjećao. 
Ponos jer su mi već na početku moga gurman- 

skog puta iskazali takvu čast, ali i uplašeno jer 
nisam znao kakav me tavan čeka. To se brzo 
razriješilo kad me Frano donesao kući. Tavan je 
bio fin, prozračan, temperatura u redu. Bio je 
daleko od profesionalnog tavana, ali više nisam 
mogao niti očekivati od obiteljske kuće. Kolege 
su bili iz jedne posve drugačije klase od one na 
koju sam navikao, svinjske kobasice napuhane 
od masti, loše rezana rebarca, pretamna vratina 
(vjerojatno od krivog mesa) i jedan pršut niže 
kvalitete. Isprva su me gledali poprijeko, a kako 
i ne bi, moj je miris vrijedio više nego cijeli ta- 
van, no s vremenom su me prihvatili i pustili mi 
de visim u miru. Lagano sam se sušio postajavši 
sve boljim i spremnijim za veliki događaj. 

Prvi dan kad me Frano objesio, zaboravio je za- 
tvoriti podna vratašca tavan pa sam čuo razgo- 
vor koji se vodio u kuhinji. 

- Jeli, Mande, znaš li ti da se ona mala Matina 
litos udala? 

- Ona? Razroka ka vile? 

- E. Ona. Za dobra momaka. 

- Neka, Sritno joj bilo. 

Tišina. Cuo sam udaranje žlica od tanjure. 

- Ati mala, što ti planiraš? Kad se udaješ? 

- Ma pusti je sada, Frano, ako boga znaš. 

- Mande, ti se ne petljaj. Znan ja zašto pitan, 
iman ja razloga. 

— Ne znan, ćaća-čuo sam djevojčin odgovor. 

- A imaš li koga? 

-| daine. 

- A ma šta ti znači, sunce ti tvoje? 

- Iman u gradu momka, ali nije to ništa ozbiljno, 
razumiš. 

- Nije ozbiljno. A kako je to neozbiljno? A u tu 
u selu? Tu si nađi prava, ozbiljna momka. 
Djevojka se počela smijati. 

- Sta je? - upita Frano. 

- Ozbiljno dosadnog momka mogla bi nać, oz- 
biljno glupog isto. 

- Ma šta govoriš? 

- Pusti je Frano. 

- Pusti me ćaća. 

Frano uzdahne. Cuo sam kako se njegova žlica 
naglo spustila na stol. 

- Ustaj! 

- Frano! 

- Ustaj kad ti kažen!-ponovi Frano i započe 
struganje stolicama-Iman ti nešto pokazat. 
Uskoro se Frano i djevojka pojave na vratašci- 
ma tavana. Oči im se zaustave na meni. 

- Pogledaj. To san ti kupija. 

Djevojka uskoči na tavan i pođe prema meni. 
Dodirne me nježno, približi lice u udahne 
moga mirisa. 

- Ajme, ovo je božanstveno! Kado ćemo ga 
jist? 

- Kad se budeš udavala, ćeri. 

- A? 

- Dobro si čula. To je za tvoje vinčanje. Do tada 
ništa. 

- E, ćaća. Ha, dobro. Dao bog pa bilo po tvo- 
me - kaže djevojka i siđe s tavana ne skrivajući 
razočarenje. 

Frano me još jednom pgleda, osmijehne se i po- 
tom siđe niz stepenice i zatvori podna vratašca. 
Prošlo je pet godina. Djevojku u to vrijeme ni- 
sam vidio. Frano bi ponekad došao na tavan, 
gledao me netremice i plakao. Ponekad bi raz- 
govarao sa mnom. Mrzio sam te posjete. 

— Pršute, pršutiću, što ćemo nas dva - govorio 
bi kroz suze - Hođu li ja tebe u grob ponest? 
Jeben li joj sunce što je grije, što se ne udaje! 
Ali ne dan ja tebe prije vinčanja, ma kaki! Preko 
mene mrtva, pršutiću! 

Potom bi pognute glave nestajao u vratima ta- 
vana. 

U tih pet godina ja sam dostigao vrhunac. Bilo 
je vrijeme da me se pojede jer i vrhunski pršut 
ima ograničenja. Osjećam da su mi se krajevi 
već presušili, a pod kožu naselile crvene bubi- 
ce. Počeo sam strahovati. 

Par dana ranije evo ti djevojke na tavanu. U ruci 
joj velika vreća. Stade se okretati oko mene kao 
divlja mačka i pohotno se oblizivati. Pitam je: 

- Jesi se udala? Trulim polagano! 

- Šuti ti, viseći gade! - prosikta ona - Znam ja 
kako ste se ti i ćaća urotili protiv mene! Ali neće 
van proć. Ja još danas zabit zube u tebe, viruj 
mi! 

- Neka. Vrijeme je da me se pojede! 

- A jel? - naceri se na način koji može samo 
zabrinjavati - Sad si prominija ploču! Počeja si 
trunit, otišlo ti vrime, sad može i prije braka! 

- Pa, ne znam. Prije, poslje, nije važno. Vrijeme 
je, jedite me. 

— E, pa to ja uvik govorin. Prije braka, poslje 
braka... nije važno. Vrime je! Jebite me! - vrisne 
djevojka i naceri se kao hijena. 

Prošlo mi je kroz glavu - ili je pijana ili je siš- 
la s uma. Ovo drugo mi se činilo izglednijim. 
Tko zna kakve su ratove godinama vodili ispod 

ovog zvukonepropusnog poda. Ratove u koji- 
ma sam protiv svoje volje i zasluga bio korišten 
kao strateško oružje. 

- Šta je? Sta si pocrvenija? Sram te? Ma sad ću 
ja tebi pokazat srama, mater ti tvoju! - prosikta 
i baci se na mene svom snagom svoga zla. Preč- 
ka koja me nosila pet godina pukne kao čačkali- 
ca i ja se strovalim na pod. Djevojka mahnitom 
brzinom skine hlače i gaće te nasjedne golim 
tijelom na moj oštriji brid. 

— Evo ti braka, evo tvog braka, živote! - derala 
se jašući me sumanuto. 

Uto se konačno pojavi Frano na vratima tavana. 
- Gospe moja! Šta radiš, ti sotono?! 

- Evo, ćaća, dobila sam pršut prije braka. Nije 
se bunija! - vikne djevojka, brzo se obuče te 
me strpa u plastičnu vreću. 

— To crna silo! Ti sotono! - ponavljao je Frano 
bespomično s vrata tavana. 

Djevojka je prebacila vreću preko ramena i kre- 
nula prema vratima. 

— Pusti me! 

- Ne ideš ti nikuda! 

— Pusti me ludače stari! 

- Taj pršut nećeš dobit dok se ne udaš, čuješ li?! 
— Makni se prije nego te lupin! 

- Preko mene mrtva! 

Osjetio sam de me djevojka zavitlala u zraku i 
potom udarac u Franino rame. On se stropošta 
niza stepenice. Potom brzi udarci nogu niz te 
iste stepenice. Pa jauk. 

- Au, pusti mi nogu! Pusti me, udari ću te opet! 
- viče djevojka. 

Potom teturanje, Franin snažan stisak preko ci- 
jelog moga tijela. Djevojčin vrisak. U vreću uvu- 
če se Franina ruka. 

- Pršute, pršutiću, preko moga mrtva tijela - 
kaže vadeći me iz vreće. 

- Frano, pusti je, ne budi lud - čuo sam Mandin 
glas. 

Frano me zagrli i počne neutješno plakati. Po- 
tom zaurliče poput lava i istrči iz kuče držeći 
me za kost. Za njim zavapi Mande. U dvorištu 
pored auta stajala je djevojka i nervozno pušila. 
Kad je vidjela oca, bacila je cigaretu i suprosta- 
vila mu se. 

- Jebi se i ti i tvoj pršut, stara budalo! Nisan se 
udavala da bi dobila kurca pa se neću niti da bi 
dobila pršuta! U kom ti svitu živiš? 

Frano je zavitlao mnome zrakom i svom sna- 
gom odalamio djevojku po glavi. Kost je pukla, 
ne moja. 

Kao što rekoh, moja priča je vrlo tužna. Još ću 
ja dugo visjeti. 

IZA PODIGNUTIH ZIDOVA 


LJUBICA KOLARIĆDUMIĆ 


SVUDA OKO MENE ZIDOVI 


Oko mene svuda zidovi. 
Podignuti od cigle i kamena, 
Od grijeha i krivnje, 

Od ljubavi i čežnje, 
Mržnjom građeni, 

Krvlju posuti, 

Visoki. 

Iznad ljudskog pogleda 

Da ne vidimo 

Što je s druge strane zida. 
Sazidani 

Da nas otmu dragim pogledima. 
Bolni 

Od neizgovorenih riječi 

I nesporazuma, 

Podignuti. 

Medu našim čežnjama, 
Tišinom 

Zapečaćeni 

Pred zaprepaštenim očima, 
Koje uzalud pokušavaju 
Vidjeti 

Što je s druge strane 

Zida. 


ŠTO KRIJU VISOKI ZIDOVI 


Što li kriju podignuti zidovi, 
Kakve su tajne osamljenika 
S jedne i druge strane? 
Pomrsili su nam jezike 


Pa ne razumijemo jedan drugoga. 


Ne čujemo 

Ni plač ni pjesmu, 

Ne dopire do našeg uha 

Bol zarobljenika, 

Ni tužaljka vječnih robova, 
Okovanih nevidljivim lancima. 
Koliko je nevine krivnje, 
Nepravednih presuda, 
Bačenog kamenja 

Iz ruke grješnika 

Na krivo optuženog. 

Koliko bolnog plača 

Već u kolijevci, 

A kunemo se na bezuvjetnu 
Ljubav. 

Farizeji i licemjeri bez kajanja, 
Uvijek u pravu. 

S kamenom u jednoj ruci 

I s kamenom u srcu, 

Lažni svjedoci 

Uvijek spremni baciti kamen 
Ili podignuti novi zid 

Koji nas dijeli od onih 

Sto zazidani u našoj šutnji 

I šutnji svojoj 

Okamenjeni ostaju. 

Skriveni 

Svatko iza svoga zida, 

Zeljni dodira i sunca 

U neslućenoj čežnji za onima 
S druge strane zida, 
Osamljeni 

Pružaju ruke 

I dižu uzaludan pogled. 


S TRAGOM KRVI NA RUKAMA 


Zazidani grebemo noktima 
Dok nam krv ne poteče 
Kao voda potokom, 

Ne bi li načinili i najsitniji 
Otvor. 

Toliko malen 

Da u njega stane samo naša 
Zjenica, 

Da kroz njega prođe 

Naš očajnički krik, 

Željan da se u ljubavnu pjesmu 
Pretvori. 

Da stigne do onih 

koji su nam podižući zidove 
oduzeli život. 

Znaju li zidari, 

Ili to nije u njihovoj moći, 
Da na kraju svih bitaka, 
Svih pobjeda i poraza 
Ostaju sami. 

Zatočenici 

S tragom krvi na rukama. 


NEPOZNATOJ ZATOČENICI 


Zatočena među zidove visoke 
Okajavaš grijeh svoj 
Nepostojeći. 

U ćeliji hladnoj samuješ, 
Dane u noći pretvaraš. 
Daleko od sunca 

Zvijezde jednu po jednu 
Slažeš oko glave, 

Pletući vijenac 

Nesuđenoj mladenki. 

Samo ponekad 

Pogled ti odluta preko zidova 
Kao oči ranjene košute 
Prema travnjacima zelenim. 
Ali uplakanim očima 

Na najviši kamen da staneš, 
Ne možeš vidjeti 

Kako igra kolo tvoje mladosti. 
Sto ti učiniše, 

Ranjena košuto, 

Da tolikim bolom progovaraš. 
Jablanove sanjaš 

I proplanke. 

Koji ti je grijeh u mladost 
Upisan 

Kao žrtveno janje 

Da se Žrtvuješ. 

Tko se usudio osuditi 

Tvoju mladost? 

Hoće li se njemu u grijeh 
Upisati 

Plač tvoje majke. 


BESKUĆNIK 


Imao je kuću i ženu i dijete, 
Obitelj je imao. 

Sigurnost pred olujama 

I utočište u noćima. 

Imao je sina i san čovjeka. 
Ne zna se kojega dana 

Ni zašto 

Na neke čudne putove 
Sin je posrćući krenuo. 
Visoki zid među njima sazidao. 
Sin i očev san, 

Svaki sa svoje strane zida, 
Tako su zauvijek ostali. 
Majka ubrzo umrla, 

A otac kuću prodao, 

Sto će mu prazna i tužna. 
Da golim rukama 

Ciglu po ciglu 

Ruši - 

Budan na klupi u parku 
Sanja 

Izmoreni beskućnik. 


POZVANI SMO K SVJETLU 


Svakoga jutra kao suncokreti 
Prema suncu, 

Našim livadama pogled okrećemo. 
Iz daljine osluškujemo 
Vjetrove s naših njiva, 
Udišemo mirise zrelih plodova, 
Hodimo istim putom 

Za neuništivim tragom. 

Na preoranoj zemlji proljeća, 
U polegnutom žitu 

I požutjelom lišću. 

Ljeti ili s jeseni isti korak, 

Ni s prašinom ni sa snijegom 
Ne nestaju naše stope. 
Pozvani smo k svjetlu 

Izlasku iz tame se radujemo. 
Doba je za povratak 

Tamo 

Gdje smo sve naše 

Ostavili. 


IŠČUPAJTE DRAČ I KOROV 


Pobacajte trnje sa staze 

Srušite međe, 

Oslobodite put 

Da mogu proći. 

Raskrčite zarasle livade, 

Novom sjemenu mjesta napravite. 
Trave već niknu, 

Ljubice zaplavile proplanke, 

I prvi jaglaci tek što nisu stigli. 

Jutra mirišu, 

Zemlja je već spremna 

Za prve brazde 

Kao onog proljeća 

Kad ste ostavili nepoorane njive. 
Drač i korov sklonite, 

Na izmaku je vrijeme progonstva. 
Kao lastavice sagradite 

Nova gnijezda. 

Ne više kradom, 

Ne u snovima, 

Bosim nogama i raširenih ruku 

K vama ću dotrčati. 

Jutarnjom ću se rosom umiti 

I prozore širom otvoriti. 

A kad jasmin moje majke 

Proviri u sobu 

Zajedno ćemo se radovati. 

Bude li jesen kada se vratim, 
Mirisat će grožđe i pjevati djevojke, 
A ja ću opet otvoriti prozor 

I pustiti pjesmu kao dragog gosta. 
Zaplačem li glasno kao onog dana 
Kada nisam znala 

Da posljednjim korakom 
Odlazim zauvijek, 

Sve moje rane 

Zaliječit će pjesma povratka. 


SMRT JE ODASVUD VREBALA 


Otvorili su vrata 

Naših dvorišta 

I namrgođenih lica 

Na kojima je bila ispisana 
Sva njihova mržnja 

I vlast 

Koju krvnici lako prisvoje, 
Zapovjediše 

Da moramo otići. 

Iz kuće 

U kojoj smo rođeni. 

I svi naši predci! 

Uzeli su nam zemlju, 
Rekavši da više nije naša. 
I ključ naših vrata 

Da se više 

Ne možemo vratiti. 

A kako su uvijek bili jači 

I opasniji, 

I kako su nas rane od udaraca 

Jako boljele, 

U strahu za život 

Otišli smo bez pobune. 

A dok smo odlazili, 

Svijet se nije ni okrenuo za nama, 
Nitko zaplakao. 

Jesu li se rugali našim patnjama, 
Ili vjerovali 

Da smo otišli drage volje, 

Samo zato 

Sto smo plakali bez glasa. 

Išli smo tiho da nas oni ne čuju, 
Jer je u mraku 

Iz tamnih sjena 

Odasvud vrebala smrt. 


ŠTO SMO GOVORILI ODLAZEĆI 


Ponizili su sve što je nama 
Sveto, 

Bacili na zemlju 

I vojničkim čizmama gazili 
Našu mladost. 

Znali su da će strah pred smrti 
Nadjačati želju za ostankom. 
I tako smo otišli puni bola i jada. 
Jesmo li proklinjali, pitate. 
Nije pošteno ispitivati nas 
Kao da smo doveden na sud 
Zbog nekog zlodjela. 

I zar je važno što smo govorili 
Odlazeći. 

Oremo tuđu zemlju, 

Suzama kao kišom 
Zalijevamo sjeme 

Da u novi život izraste. 

Na drugim ognjištima 

Vatru smo zapalili 

Da se ugriju naša djeca. 

A kad je stigao glas 

Da nam grobove, 

Poput svoje njive oru, 
Zadrhtaše one iste riječi, 

Koje smo izgovarali odlazeći. 
Iz usta ispunjenih pelinom 
Izvi se kletva umjesto molitve. 
Sto bi rekao svemir 

Kad bi mogao 

Ljudskim jezikom govoriti? 
Dvadeset godina 

Našeg progonstva 

Trenutak je vječnosti, 
Ali previše za tugu 

I prekratko da se kosti 
Svih naših dragih 

U prah pretvore. 


NA ULAZU SAMO RASPELO 


Pod kamenim spomenicima 
Ili pod drvenim križem 
Koji s vremenom istrune 
Naši su predci 
Stoljećima mirno počivali 
Na našoj Zemlji. 

Tko bi se usudio 
Oskvrnuti nečiji grob? 
Cuvara nije bilo, 

Samo raspelo na ulazu 

U groblje. 

Znak da ovdje vlada mir. 
Je li nas itko prozvao 
Kukavice iz Kukujevaca, 
Samo zato što šutimo? 
Nomen est omen. 

Bože, kakve li strašne veze 
Između glasova u imenu 
I sudbe sela! 

Oni nemaju straha ni srama, 
Pa kad mi nestanemo, 
Svjedoci postojanja, 
Razbit će i kameni 
Spomenik 

Kao što su rušili crkve 

I reći da mi tamo 

Nikada nismo ni bili. 

A nema nikoga 

Da umjesto nas 

Zaustavi njihovu pohlepu 
Za tudim. 

Nismo heroji, 

Plugovima i motikama 
Zemlju smo obrađivali. 
Od blata i od znoja, 

Ne od krvi, 

Trag je 

Na našim rukama. 


KRAJPUTAŠI 


Krajputaši su oduvijek 
Cuvali naše putove i njive. 

Od nevremena i grabežljivaca, 
Od ogladnjelih skitnica. 
Stajali su 

Na izlasku iz sela, 

Na sve četiri strane, 

S razapetim Isusom, 
Šutljivi i nepomični. 

Cuvari i opomena 

Da od brige i umora 

Ne zaboravimo staviti 
Znak križa 

Prije dolaska na njivu. 
Mogu li krajputaši 

I njihova opomena 

Postati? 

Krajputaše valjda nisu srušili. 
Danju i noću 

O tome razmišljam. 
Dvadeset je godina prošlo, 
Ni cvijetak majci na grob 
Nisam odnijela. 

Ako već nije kasno, 

Pred krajputaša ću kleknuti 
I moliti do zore, 

Dok mu ne dosadim. 
Klečat ću 

Dok mi koljena ne prokrvare. 
I kad mi krv bude 

Bez prestanka kapala, 

Ne ću ustati i otići. 
Pr(ojeklinjat ću ako treba. 
Suzama mojim obliven, 

O Bože, oprosti mi! 

I ne daj onima 

Da bude naše mrtve. 


DRVENI JE KRIŽ MOJE MAJKE 


Drveni je križ moje majke. 
Kameni ne bi moglo nositi 
Njezino bolesno tijelo. 

A ako križa ne bude, 

Bujice će zemlju s groba odnijeti. 
Gdje nema križa, 

Za one tamo nema ni groba. 
Podle li isprike! 

Govori se 

Da su oranjem 

Došli u blizinu tvoga groba. 

Što ćemo s tvojim križem, majko? 
Ti samo šutiš, 

Uvijek si tako šutjela. 

A znam za sve terete 

Koje si za života nosila 

Strpljivo i bez prigovora. 

Sve tvoje križeve pamtim, 

Pa sada još i taj od kamena, 
Samo zato što je drveni istrunuo, 
Da se nalegne 

Na tvoja slaba leđa. 


ODAVNO JE ZRELO NAŠE ŽITO 


Odavno je zrelo naše žito. 
Pokošeno klasje boje zlata 
Povezano u snoplje 
Pucketa od vreline. 

Ptice radosno cvrkuću 

I one se nasitile 

Zlatnog zrnja. 

Zvono najavljuje podne, 
Zega pripekla, a umorni kosci 
Znojem natopili zemlju. 
Opet će objedovati 

Tvrdi kruh i slaninu, 

Dok pripeka ne splasne, 
Drijemati na podnevnom suncu 
I odmarati se pod širokim 
Krošnjama zavičaja. 

Pa onako ispod oka 
Cledati pokošenu njivu, 
Konje na omarini 

Kako mašu grivom i repom 
Tjerajući muhe i obade 


Kaćmarska omladina odigra 

Dok zrak titra od vreline sunca, 
A seljak uživa u završetku žetve. 


Godinama ista slika 
Pred očima prognanika 
Dok zemlja, 

Naša zemlja, 

U njihovim srcima plače. 


PJESMA POVRATNIKA 


Kad se naše livade 
Zazelene 

I kad sunce razbudi 
Proplanke, 

Još snena od bdijenja 

U radosnom času povratka, 
Raširit ću ruke nad 
Njivama. 

Razvezat ću snoplje 

I njivu posuti zlatom. 
Klasje 

Na prostrtu užad poslagati. 
Onda onako 

Priljubljena uz zemlju, 

Nad zavičajem 

Visoko 

Podignuti ruke. 

Zagrliti svaki kutak 

I zapjevati 

Pjesmu povratnika. 


(Izbor) 

NOVI KNEZ NIJE KNEZ 


IVAN ANDRAŠIĆ 


RIJEČ AUTORA - Satirična drama «Novi knez 
nije knez» rađena je po motivima istoimene 
pripovijetke, objavljene u «Našem kalenda- 
ru» iz 1944. godine, potpisane pseudonimom 
Joza. Pripovijest oslikava težak život i moglo 
bi se reći tešku narav Šokaca iz Podunavlja, a 
može se vezati uz svaki od režima u kojima 
se živjelo. Radnju sam smjestio u vrijeme po 
samom svršetku drugoga svjetskoga rata, vri- 
jeme zaživljavanja «narodne vlasti», u jedno 
podunavsko, šokačko selo. Dolazak novih 
ljudi, partizanski način razmišljanja i, slučajno 
ili namjerno, nesretan i nespretan odabir, od- 
nosno postavljanje dužnosnika mjesne vlasti, 
dovode do neočekivanoga sukoba duboko 
ukorijenjenih pradjedovskih navika i šokač- 
koga tradicionalizma s novima vjetrovima i 
novima ljudima, koje je sa sobom donijela 
socijalistička revolucija, oslobođenje, komu- 
nistička vlast i vlakovi bez voznoga reda. Re- 
plike su pisane izvornim ikavskim narječjem 
hrvatskoga jezika, koji je i danas u uporabi u 
brojnim šokačkim obiteljima bačkoga Podu- 
navlja. Sva zbivanja i likovi su izmišljeni, tako 
da svaka sličnost sa stvarnim osobama može 
biti samo slučajna. 


LIKOVI: 

TUNA: Novi knez, blag i neodlučan čovjek 
KATA: Energična i samoživa Tunina žena 
RUZA: Tunina i Katina kćer, samohrana majka. 
MACA: Ružina nestašna kćer, djedova ljubi- 
mica 

IVA: Tunin djed po ocu, bivši knez 

ANA: Ivina džangrizava žena 

EVA: Seoska spletkaruša. 

DRUG PIŠTA: Predsjednik općinskog komi- 
teta, Mađar. 

JOZA: Birov, općinski poslužitelj 

ZORA: Omladinka, članica AFZ-a, odana revo- 
luciji 

DANE: Kolonista iz Like, po vlastitima tvrd- 
njama prvoborac 

TRI SELJAKA: Poslušno biračko tijelo 

I ČIN 


Mala sala za sjednice. Na zadnjemu zidu je Ti- 
tova slika, oko slike iskošene zastave SFRJ i KPJ, 
iznad slike grb SFRJ. Na desnom bočnom zidu 
su ulazna vrata, na suprotnom zidni sat. Ispred 
Titove slike je pisaći stol sa stolicom, na stolu 
starinski telefon. Uz zidove je poslagano ne- 
koliko stolica, vidljivo je da su skupljene s više 
strana. 


Slika 


Drug Pišta 

DRUG PISTA: (Sjedi zadubljen u novine. Tele- 
fon zazvoni, on odskoči i sluša ukočen u stavu 
mirno) Sloboda narodu, drugarica Ivka! Aaa- 
ha... igen,....igen... jesam, jesam, drugarica Ivka! 
Jesam, razmišljala sam jako mnogo! ... igen... 
aaaa, ja sam već naredila Joze da dovede ljude! 
.... Igen, nekoliko viđeniji... da... da... i svakako 
onaj drugarica ...da... igen, onaj drugarica AFZ 
Zora! ...da... svakako i drug Dane, ... igen... da, 
ona što kaže da je došla iz treći lički, a nema do- 
kumenta. (Za sebe.) A izgleda mi i jako mlada. 
Ovamo prvoborac, a otamo rođena dvadeset 
devetoga. (Clasnije) Igen, drugarica Ivka, igen i 
ja mislim kao ti, ... igen, Tuna opančar bi bila naj- 
bolja. Uvek me je lepo slušala.... igen, ... jeste, to 
je .... Jeste, njegova stara dada je bila knez još 
za Mađara. ...Staaaal!? Ko se bunila? ... Aaaaa, 
ne! (Odsječno) Tuna nije takva! Ona znade slu- 
šati sve što narediš! Igen! (Premješta slušalicu u 
lijevu ruku i salutira) Sloboda narodu, drugarica 
Ivka!!! (Oprezno spušta slušalicu u ležište, a «za- 
kvrči» rukom «ono») Jozaaaa!!! ... (Osluškuje) 
Možda se još nije vratila...(Gleda spisak) Pa da, 
ne stanuju svi tako blizu, ima i salašara. (Sjedne 
i opet se udubi u novine) 

slika 


Drug Pišta, Joza 

JOZA: (Pokuca pa uđe, drži kačket u rukama) 
Faljen... 000, kuću ja? (Salutira lijevom rukom) 
Faljen... ... uuuu..(Slegne ramenima) 

DRUG PIŠTA: (Ustane i salutira) Smrt fašizmu, 
Joza!!! 

JOZA: (Opet salutira lijevom) I vama, gospodine!!! 
DRUG PISTA: Dobro, Joza, dobro. Di su lju- 
di, jesi ih pozvala? Drugarica Ivka je već dvaput 
telefonirao. Ja sam mu kazala da još nisi došla, 
jer da svi stanuju daleko. (Nervozno hoda, pa 
donese svoju stolicu) Ajde, Joza, ti malo sedneš 
na moj, ja bi te nešto pitala! 

JOZA: (Sjeda na ivicu stolice, bojažljivo) Ta pi- 
tajte, gospodine, vada znadete da ja nikad ništa 
nisam zatajijo od vas.. 

DRUG PIŠTA: (Skoči, upada mu u riječ) Šta 
sam ti već sto puta kazala? Drugarica Ivka je 
lepo naredio da više nismo gospodini! (Isprsi se) 
Zapamti već jednom da smo sada lepo svi dru- 
govi... i drugarica!!! 

JOZA: (Sagne se i gužva kačket) Paaa... zna- 
dem ja, to, gospodine, samo... samo, ne znam 
kako da ja vama kažem druže, kad mi to dojde 
nako, više, ko pajtaš. Al opet, kad se malo bo- 
lje proštodiram, ne možemo baš ni bit pajtaši. 
Eto, vi ste mi nikako za vrime rata više šurovali 
sa Mađarima, potli sa Švabama, pa kad su došli 
Rusi oma su vas odvukli u partizane. Nikako ste 
mi uvik gledali kako bi bili nuz vlast. A ja - golja 
se rodijo, pa će golja i umrit. De mi, onda, reci- 
te, kako nas dva možemo bit pajtaši? 

DRUG PIŠTA: (Ljut, ode do vrata, pa se okrene) 
Kaka pajtaš??? Nisi vada sa mnom ovce čuvala? 
JOZA: Ta, gospodine, nikada ja ni nisam čuvo 
ovce. Kaki sam, sve bi mi se razbižale! Uvik sam 
bijo ničiji sluga, jel nadničar. (Digne se sa stolca) 
A eto, Bogu fala, sad sam se dovatijo državne 
službe, pa sam sebe ne možem virovat da i ja 
možem gospocki živit. (Za sebe) A ni otoga 
ništa ne bi bilo da ženinomu čike unuk ni do- 
bar sa nikakim pisarom u Komitetu. (Glasnije) 
Nego, deder vi mene još jedamput lipo rastol- 
mačite kaki smo sad mi to drugovi, vada ću vaj 
put zabardat. 

DRUG PIŠTA: (Isprsi se ispred Joze) Slušaj 
vamo, Joza! Kako da ti kažem, kod drugova par- 
tizana drug nije bijo pajtaš.... To ti je... kako da ti 
kažem, to ti je više nego brat, to ti je kao... otaj... 

čin!!! (Zaneseno) Kad ti mene kažeš drug Pišta, 
to je ko da priznaješ koliko sam veća od tebe!!! 


slika 


Predašnji, Tuna, Dane, Zora, seljaci. 

JOZA: (Digne se sa stolca) Aaa, da ja idem, gos- 
podine, da ne misli kogod da mi tu štogoda ... 
saće ljudi, samo što nisu. (Cuje se kucanje) Evo, 
šta sam reko? 

DRUG PISTA: Napred!!! (Ulaze Tuna, Zora, 
Dane i seljaci, Joza izlazi.) 

TUNA: Faljen Bog (Ostali pozdravlju sa Faljen 
Isus, Faljen Bog, Zora i Dane sa Zdravo, druže) 
DRUG PIŠTA: (Glasno) Smrt fašizmu, drugovi! 
I SELJAK: | tebe, pajto! (Ostali pognu glave, svi 
posidu) Mi baš i ne znamo šta j to drug. 

DRUG PIŠTA: Ti ćeš... (Ljubi Zori ruku) drugari- 
ca Zora, pisati otaj zapisnik! Erted? 

ZORA: (Pozdravi stisnutom šakom partizanski, 
Pišta se uplaši) Razumem, druže!!! 

DRUG PIŠTA: (Za se) Moj ti razumeš. (Glasno) 
A ti ćeš, druže Dane, sedneš ovamo i zapišeš 
ko je došla na otaj sastanak. 

DANE: Eee, moj druže, ne znam ti ja s plajva- 
zom! Prije rata sam nešto malo i naučija, al sve 
sam zaboravija dok sam oslobađa zemlju. 
DRUG PIŠTA: Ajde, neka braniš, kad je drugarica 
Ivka tako naredijo! Naučimo mi tebe brzo! (Dane 
sjeda za stol i u neprilici mrko gleda olovku) 

II SELJAK: (Za se, uz teški uzdah) Eeee, ništa 
tude neće bit dobro, kad Madžar divani, a ko- 
lonisti pišu. 

DRUG PIŠTA: (Popriko pogleda seljaka) Ti, dru- 
že, jesi nešto kazala? 

III SELJAK: Ta, kaki, taj ni doma ne smije beknit, 
a ne u opštine! 

DRUG PISTA: Slušaj vamo, drugovi! (Pogleda u 
Zoru) Pišeš, drugarica? 

ZORA: (Skoči i pozdravi) Pišem, druže, pišem! 
DRUG PISTA: Dobro, drugovi, kha, kha, kako bi 
vam kazala, više ne smete pozdravljati sa Faljen 
Bog i Faljen Isus! Pišeš, drugarica? Svi znadete 
da je drugarica Ivka to zabranijo! Otkako je 
došo ovaj novi vlast, više nema Boga! Tudom? 
TUNA: Al kako, gospodine, da se sad odjedam- 
put okrenemo od noga kojemu smo se cili život 
molili? | 

DRUG PISTA: (Zbunjeno) Hat, morate okre- 
nete! Dobro znadete da sam i ja molila i išla u 

crkvu, dok nisam otišla u partizan! No, pišeš, 
drugarica? 

ZORA: (Skoči i pozdravi, Pišta se opet trgne) Pi- 
šem, druže, pišem! 

DRUG PIŠTA: Slušaj vamo! Drugarica Ivka je 
kazao da nema Boga i nema Boga! Drugarica, 
ovo nemoj pišeš! Došao je kod mene za Uskrs, 
baš sam sela sa ženom fruštukovati, uzeo i šun- 
ku i kolbas i jajca i sve bacio na dvorište. Ooo, 
azanjad, što sam bila besna! Al sam i uplašila! 
Aaaa... (Zbunjeno odmahne rukom) aaa... šta 
vi tu meni - gospodin, pa gospodin! liii... druga- 
rica Ivka je još kazao da smo svi drugovi i...(Za- 
zvoni telefon, Pišta se okrene, saplate i padne) 
„hat jebem ti drugarica Ivka! (Ustane, uzme 
slušalicu, isprsi se i salutira) Sloboda narodu, 
drugarica Ivka!!! ..... igen....igen.... jesam, razu- 
mela sam, ...igen... 

TUNA: (Više za se) Ja se baš ništa i ne sićam da 
je i vaj bijo naš pajtaš dok ga nisu odvukli u par- 
tizane. Uvik mi se on... nako... više držo Svaba 
i Mađara. A sad, otkako je došo natrag iz rata i 
posto nikaka vlast, odjedamput on mene tu... te 
nema Boga, te drugovi,... ne znam, tude mene 
ništa jako smrdi. 

DRUG PIŠTA: (Žustro salutira) Sve sam razu- 
mela, drugarica Ivka!!! (Oprezno ostavi 
slušalicu, pa se malo zamisli)... No, hat, drugovi, 
nećemo se, valjda, svađati. Bolje da napravimo 
ono zašto nas je pozvao drugarica Ivka. Evo, na 
dnevnom redu imaš praviš otaj zadruga, izbiraš 
precednika opštine i razno. Pišeš, drugarica? 
ZORA: (Skoči i oštro salutira, Pišta se opet tr- 
gne) Pišem, druže, pišem! 

DRUG PISTA: O000000000000.....azanjad.... 
Pa evo, kako da kažem, razno smo već svršila. 
Sada moramo pogledati kako ćemo napraviti 
otaj zadruga! Evo, Komitet je predložila da svi 
udružimo zemlju, stoku i alatke i da svi radimo 
sve. U obaveze ćemo dati koliko Komitet raspi- 
še, a što ostane, sve ćemo podeliti nama, pa će 
svima bude dobro. A svi ćemo dobiti i tačkice, 
sa kojima ćemo moći kupovati otaj roba u du- 
ćan. Evo, Komitet je predložila i da drug Dane, 
stara partizan, bude upravnik, jel ona dobro 
znade komandovati! A i uvek je tačno izvršava- 
la ono što Komitet naredi! Erted? 

I SELJAK: (Telefon opet zazvoni, Pišta slu- 
ša u stavu mirno, povremeno tiho ponavlja - 
igen.) Eeee, ljudi, teško nama! Oma sam ja zno 
da tude ništa ima, ne bi nam zabadva natovarili 

Mađara za vlast. (Pogleda Zoru) A kako vidim 
kolonisti se laću klajbasa, pa će bit gospoda, a 
nama šta će drugo, neg motiku u šake, ko i uvik. 
II SELJAK: A i taj Dane mi je nikaka mustra. Ot- 
kako je došo, samo tira silu, uvik se niskim potu- 
če. Eeee, jebo ga voz što ga dono! I još dobijo 
naku lipu, veliku švapsku kuću, a vamo u rerne 
loži vatru i duše na sijalicu kad je oće otrnit. A 
još i marvu drži u pridnje sobe. | taki će sad 
nama zapovidat! Pazite, samo, da do kraj još 
nećemo drečat za Mađarima! 

DRUG PISTA: (Oprezno ostavi slušalicu, otpi- 
je gutljaj vode, pa se isprsi) Slušaj ovamo! Jel 
ima koga protiv... otaj... zadruga? (Tajac, svi su 
pognuli glave) Nema? Piši, drugarica, da je za- 
druga osnovan jednoglasno!!! Za upravnika je 
izabrana drug Dane!!! Kako da kažem, vi već 
znadete da se u našem selu mora izabrati i 
novi, narodni vlast. Zato sada moramo odlučiti 
koja će od vas biti nova, kako da kažem, knez! 
Aaal, slušaj dobro!!! Knez se više ne zove knez! 
Od danas je knez... otaj... precednik opštine!!! 
Pišeš, drugarice? (Odmakne se) Vidim pišeš. 
(Tuna stalno klima glavom, ko da sve razumije, 
ostali malo klimaju, malo vrte lijevo-desno) 
DRUG PIŠTA: Moja glas ne može da računa, al 
bi vam predložila, uostalom to je kazao i druga- 
rica Ivka, da izbirnete Tunu. 

I SELJAK: (Ljutito baci šubaru i uzdahne) Teško 
nama. 

DRUG PISTA: (Oštro ga pogleda) Nešto si ka- 
zala? Ne? Vada nisam dobro čula. Opet vam 
kažem, drugarica Ivka misli da bi Tuna bila naj- 
bolja. Ona je uvek diskutovala najpametnije, 
uvek je davala najbolje predloge, a i njena sta- 
ra dada je nekada bila knez, pa će znati da po- 
naša. (Opet zazvoni telefon, Pišta samo sluša u 
stavu mirno i klima glavom) 

II SELJAK: (Više za se) Jeste, jeste, najpametniji 
je, vada zoto što uvik lipo znade reč da je tako 
ko što vlast kaže, pa mi onda zoto odglasamo 
i evo ti! A i ako bude ko stari dada, bome će 
birtaši radit i petkom i svecom. 

DRUG PIŠTA: Razumem!!! (Pažljivo odloži slu- 
šalicu i duboko othukne) Auuuu, što je drugari- 
ca Ivka besan! (Odmahne rukom) No, hat, haj- 
demo odglasati. Ko je zato, da naša nova knez 
bude Tuna? Al da znadete, kako da kažem, da 
ona neće biti knez, nego precednik opštine. (Sa 
manje ili više nećkanja i okretanja, ljudi jedan 
po jedan dižu ruke, Pišta broji) Ko je protiv? 

Nema!!! (S olakšanjem) Eto, vidite, tako danas 
izbira narodni vlast. Drugarica, pišeš? 

ZORA: Pišem, druže, pišem! 

DRUG PIŠTA:(Opet se uplaši) Oooo, azanjad... 

a ti, Tuna, sad bi mogla, kao što je i red, 

doneti malo vina da počastiš ljude. Tebe je ova 
narod izabrala, pa si sad neko i nešto. Cesti- 
tam!!! (Izgrli ga i izljubi) 

TUNA: (Zbunjen, češka se iza uha) Ta... ne 
znam... vaj... šta ste mi tu...ne znam, a jel 

ste vi štodirali kako bi ja to, obi li ja to zno? 
DANE: Hajde, Ante, kako da nećeš znati? Kako 
ja mogu naučiti držati plajvaz? Vjeruj da neće 
ni meni bit lako upravljat zadrugom, al zarad 
narodne volje se mora svašta pretrpjeti. Eto, na 
primjer, zemlju, konje, kola i sve one mašine 
što sam dobija kad sam doša, proda sam, jel ti 
ja ništa ne znam oko poljoprivrede. Ceo sam 
otvorit brijačnicu, taj sam zanat izučija u par- 
tizanima. Al ovo je drugo, kad Komitet naredi 
i narod te izabere, to se mora prihvatit, oćeš- 
nećeš. 

DRUG PISTA: Ajde, Tuna, ajde, šta si tu stala 
nećkat, ko friški mlada. Vada vidiš da te je narod 
izabrala. A i tvoja stara dada je bila knez, pa ti 
je vada pričala kako ga to radiš. Evo, dođeš da 
ti predam tintarnicu, štilo i pero, što je ostala od 
pokojne kneza, pa da nas lepo počastiš! 
TUNA: (Prilazi astalu i brzo trpa u torbicu tintar- 
nicu, štilo i pero) Pa eto, baš kad svit tako oće, 
ja ine marim. Aaaa... da sam se ja vomu nado, 
bome bi pono balon vina, znadete da nikad ni- 
sam škrtarijo kad je tribovalo počastit kogagod. 
(Opet se počeše iza uha, pa pretura po torbici) 
Au, sveca mu, kanda nisam pono ni šlajbok. 
DRUG PIŠTA: Ništa ti, Tuna, ne brini! Koja bir- 
taš ne bi dala vina na viru kada traži nova knez? 
(Ostalima, važno) Slušajte, drugovi delegati! 
Već sam vam kazala da po zakonu nova knez 
više nije knez! Sada je precednik opštine, pa se 
tako mora i potpisivati! Eeee, kada je tako, više i 
nije zgodno da je zovemo vako, a pišemo nako. 
Drugarice, da li si to zapisao? 

ZORA: (Salutira) Jesam, druže!!! 


slika 


Pređašnji, Joza 

DRUG PISTA: (Opet se trgne, a onda krene 
prema vratima) Sada ću pozovem Jozu, a ti mu 
lepo narediš da ovo odmah objavi po selu. Jo- 

zaa! (Naglo otvori vrata, a Joza upadne unutra) 
Az ištenem, opet špijuniraš! 

JOZA: O-ho! (Otresa rukom sako) ... 
tijo pitat... jel mi štogod tribate? 
TUNA: (isprsi se) Slušaj vamo, Jozo! Oma da 
si latijo doboš i obišo cilo selo! Obnaroduj da 
sam JA novi knez! I još javi da mi se ne smije 
tako zvat, neg samo po zakonu. (Okrene se Pi- 
šti) A kako ste no rekli da se sad knez zove? 
DRUG PISTA: Kako sam već kazala, (Digne 
prst) nova knez se sada zove precednik opštine! 
TUNA: (Jozi) Tebe uvik ništa triba obaška tol- 
mačit. Jesi sad razumijo? 

JOZA: Jesam, kako ne bi razumijo? (Polako 
ide prema vratima i prstima nabraja, mrmlja 
za sebe) Precednik... knez... drugovi..(Stane i 
okrene se) A da i ja potli dojdem kod Volfa? 
TUNA: Dabome, Jozo, nećemo mi nikuda po- 
bić! 

JOZA: Zbogom! (Izađe) 

DRUG PISTA: Nikada ova neće naučiti da nema 
više zbogom, nego zdravo! No, Tuna, oćemo? 

I SELJAK: (Ulagujući se) Eeee, Tuno, sad kad si 
nikaka vlast, vada se nećeš brukat i samo tako 
otit doma? Vada je red i da platiš aldumaš. 
Bome, kako sam čo, ni tvoj stari dada ni bižo 
od toga. 

TUNA: (Više za sebe) Pa da, sad smo odjedam- 
put dobri, ko da nisam vidijo kako je lipo 
trisnijo šubaru. (Glasnije)  Znadem da stari 
dada ni bižo, ne mislite vada da ću ja bit štogo- 
da drugači? Vada ste čuli kad sam Joze reko da 
ćemo ga čekat kod Volfa? 

II SELJAK: Eeee, pripovido mi je moj didak kako 
su slavili onda kad ga je selo _izbirnilo za kneza. 
Kaže da su oma ošli kod Volfa. Bome, bilo je 
tude i ića i pića, a još kad je došo gajdaš, nisu 
znali stat. Nedilju dana nisu izašli iz bircuza! (Svi 
polako idu prema izlazu, žagore) 


baš sam 


KRAJ I. ČINA 
II. ČIN 


Starinski namještena šokačka soba. Na sredini 
je stol i dvije klupe, na stolu stari, okrhnuti vrč 
i jedno lonče. U kutu je zidana peć, na zadnje- 
mu zidu stari sat, uza zid kuhinjska polica. 

slika 


Ana, Ruža, Kaja i Maca 

Ana sjedi na banku i plete, pa povremeno zadri- 
jema. Uz nju je Maca, igra se klupkom. Kaja i 
Ruža heklaju za stolom. 

ANA: (Drijema, pa se trgne i pogleda na sat.) 
No, di je već naj zagvanja? Kanda će i podne, 
pa bi tribalo ručat! 

MACA: (Mazasto) Mamo! (Umiljava se oko 
Ruže i spusti joj glavu u krilo) 

RUZA: Šta je, lane mamino? 

MACA: Mamo, ja ću ti, kanda, umrit od gladi. 
RUZA: Neka, samo, cantrat! Tojić smo fruštu- 
kovali! 

KAJA: No, u ve kuće bi trpeza mogla bit raspri- 
mita od ujtru do uveče. Dobro što naj matori ni 
unutri, sad bi i on isko jist! 


slika 


Pređašnji, Iva. 

IVA: (Ulazi i nosi pletenu korpu kukuruza, u 
prolazu gleda na sat) Jel to, možda, već podne? 
Ko da mi ništa krči u trbuvu. 

MACA: (Prilazi mu i uzima klip kukuruza) Dido, 
ajde sidi na stolčić pa mi pripovidaj kako ste išli 
na konja priko Dunova! 

IVA: Oću, srce moje! Samo, moraćeš malo če- 
kat, vada ćemo sad prvo ručat. 

KAJA: (Ljutito) Eto! Sta sam kazala malo pri? 
Tima matorima je samo jilo na pameti. Vada 
se boju da neće umrit gladni. Još mu se brkovi 
nisu osušili ni od fruštuka, a već bi ručo. Di mu 
samo stane? Ji ko prismagli, a nema pedest kila 
u njemu. 

ANA: Samo ti, lipo, cantraj. Otkako si došla u 
našu kuću, malo si se i podotavila. Siti se, samo, 
kaka si bila kad si bila divojka, ko štraklja. A sad, 
kad si se lipo najila, nas vada ne bi marila i glad- 
ne saranit! Samo ti je na pameti kako se što prija 
dovatit tala! Bome, da sam ja ko Iva, ništa vam 
ne bi ni pisala dok sam živa! 

KAJA: Sve se bojim da ćemo do kraj još mi 
vama ostavit tala, a ne vi nama! 

IVA: (Sjedne na stoličicu, Maca kod njega u 
krilo) Ajde, dite, izgleda da ću ti morat gladan 
pripovidat. (Pogleda Kaju, glasno) A i kanda u 
ve kuće samo ti znadeš sa starima. 

MACA: (Donese Ivi jabuku) Evo, didice moj, ja 
ću ti naranit. A... jel... i mene ćeš malko dat? 

ANA: (Iva pruži ruku za jabukom, Ana ga udari 
po prstima) No, konju matori, vad ne bi uzo ja- 
buku od diteta? 

IVA: (Zbunjen) Ta idi...viš da se samo šalim. 
MACA: (Baci Anino klupko) Šta ti diraš mojega 
didicu? 

IVA: (Privuče Macu u krilo, plačljivo) Ko bi 
mene voljijo i branijo, da ni moje Mace? 


slika 


Predašnji, Eva 

EVA: (Kuca i odmah ulazi) Faljen Isus!! (Zadiha- 
na sjeda za stol i nalije vode u lonče) Cekajte da 
popijem bukaricu vode. (Pije, pa gleda lonče) 
A... jel, nema se, a tribalo bi već kupit novu. 
KAJA: Deder, šta si stala zafiljivat? Ako ti ni do- 
bra, neka pit iz njoje! 

EVA: (Pravi se da je iznenađena) Pa dobro, šta j 
to, šta ste svi nabrundani, jel vi još ništa ne zna- 
te? (Svi je gledaju radoznalo.) Pa vi, stvarno ni- 
šta niste čuli? 

ANA: (Svadljivo) Deder, zini već jedamput, da 
znademo zašto si došla. Izdaleka ositim da ti je- 
zik jako srbi. 

EVA: No, snaš Ana, pa uvik sam bila dobra š 
vama, nekate sad tako. Ta triba da se radujete! 
MACA: Dido, šta bi va snaša? 

IVA: Ta, mani je, dite. Samo orca po selu i raz- 
minjiva novo, pa je vada i ožednila. Vidićeš, 
saće i vino na red. 

EVA: E, čeljadi, red je da popijemo aldumaš. 
Deder mi naljite čašu vina ako imadete, pa da 
vam lipo po redu izdivanim sve što sam čula. 
KAJA: (Donese bocu sa police, potegne iz njo- 
je, pa dade Eve.) Deder, sad lipo reci šta j to 
novo, pa da i mi znademo. 

IVA: Slušaj sad, dite, va će počet pripovidat od 
Kulina bana. 

EVA: Pa evo, baš malo prija sam se vraćala 
doma od prija-Mande, znadete, bila sam kod 
njoje vidit jel imade kaku novu mustru za ekle- 
raj. (Malo popije) Moram žurit nomu mojemu 
napravit ručak, pa će potli it u Doroslov odnet 
žita za samlit, brašno nam je već prid kraj, a žo 
mi da ide gladan. 

ANA: Ako će on čekat tvoj ručak, iće u Doro- 
slov od nedilje. 

KAJA: Deder, mani se Doroslova, reci ti nama 
šta j to novo? 5 

IVA: (Metne šaku na uvo) Sta kaže? 

ANA: De, ćuti i slušaj! 

EVA: No, šta ste mi skoletili? Pa to sam vam i 
počela divanit! (Opet otpije malo vina.) 

Idem ja, tako, doma, kad na ćošu kod Volfa Joza 
udara u doboš. Ajd, velim, kad sam već tude, da 
čujem štaj to novo. (Opet otpije vina) Kad no, 
javlja da je od danas vaš bać-Tuna novi knez. 
KAJA: (Udari se šakama u prsa) Ju, Bože, šta ću 
ti sad? E 

IVA: (Opet metne šaku za uho) Sta kaže, ko je 
umro? 

ANA: De, ćuti već jedamput, gluvardo! (Trijum- 
falno) Kaki umro, naš Tuna knez! 

IVA: Šta su radili Tune? 

KAJA: (Medeno) Ta stari, kako da ne čujete? 
Moj Tuna je od danas knez!!! 

EVA: (Još jedamput potegne iz boce) Eto, da 
znadete, a vada ćete i ubardat ko vam je prvi 
dono lipi glas. Sad moram it, jel ako još koikoga 
trefim nuz put, kanda ću pristavit večeru, a ne 
ručak. Ubiće mi naj moj! Zbogom! (Izlazi) 


slika 


Pređašnji, bez Eve 

MACA: Dido, a šta j to knez? 

IVA: Eeee, dite moje, znadeš ti, to je... znadeš, 
kad je didica bijo... 

ANA: De, mani se toga tvojega divana od prija 
sto godina! 

MACA: (Zagrli Ivu) Didice moj lipi, ajde mi pri- 
povidaj, ja ti jako voljim slušat! 

ANA: No, Bože mi sačuvaj! Kako malo, tako i 
matoro! (Nastavi štrikat i drimat) 

KAJA: Deder, Ružo, kad je već selo tako poča- 
stilo oca, idemo ga i mi lipo dočekat. Ta, spri- 
mićemo mu ručak kaki skoro nismo. (Za sebe) 
Ajoj, al šta ću ti sad JA bit, kad je on knez? 
RUZA: Ta mamo, šta ćemo tako na friško? 
KAJA: Već sam ja smislila. Uvatićemo noga veli- 
koga pitla, pa napaprikaš. 

RUZA: No, mamo, pa tomu je već četiri godi- 
ne. Kaće se skuvat? 

KAJA: Skuvaće se, ne boj se! Možda će meso 
bit malo žilavo, al će zoto u laboške plivat za 
dva prsta masti, pa ti se otac neće znat nauma- 
kat. (Za sebe) Oooo, kako se cura ne zna snajt 
u kujne, vada je zoto naj njezin ni neće uzet. 
(Izlazu) 

slika 


Predašnji, Tuna. 
IVA: Eto, šta sam pod staru glavu dočeko. 
(Cmizdri) Opet je knez iz ve kuće. 
TUNA: (Ulazi nesigurno, vidi se da je nakresan) 
Faljen... Isus! Di su mi...hik... Kaja i Ruža, da ji... 
hik... obradujem? 
ANA: (Trgne se iz drimanja) Jako će se obra- 
dovat kad ti vidu. Eto si svaj ko da su ti krave 
žvakale! (Opet zadrijema) 
IVA: Gle babu! Vada si opet štogoda gadno sa- 
njala! (Opet cmizdri) E, Tuno, šteta samo što ti 
otac ni živ, da vo vidi. Aaaa, znadeš, sve ništa 
štodiram, možda je dobro i što se nisi nametnijo 
na njega, nego, nako, ko da si više na me. On 
mi je bijo fanj neotpravan, a bome, ni zno ni 
popit, brzo bi ga uvatilo. I... uvik je samo slušo 
ženu. Da nije, ne bi ni ošli pod led. Aaaa... zna- 
deš, kad su mene izbirnili za kneza, to se naveli- 
ko slavilo. Nedilju dana Volf nije zatvaro bircuz. 
ANA: (Opet se trgne) Samo si zaboravijo kazat 
da su ti onda doma doneli u šaraglja. 
IVA: Kako je već to crkavanje, kad ti ni jedna ne 
romakne? 
MACA: (Ode kod Tune) Dido, ja tebe jako vo- 
ljim i ne dam nikomu da ti grdi! (Ode kod Ane 
i prevrne korpicu, pa pobjegne kod Ive u krilo.) 


slika 


Pređašnji, Ruža, Kaja 

RUŽA: (Ulazi veselo i zagrli Tunu) Ajoj, dado, 
nisam mogla dočekat da dojdete doma, pa da 
vam pitam jel istina to što smo čuli. Stvarno su 
vas izbirnili za kneza? 

TUNA: Jesu, curo, hik...sad sam, hik... 
posto... hik... niko i ništa u vomu selu. 
RUŽA: No, fala Bogu, sitili su se već jedamput 
izbirnit pravoga čoveka. Uvik na taka mista po- 
meću nikake tulte što ne znu ni beknit, ni mu- 
knit, pa onda nuz nji radu što god oće. Zoto 
i jesmo vaki kaki smo. Niko nas ne drži baš ni 
za voliko! (Zakači noktom za zub.) Bome, sad 
neće moć tako. Znadem da vi baš i nećete pu- 
šćat da nam radi ko šta oće! 

IVA: Pravo kažeš, dite. I ja sam čo da je bilo i 
taki što su znali prodat selo za malo tapšanja 
po ramenu i tanjur paprikaša. 

MACA: Didice, a šta j to vlast? 


stvarno 

IVA: Znadeš, dite, to su ni što nam gospodaru, 
al uvik gledu kako će njima bit najlipše. A zna- 
deš, kad je tvoj didica... 

ANA: De već, mani se tvoji pripovički. Ništa nisi 
ni bijo drugači od ni što ji sad opanjkavaš! Kako 
ti samo ni sramota toliko lagat tomu ditetu? (Na- 
stavi drijemati.) 

IVA: Evo, opet ona! (Nastavi tiho pripovijedati 
Maci.) 

TUNA: Ružo, dite, ja sam sad malo vesel, al 
ajde vamo sidi, dada bi ti ništa pito. 

RUZA: (Sidne za astal) Pitajte, dado. 

TUNA: Jel, a šta kaže naj tvoj, oće ti ženit, jel 
neće? Vada bi već jedamput i to dite tribalo 
imat oca. 

ANA: De, šta si se već navrzo na curu, ko daje 
baš samo ona divojkom rodila? Ima vrimena, 
udaće se, za svaki budak Bog najde i držalje. 
(Ruža postavlja stol, a Kaja nosi šerpu. Svi sjeda- 
ju za stol, Ana prva, Iva i Maca na banak, a Ruža 
im prinese hoklicu.) 

TUNA: (Prekriži se, nožem napravi križ na kru- 
hu i presiječe ga, dalje ga reže Kaja.) Bože, bla- 
gosovi vaj ručak, prvi otkako sam posto knez. 
Daj mi razuma i snage da to radim kako triba, a 
sve čeljadi u ve kuće daj sriće i zdravlja. Amen. 
Nazdravlje! (Svi se prekriže, sjednu i počnu je- 
sti, Ruža tek sad donese paprikaša i kruha Ivi i 
Maci.) 

KAJA: (Preko zalogaja) Nego, Tuno moj, ja tude 
ništa ne razumim. Jesi ti knez, jel nisi? 

TUNA: Ta, vada sam, kad su mi danas izbirnili. 
KAJA: A dobro, zašto je onda birov reko da nisi 
knez? 

TUNA: To je samo po zakonu tako. Tamo je sve 
lipo natrukovano i kako šta triba radit i sve drugo! 
KAJA: Dobro, čoveče, a šta si ti onda? 

TUNA: (Ljutito odgurne tanjir) Oooo, ženska 
glavo, kako baš ništa ne razumiš? Ta pa, knez, 
šta bi drugo bijo? 

KAJA: Pa dobro, onda, zašto u tomu tvojemu 
zakonu piše da nisi knez? 

TUNA: De već... 

RUZA: Ajoj, dado, vad niste u opštine bili u 
gaća i bosi? No, Bože, saće nam se smijat cilo 
selo što knez nema čakšire i cipele. 

KAJA: Stvarno, Tuno, taki baš i nisi pristo u pro- 
čelje. U 

TUNA: (Ljutito ustane.) Sta ste mi skoletile? Već 
mi glava boli od vašega divana! Idem malo pri- 
leć, jako sam se umorijo. 

IVA: Bome, Tuno, ni ja nisam imo čakšire kad 
sam bijo knez, pa ne moraš ni ti. (Tuna se okre- 
ne, odmahne rukom, pa izađe iz sobe) 


slika 


Pređašnji, bez Tune 

MACA: (Sjedne kod Ive u krilo) Didice, zašto je 
moj dida-Tuna bisan? 

IVA: A, vada su ga babe najidile. (Ostavi Macu, 
legne na banak i zahrče, Maca preturi Aninu 
korpicu i igra se klupkom.) 

RUŽA: (Posprema stol sa Kajom) No, mamo, 
vad nećete pušćat dadu da ide u opštinu u 
gaća? Sad mu to baš i ni pristalo. 

KAJA: A šta ja znam? Moraću mu oprat čakšire, 
malo ji je isprljo kad je zimus nosijo đubre. 
RUŽA: A tribali bi kupit još i novi bukal i čaše za 
vino i za vodu. 

KAJA: A šta fali našemu staromu? Ako je malo 
i otkrnit, ne moramo ga baš oma bacit. 

To mi je svadbeni dar od sestre, pa nam, fala 
Bogu, lipo služi već tridest godina. 

RUZA: Ite, mamo, otkad taki više nisu u mode. 
Sad nam triba jedan novi bukal za vodu i jedan 
za vino, a tribu nam i staklene čaše. Ne bi baš 
više bilo lipo iznet vino prid goste u boce, pa od 
usti do usti. Saće, vada, kod nas dolazit i dok- 
tor i učitelj, a ko zna, možda i vi iz komiteta i 
još kakigod stranski, pa će vada dat Bog i da se 
udadem. 

KAJA: E, ako ćemo tako računat, tribaće nam i 
novi astal i stolci. Istina, dobre su i stare 

klupe, samo su jim noge malo rasklecane. Al 
lako zoto, nakiselu se u vruću vodu i zaglavu, pa 
su opet ko nove. Šteta bi ji bilo bacit, Tuna ji je 
dobijo u tal od pokojnoga dide. Ta... dobro, vad 
nećemo sad so tim razbijat glavu? Odnećemo 
ji u vojat, a vada ćemo već jedamput sazidat i 
litnju kujnicu, pa će nam tamo tribat. Saćemo 
lipo, ko što Bog zapovida, naručit sve novo. (Sa- 
njarski) Stolce ćemo dat ofarbat u nebo-plavo, a 
gore nacrtat lipe, okate, crvene ružice. 

RUZA: Mamo, moraćete dade kupit i kakegod 
cipele. Nit je lipo da sad ide bos, nit u panaka, a 
ne daj Bože u cokula. 

KAJA: Dobro kažeš, curo, samo pušči da to ja 
udesim š njim, jel otkako si rodila divojkom, ni- 
šta se uvik otresa na te. Ne znam kako može 
bit taki. A opet i taj tvoj! Sta već čeka? Sad, kad 

smo već niko i ništa u vomu selu, mogo bi do- 
vuć nos vamo, di mu je i dite! 


KRAJ II. ČINA 
III. ČIN 


Modernije namještena soba. Na sredini novi 
stol i 4 stolice, plavo obojene, s velikima ruža- 
ma. Na stolu novi, stakleni vrč i čaše. 


slika 


Tuna, Kaja i Ruža, svi sjede za stolom. 

TUNA: Dobro, kaki je to cirkus u ve kuće? Ajde, 
de, bukal sam veći ja šacovo na nikoliko vašara, 
al nisam potrefijo kaki triba. Al šta je falilo astalu 
i klupama? Samo nam je tribalo no vu skupoću 
uzimat nove stvari! I šta već fantazirate, zašto 
ne bi smijo na sokak bos i u gaća? Ta i moj stari 
je bijo knez, pa bome nikad ni ni skido gaće i 
šta mu je falilo? 

RUŽA: lte, dado, kad je to još bilo, vada je sad 
drugo vrime. Triba se lipo vladat, ko što se vlada 
i svaj svit! 

KAJA: Bome, Tuno, dobro cura i veli. Neš se 
vada vladat ko kakigod od pri sto godina. Mo- 
raš malo ukorak š drugima. A bome, ako ćemo 
pravo i ti si knez, a nisi knez! Baram si reko da 
tako piše u tomu tvojemu zakonu. 

TUNA: Ta šta mi tu... nisi knez... nisi knez... bo- 
gara mu, i Ruža je divojka, a ni divojka, pa ja 
opet ćutim i duram! 

KAJA: De, neka samo cantrat. Uvik ti je samo 
Ruža za sve kriva, samo se znadeš otresat no tu 
curu. A i šta bi mi da nam ni male Mace? Svađali 
bi se ko dva vraga. Ne znaš to dite pravoga ni 
pomilovat, a znadem da je voljiš više neg cili svit. 
RUZA: Dado, nekate tako. Ja samo voljim da 
mi lipo izgledate. Gledajte kaki ste. Tribali bi se 
obrijat i malo potšišat, a bome i te čupave brko- 
ve malo potkresat. 

TUNA: A, to nikako! Izduraću i čakšire i cipele, 
al glavu ne dam dirat. Ko je još vidijo da se na 
živomu čoveku kljaštru brkovi? 

KAJA: Neka, Tuno, tako. Ruža je mlada, pa 
vada i bolje znade kako se danas svit nosi. 

Ta gledaj, samo, kake ti je lipe cipele kupila. Nisu 
bile ni skupe, al bome, zoto će bit jako duražne. 
(Pokazuje mu cipele) Gle, samo, kake jake pot- 
kovice ima na peta, a gle vamo - puni džonovi 

šunegla. Ta, ni na ledu se ne možeš oškaljit. A 
još kad ji ja ujtru naviksam, moćeš se nagledat u 
njima. (Sjedne kraj Tune) Slušaj! Sutra je Velika 
subota, pa kad uveče, (sanjalački) po našemu 
staromu običaju, novi knez prvi put izajde prid 
svit i ponese propeće, svi će se obazirat za to- 
bom. (Umilno) Evo, cura ti je uzela i novi šešir. 
TUNA: Ta, šta će mi sad, opet, šešir? A šta fali 
moje š šubare? Jeste da je malo zakrpana, al lipo 
grije. Šteta bi j je bilo bacit. 

KAJA: Pa ko ti i kaže da će se bacit? Šešir nek ti bude 
za nediljom i svecom, a šubara za poslen dan. 
TUNA: (Proba šešir ispred špigla) Bome, velik 
mi je! Viš da mi spada na uši! 

KAJA: A, dobro, kad jedamput pokisne, baš će 
bit kako triba. 

TUNA: Dobro, nek bude kako kažete, nećemo 
se više protirivat. Davno se smrklo, već bi mogli 
it i spavat. Ujtru ćemo bit pametniji, pa ćemo 
sve sprimit kako triba. (Mrak) 


slika 


Tuna, Kaja, Ruža, Ana 

TUNA: (Svjetlo se pali, Tuna sjedi na stolici kraj 
stola, Ruža mu krati brkove) Eeee, baš ste do- 
sadne, ko stenice! Vama nikad udesit! Lipo sam 
se i ošišo i obrijo i opet ne valja. A baš se i nisam 
moro navuć u tu košulju, kad si već rekla da će 
mi to bit za lis. 

KAJA: Nigdi na njoje to ne piše! A kad već imaš 
lipe gaće od osam pola, red je da imadeš i lipu 
košulju. 

ANA: Pa da, baš je ta lipa zoto što je samo ona 
gotova. Onu drugu samo praviš, praviš, pa nika- 
ko svršit! 

KAJA: Deder, majko, nekate već samo podbadat. 
ANA: Ta ne podbadam, curo, šta ti je, samo ka- 
žem (Ruži) Da ja to radim, već bi triput svršila. 
RUŽA: liiju, dado, vad nećete stvarno it u gaća? 
ANA: (Kočoperno) A zašto ne bi? I moj Iva, kad 
je bijo knez, nosijo je propeće u gaća! 

KAJA: Bome, majko, sićam se! Malo su bile i 
ispečutane. A i svit je dosta dugo _divanijo za 
njega da je više put zno imat i perja u kike kad 
je išo u crkvu. Pa ne mora vada i moj Tuna tako, 
kad već imade ženu što se znade nastarat da 
sve bude kako triba. (Ode po hlače.) 

ANA: (Uvrijeđena digne nos) Nekate mi onda 
ništa više ni pitat! (Sjedne na banak, uzme patri- 
ce iz korpice i moli se) 

TUNA: Dobro, majko, nekate se oma vriđat, ne 
moram ja, vada, sve radit ko stari. A ako ćemo 
pravo, stari je bijo knez, a ja sam već ništa dru- 
go, dobro je rekla moja Kaja. 

ANA: (Ljutito) Deder i ti je brani, brzo si zabo- 
ravijo da ti je majka otranila! (Za sebe) Eeee, 
da mi je već jedamput crknit, kad svima samo 
smetam. 

KAJA: (Nosi hlače) Ajde, Tuno, digni se, neš se 
vada sidečki navlačit! (Svi mu pomažu ugurat 
gaće u hlače, čuje se cijepanje platna ) 

TUNA: Huuuu, bogara mu, kanda su mi pukle 
čakšire. U 

KAJA: liii-ju! Cekaj, saću ja to na brzinu prikrpat 
(Cuje se prvo zvono) 

TUNA: Deder, šta ste mi tu skoletile, triba da 
sam već u sakrštije! 

KAJA: No, Tuno, ti ko da nisi kako triba. Vada se 
znade ko je knez! Bome, saće oni tebe čekat, a 
ne ti nji! (Pomaže mu obuti cipele) 

TUNA: No, sad mi je nikako... ko da misto noga 
imadem kolje u čakšira. (Cuje se drugo 

zvono, Tuna se trgne) Oho, sad stvarno moram 
it! (Krene prema vratima, pa zastane i hoće se 
vratiti) 

KAJA: (Skoči ispred njega) Neka se vraćat, neš 
imat sriće! Kaži mi šta ti triba, ja ću ti dat. 
TUNA: A, evo, latijo sam štilo i pero, a zabora- 
vijo tintarnicu. Kuću taki, nikako mi je ko da mi 
fali jedna ruka. (Kaja mu doda tintarnicu, on je 
stavi u džep i krene prema vratima) 


slika 


Pređašnji, Joza 

JOZA: (Naglo otvori vrata, njima udari Tunu) 
Gospodine kneže... tijo sam reć.... Gospodine 
opštinski precedniče... 0000, kuću ja ... druže 
kneže... opet.... Oooo, što sam se zaputo, ... 
dobro, ko bi vas i zno, kad samo izmišljavate ni- 
kake nove zakone. Evo, gospodin Pišta je poslo 
vaj papir da ništa potpišete. 

TUNA: (Za to vrijeme vadi iz džepa štilo i tintar- 
nicu, tinta mu se prosula po košulji) Uuuu, bo- 
gara ti, gledaj samo šta si mi napravijo! Gotovo, 
sad se više ne možem skinit i opet navuć. 
JOZA: Ništa zoto, gospodine, ne morate se ni 
skidat, ni navlačit. Bože moj, pa i čađar je crn 
i mesar je masan, već svako sprom svojega. A 
vite, gospodine, vi ste nikaka vlast, pa vam je 
i pristalo da budete od tinte. Da vidite samo 

našega opštinskoga pisara. Od tinte su mu Za- 
mazani i prsti i brkovi, a bome, kadgoda i nos. 
(Vadi rupčić) Nego, evo vama lipo moja mara- 
mica, pa je metnite tako, da malo visi iz džepa i 
niko neće ni primetit falinku. 

KATA: (Pomaže i ona) Dobro, Tuno, baš će bit 
kako triba. 

TUNA: (Stavi papir na stol i sporo potpisuje, a 
onda krene) Ajdemo, nemamo vrimena, saće 
svi troj! 


slika 


Kaja, Ruža (Sidu za astalom) 

RUZA: (Zabrinuto) No, samo da š dadom proj- 
de sve kako triba. Šta mu je i tribalo nosit tu tin- 
tu? 

KAJA: (Ustane i hoda po sobi nervozno) No, 
jezik prigrizla! Sta si već stala zazivat zlo? 

A ne bi ni nosijo tintu da nije vlast. 

RUŽA: Ne znam, mamo, sva sam ništa naježita. 
Jako se bojim da dade ne bude štogoda. Vidite 
da mu od cila jutra baš ništa ne ide kako triba. 


slika 


Pređašnji, Eva. 

EVA: (Naglo ulazi, sva izvan sebe) Ajoj, čeljadi, 
kako možete bit tako mirne? (Sjedne za stol i 
popije čašu vode, Ruža i Kaja je začuđeno gle- 
daju) Pa vi, stvarno, ništa niste čule? 

KAJA: liju, naopako, a šta smo, to, tribale čut? 
EVA: Eeeee, sirote vi, bolje, onda, da nine čujete. 
RUŽA: Ajoj, nena-Eva, vad ni dade štogoda bilo? 
EVA: (Naglašava svaku riječ) Bome, curo, jeste! 


slika 


Pređašnji, Ana, Iva, Maca 

ANA: (Zustro ulazi i sjeda na banak) Opet je je 
vrag dono. No, već je ne možem očima vidit! 
IVA: (Ulazi polako i vodi Macu za ruku) Koga, 
opet? (Zagleda se u Evu) O, Eva, opet si malo 
došla? Vada si ožednila. (Sjedne na stoličicu kraj 
banka, Maca kod njega u krilo) 

EVA: Pa, baš bi i mogla čašicu vina. (Pije pola- 
ko) A stvarno, ništa niste čuli za Tunu? 

ANA: (Osorno) Ni on za te Tuna, neg Knez! 
EVA: Jee? Bome, knez!!! (Pogleda u Ivu) Na sli- 
ku i priliku! Baš nam se lipo nacrto! 

MACA: Nekate vi, bako, grdit mojega didu! Bo- 
lje idite doma! 
EVA: Al ti je mater lipo naučila! 
IVA: Deder, Eva, mani to dite, nego gukni već 
jedanput. Kanda ti jezik jako srbi. 
EVA: Pa bome, da znadete i da srbi, al ne zabad- 
va! A to, što je bilo, baš i nije na priliku našemu 
knezu. (Naglašava svaku riječ) Ščim je došo u cr- 
kvu, popa ga je izgrdijo što ga svi moru čekat. Al 
to još ni ništa. Kad je krenijo, taki je izgledo, ko da 
noge nisu njegove. Vamo u jedne ruke nosi pro- 
peće, u druge šešir, a cipele mu klepeću, Bože mi 
prosti, ko da ide konj, a ne čovek. (Popije malo 
vina, svi zabezeknuto gledaju u nju) 
IVA: (Ani) A, šta kaže? Vad ni kogod umro? 
ANA: De, čuti gluvardo, ništa od tebe ne čujem! 
EVA: A da ste vidli samo kad je došo na ćilim 
prid oltarom! Vada su mu digod šunegle za- 
pele, ispružijo se kaki je dugačak!!! Pokido je 
držlje od propeća, šešir mu se svaj zgužvo, tin- 
tarnica otfrkla čak do kora, a pantalone pukle 
na guzice!!! (Trijumfalno) Cila crkva je uprla oči 
u njega, odbornici se strkali da ga kakogod di- 
gnu, a popa - samo što ni opcovo!!! (Opet ot- 
pije malo vina, svi su ko pokisli). A još ga prid 
crkvom dočekala i Ivka, pa mu rekla da će u 
ponediljak vidit! 
IVA: (Ani) Oćemo it na konak, da se sprimam? 
ANA: De, već, mani se, još gorje!!! 
IVA: Vad ni našemu Tune štogod bilo? 
MACA: Jeste, dido, spo je u crkve. 
EVA: Bome, osramotijo se priko svake mire! 
.(Čuju se koraci) Ajoj, ko da niko ide! Zbogom! 
(Izlazi) 


slika 


Kaja, Ruža, Iva, Ana, Maca, Tuna 

TUNA: (Ulazi gologlav, raščupan, sa hlačama 
puknutim otraga po šavu, košuljom umrljanom 
od tinte, u jednoj ruci nosi cipele, u drugoj zgu- 
žvani šešir. Sjedne za stol, tupo gleda preda 
se). Maco, dite, ajde ti malo kod tvojega didice. 
(Uzima je u krilo, ona ga ljubi) E, dite, samo mi ti 
u ve kuće oćeš kod mene, svi drugi su mi ništa 
jako nabrundani. 

MACA: Didice moj, ja ti najviše i voljim. (Tuna 
je zagrli čvrsto i poljubi) 

RUZA: Ajoj, dado, pa šta j to bilo s vama? A 
tako smo vas lipo sprimile. 

TUNA: (Raste mu bijes) Sprimile... sprimile... 
biži mi s očiju, jel će bit po labrnja. (Zamisli se) 
A... kanda sam ja nuz put vidijo nu splećkarušu 
Evu kako izlazi od nas! 
EVA: Dado... 
TUNA: Dosta! Još jednu da čujem, pa š i za nju 
dobit! Bolje idi kod noga tvojega i njemu can- 
traj, da to dite ne raste brež oca! (Ruža poku- 
njena izlazi) Kajo!!! 
ANA: (Trgne se) Ko je sad opet? 
IVA: Oš čutit, babo? Bogara ti tvojega, baš mo- 
raš bit svakomu loncu poklopac? Deder, patrice 
u šake, jel će i tebe bit! 
KAJA: (Žurno ulazi i umilno) Šta bi, Tuno moj? 
MACA: Šta je, bako, sad odjedamput voljiš mo- 
jega didicu, a dok ni došo, cilo vrime si ga samo 
grdila. 
ANA: Evo, opet ona! Ko da je niko ništa i pita! 
IVA: Babo, sveca ti, oš čutit već jedamput? Da 
nisi vidijo čuda, njoje smetu i mali i veliki! 
TUNA: (Mirno) Kajo, donesi mi vina. 
KAJA: Evo, Tuno moj, oma ću. (Donese vrč i 
čašu pred Tunu, sipa mu vino.) Evo, znadem da 
si mi ožednijo, jel tako štogoda.... 
TUNA: (Poruši rukom čašu) Dosta mi je svega! 
Da nisam nikada više prid mojima očima vako 
štogoda vidijo!!! I stari mi je bijo knez, pa su mu 
svi gosti pili iz boce, a tako će i moji! Ako komu 
ni pravo, nek ide doma pit iz čega oće! A kako 
smo se u ve kuće vladali do sad, tako ćemo i 
odsad! 
KAJA: Ajoj, čoveče, ti ko da nisi kako triba. Stari 
je bijo knez, al ti si sad precednik... 
TUNA: (Bisno upada u rič) Ni riči više!!! Da mi 
nisi uvik bila dobra i virna žena, sad bi ti od njor- 
de napravijo pogaču!!! (Maca se pokunji i otide 
kod Ive u krilo, Tuna otpije vina iz vrča) I da svi 
znadete!!! Nisam ja nikaki precednik!!! Izbirnili 
su mi naši i ja sam knez!!! Kajo, idi zovi birova, 
pa ću ga oma poslat da to obnaroduje! Nek se 
znade ko je Tuna! A ako komugod ni pravo, taj 
samo nek bude precednik! Evo, oma ću mu dat 
i štilo i pero i tintarnicu! A ja — jel ću bit knez, 
ko kadgoda moj stari, jel Tuna opančar, ko i do 
sad! 

KRAJ 


77 


3/18/2013 12:59:27 PM 


Klasje.indd 78 


Ivan Andrašić, | knez je pofalijo 


78-88 


| KNEZ JE POFALIJO 


IVAN ANDRAŠIĆ 


RIJEČ AUTORA 


Poput ostalih mojih dramskih tekstova i za 
ovaj mi je nadahnuće bila bogata prošlost 
jednoga dijela bačkih Hrvata, podunavskih 
Šokaca. Kroz veliku dozu humora, ali onog 
teškog, oporog, više zajedljivog, kojim su se 
pripadnici ove etničke grupacije oduvijek 
odlikovali, nastojao sam prodrijeti u sve se- 
gmente obiteljskih, a tako i međuobiteljskih 
odnosa u jednom konzervativnom selu, u 
selu u kojemu se jako drži do tradicijskih vri- 
jednosti. No, tu su i mladi, koji toj tradiciji ne 
robuju poput svojih roditelja, pa upravo zbog 
sukoba generacija dolazi i do neočekivanih 
situacija, koje, u pravilu, završavaju onako 
kako to mladi i žele. 


I ČIN 


Soba u kneževoj kući, malo luksuznije namje- 
štena, miješano starinske i nove stvari. Kraj lije- 
voga zida ormar, na zadnjem zidu lijevo Titova 
slika, u sredini zidni sat, u desnom kutu otoman, 
a iznad sveta slika. Na sredini su novi stol i četi- 
ri stolice, na stolu raskošni stolnjak, porculanski 
bokal i staklene čaše. 


1.slika 


Eva. 

EVA: (Odjevena je u građansku haljinu, krpom 
brisucka ormar, dolazi u prvi plan.) E, Bože, 
Bože, tako su mi teške, a tako slatke muke di- 
vojačke. (Malo se zamisli) Ajoj, kako sam se, 
samo, prisikla sinoć na ćošu, kad mi je Mata 
nako obešenjački pogledo i... i... i još se uvatijo 
nuza me u kolo. (Pocupkujući i pjevajući ode 
do kreveta i namjesti jastuk, a onda se vrati u 
prvi plan, digne desnu ruku do usne i cjeliva 
ju) A ni ne znam, samo, zašto mi je tako lipo, 
muški, jednom rukom stego prste, a drugom 

LIKOVI: 

TUNA: Seoski knez 

KATA: Tunina žena 

EVA: Tunina kćer 

MARTA: Udovica iz susjedstva 
MATA: Martin sin 

ANKICA: Martina kćer 
PETRONIJE: Ljekarnik, skorojević 
MARA: Vlasnica seoskog bircuza, 
MANDA: Seoska spletkaruša i provodadžija 
TAMBURASI 


samo malo navuko šešir na obrve i jako glasno 
fičnijo. (Cuje se kucanje na vratima, ona se vrati 
za stol i briše čaše) 


2. slika 


Eva, Ankica. 
EVA: Ajde, samo, vidim da si to ti! 
ANKICA: (Polako otvara vrata, prvo joj se vidi 
samo glava, osmatra je li Eva sama) Faljen Isus! 
EVA: Uvik Isus! Ajde, curo, samo ti unidi, neka 
se ništa stidit. 
ANKICA: Ta ne stidim se... samo gledam... gle- 
dam jel si sama doma, jel kod vas ima još ko- 
gagod. (Pogleda čak i iza ormara i pod krevet) 
Da znadeš, Mata mi je reko da vo što ću ti sad 
kazat, smiješ čut samo ti i niko više, ni za živu 
lavu. 
EVA: (Uhvati ju za ramena i čučne pred nju) A 
šta ti je to Mata tako lipo reko? 
ANKICA: Paaa... kaže da ga je sinoć u kolu ni- 
kaki grom ošinijo, šta li i... ništa... nako ko da 
bunca... ko... kaže da bi se mogo zadavit u tima 
tvojima očima. Aaaaa... 
EVA: (Malo je protrese, a onda ustane i zagrli 
je) Ajde, neka otezat, možda i ne bunca, zna- 
deš da je i mene isto tako. I... šta je još reko? 
ANKICA: (Ode do vrata i izviri van, pa se vrati.) 
Reko je da opet dojdeš na ćoš, a dojće i on! | 
opet će se uvatit u kolo nuza te, a ti, opet, ako 
bi se tila udat za njega, samo mu stegni ruku. |... 

dobro se proštodiraj! Ajde, sad, zbogom, mo- 
ram it da mi niko ne vidi. | neka nikomu divanit 
da sam bila kod tebe! 

EVA: Ta ne boj se, ne moraš žurit. Dada i mater 
su ošli na karuca priko, pa nećedu tako skoro 
dojt. (Donese iz ormara božićnji bombona) 
Nego...ajde ti, lipo, sidi malo vamo, pa mi pripo- 
vidaj još štogoda od Mate. 

ANKICA: A šta da ti pripovidam, kad i sama 
znadeš kaki je? Šteta je, samo, što ti nemaš ta- 
koga brata ko što ja imadem, vada ću i ja jedam- 
put narastit. Znadeš, dobar je ko kruv, a kaki je 
lip, vidiš i sama. (Isprsi se, sva važna) Bome, 
puno se cura okreće za njim, al kanda samo ti 
imadeš sriće, pa se on ni ne okreće za drugima. 
(Ustane i stavlja bombone u torbicu) Sad stvar- 
no moram it, da se mater ne brine, ni ne zna di 
sam. A kanda niko i ide. Zbogom! (Izlazi) 


slika 


Eva, Tuna, Kata. 

EVA: (Cuju se koraci) Ajoj, kanda idu dada i 
mama, vad nisu vidli Ankicu. 

TUNA: (Ulazi isprsit, Eva mu uzme šešir i odne- 
se ga, on sumnjičavo gleda za njom, pa prema 
izlazu) Jel, curo, nisam ja, možda, vidijo da nika- 
ko dite izlazi iz moje kuće? 

EVA: Ta ite, dado, kako dite, pa vada vidite da 
sam cilo vrime sama... (Sjedne u kut i uzme tor- 
bicu sa heklerajem) Da je kogod bijo, vidla bi ga. 
KATA: Idi, Tuno, ti uvik samo ništa vidiš. Te u 
selu uvik niko ima ništa protiv tebe, te vaj ti mrzi, 
te naj ti ne volji, te u san ti vazdan dolazu nikake 
suklate,... ko zna, možda baš i ti ne valjaš! A i šta 
si se već navrzo no tu curu? 

TUNA: (Osorno) Ta šta sam se navrzo? (Sidne 
za astal) Eva! Daj mi čašu vina! 

EVA: (Polako ustaje) Evo, dado, oma ću. 

KATA: Samo ti, dite, sidi i ekluj, daću mu ja! (Do- 
nese čašu vina i tresne pred njega) Na, pa se 
već jedamput nažderi! (Okrene se publici) Da 
nisi vidijo čuda, ko da je zaboravijo pit vode! 
(Sjedne u drugi kut i uzima štrikanje, stavljajući 
naočari) 

EVA: (Krene prema vratima) Samo se vi, lipo, 
divanite! Idem ja malo posprimat moju sobicu. 


TI 

slika 


Tuna, Kata 

TUNA: (Važno se nakašlje, Kata spusti štrika- 
nje u krilo) Slušaj, Kato! Naša cura se već, fala 
Bogu, zadivojčila, pa sad moram gledat da je 
najdem kaku dobru priliku! Neću je dat baš za 
kakoga golju, što ni ni pristo u moju kuću. 
KATA: Ta Tuno, koji je vrag unišo u te, vad neš ti 
divojke tražit momka? 

TUNA: Pa ko će drugi, vad neće komšija? 
KATA: Ne znam, Tuno, ništa se po selu divani 
da su ona i naj Martin Mata vazdan u kolu jed- 
no nuz drugo i da se jako ispod oka pogledu... 
TUNA: Štaaa!? Kha... kha... kha... (Zagrcne se i 
brzo pije vina) taj golja mi triba u kuću? (Ustane 
i lupa se šakom u prsa) Nikad dok sam ja živ, a 
kad crknem, radite šta oćete! (Nervozno šeće 
po sobi) A i onda ću izlazit i obilazit vas!!! 
KATA: (Ostavlja štrikanje i prilazi mu, govori 
blago) Ta Tuno, neka se baš tako za sve sikirat. 
Mladi su, obadvoj su i lipi i vridni, pa zašto jim 
branit da se uzmu, ako se gledu? A i šta fali di- 
tetu, zdrav je i čitav, vridan je, a i iz poštene je 
kuće. 

TUNA: Dobro, jeste, a ne možem reč da nije i 
vridan. Samo, kanda je još najvridniji kod tam- 
buraša i snaša! I još kažu da znade bekrijat do 
zore, a onda iz bircuza u štalu, upregnit, pa 
oma na njivu. A bome, čujem da je dosta cura 
brog njega sudbu prokunilo i divojkom rodilo, a 
i digod koja snaša po oku dobila. (Cuje se kuca- 
nje na vratima) 


slika 


Tuna, Kata, Manda 

TUNA: Ajde, slobodno! 

MANDA: (Ulazi i ispod oka zagleda sobu) Fa- 
ljen isus, čeljadi! A, vidim da imadete dosta novi 
stvari. No, pa vi imadete i radijon, ... joj, što bi ja 
voljila imat tako štogoda. A gle, samo, firange, 
ko da su namolovane! Bome, sve je to danas u 
velike mode, a cigurno je i dosta koštalo! Al, ni 
brige, vi barem imadete... 

KATA: (Osorno) Koliko je koštalo i koliko ima- 
demo, to već ni ni tvoja briga! A i šta si došla, 
vada samo zafiljivat? 

TUNA: (Digne se iza stola) Deder, Kato, dosta 
već jedamput! Zena nam je došla u kuću, pa je 
barem donesi čašu vina! (Ponudi joj stolac za 


79 


3/18/2013 12:59:27 PM 


Klasje.indd 80 


Ivan Andrašić, | knez je pofalijo 


stolom) Ajde, Mando, sidi lipo vamo zastal, nek 
se vidi da si došla u pravu kuću! 

MANDA: Oću, Tuno, oću, kad sam već tude, 
sišću, a ni tebe neće bit žo! Kad čuješ šta sam 
isposlovala, još ćeš mi i počastit! 

KATA: (Donese i tresne pred Mandu čašu vina) 
Vrag će ti počastit! Tamo di ti dojdeš, može se 
slobodno kazat da je došlo i veliko zlo. 
MANDA: Neka, Kato, grišit dušu. Eto, vidiš, baš 
je sasvim drugače! U tvoju kuću nosim veliko 
dobro! Bome, jako ćete se brzo veselit! 

KATA: Eto ti onda tvoj Tuna, pa se veselte oma! 
Idem ja vidit, možda moje cure triba štogoda 
pomoć. (Izlazi) 


slika 


Tuna, Manda 

MANDA: (Viče za njom) Pomozi je, samo, pri- 
gledat štafirl Ha, ha, ha! (Okrene se Tuni) Evo, 
Tuno, poslušala sam kako si mi reko, pa sam 
tako i radila i bome, da znadeš da sam i svršila 
kako triba. Možem ti samo reč da ti je spala si- 
kira u med! 

TUNA: Ta deder, već jedamput, ispripovidaj 
mi sve, neka mi mučit! Nisi vada došla čak 
vamo zoto što si željna mene vidit. Ti vada više 
ni ne ideš tamo di nema kakegod asne. 
MANDA: Aaaaa, Tuno, ko zna, možda sam ti 
se baš i zaželjila. Vad nisi već zaboravijo šta sve 
nismo radili kad smo bili u mlađi godina? 
TUNA: Ta ko bi to i mogo zaboravit? Al mani se 
ludorija, mlade godine su davno prošle. (Okre- 
će se lijevo i desno) Deder, neka mi više mučit, 
reci šta je bilo. 

MANDA: Ko što znadeš, Manda uvik napravi no 
što naštodira. (Otpije malo vina) Bila sam kod 
gospon-doktora i bome, toliko sam mu lipoga 
nadivanila od vas i vaše kuće, da je oma zagrizo, 
ko terpeš! A još kad je čo kaki ste bogati... 
TUNA: (Nestrpljivo) Kako zagrizo? A... jel se 
skoro možemo nadat njegovima? 

MANDA: (Trijumfalno) Ta kaki skoro!? Dojće 
gospon-doktor već danas u pet na večeru, ščim 
zatvori pateku. Toliko sam mu se nadrobila od 
vas, da ne može dužje ni čekat. A za dalje, to vi 
već vidite š njim i sami se sporazumite. 

TUNA: (Zbunito) Pa... pa... dobro... a njegovi? 
MANDA: Ta nema, on, siroma, nikoga svojega 
no vomu svitu. Rano je osto brež oca i matere 
pa se jako pati. Zoto i spava u stražnje sobe od 


80 


78-88 


pateke. (Otpije malo vina) A lip je, a zgodan je, 
a pametan je, aaa... zove se PETRONIJE! 
TUNA: (Razočarano) Hm... a ja sam, opet, mi- 
slijo da je od kakegod bogate fajte... (Skine šešir 
i počeše se po glavi.) Pa... ne znam, onda... 
MANDA: Ta šta ne znaš? Nemaš se, ti, Tuno, 
šta brinit! (Opet otpije malo vina) Ostavili su oni 
njemu toga, ni sama ne znam koliko, a imade i 
nikakoga tetka u Amerike, kažu da naj od rodo- 
va poznaje samo njega i još kažu da je bogat 
priko svake mire. Nego... Tuno... kanda smo se 
i mi ništa sporazumili. 

TUNA: A, pa da! (Trgne se i vadi novčanik) Do- 
bro, sporazum je sporazum, nećemo ga kvarit. 
(Izvadi novce i daje joj) 

MANDA: Ha, ha, haaaaaaa (Umiva se novci- 
ma, pa ih trpa u njedra, u tome ulazi Kata) Lipi 
moji novci... lipi moji novci... 


slika 


Tuna, Kata, Manda 

KATA: Jel, štaj to? (Stavi ruke na bokove i sum- 
njičavo gleda oboje) Kaki su to novci? Da se tu, 
možda, ne plaća kakogod zlo? 

MANDA: Ta idi, Kato, kako zlo? Zlo dojde i za- 
badva, a vo je baš veliko dobro. 

KATA: Vidim ja da je jako veliko, ščim si ti tude, 
a kanda si zaradila i dosta novaca. (Okrene se 
Tuni) A i ti, konju naj matori, samo ništa plaćaš, 
plaćaš, a ne znam ni šta, ni otkud. Stvarno, baš 
ko da si pod matoru glavu pofalijo! 

TUNA: Pa dobro, jel sam knez, jel nisam? Vada, 
onda, ako oću možem i pofalit, a bome, mo- 
žem i platit što baš i ne može svako. A vada i va 
žena mora malo zaradit, od čega će živit? 
KATA: Vrag je to, a ne žena! 

MANDA: Samo se vi lipo divanite, ja moram it. 
Zbogom! (Zurno izlazi) 


8. slika 


Tuna, Kata 

KATA: Dobro, Tuno, šta se to već radi mene iza 
ledi? To, kanda, baš i nisu čista posla. Tolike nov- 
ce dat makarkomu, a ne znam ni zašto. 

TUNA: (Opet digne šešir i raskrečen se češe 
po glavi) Jel, oš se ti već pristat putat u muška 
posla? 

KATA: Zovi ji kako očeš, al vidim ja da su to 
vražja posla! 

TUNA: Bome, Kato, nisu vražja, neg muška, a 
i čista su da čistija ne možu bit. Nego idi ti lipo 
gledaj šta ćeš, dojće nam na večeru gospon- 
doktor, znadeš, naj lipi, naj što se zove PETRO- 
NIJE, pa da se ne obrukamo. I ... nek se Eva 
navuče najlipše što znade, nek doktor vidi da 
nismo makarko! Tribalo bi da mu se oma do- 
padne, jel kanda će on donet i prstenj! 

KATA: Al Tuno, vad nećemo tako štogoda radit, 
ako već Eva gleda Matu... 

TUNA: Ta šta, gleda, šta ona znade koga gleda, 
u glave je je još pliva. A kad se opameti, već će 
je bit kasno! 

KATA: Al Tuno, (Molećivo) neće valjat to što 
radiš! Bog će ti pokarat, jel je grijota povridit di- 
vojačko srce. Vad ne bi mogo rođeno dite ubit 
za cili život? 

TUNA: Ne bi, zoto sam Eve i našo pravoga 
para, što je nako sprom moje kuće. 

KATA: Ajoj, Tuno, ti ko da nisi kako triba! Vad 
nećemo mi tražit zeta, ako se cura već zagleda- 
lau momka, a koliko čujem i on u nju? (Tuna se 
okreće i polazi prema vratima, ona ga uhvati za 
ruku i vuče nazad) Ta kućeš opet, istom smo se 
počeli divanit... 

TUNA: Ta šta već oćeš? (Okrene se i pljusne 
Katu) Ko da je vrag unišo u te! Ti ćeš već stalno 
u moje kuće pravit reda! (Ljutito) Nismo počeli, 
nego smo svršili! (Odlazi, otvori vrata i okrene 
se) | da znadete samo, u ve kuće neće bit nika- 
ki drugači svatova, neg naki kake ja oću! (Jako 
zalupi vratima) 


slika 


Kata, Eva 

KATA: (Sjedi za stolom i plače, a onda otvori 
vrata) Eva, curo, odi samo malo vamo! 

EVA: Evo, mamo, idem. Sta vam tribam? (Ulazi i 
sjedne za stol do majke) 

KATA: Ajoj, curo, kud si se zagledala baš u ta- 
koga bekriju, di su ti bile oči? Ta neće naj ni čut 
da se uzmete, samo se bisi. A komu je gorje, 
neg mene? Zo mi ti je jako, znadem kako j to. 
I mene su moji silom natirali da se udadem za 
njega. Pa opet, ne možem se požalit, u kuće 
nam ništa ne fali, a ni otac neće baš uvik dignit 
ruku na me. 

EVA: (Sva ukočena) Mamo, vi onda najbolje 
znadete kako mi je. (Zagleda se u daljinu) A 
znadete, kad se Mata uvati nuza me u kolo, pa 

mi još stegne ruku, srce da mi iskoči! Od ciloga 
svita ja vidim samo njegove oči i za druge neću 
znat! 

KATA: Al curo, po selu svašta divanu za njega... 
EVA: Ni mi briga! 

KATA: Al Eva, divanu da je ... 

EVA: (Jogunasto) Baš mi briga šta divanu, a i šta 
će mi naki što ga ni jedna druga neće? Vakoga 
triba znat skobačit! Sta misliš, sve se okreću za 
njim, al on gleda samo zamnom. 

KATA: (Duboko uzdahne) Al dite, otac i naj 
doktor-Petronije su se već ništa i sporazumili, 
pa kad se uzmete, on će se priselit kod nas. A 
kad se njegovo i naše bogatstvo skajaru, bome 
ćemo moć jako lipo proživit. 

EVA: Ajoj, mamo, pa nisam vam ja, vada, tele, 
pa da mi baš tako prodadete makarkomu? 
KATA: (Zaplače) Neka, curo, tako. Da se ja pi- 
tam, bilo bi kako ti oćeš. Da znaš, baš i ne bi 
marila da mi Mata bude zet, al naj.. (Opet za- 
plače) 

EVA: Sve jedno mi je šta naj kaže, ja sam se 
Mate obećala i možem bit samo njegova i ni- 
čija više! 

KATA: (Još jače plače) Ajoj, curo moja lipa, al 
šta da ti radim, znadeš da uvik mora bit nako 
kako dada kaže. A kanda će danas i gospon- 
doktor dojt kod nas na večeru, pa će ti i prstenj 
donet. (Dulje je pogleda) Ta bićeš mi lipa ko 
prava doktorica. Idi se sad lipo navuci, jel će naj 
opet pravit belaja. 

EVA: Evo je opet! Doktor, pa doktor, ko da ste 
svi kod očiju slipi! Bome, taki ždera i laža mi 
ne triba, pa da je jedini na svitu! A vazdan je 
u bircuzu i samo se karta u novce, to niko od 
vas ne vidi! Samo ste se zagledali u taj bili man- 
til i kolmovanu kiku. (Krene prema vratima, pa 
se okrene) A samo da vam kažem, prija ću na 
štrangu, nego za takoga!!! (Ljutito izađe i zalupi 
vratima, za njom izađe i Kata.) 


slika 


Ankica, Eva 

ANKICA: (Proviri kroz vrata) Alo, jel imade 
koga? (Uđe i stane na sred sobe, pa se okreće) 
Alo, Eva! , 

EVA: (Ulazi i stavlja prst na usta) Cuti, da ti ne 
čuje ko ne triba. Brzo mi kaži jel mi nosiš kaki 
glas od Mate? 

ANKICA: Bome, nosim i to dobri. (Propne se 
na prste i poljubi Evu) Dojče kvečeri kod vas 
Mata i mater pa će se ništa divanit š tvojima. 
A da znadeš, kad vam budu svatovi, ja ću ti bit 
deveruša! 

EVA: (Duboko uzdahne) Dobro, dite, dobro, bi- 
ćeš ako Bog tako dade. Ajde, idi sad, samo pazi 
da ti niko ne vidi! Lipo mi pozdravi Matu i kaži 
mu da mi je jako teško i da ne Znam šta će od 
svega bit, jel dada mi je jako bisan, neće ni čut 
za njega. Ajde, stvarno idi i pozdravi ga. 
ANKICA: Neka se ti, Eva, ništa brinit, biće to 
sve kako triba. (Poljubi je ponovo) Matu ću po- 
zdravit, a jel, saćemo ja i ti bit seke. Zbogom! 
EVA: Zbogom! (Duboko uzdahne) Eeeee, 
samo kad bi Bog do da sve projde kako triba. 
(Isprati Ankicu) 


11. slika 


Tuna, Kata, Eva 
KATA: (Ulazi, sjeda za stol i plače, dlanovima je 
prekrila lice.) Ajoj, curo moja, zašto baš i tebe 
mora pratit moja sudba? | 
TUNA: (Ulazi i trlja ruke) Šta je, de se malo 
dotiraj, saće pet, a ti sidiš i dereš se ko da su ti 
svi pomrli. Di je Eva, jel se već navukla? 
EVA: (Ulazi tupo zagledana preda se) Evo, 
dado, navukla sam se. 
KATA: (Ustane, pogladi Evu po glavi) 
moje, šta je tu je, lipo mi se vladaj. 
TUNA: (Osorno) I deder se malo naškobi, vada 
će veridba, a ne karbine. 
EVA: Dado, samo da znate, veridba se može 
svršit i karbinama. Što god vi rešili, za mene 
nema drugoga - jel Mata, jel grob! (Brizne u 
lač) 
TUNA: (Jako udari šakom po stolu) Dosta!!! U 
moje kuće će bit kako ja kažem, a ne kako ko 
oće. A tvoj će bit naj kojemu ti ja dadem! (Sipa 
i popije čašu vina) I neka da bude po labrnja! 
KATA: (Zagrli Evu) Ajde, dite, idemo pometat 
nastal sve za večeru, saće gost. (Postavljaju stol) 
Ooooo, sveti Antune, budi nam barem danas u 
pomoći i daj nam svima snage da vo priživimo. 
(Cuje se kucanje) 
TUNA: Slobodno! 


Dite 

slika 


Tuna, Kata, Eva, Petronije 

PETRONIJE: (Ulazi obučen u odijelo, nosi u 
ruci buket cvijeća) Dobar dan, moj dubok na- 
klon damama. (Ljubi ruke Kati i Evi, pruža buket 
Kati.) Moj prezent, ovo je za najlepšu devojku 
u ovom selu. 

EVA: (Otresa ruku) Ta šta ste mi tu... (zađe) 
TUNA: Doktore, dobro mi došli! (Pruža mu ruku 
na pozdrav, doktor gleda za Katom i ne vidi ga) 
KATA: Ajoj, doktore, baš lipo znadete sa žen- 
skima. 

PETRONIJE: Aaaa, ne sa svima, samo sa lepima 
devojkama poput vas! (Ponovo joj ljubi ruku) 
TUNA: Gospon-doktore, baš mi je drago što 
vas vidim u moje kuće, a jel, možda će dat Bog 
da bude i Vaša. Ajte, samo, zastal, saće i veče- 
ra. (Eva unosi juhu, Petronije kao da se nećka, 
Tuna ga odvede do stola) 

PETRONIJE: Ooooo, pa niste trebali, nisam ja 
ni nameravao večerati. (Sjeda za stol, brzo stav- 
lja salvetu za košulju i odmah sipa juhu.) Jao, što 
je ovo lepo, ko i ova lepa devojka... a što lepo 
miriše! (Opet Kati ljubi ruku) 

KATA: (Prenemaže se) No, baš ste vrag! 
TUNA: (Ustane i pođe prema vratima) Idem ja 
donet vina! (Uhvati se za bravu i okrene prema 
publici) Sad ne znam jel mi vaj došo prosit kćer, 
jel ženu. (Izađe) 

EVA: (Nabusito) Evo, saću oma odnet supu, pa 
donet meso. (Uzima činiju, Petronije u pokretu 
sebi još sipa) 

PETRONIJE: (Ustaje i ponovo ljubi ruku Kati) 
Ovo ste zbilja ukusno napravili! Nešto tako 
lepo i mirisno davno nisam jeo. Svaka vam čast! 
TUNA: (Ulazi i zastane, radoznalo ih posmatra) 
Deder, doktore, mante mi se žene, recite mi 
lipo zašto ste baš danas došli? 

PETRONIJE: O, a to je vaša žena? Ooooo, pa 
gde su mi bile oči? Pa ja sam mislio da vam je 
ovo kćerka, a ona devojka što unosi jelo služav- 
ka. (Ponovo sjeda za stol) 

EVA: (Unosi pečenje i salatu) Evo i meso i kom- 
piri što smo pripravili, vidim da ste jako gladni. 
(Petronije ustane i nakloni se, sad ljubi ruku Evi) 
Samo vi jidite, ako ni dosta, ima toga još u kuj- 
ne. Idem oma donet i kolače, nek su tu. (Izlazi i 
opet otresa ruku) 

PETRONIJE: Blagodarim, blagodarim! (Sjeda, 
odmah uzima meso i nastavlja jesti, priča pre- 

ko zalogaja) A gazda-Antune, ja sam, ...kao što 
znate,... samac, a vi imate... tako lepu kćerku, a 
imate, kako vidim... i lepu veliku kuću i.... koliko 
čujem... mnogo para, pa evo, voleo bih se ože- 
niti za vašu kćerku i... doseliti se u vašu kuću. 
A sve te njive, koje ste joj hteli dati za miraz, 
moliću lepo, meni baš ne trebaju! Prodajte ih, 
više volim pare. (Vadi prsten, a na vratima se 
čuje kucanje) 


slika 


Predašnji, Marta, Mata i Ankica 

TUNA: Slobodno!!! (Ulaze Mata, Marta i Ankica) 
MARTA: Faljen Isus, komšije, jel ste radi gosti? 
(Svi ostali pozdravljaju) 

TUNA: U ve kuće uvik imade mista za goste, al 
danas baš i niste morali dojt! 

MARTA: E, dragi naši komšije, a ko zna i šta još 
možemo bit, još kako smo tribali dojt baš danas. 
Svetac je, pa ko mislimo niste u poslu. Eto, vidi- 
te, velika je šteta što je moj pokojni tako rano 
ošo, pa ni vidijo kako je vaj njegov naraso i već 
bome, dospijo i do že- 
nidbe. I vi imadete curu za udaju i bome, kanda 
i nji dvoj jako gledu jedno za drugim, a i u kolu 
se gurku jedno do drugoga. Pa eto, ko velim 
ako se sad sporazumimo ko što je i red, mogli 
bi malo i podvikivat! 

KATA: (Ohrabrena) Daj Bože! Ne bi voljila imat 
grij na duše. 

TUNA: (Trijumfalno) E, pa onda podvikivajte 
oma!!! Baš vaj čas naša Eva je isprosita za gos- 
pon-doktoral!! Saće je on oma i prstenjovat. 
EVA: (U tom trenutku ulazi, ukoči se i ispusti 
tacnu s kolačima) Dado... 

TUNA: (Prekida Evu u pola riječi) Jeste, isprosita 
je i brzo će i svatovi. Buklijaš će već i kod vas 
dojt na vrime! Ajte, sad lipo sidite, pa da i aldu- 
maš popijemo i koju zapivamo! 

MATA: (Ukočen u trenutku) Al čiča-Tuno, ... 


a... Da... 
MARTA: Ajoj, Tuno, pa mi smo, evo, doneli ka- 
paru. Ta kad su nam se već dica zagledala jed- 
no u drugo, vada jim nećemo sad branit da se 
uzmu. 

TUNA: Aaaa, ni to baš samo tako! Evo, gospon- 
doktor je došo prvi, pa znadete kako kažu, ko 
pri divojke, tomu i divojka. A bome, saće nam i 
Eva bit ... nako... više ko kakagod gospoja. Naš 
Petronije će je lipo pazit, kupiće je i lipe nove 

aljine, pa onda da je vidite! I ... da znadete, ima- 
ćedu i sluškinju! 

KATA: Tuno... 

TUNA: Ti ćuti, kad muški divani! 

MATA: Al čiča-Tuno... 

TUNA: Cuti i ti, ni red da se dica putu med starije! 
MATA: Al komšo, Eva mi se obećala... 

TUNA: Ta šta, obećala, ko nju šta i pita? To su 
dičja posla. U moje kuće se znade i ko i šta i 
komu može obećati! 

MATA: (Okrene se prema Evi očajan) Eva, za- 
što barem ti ne kažeš štogoda? 

EVA: (Gorko zaplače) Ja... ja... (Pojača plač i istr- 
či van) 

MATA: (Dugačko pogleda sve u sobi) Vo veče 
ste mi srce raskrvarili! (Stane pred Petronija i 
lupi šakom po stolu ispred njega, Petronije se 
svali sa stolca i otpuže pod stol) Vidićete svi vi 
ko je Mata! Zapamtićete vi mene! (Pođe van, 
pa se vrati i pokušava uhvatiti Petronija s druge 
strane stola) A vomu ću srce iščupat ko što je 
on moje! 

PETRONIJE: Ajoj, joj, joj, nisam ja ništa, nemoj- 
te mene... sve je to Manda..(Izvuče se ispod 
stola i pobjegne van) 

MATA: (Istrči za Petronijem, samo mu se glas 
čuje izvana) Stani, lopužo, da ti ja pokažem! 
(Cuje se kršenje) Cekaj, pijanduro, samo da ti 
uvatim! 

Svi ostaju ukočeni i ozbiljni. 


KRAJ I. ČINA 
II. ČIN 


Seoska kavana, na sceni je šank i nekoliko stolova 
sa stolicama. Za jednim stolom je Manda i pije 
rakiju iz polučka, a za šankom Mara briše čaše. 


1. slika 


Mara, Manda 

MANDA: (Vadi novce i prebrojava ih) E, moja 
Maro, jel ti znadeš da je najotrovnija na svitu 
duša stare divojke? (Otpije iz polučka) A otkud 
bi ti to i znala? (Digne prazan polučak i zamisli 
se) Daj vamo još jednu, da malo smirim tu moju 
jadnu dušu. 

MARA: (Donese joj novu rakiju i odmah napla- 
ti) E Mando, Mando, jesi vidla šta si napravila 

za šačicu novaca? I šta ćeš š njima, nego ji polo- 
kat, Bože m prosti, ko da nisi žensko. 

MANDA: A štaj to, tebe i briga, jel tvoje ločem? 
Što sam ti bila dužna platila sam, pa mi ne mo- 
raš više zafiljivat u pundželar! A gle, imadem 
novaca... 

MARA: (Zamisli se malo) E, naki momak, ko 
puce, misto da se pod dunjom grije so nom 
što mu je tribala bit sudita i da se postara da 
već jedamput dočeka unučad i ta njegova stara 
mater, on, siroma, već dvi nedilje sa tamburaš- 
ma luta od bircuza do bircuza i samo se keri. A 
znadem da mu srce puca i da mu nije do pisme, 
nego baš mora taj jad i gorčinu kakogod istirat 
iz sebe. 

MANDA: (Osorno) A šta se ti toliko brineš za 
njega? Jel ti možda osto štogoda dužan? (Vadi 
novce) Ako jeste kaži koliko, ja ću ti platit! 
MARA: Neću grišit dušu, nije. Al zoto mi krv 
pijete ti i naj tvoj (Posprdno) DOKTOR. Malo, 
malo, pa dug do plafona. E, luda glavo, kud sam 
mu i davala toliko? 

MANDA: E, a ko ti kriv? Svi ste se vi tili na nje- 
mu dobro omastit. Mislite - dojće taj tetak iz 
Amerike, pa će vam lipo poplaćat i no što je du- 
žan i no što ste doktoru na svoju ruku dopisali. 
A, nemož to baš tako! A pravo da ti kažem, ni 
mi ni briga. Njegovo neću platit! 

MARA: Dobro, šta si se već navrzla na njega? 
(Malo se zagleda u prozor) A jel, siroma, žanda- 
ri ga nikuda odvukli, pa se vada više nikada ni 
neće vratit vamo. A... vidiš kaki je svit, sad laju 
po selu i da je tu njegovu patekarsku diplomu 
ukro nigdi priko, pa da je tamo nikake izvaro i 
da su ga zoto i odveli. (Sad se zamisli, pa i ona 
ispije polučak) Nego, šta je so tom Tuninom cu- 
rom? u 

MANDA: S Evom? Nije dobro. Eno je doma, 
samo sidi i dreči. Kažu da ni ne jide ni ne pije. 
Samo ćuti i gledi u pendžer i dan i noć. A još je 
je, sirote, težje, kad od matere čuje kako Mata 
tira kera. (Pije) A jel, šta se ti toliko raspitivaš za 
doktor-Petronija? Jel oćeš da ti ga namistim? 


2. slika 


Pređašnji, Marta 

MARTA: (Ulazi, povezana u crnu maranku) 
Kumo, jel možda moj Mata bijo tude? (Okrene 
se, pa spazi Mandu) A i ti si tude, saurino jedna! 
Kako ti samo ni sramota, prodala si naku do- 

bru i poštenu dicu, pa sad ločeš zo te novce!? 
Gledaj se kaka si, ni muški ti nisu ravni! Prisilo ti, 
dabogda! 

MANDA: Ta šta ja tu možem? To mi je posov. 
Doktor mi platijo, Tuna mi platijo još više, pa 
šta ću? 

MARTA: Đavol ti je crni platijo! (Prekriži se) 
MARA: Marta, mani to, sad se više ne može na- 
trag, šta je, tu je. Možda bi to sve bilo 

drugače da imadeš čoveka. Nego, slušaj! Mata 
oće makar malo radit kako mu ja kažem. Bijo 
je vode još prikuće, pa kad sam mu rekla da bi 
tribo štogoda pojist i pojijo je. Jedino ni tijo otit 
doma, kaže mora istirat kera do kraj. A i tam- 
buraši su se već jako umorili, al bome, on nije i 
nikako da ji pušča od sebe. Al bome, kumo, ja 
ga po malo i razumim, ni to baš ni mala bruka. 
MARTA: E, jadna sam ti ja i kukavna, kad se 
opet moram povezivat u crno. A mislila sam da 
ću se brzo radovat unučadima. (Nasloni se na 
stol i plače) 


3. slika 


Pređašnji, Ankica 

ANKICA: (Ulazi) Ajoj, mamo, tude ste. (Ode do 
majke i zagrli je) Znadete, jako sam se zabrinila. 
Kad sam došla doma iz bašće, špojer ladan, nig- 
di nikoga, pa sam oma krenila tražit i vas i Matu. 
Fala Bogu što sam makar vas našla. 

MARA: Ajte, vi, lipo sidite, pa ćemo svi zajdno 
vidit šta ćemo. Zo mi je što vas je Joza napuščo 
tako rano, a sad vam baš triba muška glava. Da 
je on tude, možda bi sve i bilo drugače. Ne vri- 
di kukat, nego moramo gledat kako da tu dicu 
vratimo na pravi put. (Svi sjedaju, privlači se i 
Manda) Slušajte vamo! Nek Ankica lipo otide 
zvat Tunine vamo na divan. Vada će već jedam- 
put i on dojt sebe, pa ćemo se nikako i spora- 
zumit. 

MARTA: Al kumo, kako, kad mi je tako jako 
osramotijo? I šta će svit no to kazat? Bolje da 
mi je crna zemlja progutala, neg što sam vo do- 
živila. A možem mislit i kako je mojemu Mate. 
Jeste da je malo nagal, jeste da je veliki bećar, al 
bome, ima jako dobro srce i jako dobro ositi šta 
je pravo, a šta ni. 

MANDA: Marta, mani sad svit, mani svu sramo- 
tu, vada ti više vridi zdravlje i srića te dice. Sta 
misliš, vad nećeš sad još slušat i šta selo divani? 

ANKICA: A šta vi, bako, oćete? Da se prvač 
niste umišali, Mata i Eva bi već imali jako lipe 
svatove i ja bi bila deveruša, a gle, brog vas sam 
izvisila. Da znadete, samo, jako ste mi veliku ža- 
lost napravili! 

MARTA: Pa ajde, nek bude šta bude! Ankice, 
dite, mani se bake, nego ti lipo idi kod komšije 
Tune, pa mu reci da ga lipo molim da on i nje- 
gova Kata dojdu vamo na divan. 

ANKICA: (Poljubi je) Oću, mamo moja najlip- 
ša. (Ode do vrata, pa se okrene) A možda će 
dat Bog da stvarno budem deveruša. (Ode) 
MARTA: Bome, kako smo se priričili, ne znam 
oćemo li se moć izmirit? 

MARA: Ta da šta ćete neg moć, rad dice čovek 
svašta proguta. 


slika 


Predašnji, Mata, tamburaši 

MATA: (Naglo otvara vrata, ulazi leđima napri- 
jed, pjeva bećarac, tamburaši za njim sviraju. U 
ruci nosi bocu vina, vidljivi su mu veliki podoč- 
njaci) 

Bećar jesam i sa tim se dičim 

Tamburicom bolnu dušu ličim 


Tamburicom i crvenim vinom 
Al tugujem za mojom jedinom. 


(Svi ukočeno gledaju, Manda se pridruži pjevanju) 


Piću, piću dok zora ne svane, 
Dok ne spadne jabuka sa grane. 


Od ljubavi ne boluje svako 
Samo onaj koji volji jako. 


MATA: Stanite! Maro moja lipa! (Okrene se i 
lupi šakom po šanku) Daj vina svima, nek za- 
pamtu kako se Mata kerijo! 

MARA: (Zaštitnički ga zagrli) Mato, zlato moje, 
neka tako. Okreni se i malo pogledaj tvoju sta- 
ru mater, neka je još to njezno bolno srce ra- 
njavat, dosta je, sirota, pritrpila vi dana. (Marta 
opet gorko zaplače) 

MATA: (U okretu se ukoči i ispusti čašu) 
Mamo..(Priđe Marti i klekne ispred stola) Ne- 
kate, mamo, tako, ja istirat kera moram! Bolje 
i to, nego da dignem ruku na se, jel na koga 
drugoga. (Ustane i teško uzdahne) Da znadeš, 

samo, srce mi krvari, jel je jako 
teško zaboravit noga koga voljiš cilom dušom, 
a taj ti izneveri. (Okrene se svircima) Tamburaši, 
idemo!!! 


Kad procvatu u proljeće jabuke, 
Ja se sjetim jedne divne djevojke 
Kaži majko da je bila 

Ljepša nego bajna vila 

Kao bjeli golubi 

Tako smo se voljeli. 


Jednog dana šetali smo livadom 
Gledali se zaljubljenim pogledom, 
Kad je ona zaplakala, 

Sto mi poljubaca dala 

I od tad je otišla 

Za drugog se udala. 


Mili Bože, a što si me stvorio 
Sto me nisi u kamen pretvorio 
Kad bi duša krila tugu, 

Ma ne mogu voljet drugu 

A srce mi boluje 

Moram živjeti bez nje. 


(Na zadnju strofu pođu prema izlazu i Mata i 
tamburaši) 


slika 


Pređašnji, Tuna, Kata 

TUNA: (Ulazi, zastane na sredini kavane i uko- 
čeno gleda prema Mati, za njim ulazi Kata.) 
Sta... 

MATA: (Dođe do njega, uhvati ga za košulju, 
zamahne ko da će ga udariti, pa zastane u sred 
pokreta i samo mu pljune pred noge) Nisi za- 
služijo ni da čovek ruku pogani u tel!! (Izađe, 
tamburaši za njim) 


slika 


Predašnji, bez Mate i tamburaša 

TUNA: (Pođe prema vratima) Boga mu balavo- 
ga...ubiću ga!!! 

MARTA: (Skoči i stane na vrata) E, nećeš!!! Ubi- 
jo si ga već ričima, a ako ti to ni dosta, tude sam 
ja, pa udri, kad već nemaš ni mire, ni sramote! 
Dosta si nam zla napravijo svima, najviše naši- 

ma dicama, a zašto? Samo zoto što uvik ti mo- 
raš bit najpametniji!!! 

MARA: (Stane između njih sa raširenim ruka- 
ma) Ajte, čeljadi, mante se belaja. Sidite, lipo, 
zastal, saću i ja dojt, pa da se izdivanimo ko pra- 
vi svit. (Vodi ih za stol i donosi vino i sodu) Pa 
jel vi svi zajdno možete baš tako mirno gledat 
kako vam dica propadu brog vaše tvrdoglavo- 
sti? Bać-Tuno, uvik sam vas poštivala ko pravo- 
ga gazdu i razumnoga čoveka, al kanda sam se 
zo vo drugo privarila. 

TUNA: (Tek sad opazi Mandu i krene prema 
njoj) A i ti si tude? E, Bogu ti tvoju, saćeš dobit, 
ti si sve vo i zakuvala! 

MANDA: (Ustane i povlači se prema izlazu) 
Neka, Tuno, tako, ako Boga znadeš. Ta lipo si 
mi platijo da ti namistim patekara za zeta, a sad, 
kad je sve krenilo naopako i pukla bruka po 
selu, svi drugi su krivi, samo ti nisi. 

TUNA: Kud sam i platijo, tribo sam ti kolcim 
priko ledi, a ne nolike novce dat makarkomu! 
(Uhvati je za ramena, gura do vrata, a onda je 
šutne van, pa posrne) Ko da si mi uvraćala, bo- 
gat, pa bogat. (Sjeda, držeći se za nogu) Kako 
sam, samo, mogo takima virovat? 5 
MARTA: Dobro, Tuno, mani sad Mandu. Sto je 
bilo, bilo je, nego ajde da mi vidimo šta ćemo 
sad radit so tima našima dicama? Ne možem 
gledat voga mojega kako se ništi, a čujem i da 
je vaše Eve jako teško. 

KATA: Ta kako i ne bi bilo, znadeš kako j to kad 
najrođeniji povridi srce divojačko. S$ druge stra- 
ne, mladost je mladost i oni goru jedno za dru- 
gim. A niko drugi jim ni ne može pomoć, neg 
mi. Ako budemo razumni, brzo će se oni izličit. 
TUNA: E, pa komšinice, taman sam tijo popu- 
ščat, al jesi vidla šta je taj tvoj napravijo? On 
bi, bala, još i ruku digo na me. (Ustane i digne 
ruku, a onda se uhvati za nogu.) Ta samo da 
sam ga stigo, pokazo bi ja njemu! A svi ste vidli 
i kako je pljunijo na me! 

KATA: Ajde, Tuno, mani se već jedamput toga 
tvojega pametovanja. Ne znam, samo, komu bi 
ti šta pokazo, kad se već i sam znadeš ušeprtljit 
i smandat. A ako ćemo pravo, dite je pljunilo 
prida te, a ne na te... 

TUNA: Ko da to ni isto! Samo da znadete...joj! 
(Ustane, uhvati se za nogu i ponovo sjedne.) Joj! 
KATA: Vidiš da nisi tribo Boga srdit! Rekla sam ti 
da će ti pokarat za sve što si dicama napravijo! 

MARTA: Neka, Kato, tako. Možda Tuna baš i ni 
mislijo da će ispast vako kako je ispalo. Možda ga 
je Manda stvarno uvraćala, pa ni ni zno šta radi. 


7. slika 


Predašnji, Ankica 

ANKICA: (Dolazi trkom) Ajoj, čeljadi, samo da 
ste vidli šta sam ja vidla! Eno ga naš Mata odve- 
jo svirače kod čiča - Tune pod nu veliku dudu, a 
oni uzdra po tambura! Samo da ste ji čuli kako 
lipo sviru. A Eva otvorila pendžer, jedno vrime 
sva blažena slušala, pa onda u protirivanje š 
Matom. (Svi ustanu i slušaju ukočeni) Na kraj 
mu se tako slatko nasmijala, sve mene bilo dra- 
go! I još ga malo ko i ćušila! A bome, lipo se 
nasmijo i on njoje. 

MARTA: (Zagrli Katu i plače) Ajoj, komšinice i 
drugo moja, jel to može bit istina? (Okrene se 
Ankici) I šta je bilo potli? 

ANKICA: Baš ništa. Mata ošo doma, kaže da se 
već jako umorijo i da se mora naspavat. (Približi 
im se) I još sam, kanda, čula da je pita oće li 
opet dojt na ćoš. A svirači ošli u bircuz, pa eno 
sami sebe sviru, ko da jim ni dosta. 

TUNA i MARA: (Napune čaše i kucnu se) NA- 
ZDRAVLJE! 

KATA: E, koliko sam se ja i svetomu Antunu mo- 
lila, a pošteno da kažem i koikoga kunila, vada 
će mi Bog oprostit! Samo da tima našima dica- 
ma bude kako triba, da se svi zajdno izvučemo 
iz voga jada i jida, pa da to dojde vrime kaćemo 
se i unučadma radovat! 

ANKICA: Kanda ću ja još i bit deveruša! 


KRAJ II. ČINA 
III ČIN 


Soba iz I. čina. Na stolu je svečani stolnjak, 
tacna s kolačima, boca vina i čaše. 
1. slika 


Tuna, Kata, Eva 

TUNA: (Ustane i šeta po sobi, sve zagleda) 
Zene, vada je sve kako triba. Ne bi voljijo da 
se obrukamo. (Vadi džepni sat i gleda izdaleka) 
Ne znam, Kato, di su veći ti gosti? Vad neće baš 
u minut bit tačni? 

KATA: De, šta si se već uzvrtošijo, dojćedu. A 
ruku na srce, već su jedamput bili, samo ji ti baš 

i nisi najlipše dočeko. Naj tvoj patekar ko da ti 
opcinijo, gospon - doktor, pa gospon - doktor, 
dobro što još nisi počo i medecine prodavat ko 
on! 
EVA: Dobro, mamo, ne moramo to više ni spo- 
minjat. Svi smo imali malo jida i jada, pa najbo- 
lje da svi i zaboravimo šta je bilo. 
TUNA: Pravo cura i kaže, bilo mi je malo i sra- 
mota, dosta je selo ispiralo usta š nama. Nadi- 
vanili su i što jeste i što nije! Al ajd, vada je tako 
sudito, samo kad je sad sve kako triba! 
KATA: E, Tuno, Tuno, ne bi to baš ni bilo sudito 
da si malo više slušo ukućane, a malo manje ko- 
ikake vandole. (Izvana se čuju tamburaši.) De, 
samo, strni radijo, ko da se ništa čuje iznapolja! 
2. slika 
Predašnji, Manda, Marta, Mata, Ankica, Tam- 
buraši 
Svi ulaze uz pjesmu i podvikivanje 


Ej, mati, mati, mati, 

Zar ti moraš svašta znati, 
Ideš selom, svašta ćuješ, 
Dojdeš doma pa mi psuješ 
Ideš selom, svašta znaš, 
Dojdeš doma pa cantraš. 


Ćeri moja, jel to taj, 
Lola i bećar 

Jeste, mamo to je taj, 
Al nije bećar 

Jeste mamo, on je taj 
Veliki bećar. 


MANDA: Tamburaši, stanite!!! Faljen Isus, čelja- 
di, jeste se vi pripravili za kakegod goste? Mi, 
evo, doveli i bandu, pa sad, ako ćete nas istirat... 
TUNA: (Prekida Mandu u pola riječi) Ta kaki 
istirat, šta ti jel? Za pošten i vesel svit va kuća 
je uvik otvorita. Ajte, samo site, evo su ženske 
spekle malo kolača, a i vina nam je još ostalo, 
pa da se malo privatimo. 

(Svi posjedaju, Ankica i Mata odu kod Eve) 
MARTA: (Uzima jednu kiflu) No, Kato, što su ti 
se peretki lipo digli, mene ništa u zadnje vrime 
baš i ne idu za rukom. Ne znam šta to može 
bit, jel prikisnu, jel je, možda, star kvas, uvik mi 
spadu, ko da sam uvraćana. 

KATA: Ko zna, možda baš ni sva brašna nisu 
jednaka. Ne znam di vi meljete, al bome, najlip- 
še mi se misi doroslovačko. 

MANDA: Dobro, žene, manite sad i dizanje i 
spadanje. Ako ste svršile, tribalo bi se malo oz- 
biljnije izdivanit, jel vidim da se mladima jako 
žuri. (Okrene se Tuni) Tuno!!! Mi smo danas 
došli kod vas velikim poslim. Ko što znadete, 
Martin Joza je, Bog da mu dušu prosti, već 
jako davno napuščo vaj svit, pa ja, ko čeljade 
od zanata, danas ga moram zaminjit. Vidite, 
naš Mata je dospijo za ženidbu, a i vaša cura 
se zadivojčila. Znademo da je malo nagal, da 
ni osto dužan ni tamburašima ni birtašima, al 
opet niko ne može reć da ni pravi gazda. Sve 
svoje na vrime poradi, za sve se uvik nastara, 
pa mater nema brige ni šta će u rernu, ni šta će 
u labošku. A pravo da vam kažem i voljim što je 
taki. Gledajte, vi, samo, koliko je u selu taki što 
nisu u mladosti istirali kera, pa su poludili pod 
staru glavu. Bolje se izludovat na vrime, pa potli 
pametno. A čujem i da su se nji dvoj već davno 
zagledali jedno u drugo, pa bi bilo lipo da jim i 
svatove napravimo. 

TUNA: (Ustane i poljubi Mandu u obraz) Man- 
do, sve si to tako lipo rekla, ni fiškal ne bi zno 
lipše. Svaka tvoja rič mi se urizala u srce. Jeste 
međ nama bilo svašta, jesmo se malo i zamra- 
Zili, al najbolje da to zauvik zaboravimo. (Kucnu 
se čašama i popiju) Samo, na vako lipe riči ja ti 
ne bi zno ništa pametno odvratit. 

MANDA: Ta ko bi zno, Tuno, ako ne ti? Pa jesi 
sam kazo da u prave kuće uvik mora bit nako 
kako gazda zapovida, a ne kako ko oće. 
TUNA: A, Mando, (Odmahne rukom) kanda vi 
mene niste dobro razumili, to sam ja vama pripo- 
vido kako je bilo kod naši stari. Mi ne možemo 
tako, moramo it za 
vrimenom. Vada se znade za koga mi živimo! 
Zoto će i bit najbolje da pitamo tu našu dicu jel 
se oni oće uzet? Eto, Mata i Eva su tude, pa nek 
oni kažu šta su naštodirali. 

ANKICA: Ta šta Mata i Eva? Prvo vi pitajte mene 
oću li jim bit deveruša. 

MARTA: De, povrzo jedna, kud se ti putaš? 
KATA: Ta de, prijo, pušči dite, vidiš da je i njoje 
drago što će u svatove. 

ANKICA: Bome i to ne u makarkake! Baš i ni 
mala stvar bit deveruša! 

TUNA: (Okrene se Mati i Evi) Deder, dico, reci- 
te nam šta vi štodirate. 

EVA: Dado, ja sam vam već jedamput rekla i 
više neću ponavljat. Jel ću za Matu, jel u grob! 
Treće nema! 

MATA: (Obešenjački se nasmije) E, zo vaj dan 
je baš stvarno vridilo tirat kera! I čuvaću je bolje 
neg oči moje! 

TUNA: E, pa onda, tamburaši, (Stavlja novčani- 
cu među žice) šta čekate? 

MANDA: (Stavlja novčanicu tamburašu za še- 
šir) Ajde, prvo, da mi čujemo nu našu lipu, sta- 
rovirsku za mladu. (Povede pjesmu) 


PJESMA 
Sijem žito, raste graorica, 
Udaje se mlada divojčica. 


Udaje se i to nije šala, 
Udaje za mladoga bećara. 


Idu kola sa majčina dvora, 
Stara majka zaplakati mora. 
Divojčice, zar ti nije žao 
Ostaviti svoje selo malo. 


Žao mi je i srce me boli, 
Al šta mogu, kad mi dragi voli. 


Savio se ružmarin pa visi, 
Aoj, Eva, više cura nisi. 


MATA: (Vadi i on novčanicu i stavlja je u tambu- 
ru) Ajte sad, nako ispod glasa, otpivajte štogoda 

najlipše što znadete, za moju mater. Ona se, si- 
rota, u svemu vomu najviše i napatila. 


Ljeto prođe, opet zriju jabuke, 
One što su u proljeće procvale 
Zriju žute i rumene 

Probudile one mene 

Srce moje opet će 

Ljubit ko u proljeće 


Danas ljubim od srca garavušu, 
Sutra ću poželjeti i plavušu, 
Ne znam koju više ljubim 

Za obima glavu gubim, 

A srce ću pitati 

Koju želi ljubiti 


Mila majko, ti se raduj jeseni 
Jedna ljubav sazrila je u meni, 
Dovešću ti onu pravu 

Onu najdražu garavu 

Srce je odabralo 

Garavu poljubilo. 


KATA: E, pa i oko voga astala se mora zaigrat! (I 
ona stavlja novčanicu tamburašu za šešir) Ajde 
da čujemo Kukunješče. (Svi igraju, svjetlo se 
gasi) 


KRAJ 

GLISTA KRISTA 1 
VRABAC Dživ DŽAN 


RUŽA SILAĐEV 


U kasno proljetno popodne pala je Kišica Rosi- 
ca u vrt Beskrajno Zeleno. 


- Baš mi je lijepo! Sasvim sam se osvježila! - re- 
kla je trešnja u cvijetu svojim susjedima u vrtu. 
Latice sa njenih cvjetova su veselo zaplovile 
zrakom u znak potpore. Lišće je zašuštalo u 
istom cilju. 

- I meni je sasvim ugodno - protresao je orah 
svojim snažnim granama. 

Trava je sijala kristalnim Rosičinim kapima. Cvi- 
jeće se budilo iz prijatnog popodnevnog drije- 
meža. Zumbuli su čavrljali u svojim busovima 
a grlice i golubovi su krenuli u polje po svoj ve- 
černji obrok. 


Vrabac Dživ Džan je sletio sa krova i uživao u 
barici vode. Obavljao je svoju toaletu pred spa- 
vanje. Skakutao je po barici, umakao krila, pa ih 
onda širio i razdragano prskao svuda oko sebe. 
Prevrtao se po strani, dubio na glavi, legao na 
leđa, mahao nožicama po zraku. Kad su mu do- 
sadile vratolomije skakutao je po vrtu i pjevao: 

Ja sam vrabac Dživ Džan 

život mi je kao san! 

Ziv, živ, živ, 

ja sam sretni vrabac Dživ! 


- Ah, blago tebi! - progovorio je netko ispod 
gomile truloga lišća koje je tu stajalo. 


Vrabac je zatečen, u čudu promatrao kako se 
jedan kruškin list polako uvlači u zemlju. 


- Molim, listiću, jesi li mi se ti to obratio? 
Kruškin list nije ništa odgovorio jer je već na 

pola bio u zemlji. 

- Ma ne, to sam ja, pridi bliže pa ćeš me vidje- 

ti- reče glas pod kruškinim listom. Drago mi 

je, ja sam Glista Krista, a tko si ti? - provirila je 

modro roza glavica poput cjevčice. 


Kilesje našla ravni, l-2- 2018, 


- Drago mi je, gospodo Glisto Kristo, ja sam 
vrabac Dživ Džan - uljudno se nakloni vrabac 
- što zar tebi nije lijepo poslije kiše? 

- Jeste, lijepo mi je, jer onda iziđem ispod ze- 
mlje da udahnem ovaj fini svježi zrak. 

- Onda ti je sve po taman! I ti si dobila svoj dio 
zadovoljstva. - reče vrabac. 

- Ma jeste, ne žalim se ja, samo imam malo vre- 
mena za zadovoljstvo. Ja odmah usput moram 
i raditi. Uvlačim lišće pod zemlju. Miješam ga 
sa zemljom i to bude moja hrana. Višak koji ne 
pojedem postaje plodna zemlja. 


To je najbolje znala Kajsija Marsija koja je tu ra- 
sla. Pod njeno stablo stanovnici kuće vrta Be- 
skrajno Zeleno su svake jeseni sakupljali veliku 
gomilu otpalog lišća i tu ga ostavljali. Cijelu je- 
sen i zimu Krista i njeni prijatelji su pomalo mi- 
ješali zemlju i lišće, grickali, a ostatak je gnojio 
kajsiju. U ljeto je rađala rumeno žute plodove. 
Njihovom mirisu i ukusu nije mogao odoljeti 
nitko tko se našao u blizini. 


- Hvala ti onda, gospodo Glisto Kristo, i ja se 
nasladujem kajsijinim plodovima. Zbilja si izni- 
mna i nepredvidiva! Baš mi je drago što smo se 
upoznali! 

- Sto reče, vrapčiću Dživ Džane? Da sam ne- 
predvidiva? - upita glista. 

- Pa jeste. Pravi si mađioničar! - reče vrabac. 

- Umalo da zaboravim, mogu ti pokazati još 
jedan trik, ako želiš? - reče glista. 


U vrtu su svi pažljivo slušali. Ta, tko ne voli ma- 
giju!?! Utihnuli su i da je sada proletjela samo 
jedna muha, jasno bi se čulo. Ali, muhe nisu izli- 
jetale jer izlijeću samo kad sja sunce. 


- Vrlo rado! - odgovori vrabac 
- Molim lijepo i stariji vole magije! - doviknu sa 
balkona Loza Povijuša. 

- Ako sam dobro došla i ja sam tu. - reče Čvo- 
rava Kruška. 

- Dobro onda, magiju ćemo izvesti ja i moj 
pomagač Dživ Džan. Ali, nemojte se uplašiti! 
Kraj magije će biti na dobrobit moga glistinsko- 
ga naroda. 


Gospoda Glista Krista se potpuno izmigoljila iz 
svoje kuće, uske rupice u zemlji. Bila je duga 
oko desetak centimetara i zadivljujuće modro 
roza boje. Kretala se kao pravi akrobata. Sku- 
pljala se i stezala svojim prstenastim tijelom. 
Napravila bi pravi krug od tijela, pa onda za- 
mahnula prednjim dijelom, pa zadnjim i skoro 
u skoku prešla zavidnu dužinu. Onda bi se iste- 
glila cijelom dužinom svoga tijela i puzala pravo 
kao po crti. 


- Ooohhh, aaahhh, eeehhh... Ccccc! Bravo! - 
klicala je publika u vrtu Beskrajno Zeleno. 


Na drveću je zašuštalo lišće a tulipani i narcisi 
su zatresli glavicama u znak oduševljenja. 
Onda se Glista Krista umirila. Stala je i rekla 
Dživ Džanu: 


- Sada me, molim te lijepo, kljucni i nemoj stra- 
hovati za mene. 

- Pa što da te kljucnem kad nisam gladan? 
Možda bih te i povrijedio?! 

- Ništa ne brini, mene to neće boljeti. - navalji- 
vala je glista. 


89-90 


- Dobro kad si tako uporna, evo kljucnut ću te 
- reče i kljucnu gospođu Glistu Kristu. 


Ona se prepolovi i oba komadića povikaše: 
- Kljucni još! Kljucni još! 


Vrabac je po naredbi kljucao i od svakoga ko- 
madića rađala se nova glista. Glista Nesta, Gli- 
sta Vlasta, Glista Krsta, Glista Rista...Svaka od 
njih je odmah pravila raznorazne vratolomije. 
Tad je vrabac Dživ Džan iznenada stao. Prestao 
je da kljuca. 


- Što mislite, dragi moji, da li bi bilo dosta ove 
čarolije? - rekao je. 

— Hm, hm, možda bi bilo dosta. - procijedi stari orah. 
- Gospoda glista nam je priredila najuzbudlji- 
viju zabavu koju sam ikada vidjela. A, evo sada 
smo dobili i nove susjede. Oni svi od reda po- 
sjeduju mađioničarske vještine. - uključi se Viš- 
nja Prvorotka. 

- Živ, živ, živ, pa to znači da ćemo poslije svake 
kiše imati priredbu mađioničarskih vještina! - 
zadovoljno kliknu vrabac i nastavi pjevati svoju 
pjesmicu: 


Ja sam vrabac Dživ Džan 
život mi je kao san. 

Zi, živ, živ, 

ja sam sretni vrabac Dživ. 


Kraljice na «Danu kruha» u Subotici 

SAKUPLJAČ DUGA 


ĐORĐE DRAGOJLOVIĆ 


Okupili smo se večeras! da prikažemo knjigu 
koju smo objavili ove godine, u sklopu obilje- 
žavanja stote obljetnice rođenja Tibora Sekelja. 
Osim pomalo bizarne činjenice što je knjiga 
objelodanjena osamnaest godina nakon što 
smo ju počeli pripremati, a sedamnaest godi- 
na nakon što se trebala pojaviti pred čitateljima, 
pokušat ću, usprkos povodu koji nas je okupio, 
ne govoriti o njoj. Držim da bi to možda bilo 
i pretenciozno ... Uostalom, knjiga je tu, neka 
o njoj sude čitatelji, pa, ako netko ocijeni da je 
zaslužila i ozbiljniji tretman, sa iskrenim zanima- 
njem očekujem(o) i mišljenja onih kojima je u 
opisu posla pisanje o knjigama ... 


Umjesto o knjizi, pokušat ću govoriti o čovje- 
ku kojim je inspirirana; o Tiboru Sekelju. Sto, 
protivno nekim mišljenjima, uistinu nimalo nije 
lako. Jer, kadgod treba govoriti o njemu, nađe- 
mo se pred zidom izvanredno širokog spektra 
njegovih uradaka, s neizbježnim pitanjem: što 
izabrati, o čemu govoriti? Pitanja nikada nisu 
teška, oduvijek su ovo znali mudri ljudi, teški 
mogu biti samo odgovori. 

Dugogodišnji prijatelji Tibora Sekelja, i njegov 
suradnik Zlatko Tišljar, objavio je lipnja prošle 
godine članak u kome o njemu govorio kao; ge- 
ografu, novinaru, alpinistu, etnologu, muzeolo- 
gu, političkom aktivisti, umjetniku, književniku, 
poliglotu, esperantistu, pedagogu i avanturistu, 
ovlaš spomenuvši još neke oblasti Sekeljeva 
stvaralaštva. Pajo, kako Tišljara uglavnom zna- 
ju, nije spomenuo Tibora Sekelja kao svjetskog 
putnika, možda jer je to na neki način obuhva- 
ćeno odrednicom; avanturist. A Sekelj je za 
epitaf na svom grobu skromno izabrao samo 
dvije odrednice: verkisto, mondvoja anto. Knji- 
ževnik, svjetski putnik. Da li je toga bio svjestan, 
ili ga je vodila neka slutnja? Jer ljudi ga upravo 


1 U povodu obilježavanja stote obljetnice rođenja Tibora Sekelja 
(1912.-1988.), 3. rujna 2012. u subotičkoj Gradskoj knjižnici odr- 
žana je književna večer pod nazivom «Svijet u njegovim rukama», 
na kojoj je predstavljena i knjiga «Sličnosti i razlike» iz pera više 
autora, njemu posvećena. 

tako prepoznaju, za one koji ga iole poznaju on 
je prije svega bio svjetski putnik i književnik. 
Neću večeras govoriti o Sekelju kao geografu, 
premda je on godinama izdavao časopis po- 
svećen ovoj oblasti, kao i mapu svijeta kojom 
je pokušao utjecati na standardizaciju geograf- 
skih pojmova u esperantu. Kao novinar on nam 
je gotovo nepoznat, nešto više znamo samo 
o časopisima koje je uređivao, a nebrojeno 
mnoštvo članaka i intervjua rasutih diljem svije- 
ta tek očekuje posvećene istraživače. Alpinist? 
Aconcagua! Svi znamo za nju - bio je prvi naš 
sugrađanin koji se popeo na ovaj vrh, premda 
je Subotičaninom postao tridesetak godina ka- 
snije - napisao je i knjigu o tome, pa ako ne- 
kog zanima ... Eno je ... Uzgred, prije nekoliko 
godina u Argentini se pojavilo divlje izdanje na 
španjolskom i engleskom, na koji ova njegova 
knjiga nikada nije prevođena i još se prodaje 
preko interneta. Etnolog? Malo je poznato da 
je predavanja iz ove oblasti slušao i na zagre- 
bačkom sveučilištu, kasnije i u Buenos Airesu, 
članke u uglednim časopisima objavljivao je još 
četrdesetih godina prošlog stoljeća, u vrijeme 
kada neki koji su mu onomad osporavali struč- 
nost za vođenje Muzeja u Subotici nisu o tome 
ništa znali. Ah, da muzeolog. To se naravno ne 
uči samo u obilaženjem muzeja, i bizarno dje- 
luje podatak da je do momenta, kada su po- 
jedinci ustvrdili da nema potrebne kvalifikacije 
za direktora Muzeja, sva je prilika Tibor Sekelj 
je obišao više muzeja u svijetu nego što su svi 
njegovi oponenti, zajedno, vidjeli tijekom vasci- 
jeloga svoga života. Iz inata, se tada odlučuje za 
magisterij iz muzeologije, u dobi od 65. godina, 
uz opasku kako je to; «najbolje doba da se ne- 
što novo nauči». 


Možda je najmanje poznat politički angažman 
Tibora Sekelja, premda je i na tom planu uči- 
nio mnogo toga; podsjetio bih ovom prigodom 
samo da je u najvećoj mjeri njegovom zaslu- 
gom Generalna konferencija UNESCO-a, odr- 

žana u Sofiji 1985. godine, prihvatila rezoluciju 
koja se u veoma povoljnom svjetlu izjasnila o 
esperantu. 


Vjerojatno, ništa bolje nije prepoznat ni kao, na- 
dasve, likovni umjetnik. Nama su dobro znane 
njegove ilustracije za knjige i novinske članke, 
koje su doista heterogene kvalitete, ali to je vje- 
rojatno neumitno kod ljudi koji su angažirani u 
tolikom broju oblasti: nije moguće u svakom 
momentu davati najbolje od sebe. Slikarstvo i 
kiparstvo učio je u Zagrebu, a do danas je sa- 
čuvana bista L. L. Zamenhofa koju je on izradio, 
eno je u Zemunu. O slikama ne znamo ništa, a 
svojevremeno se, nakon odlaska u Argentinu, u 
prvo vrijeme izdržavao upravo kao ulični slikar 
portreta. 


Književno djelo Tibora Sekelja vjerojatno je naj- 
bolje poznato. On je nedvojbeno najviše pre- 
vođeni autor koji je pisao na esperantu, a djela 
su mu prevođena na više od trideset jezika, te 
je po tome među našim najviše prevođenim 
književnicima. Znatno manje je poznato nje- 
govo pjesničko djelo, budući da je i obimom 
neveliko. Znamo za osam njegovih pjesama 
- osebujnog stila i visokih dometa. Pjesme je 
pisao na esperantu, a zbog malobrojnih prijevo- 
da - donedavno je postojao samo prijevod jed- 
ne njegove pjesme na mađarski, te tri pjesme 
na srpski jezik - one nisu šire poznate. Suboti- 
čani sa zadovoljstvom mogu reći da su se i na 
ovom planu donekle odužili svom istaknutom 
sugrađaninu: Boško Krstić je u «Rukoveti» ove 
godine objavio svih osam njegovih pjesama, us- 
poredno, na esperantu i srpskom jeziku. 

Tibor Sekelj nije bio samo poliglot koji je govo- 
rio više jezika nego što je to uobičajeno, on se 
zanimao za razna pitanja iz oblasti lingvistike. 
Nije samo učio neke urođeničke izričaje, već 
je i objavljivao njihove rječnike, pisao je o je- 
zičnim problemima Afrike, nesvrstanih zemalja. 
Zajedno s bratom Antonijem objavio je neko- 
liko udžbenika esperanta, a koautor je tako- 
zvane zagrebačke metode učenja ovog me- 
đunarodnog jezika. I već kada smo kod Tibora 
Sekelja kao esperantiste, recimo, iskreno je bio 
uvjeren da je esperanto ne samo potreban sve- 
tu, već i nužan, on nije samo koristio esperanto, 
ili Živio sa njim, on je doslovce živio esperanto. 
Tibora Sekelja i esperanto nije moguće odvojiti. 

Zagrebačka književnica Spomenka Štimec na- 
zvala ga je u biografskom eseju «pionirom dru- 
gog stoljeća esperanta». Nema nikakve dvojbe, 
bio je veoma istaknut i utjecajan esperantist, a 
Spomenkina je opaska veoma točna: svojim je 
idejama najavio neko drugo doba za esperan- 
to — djelovao je u njegovom prvom stoljeću, u 
drugo je tek zakoračio kada ga je smrt odvojila 
od nas. 

Tibora Sekelja kao avanturista, već smo spome- 
nuli, a o njegovim pedagoškim postignućima, 
najbolje govori gotovo nevjerojatnih oko osam 
tisuća predavanja održanih širom svijeta, i nitko 
ne zna koliko tečaja esperanta ... I, da ne dužim 
dalje, već i ovaj letimičan prelet preko Tišljare- 
vog spiska ispao je duži nego što sam želio ... 
Mislim da je za nas najznačajnija Tiborova du- 
hovna zaostavština, koju on nigdje nije sabrao 
i sažeo u vidu nekog testamentarnog djela. On 
je o tome govorio rijetko i često uzgred, ovlaš. 
Zato za njom moramo tragati u njegovim dje- 
lima, pronalaziti joj ishodišta, pokušavati je 
razumjeti i shvatiti njen značaj u našim — i ne 
samo našim - svakodnevnim životima. Možda 
je ona najbolje izražena u njegovim stihovima 
- o čemu je već pisao Milovan Miković - i zato 
sam se odlučio današnji program nazvati, para- 
frazirajući vjerojatno njegovu najljepšu pjesmu, 
«Svijet u njenim rukama». 

«Svijet u njegovim rukama» simbolično izražava 
suštinu njegove duhovne zaostavštine, za koju 
će, nadam se, Subotica imati razumijevanja i 
snage da je njeguje. Tibor Sekelj je, uostalom, 
govorio da je građanin svijeta, da je od jedne 
djevojčice koju je sreo u Finskoj prihvatio izre- 

Tibor Sekelj i Mary Reznik s pripadnicima plemena Wajuru 


ku koju je učinio svojom: «Kad me neko pita 
odakle sam ja odgovaram da pripadam svijetu’. 
Tako sam i ja sa svakog mjesta koje sam posje- 
tio ponio nešto za sebe, a na svakom mjestu 
sam i djelić sebe ostavio». 

Tibor Sekelj je rijetko govorio o sebi, pa tako i 
intervjui koji su nam poznati najčešće pružaju 
veoma malo konkretnih, datumski definiranih 
podataka. Ako se usporede ti tekstovi sa onim 
što je sam napisao, lako je zaključiti da je on 
javnosti, uz manja ili veća odstupanja, nudio 
manje-više istu sliku o sebi. Mnogo je radije go- 
vorio o stvarima koje su predstavljale dio, ili na 
neki način bile povezane sa njegovim javnim 
životom, sa onim čemu je posvetio cijeli život: 
putovanjima i, naravno, esperantu. 

Zahvaljujući prije svega nebrojenim predava- 
njima koja je držao širom svijeta, javnosti je 
poznat u prvom redu kao usamljeni istraživač, 
avanturist koji je posjećivao nepoznate predje- 
le i narode, gonjen nezajažljivom potrebom da 
vidi, iskusi nešto novo. Ima istine u ovoj slici, 
ali je ona ipak veoma pojednostavljena. Nema 
međutim nikakve sumnje da je znatiželja Tibo- 
ra Sekeljeva bila veoma, veoma izražena, zbog 
koje se, kako je sam govorio, cijeli njegov život 
pretvorio u jedno veliko putovanje. 

Medutim, Sekelja nije zapravo zanimao onaj 
aspekt putovanja koji predstavlja prebaciva- 
nje iz točke A u točku B. Nikada nije putovao 
samo putovanja radi, putovanja njemu nisu bila 
cilj, ona su bila sredstvo, nužno sredstvo koje je 
omogućavalo stjecanje novih saznanja. 

«Meni su putovanja uvijek bila manje važna, a 
mnogo je bilo značajnije što hoću da uradim, 

koga želim sresti i radi čega. Dakle, povod za 
put je bio presudan», objasnio je u jednom raz- 
govoru. 

Drugim povodom, pak, priznaje kako baš i nije 
volio putovanja, «... ali sam znao da su ona nuž- 
na kako bih mogao da upoznam sve one ljude, 
rase i predjele koje sam kao četverogodišnjak 
ugledao jednog dana u prvom tomu Palasove 
enciklopedije». 

Kakav je bio Tibor Sekelj u svakodnevnom živo- 
tu? Najjednostavniji je odgovor: čovjek poput i 
svakog drugog, uostalom, on je kroz cijeli život 
dokazivao da smo svi mi jednaki, da između 
stanovnika razvijenih Zemalja i najprimitivnijih 
naroda nema suštinskih razlika. A ipak, bio je 
nesvakidašnja pojava - dovoljno je podsjetiti u 
kojim je sve oblastima ostavio značajnog traga 
- čovjek koji je čitavog života, u svakom tre- 
nutku, na različite načine, pokazivao da svi mi 
pripadamo istom svijetu, i da taj svijet jednako 
pripada svima nama ... 

«Usput me počastio, kako mi je to ‘tajnovito’ 
rekao, “japanskim trešnjama“ koje su bile poslu- 
žene u porculanskim zdjelicama kineske pro- 
venijencije uz obvezne štapiće. Bio sam toliko 
zanesen njegovim pripovijedanjem pa nisam 
niti primijetio da me je on zapravo ponudio 
krupnim zrnevljem grožđa čije su bobice bile 
otrgnute od peteljki. 

Ovaj šarmantni Sekeljev “nestašluk“ otkrio mi 
je još jednu divnu istraživačku ljudsku osobinu 
- dobar smisao za humor», napisao je, godinu 
dana nakon njegove smrti, Duško Maričić u tek- 
stu «Susreti s Tiborom Sekeljom». 

Tibor Sekelj je bio beskrajno strpljiv sa svojim 
sugovornicima, osim ako ga nisu čekale već do- 
govorene obveze. Ozbiljno je shvaćao svakog 
tko bi mu se obratio, bio to novinar početnik ili 
mladi istraživači, pun ideja i elana, u svakom tre- 
nutku spreman pomoći. Kada smo jednom, na 
putu za neki esperantski skup, noćnim vlakom 
stigli u Zagreb, ujutro smo odmah otišli u neka- 
da glasovito okupljalište zagrebačkih esperanti- 
sta u Amruševoj ulici. Jedva smo se i pozdravili, 
a Tibor Sekelj je upitao može li u nečemu po- 
moći, već sljedećeg trenutka sjeo je za pisaći 
stroj i tipkao po tastaturi ... 


Možda je najbolji opis njegove osobe dala nje- 
gova dugogodišnja prijateljica, engleska profe- 
sorica i književnica Marjorie Boulton: «Ljuba- 

zan, prijateljski nastrojen, druželjubiv, spreman 

a pomogne i u beznačajnim stvarima, često 
vješt diplomat, imao je vlastitih problema s du- 
bljim odnosima među ljudima. Tomu je dijelom 
vjerojatno pridonio ekstremno tragičan aspekt 
njegove obiteljske prošlosti, o čemu mi je pri- 
čao prilikom nekog leta. Vjerujem da je za oz- 
biljne, stvarno intimne odnose imao stanovita 
ograničenja, protiv kojih se nije želio boriti. Kao 
da je, stalno kritizirajući, branio sebe. Cini se da 
nije mogao mirno podnositi univerzalnu nesa- 
vršenost svega ljudskog. Sve dok neki odnos ne 
bi zaprijetio da se produbi, mogao je biti vrlo 
šarmantan; u društvu je uveseljavao, bio fasci- 
nantan, zabavan». 


Nema nikakve dvojbe tragična sudbina obitelji, 
čiji su članovi, samo zbog svog židovskog podri- 
jetla, nestali u vihoru drugog velikog svjetskog 
požara - preživjeli su samo Tibor, jer je emigri- 
rao u Argentinu, i stariji brat Antonije, koji je kao 
časnik bio interniran — utjecala je na Tibora, ali 
o tome nema izravnih, neposrednih tragova ili 
svjedočenja u njegovim djelima, a ponešto mo- 
žemo zaključiti samo iz rijetkih, ogoljenih izjava 
prijateljima. 


Tibor Sekelj je na sebi svojstven, miran način, 
vjerujem s osmjehom sa kojim je često pratio 
postupke ljudi oko sebe, izdržao prigovaranja 
koja su gdjekada izlazila iz okvira pristojnosti. 
Zvali su ga kanibalom, ljudožderom, govorili 
mu da je emberevć ... 


Koliko ga je to pogađalo znao je samo on; činje- 
nica je da je dolazio u doticaj s plemenima koja 
su kratko prije toga, možda, makar i krišom, i u 
vrijeme tih susreta prakticirala kanibalizam, ali u 
njegovim djelima nema ni traga naznake da se 
nekada pridružio svojim domaćinima na takvoj 
gozbi, a to je odricao i u svakom razgovoru. 


Za neke druge, pak Sekelj je bio bezmalo po- 
put baruna von Minchhausena, jer su mu 
spočitavali, kako je najblaže rečeno, veoma 
kreativno koristio litentiu poeticu pišući svoje 
putopise. Vrlo mi je drago što sam u prilici reći 
da su svi, apsolutno svi, do sada (ne)poznati do- 
kumenti do kojih smo došli pripremajući se za 
obilježavanje godišnjice njegove smrti, potvrdili 
vjerodostojnost pojedinih momenata iz njego- 

va života, odnosno opise doživljaja iz njegovih 
knjiga. Došli smo do snimke koja potvrđuje da 
su s urođenicima u brazilskoj prašumi držali 
lutkarske predstave, a dokumenti potvrđuju 
sve što je iz njegovih iskaza bilo poznato o nje- 
govim zagrebačkim godinama. U Nacionalnoj 
biblioteci Argentine, pak, pronašli smo časopis 
koji je kratko vrijeme izdavao na španjolskom 
jeziku, o kom je govorio, ali čije primjerke ni on 
više nije posjedovao ... 


Njegova kolekcija maski, kapa i glazbala mo- 
gla je, da je bilo sreće, doživjeti i bolju sudbinu. 
Medutim, kako Sekelj piše u pismu jednoj pri- 
jateljici, imao je još tri zbirke, koje nije kačio po 
zidovima: osobno iskustvo i (sa)znanja iz prve 
ruke, vlastite doživljaje, te prijateljstvo, prijate- 
lje. Ovo posljednje smatrao je svojim najvećim 
blagom. 


«U životu sam sakupljao najrazličitije predmete, 
a još više doživljaje, međutim moja najskupo- 
cjenija zbirka su moji prijatelji. Imam prijatelje 
u svim zemljama u kojima sam boravio, među 
svima sa kojima sam nekad pričao, koji su ne- 
kad pročitali neku moju knjigu. Otuda mislim, 
najvažnije što sam u životu mogao uraditi je 
traganje za prijateljstvima i dokazivanje ljudi- 
ma, na jedan blagi način, da treba biti optimista 
i vjerovati u svijet u kojem živimo. Zato ne bi 
bilo pogrešno da sam za svoj život rekao bio je: 
Karavana prijateljstva». 


U vječitoj potrazi za prijateljstvom Sekelj je bio 
spreman mnogo čega se odreći; komfora, živo- 

Tibor Sekelj sa skupinom esperantista u Švedskoj 


ta u civilizaciji, čak se izložiti riziku, vlastiti život 
staviti na kocku u neprohodnim džunglama, 
ili na planinskim vrhovima okovanim vječitim 
snijegom ... Odrekao se i obiteljskog života, ka- 
kvog većina ljudi poznaje. Istina, pitanje je i u 
kojoj bi se mjeri mogao uklopiti u takav način 
življenja ... O čemu na jednom mjestu navodi: 


«Uživao sam ne samo u putovanju i upoznava- 
nju novih krajeva, naroda i običaja, praktičnom 
suočavanju s geografijom i poviješću pojedinih 
zemalja, već i u beskućničkom i nevezanom ži- 
votu, bez većih odgovornosti, osim pred samim 
sobom i za samog sebe. Moram tu spomenuti 
da je poslije pet godina braka došlo do razlaza 
između Mary i mene, tako da sam ponovo bio 
sam». Ovo se odnosi na vezu s Argentinkom ru- 
skog podrijetla Mary Reznik (1914.-1996.), sa 
kojom je Tibor sklopio brak u drugoj polovici 
četrdesetih godina prošlog stoljeća. 


Sekelj je jednom prilikom za L. L. Zamenhofa, 
autora esperanta, rekao otprilike da je bio ne- 
popravljivi romantičar, uvjeren kako će njegov 
međunarodni jezik pridonijeti i razumijevanju 
među ljudima, čak uspostavi mira. Te roman- 
tične predodžbe on je odavno ostavio za so- 
bom, govorio je Tibor, budući da su one tek 
lijepa historijska priča za većinu esperantista. 
Kakogod, no, nije li, ipak, romantik čovjek koji 
svojim najdragocjenijim blagom smatra nešto 
posve nematerijalno, neuhvatljivo, poput pri- 
jateljstvaž Nešto što se može opisati, pamtiti, 
čak i sakupljati, što da ne, ali se nikada ne može 
dotaknuti, poput duge ... O tome Tibor piše u 

svojoj noveli «Sakupljač duga» (Kolektanto de 
ielarkoj), i ako bi trebalo, u dvije riječi opisati ži- 
vot ovog nesvakidašnjeg čovjeka, uvjeren sam 
mogao bi se upravo u te dvije riječi - jer Sekelj 
je bio: Sakupljač duga. 


Fascinantan je životni put znatiželjnog dječaka, 
koji je već kao šesnaestogodišnjak istraživao 
pećine i ponore po Crnoj Gori. Poput Oskara 
Vojnića, čiju je biografiju napisao, i on je zapo- 
stavio očekivanja obitelji, premda je sukladno 
očevoj želji završio je studij prava, ali se njime 
nikad nije bavio. 

U spomenutoj biografiji Oskara Vojnića Sekelj 
piše: « ... mogla bi supruga biti onaj element 
stalnosti koji bi vezivao putnika za životni tok, 
neophodan da bi se tako isprekidani tempo ži- 
vota mogao izdržati na dugu stazu». 


Piše li to Tibor Sekelj (i) o samomu sebi? Istina, 
za razliku od Oskara Vojnića, on se dva puta 
ženio. Prvi brak se održao pet godina, a dru- 
gi je sklopio, pod sam kraj života, još i manje. 
Pri tom, ni Tibor Sekelj, poput i Oskara Vojnića, 
«nije bio indiferentan prema slabijem spolu», 
kako će zapaziti u Vojnićevoj biografiji. 


Nema nikakve sumnje, pred istraživačima ži- 
votnog puta Tibora Sekelja stoji velika zadaća, 
dodatno otežana činjenicom što je mnoštvo 
dokumenata o njemu, uz brojne njegove član- 
ke i štošta drugo još - rasuto diljem svijeta. 


Ova će građa, nema dvojbe, pridonijet stjeca- 
nju cjelovitije slike o Tiboru Sekelju, čovjeku koji 
je bio na ti sa svijetom, ali je u odnosu naspram 
samoga sebe, možda, imao druge kriterije. Na- 
slućuje se to donekle iz citiranih tekstova, ili iz 
biografskog eseja Spomenke Stimec, ali možda 
ponajbolje iz redova koje je u spomenutoj knji- 
zi Tibor Sekelj posvetio Oskaru Vojniću, a kao 
da ih je pisao — o sebi: «Teško je danas reći da li 
su njegova učestala putovanja u daleke predje- 
le bila kompenzacija, bijeg iz samoće, pokušaj 
oslobođenja od jedne opsesije, ili je, možda, su- 
protno od toga, svoju strast za lutanjem ... mo- 
rao skupo platiti vječitom samoćom». 

NOVIJA KNJIŽEVNA RIJEČ 
U DVADESET SLIKA 


ĐURO VIDMAROVIĆ 


NA TRAGU STARIH MAJSTORA 
Drago Condrić, «Raspredanje sudbine», Nakla- 
da Bošković, Split 2012. 


Drago Čondrić je 
svojevrsni fenomen 
u splitskom književ- 
nom krugu. Naime u 
književnosti se javio u 
trećoj životnoj dobi. 
Dakle u vrijeme kada 
su mnogi njegovi ge- 
neracijski kolege već 
sumirali svoje književ- 
ne rezultate. Condrić 
s javio  začudnom, 
snažnom i estetski vrlo 
zahtjevnom poezijom nadahnutom kršćanskim 
istinama i utemeljenom na europskoj klasičnoj 
književnosti. Književnik, mislioc i erudit našli su 
se u istoj osobi. Godine 2009. Objavljena mu je 
prva zbirka pjesama pod naslovom «Evanđelje 
po čovjeku». Slijede zbirke «Fragmenti rane jese- 
ni», 2010. te «Golgota», 2011. Za posljednju zbir- 
ku Condrić je dobio prvu nagradu na natjecanju 
«Pasionska baština» i ta ga je zbirka definitivno 
stavila u red značajnih hrvatskih književnika i do- 
nijela mu članstvo u DHK. 


A 
| <i 
Drago Čondrić 


«Raspredanje sudbine» Čondrićeva je četvrta 
pjesnička zbirka, što znači da njegov ulaz u hr- 
vatsku književnost nije bila slučajnost ili pasati- 
stički zanos jednog umirovljenika, već ozbiljan 
i studiozan nastup i odluka da se nadoknadi 
izgubljeno vrijeme. Ovoj zbirci predgovor je 
napisao istaknuti hrvatski književnik iz Bosne i 
Hercegovine Miljenko Stojić, dok ju je pogovo- 
rom popratio poznati pjesnik splitskog književ- 
nog kruga i jedan od članova DHK s najdužim 
stažem, pjesnik, esejist, urednik, književni teore- 
tičar Zvonimir Pejnović. Kao nakladnik i ovoga 
puta javlja se renomirana splitska kuća «Naklada 
Bošković». 


96 


U predgovoru zbirci fra Miljenko Stojić piše: 
«Pjesnik je uložio puno truda u pisanje svojih 
stihova. Pjesme mu nisu uspio ili ne uspio krat- 
ki proplamsaj, nego šire raspredanje o zadanoj 
temi. A tih je tema zaista dosta. Svu građu Con- 
drić raspodjeljuje u 7 ciklusa (...) Koliko god se 
dotiče velikih tema, naime, uvijek se opaža da 
ide ovom zemljom poput sv. Franje i na njoj traži 
Božje stope (...) dok piše svoje pjesme, Condrić 
u njih miješa i stihove drugih pjesnika što ured- 
no najprije bilježi kosim slovima, a onda bilješ- 
kom na kraju. Time nenametljivo poručuje čita- 
telju da nije jedini koji o tome govori. Potrudio 
se, razmišljao, pratio nastojanja drugih i onda 
tako oblikovane misli pustio izraziti se na bjelini 
papira». Miljenko Stojić je ispravno detektirao 
osnovne koordinate Condrićeva pjesništva: Tra- 
ženje Boga kao dio ljudske sudbine i ljudske eg- 
zistencije u vremenu stalnih mijena i postojane 
nesigurnosti, te komunikacija s velikim uzorima. 
Zvonimir Penović je svome eseju dao naslov 
«Raspredanje sudbine ili traženje odgovora». 
Njegov pogovor nadilazi dosege prigodnog tek- 
sta kojim se upozorava na jednu zbirku jer ula- 
zi u sferu književne teorije, filozofije i teologije, 
odnosno duboke analize književnog i misaonog 
diskursa Drage Condrića. On za razliku od fra 
Miljenka Stojića, uporište Condrićeve poetike 
pronalazi u njegovom životu hic et nunc i stoga 
piše: «Pjesnik sve nameće u tišini i jednostavno- 
sti otkrivajući ono čime se iskazuje snošljiva ko- 
relacija s vremenom, a tražeći, u pravom smislu 
riječi, izlaz u našem vremenu iz neprimjerenog, 
njegovu nadahnuću ostaje da se suočuje s uni- 
verzalnijim refleksivnim temama (...) Pojačavaju- 
ći beskompromisnost jedne uhodane pjesničke 
strasti, kojom potvrđuje valjanost legiciteta pro- 
dubljena emotivnog odnosa prema bivanju i sa- 
mom prepoznavanju postojanja, Condrić zalazi 
u nad-stvarno, u onostrano, želeći ispuniti svoj 
ovozemni život totalnošću spoznaje, a kratkoću 
samog čovjekova postojanja prevladati dostiž- 
nim smislom. Sve to da bi mogao udovoljiti, da 

tako kažemo, svojoj umjetničkoj spoznaji koja 
uključuje i takve metafizičke mogućnosti tuma- 
čenja postojanja da zapravo omogućuje da u 
uhodanom poretku stvari pronađe prostor za 
lirsku interpretaciju sadašnjosti». Zvonimir Peno- 
vić je ispravo zaključio kako u Condrićevoj po- 
eziji postoji stalna napetost pa čak i suprotstav- 
ljenost između ovostranosti pjesnikovog života i 
transcendencije bez koje taj život nije shvatljiv. 
Stoga Penović zaključuje: «Prije svega, ovdje je 
jasno da mistična vatra pjesnikove duše , koja je 
uvijek iznova neizreciva, na svoj način, zapravo, 
i uzrokuje tu suprotstavljenost njegova ja svijetu 
sa svom onom napetošću koja slijedi kod izna- 
laženja svih smjelih poetskih formi (...) Condrić 
tako, nastavlja Penović, pun neograničena za- 
nosa, dok poetskom maštom štiti duhovne osje- 
ćaje, pjeva srcem, um je za njega tek ono čime 
zna izbjeći bezličnost duha i nedorečenost srca, 
zato se poezijom i može sjetiti svega što, zahva- 
ljujući životu zaboravi». 

Drago Condrić je pjesnik individualnosti i misti- 
ke koja u sebi nosi, kako ističe Zvonimir Penović, 
tragično osjećanje svijeta, vjerojatno ukorijenje- 
no u duševnu čistoću oko koje se smrt ne kreće. 
Kao klasično obrazovan čovjek i teološko fundi- 
ran mislilac uočava jalovost civilizacije koja je «u 
određenom smislu i slika pakla». No, što može 
spasiti čovjeka od tog pakla? Može li to poezija? 
Condrić drži da može, ali mora krenuti iz sebe 
prema van. Kako se poezija oslanja na osjećaje 
i jezik, njezina se moć ostvaruje kao književno 
djelo, a književno djelo «mora pokazivati više 
moći nego što je može uzvišenom estetskom 
čarolijom predočiti». Stoga je pjesnik usredoto- 
čen na proces pjesničkog osmišljavanja, u cije- 
losti izvanjskog, kao pjesnik ne samo da proma- 
trano zbivanje hoće razotkriti, nego njime želi i 
svoj um prisiliti da mu najduhovnije protuslovi. 
Zbirka «Raspredanje sudbine» podijeljena je u 7 
tematskih cjelina čija se brojka kao i naslovi ukla- 
paju u kontekst autorove misaone usmjerenosti. 
Prva cjelina glasi «Tajanstvo tajne» druga «Govor 
slika», treća «Bespuće odrastanja», četvrta «Sa 
struna srca», peta «Rujevina», šesta «Raspreda- 
nja» i sedma «Pabirci». U pjesmi «Molitva» nala- 
zimo temeljnu Condrićevu misao - vodilju: 
Samo oni, što naslućuju vječnost, 

Znaju na koljenima dočekivati stvarnost, 

i ljubiti joj stope, ko nekad sveci, 

kad zahvaljivaše zbog nje, držeći ono 

što im gledahu oči, zbiljom ... 


U pjesmi «Vi koji bijaste prije» nalazimo drugu 
polaznu osnovu u misaonom trajanju Drage 
Condrića. 


Jer , jezik mrtvih, živima ostaje tajna, možda 
zbog toga, 

Što živi to i žele. Oni ne podnose prošlost, i če- 
sto 

Začipaju uši , kad ona govori, jer glas joj tada 
podsjeća 

Na stvarnost današnjice. A trebalo bi, da se 
Skromno klekne u slavu bola, i u slavu snova, 

I da se sasluša tužaljka, pa makar bila i žal za 
propuštenim, 

II! plač nad sudbinom zlosretnom-ipak, neka se 
čuje ... 5 
Zbirka «Raspredanje sudbine» Drage Condri- 
ća zrelo je, umjetnički zaokruženo i misaono 
profilirano književno djelo. Ono ga definitivno 
ukotvljuje u recentnu i suvremenu hrvatsku po- 
eziju, a kada je riječ o poeziji kršćanskoga na- 
dahnuća, njegovo se mjesto nalazio pri vrhu. 


TRI KNJIGE FRA FRANJE MABIĆA 
1. Fra Franjo Mabić, 
«Tjestenine i rižoti», 


Fra Franjo Mabic 


PRIPOVIJETKE 


Matica hrvatska, ogra- I 
DOGAĐAJI 


nak Citluk, Citluk, Si- 
roki brijeg, Izbično, 
2012. 

2. Fra Franjo Mabić, 
«Pripovijetke i doga- 
daji», Matica hrvatska, 
ogranak Citluk, Citluk, 
Izbično, Široki brijeg 
2012. 

3. Fra Franjo Mabić, 
«Dvije Dragice Pav- 
ković» (Okrutno mu- 
čeništvo u kasnu jesen 1947. u Izbičnu). Drugo 
dopunjeno izdanje, Citluk, Široki brijeg, Izbično, 
2012. 

Matica hrvatska preko svojih je ogranaka snažno 
prisutna u kulturnoj i književnoj javnosti cijeloga 
hrvatskoga naroda. Dakako, pojedini ogranci 
djeluju homogeno, promišljeno i produktivno, 
neki se zamaraju amaterskim radovima a neki 
se uzdižu do razine fundamentalnih književnih 
i znanstvenih ostvarenja. Ovom prilikom želi- 

mo predstaviti tri knjige marljivoga franjevca, 
književnika i intelektualca, fra Franje Mabića, 
kojemu je ogranak Matice hrvatske u Citluku, u 
suradnji sa Zupom sv. Josipa radnika Izbično i 
firmom Suton d.o.o. iz Širokoga brijega, objavio 
tri knjige od kojih jedna spada u temeljno djelo 
iz hrvatske kulturne baštine. 

Fra Franjo Mabić rođen je 1952. u Kočerinu, 
pored Širokoga brijega. Za svećenika je zare- 
den u Bologni 1978. Godine. Sada živi i radi 
u Izbičnu. Književnim radom počeo se baviti 
1982. Objavljivao je prijevode, propovijedi , vla- 
stite književne uratke i biografije, te kulinarske 
sadržaje hrvatske kulturne baštine njegovoga 
kraja. Najpoznatija njegova knjiga jest «Recepti 
iz fratarske kuhinje“ koja je rasprodana u 9000 
primjeraka što se za naše prilike može smatra- 
ti pravom knjigom uspješnicom. Na tom tragu 
je i njegova najnovija knjiga «Tjestenine i rižoti». 
Hrana je oduvijek predstavljala odrednicu ne 
samo ljudskog života već i njegove kulture. Fra 
Franjo Mabić u uvodu ove knjige ističe: «Kuhinja 
je fantazija i kada se spoji s dobrom voljom, go- 
stoljubivošću i ljubavlju prema svom radu i živo- 
tu, naravno i hrani, odnosno jelu, a poglavito su- 
stolnicima, prijateljima i gostima, onda je uspjeh 
uvijek neupitan, jer Gospod takve i pomaže jer 
s Njime surađuje i u kuhinji i za stolom-objedom 
kao i u životu». 

Knjiga «Tjestenine i rižoti» obimno je djelo s 
mnogo recepata i fotografija zgotovljene hrane 
te može poslužiti ne samo kao dokaz hranid- 
benih navika našega puka u Hercegovini i već i 
kao prilog jelovniku svakoga današnjega čovje- 
ka. Autor je stoga knjizi dodao tablicu u kojoj 
su navedeni kalorična i hranidbena vrijednost 
«naših svagdanjih jela». 

Zbirkom «Pripovijetke i događaji» fra Franjo 
Mabić predstavlja se kao zanimljiv prozni pisac. 
Oslanja se na vrlo bogat i koloritan narodni go- 
vor, te pripovjednu i povijesnu baštinu svoga na- 
roda, svoga Reda i Katoličke crkve. Na to autor 
upozorava u uvodu, gdje ističe: «Ova knjiga u 
Vašoj ruci je skup članaka, pripovijetki, priča i 
događaja koji su se stvarno zbili pojedinim oso- 
bama ili su stvarni događaji u vremenu u kojem 
su nastali u zadnjih 30-tak godina. Tu su zacije- 
lo mnogi ozbiljni i poučni primjeri iz radosnih 
trenutaka, tužnih, pretužnih, ozbiljnih, ali uvijek 
zbiljnih i vezanih za istinitu osobu ili događaj. 
Cesto ćeš puno prepoznati, a nema imena, oso- 

ba i mjesta, ali to ti i ne treba tumačiti zašto! Ima 
i onih dogadaja i priča što su se mogle i presko- 
čiti, ali su tu, neke kako bi zaživjele, neke kako 
se drugima ne bi ponovile, a neke koje ja nika- 
da, ama baš nikada, neću moći zaboraviti jer su 
mi urezane u srce, dušu i život kao prelijepe (...) 
Priče, pripovijetke i zgode su nastajale u pod- 
nožjima tih brda u stolni mjestima ispod njih ili 
su davno nastale kao neke koje je uho primilo, 
a jezik prihvatio skoro kao narodne priče i zgo- 
dice.» Iz riječi samoga autora vidljivo je da se on 
oslanja na tradiciju hercegovačkih fratara koji su 
svoj narod učili, poučavali i voljeli. 

Treća knjiga fra Franje Mabića posvećena je 
dvjema Dragicama Pavković i njihovom muče- 
ništvu 1947. godine. Na samom početku ovog 
djela autor opisuje atmosferu straha koje je vla- 
dalo u selu Izbičnu nakon dolaska partizana. 
«Smrtni strah je u selu. Partizanski i udbini ko- 
mesari dolaze svaki čas na ispitivanja, njuškanja 
i pretresanja i, naravno, u pljačku, ako je negdje 
u nepodobnim obiteljima što još moglo ostati ili 
se sakriti. 

Fratri su pobijeni, a one gorke uspomene ubi- 
janja, muke i gladi su stalno pred očima. Sin od 
svega nekoliko godina vidi kako mu ubijaju pred 
licem oca, a prošlo je tek malo vremena od onih 
najgladnijih i mučnijih godina kada je čak i maj- 
ka, dijete umrlo od gladi, sama odnijela u gro- 
blje pokopati, pa nije jadna znala izaći sama iz 
groblja ... 

Pljačka! Strah! Prepad! Pretres! Pljačka! Strah! 
Prepad! Pretres! Pljačka! Strah! Prepad! Pre- 
tres! Pljačka! Strah! Prepad! Pretres! Bože , 
dokle!?Bože, zašto sve ovo nama! Sto smo Ti 
Bože mi skrivili , pa ovo nama pripuštaš?» 

Iz navedenog teksta vidljive su strahote koje su 
zadesile ovo hrvatsko selo u vrijeme nesmilje- 
nog partizansko-udbaškog terora. Ova knjiga 
je povijesno svjedočenje više nego književna 
činjenica. Stoga je snabdjevena s mnogo foto- 
dokumentarne građe i preslika povijesnih vrela 
koja svjedoče o mučeništvu Dragice Pavković, 
žene Milanove i Dragice Pavković, kćerke llijine. 
Fra Franjo Mabić i knjizi je donio popis s foto- 
grafijama svih ubijenih župnika u selu Izbično te 
fotografije hercegovačkih franjevaca koje su Ti- 
tovi partizani ubili u vremenu od 1942. do 1945. 
godine. Slijedi popis s fotografijama pobijenih 
biskupijskih svećenika u Hercegovini. Knjiga 
završava svjedočenjem osoba koje su vidjele 

mučenje nesretnih žena, te govor fra Roberta 
Jolića na njihovu pogrebu. Cilj ove knjige je upo- 
zoriti na martirij dviju kršćanskih žena za koje se 
može pretpostaviti da bi mogle zaslužiti i proces 
beatifikacije. 


ZBIRKA PRIPOVIJEDAKA ZA DJECU PISANA 
U NARODNOM STILU 


Emil Raspudić, «Snaga 
ljubavi», Matica hrvat- 
ska, ogranak Citluk, 
Citluk-Vrgorac, 2012. 
Ogranak Matice hr- 
vatske u Citluku ne 
zanemaruje ni najmla- 
de čitatelje. O tome 
svjedoči vrlo potreb- 
na, poučna i dojmljiva 
knjiga «Snaga ljubavi» 
— = autora Emila Raspudi- 
ća. 

SNAGA LJUBAVI Emil Raspudić je ro- 
den 1946. u Lipnu , 
općina Ljubuški. Pedagošku akademiju završio 
je u Splitu, a studij pedagogije i psihologije zavr- 
šio je u Sarajevu. Radio je kao učitelj razredne 
nastave u Kotezima i Ravči, općina Vrgorac a od 
1984. na osnovnoj školi Međugorje -Bijakovići 
od 1971. do 1984., da bi umirovljenje zaslu- 
žio kao profesor na srednjoj školi dr. fra Slavko 
Barbarić u Citluku. Već kao student objavljivao 
je stručne radove u pedagoškim časopisima. 
«Naša škola Mostar» i «Skola danas» Sarajevo. 
Bavio se i novinarskim radom te jedno vrijeme 
bio stalni dopisnik «Večernjeg lista» iz Zagreba. 
Recenzent je udžbenika i priručnika za osnovnu 
školu, bavi se poviješću školstva u Brotnju i šire 
U BiH, te književnim radom. Do sada je objavio 
slijedeće knjige: «Povijest školstva u Brotnju», 
(2004); «30 godina srednjeg školstva u Brotnju», 
(2007); «Božo Moiletić - od Lipna do Svjetskih 
športskih arena i atletika u Brotnju», (2009); «Pla- 
ninske priče», (2009); «Što je čvrknulo», (2010.) i 
«Snaga ljubavi», (2012). 

«Snaga ljubavi» treća je Raspudićeva knjiga 
priča i pjesama namijenjena, poglavito, učeni- 
cima mlađeg školskog uzrasta. U predgovoru 
Emil Raspudić upozorava slijedeće: «Sve ove 
priče proživio sam u svojoj ranoj mladosti ili na 
neki način bio sudionikom zbivanja u minulom 
vremenu te Vam ih, poštovani čitatelji, iskreno 

izručujem. Ovim pričama želio sam otrgnuti 
zaboravu jedan vremenski isječak naše herce- 
govačke povijesti iz druge polovice 20. Stolje- 
ća, vremena kada se veoma teško živjelo, jedva 
preživljavalo. Priče su istinite, jedino su imena i 
to samo pojedinih likova u njima izmijenjena». 
Recenzenti zbirke «Snaga ljubavi» su fra Ante 
Marić, književnik i publicist, pisac pripovijesti, 
novela i drama, te prof. Ivo Petrušić, koji u svojoj 
recenziji «Obiteljsko štivo vrijedno pozornosti», 
među ostalim zapaža: «Naši su preci stvarali 
vlastitu tradicijsku kulturu, pamtili je i prenosili 
na nove naraštaje. Veliki je značaj hrvatske tra- 
dicijske kulture i književnosti u očuvanju naci- 
onalnog i vjerskog identiteta Hrvata jer narod 
koji nema tradicije i nije narod. Stoga je i ova 
Emilova knjiga “Snaga ljubavi'vrijedan doprinos 
proučavanju i čuvanju jednog dijela tradicijske 
kulture u BiH». Dočim fra Ante Marić knjigu na- 
vodi: «Neobična knjiga koju će rado čitati i mladi 
i stari. Kad je pročitaš, pomislit ćeš kao i ja: od 
čega čovjek napravi dobru knjigu?! U Emilu su 
ostale neispričane priče i događaji koji se danas 
ne mogu dogoditi». 

Osim priča u zbirci «Snaga ljubavi» nalazi se i ru- 
kovet pjesama za djecu «Boba grožđa“. Potreb- 
no je pohvaliti dobre likovne priloge i ilustracije 
u ovoj knjizi, čijii su autori Dalibor-Dado Pehar i 
Mirko Raspudić. Zbirka Emila Raspudića dobro- 
došlo je štivo za djecu ali i za odrasle čitatelje. 
Šteta, što zbog graničnih formalnosti ovo djelo 
nije moguće nabaviti u Hrvatskoj. 


MALE PRIČE IZ LIJEPE HRECEGOVINE 
Sonja Jurić, «Proljeće Sv 
opet dolijeće», oga E 
nak, Matice hrvatske 
u Citluku i Ogranak "i 
Matice hrvatske u Du- f 
brovniku, = Citluk-Du- 
brovnik 2012. 


Suradnja naših Ogra- [iš 
naka Matice hrvatske |! 
poželjna je i kad se 
desi donosi dobre re- | 
zultate. To pokazuje i 
knjiga Sonje Jurić «Proljeće opet dolijeće» koja 
je objavljena kao izdanje Ogranaka Matice hr- 
vatske iz dviju hrvatskih Država: Ogranka iz Ci- 
tluka i Ogranka iz Dubrovnika. 

Sonja Jurić rođena je 1973. u Zagrebu. Profeso- 
rica je hrvatskog jezika i književnosti. Koautori- 
ca je zbirke pjesama «Let u TROstihu» (društvo 
hrvatskih književnika Herceg-Bosna, Mostar, 
2008.), te samostalne zbirke pjesama «Nevidlji- 
vi prsten», (Zagreb-Sarajevo, 2009.). Objavila je 
tri dvojezične slikovnice na hrvatskome i engle- 
skom jeziku. Pjesme su joj preveden na engleski, 
njemački i slovenski jezik. Dobitnica je nagrade 
Šimićevih susreta 2006. godine. Zivi u Mostaru. 
Pogovor knjizi «Proljeće opet dolijeće» napisala 
je dr. sc. Iva Beljan pod naslovom «Male priče i 
velika pitanja». Ona u zaključku s pravom ističe, 
imajući u vidu možda najsnažniju priču u knjizi, 
onu o usamljenom lavu, slijedeće: «Jednostav- 
nim pripovjednim tehnikama i kompleksnošću 
značenja, koju crpi iz univerzalnog potencijala 
pripovijedanja, Sonja Jurić pričom o usamlje- 
nom lavu pokazuje da književnost za djecu ne 
mora biti puka zabava te da je moguće napraviti 
nešto zabavno i mudro istodobno». Navedena 
ocjena vrijedi u većoj ili manjoj mjeri za sve uvr- 
štene pripovijetke. 

Zbirka «Proljeće opet dolijeće» ispunjena je sli- 
kovnim prilozima Anje Bartulović. Ovi prilozi 
povećavaju transparentnost knjige i čine ju još 
prihvatljivom za školski uzrast čitatelja. Pisati za 
djecu nije lagano i stoga s posebnom pažnjom 
i s punim poštovanjem preporučam ovu zbirku, 
ne samo mladima, već i starijim čitateljima. 


HRVAT BUNJEVAC IZ HRVATSKE O PROMA- 
SENOSTI TITOIZMA 


zg Milan Krmpotić, «Sizi- 
MZ fov posao», Matica hr- 
$ vatska, ogranak Gos- 
pić, Gospić 2012. 


Ogranak Matice hr- 
vatske u Gospiću, 
unatoč teškoćama s 
kojima se suočavaju 
8 svi nakladnici uspio je 
2 objaviti pozamašno 
djelo svoga istaknutog 
člana, hrvatskog knji- 
Ba ževnika srednjeg nara- 
E štaja Milana Krmpoti- 
“ ća. Riječ je o romanu 
«Sizifov posao» objavljenom 2012. godine. 

Krmpotić piše pjesme, prozu i drame. Rođen 
je 1945. u Veljunu Primorskom kod Senja. Do 
sada je objavio 20-tak knjiga od kojih su neke 
bile vrlo zapažene. Milan Krmpotić je jedan od 
književnika koji sudjeluje u političkom životu 
svoga kraja. Već je nekoliko mandata dožupan 
Zupanije Gospićko-senjske. 

Roman «Sizifov posao» pisan je postupkom 
nalik filmskom scenariju. Radnja se odvija u se- 
kvencama, s mnogo dijaloga. Jezik mu je u funk- 
ciji psihološkog profiliranja likova. Krmpotić se 
odlučio prikazati situaciju u jednom drvno-pre- 
rađivačkom poduzeću u Lici, uoči Titove smrti. 
Tada je bila razvikana politička ideja tzv. rad- 
ničkog samoupravljanja. Roman prati proble- 
me, zakulisne igre i moral rukovodećih ljudi u 
tom poduzeću, te lojalnog rukovodećeg kadra 
u Komunističkoj partiji Jugoslavije koja je u to 
vrijeme određivala što je dopušteno, a što nije 
dopušteno u svim segmentima gospodarskog, 
društvenog i političkog života. 

Obzirom na vrijeme koje obrađuje roman «Sizi- 
fov posao» mlađim čitateljima danas može po- 
služiti i kao književno-povijesno vrelo uz pomoć 
kojega će lakše shvatiti uzaludnost jednog poli- 
tičkog projekta. Tu uzaludnost otkriva i naslov 
romana. 


ZANIMLJIVA 
ODJEKA 


KNJIGA BEZ POTREBNOG 


Mirjana Ganza Šarec, 
«Sin tame», Matica hr- 
vatska, ogranak Zadar, 
Zadar 2010. 

Zadarski ogranak Ma- 
tice hrvatske objavio je 
2010. zanimljivu knji- 
gu književnice Mirjane 
Ganze Šarec pod naslo- 
vom «Sin tame», i s pod- 
naslovom: «Esejističke 
novele i tri druge». 
Hrvatska književnica iz 
S Zadra Mirjana Ganza 
Šarec rođena je u Splitu (1939.), a od svoje de- 
sete godine živi u Zadru. Radni je vijek provela 
kao profesorica hrvatskog i francuskog jezika, te 
povijesti umjetnosti, kako piše u njezinom CV-u, 
«po raznim školama (najviše medicinskoj)». Cla- 
nica je Matice hrvatske i DHK. 


SIN TAME 


Mirjana Ganza Šarec 


Zadar, 2010. 

Premda ozbiljnije stvara od 70-ih godina 20. st. 
u javnosti se javlja tek tijekom Domovinskog 
rata, osjećajući svoj pjesnički angažman kao 
rodoljubnu dužnost. Do sada je objavila zbirke 
pjesama «Elegije (1997), «Jezera» (1998), «Izme- 
đu jave i sna» (1999.) i «Pjesma», (2001.). Godi- 
ne 2003. izlazi joj komedija u prozi «Umišljeni 
bolesnik», a 2004. roman «Strah od bliskosti ili 
psihologija jednog silovatelja». 

U prvom dijelu knjige «Sin tame» Mirjana Ganza 
Sarec objavila je esejističke novele «Sin tame», 
«Kako Olja izgubi sebe», «Olja pokušava naći 
sebe», «Ivanov ljubavni život», «Hipohondrija», 
«Ekologija», «Oljin ljubavni život», «Šizofrenija», 
«Sodomija», «Iva», «Zaklela se Zemlja Raju», 
«Treći», «Izdaja», «Smrt», «Neću», «Duh zloga», 
«Osmijeh koji ništa ne košta» i «Dobro sam» koje 
razaraju međuljudske odnose. U drugom dijelu 
zbirke objavljene su novele «Žudnja će te mužu 
tjerati a on će gospodariti nad tobom», «Tata», te 
proza pod naslovom «Brouillard (Magla)». 

Iz naslova novela objavljenih u ovoj knjizi uoča- 
va se autoričina sklonost istraživanju dubokih 
slojeva čovjekove ličnosti, poglavito sadržaja 
koji se kriju u tamnim labirintima podsvijesti. Au- 
torica to naziva «Sin tame», što je možda prejaki 
izraz jer se ovim imenom obično naziva Sotona. 
No, naša autorica je minuciozan promatrač ljud- 
skih ponašanja i odnosa, ali i dobar poznavatelj 
ljudskih duša. Recimo, novela «Sodomija» na 
snažan način govori o jednoj nepoznatoj strani 
čovjekove psihe. Isti problem obrađuje i novela 
«Sizofrenija». u 

U noveli «Ekologija» Mirjana Ganza Šarec vrlo 
lucidno postavlja pitanje hoće li se «ugušiti u 
vlastitom izmetu?» ono što smatramo suvreme- 
nom civilizacijom. «Sto da čovjek misli kad ni 
sami neki ekolozi, a da i ne govorim o običnim 
ljudima, ne znaju što je ekologija i život prema 
njenim zahtjevima. Mnogi misle da je to: baci 
smeće u smeće. A koliko je već veliko ovo dru- 
go smeće i što se sve podrazumijeva pod prvim 
smećem? Hoće li reciklaža učinkovito profunk- 
cionirati prije no što bude prekasno? (...) Ja sma- 
tram da se ova civilizacija degenerirala i da se 
gasi, ali prije nego nestane, pokrenut će novu 
civilizaciju koja će se temeljiti na globalnom kr- 
šćanskom socijalizmu pošto se naučni socijali- 
zam pokazao većom utopijom od utopijskog 
tražeći od čovjeka da bude savršen, da bude 
komunist i dovede do komunizma». Slijedi tvrd- 

nja koja će mnogima zazvučati kao eho prošlih 
vremena: «Pravi komunist mogao je biti i bio je 
samo Isus. Prevrat će pratiti i promjena Zemlje i 
Neba». Knjigu Mirjane Ganza Sarec «Sin tame» 
likovno su opremile književničine unuke Nina 
Jerčić i Olga Jerčić. 


ANTE JAKŠIĆ POVEZAO BAČKE HRVATE S 
POEZIJOM MATIČNOG NARODA 

Ante Jakšić, «Soneti», Mala knjižnica Društva hr- 
vatskih književnika, Zagreb 2012. 


Kao prilog obilježava- 
nju 100-te obljetnice 
rođenja hrvatskoga 
2 pjesnika Ante Jakšića 
< | (Bereg, Bački Brijeg, 
Vojvodina, Srbija), 22. 
4. 1912. - Zagreb, 30. 
11. 1987.), Društvo hr- 
| vatskih književnika pri- 
redilo je 26. studeno- 
| ga 2012., okrugli stol 
| o njegovome životu i 
djelu i objavilo zbirku 
soneta koju je prire- 
dio Milovan Miković, 
u svojoj «Maloj biblio- 
teci». U ovom trenutku «Mala biblioteka DHK» 
objavljuje najbolja književna djela u suvremenoj 
hrvatskoj književnosti. Ovo je potrebno naglasiti 
stoga što je knjiga koju prikazujemo na taj način 
dobila odgovarajuće mjesto u našem pjesniš- 
tvu, a njezin autor, Ante Jakšić, nakon mnogo 
godina prešućivanja vraćen je u krilo hrvatske 
književnosti. 
Suvremeni hrvatski književnik iz Subotice, Mi- 
lovan Miković, istaknuti predstavnik etničke 
elite tamošnjih Hrvata i urednik kvalitetnog knji- 
ževnog časopisa «Klasje naših ravni» s mnogo 
erudicije prikazao je Jakšićeve sonete u istoi- 
menoj zbirci, kao najbolji dio njegove poezije i 
popratio ih svojim pogovorom. | izbor soneta i 
Mikovićev pogovor vrijedni su književni uradci i 
podjednako doprinose reafirmaciji književnosti 
koja uspješno i kvalitetno živi na rubovima hr- 
vatskog etničkog prostora, izvan zemlje matič- 
nog naroda, u uvjetima manjinske psihologije i 
svih opterećenja koje položaj hrvatske manjine 
u susjednoj državi svakodnevno donosi. 


s 


ANTE JAKŠIĆ 


Soneti 

Ante Jakšić potječe iz šokačkog ogranka bačkih 
Hrvata. Školovao se u rodnom mjestu, te u Su- 
botici, Travniku i Zagrebu. Po struci je bio profe- 
sor hrvatskoga i francuskog jezika. Kao književ- 
nik koji je cijeli život ostao vjeran kršćanskome 
nadahnuću, bio je prinuđen mijenjati mjesta u 
borbi za svoj kruh svagdašnji. Kada kažemo kr- 
šćansko nadahnuće ne želimo njegovu književ- 
nost svrstati u neku književnu ladicu, a najmanje 
toj ladici dati nezasluženi epitet konzervativno- 
sti i preživjelosti kao što su to činili u doba komu- 
nizma. lli još gore, takvu su književnost bacali 
na slijepi kolosijek. Ante Jakšić se u knjizi koju 
predstavljamo dokazuje kao snažna pjesnička 
individualnost čiji poetski diskurs obuhvaća sve 
teme ljudskog života a njegova je versifikacija 
dostojna najboljih ostvarenja hrvatskoga pje- 
sništva druge polovice 20-tog stoljeća. 

Ante Jakšić je, kako ističe Milovan Miković, bio 
čovjek osjetljiv sklon meditaciji i melankoliji, ra- 
zočaran stvarnošću kojom je bio okružen i zbog 
čega je tražio utočište pred učincima prevrtlji- 
ve ljudske sudbine. Nalazio ga je u arkadijskim 
predjelima u kojima je našao kao najbolji izraz 
svojih raspoloženja upravo sonete. Miković o 
tome piše: «Birajući i određujući srokovni instru- 
mentarij u svojim sonetima Jakšić se, uglavnom 
s uspjehom, odupire pukoj prilagodbi poetske 
supstance vokabularu nostalgičnih evokacija, 
teretu zaostalom iza izgubljenih iluzija, skliznu- 
ću prema svakodnevnim jadikovkama, ili rječni- 
ku kojim bi, možebitno, podlegao tješenju ne- 
voljnih u sadašnjosti». 

Denis Derk je nedavno objavio knjigu o Vesni 
Parun pod naslovom «Posljednja volja Vesne 
Parun» s podnaslovom «Antologija nesretnih 
sudbina». Velika je poetesa pod ovim naslovom 
kanila napisati posebno djelo. Na žalost, među 
kolegama čiju sudbinu ističe, nije bilo mjesta za 
Antu Jakšića. A trebalo je biti, jer ga, premda 
je bio izuzetno delikatan i uljudan čovjek, život 
nije mazio. 

Pored Ante Jakšića u našoj književnoj povijesti 
postoji još nekoliko vrijednih i značajnih pjesni- 
ka koji su zbog povijesnog usuda ili života izvan 
matičnoga naroda ostali nepoznati ili namjer- 
no odbačeni. Primjer Ante Jakšića kazuje nam 
kako se treba i može ispraviti ova nepravda, ne 
zbog samih književnika, poglavito ako su po- 
kojnici, koliko zbog književnosti koju su stvarali. 
Jedan mali narod mora prigrliti i dakako stručno 

vrednovati svakoga svoga književnika. Pored 
Ante Jakšića, prilika je upozoriti da je 2012. vrlo 
uspješno u matičnu književnost vraćen Viktor 
Vida, jedan od najboljih hrvatskih pjesnika 20. 
stoljeća. U biblioteci Matice hrvatske «Stoljeća 
hrvatske književnosti» objavljena su 2011. «Iza- 
brana djela Viktora Vide» koja je priredio i znan- 
stvenim rekvizitarijem popratio Božidar Petrač. 
Godine 2012. «Hrvatska bratovština Bokeljska 
mornarica 809» iz Zagreba, zajedno s privatnom 
izdavačkom kućom «Dora Krupićeva» objavila 
je 2012. «Sabrana djela» Viktora Vide po izboru 
i s predgovorom pokojnoga Branimira Donata. 
Nakon Vidinog i Jakšićevog književnog djela 
treba nastaviti istim putem. I Društvo hrvatskih 
književnika preko svoje «Male biblioteke» ostva- 
ruje i ovu, mogli bismo kazati, povijesnu misiju. 


MEĐUGENERACIJSKO UVAŽAVANJA 


. UTIGROVOJKUĆ 


Davor Šalat, «U tigro- 
voj kući», Ogledi o 
poeziji Tomislava Ma- 
rijana _Bilosnića, 3000 
Ni godina za dar, Zadar, 
Em 2012. 
Davor Šalat je u ovo- 
me trenutku jedno 
= od vodećih imena 
== mlađeg naraštaja hr- 
a vatskih književnika, 
ali i jedan od najkom- 
I petentnijih književnih 
kritičara. Osim toga, 
! ističe se i prijevodima 
sa španjolskog jezika. 
Rođen je u Dubrovniku 1968., ali cijeli je život 
proveo u Zagrebu. Završio je studij komparativ- 
ne književnosti, te španjolskog jezika i književ- 
nosti. Objavio je pjesničke zbirke: «Unutarnji 
dodir», «Sanjarije krhkog sunca», «Košulja tišine» 
(2002.), «Uspavanka pod pepelom (2005) i «Tu- 
mačenje zime» (2009). Napisao je i dvije knjige 
eseja i kritika o suvremenim hrvatskim pjesni- 
cima «Odgođena šutnja» (2007) i «Posrtanje 
za alibijem» (2011). Kao pjesnik zastupljen je u 
nekoliko antologija i panorama suvremene hr- 
vatske poezije. _ 
Godine 2012. Salat objavljuje sakupljene svoje 
oglede o poeziji Tomislava Marijana Bilosnića 
pod naslovom (koji podsjeća na čuvenu Bilosni- 
ćevu zbirku <Tigar»), «U tigrovoj kući». Zbirka je 

posvećena 45-toj obljetnici Bilosnićeva književ- 
noga rada. Vrlo dobar pjesnik mlađeg naraštaja 
i književni kritičar došao je u priliku ocjenjivati 
i vrednovati književno djelo svoga starijeg ko- 
lege, jednoga od najsnažnijih književnika naše 
suvremenosti. 

Davor Šalat u uvodu knjige koju predstavljamo, 
s naslovom «Pjesnik koji se umnaža» ističe , kao 
povod svome pisanju, čuvenu sintagmu Arthura 
Rimbauda «Jer ja, to je netko drugi». Ova sinta- 
gma služi mu da bi shvatio koliko čovjek, umjet- 
nik, može iz sebe generirati različitih iskustava, a 
da ne ugrozi vlastitu subjektivnost, da spomenu- 
to Ja ne postane tek prazni zajednički označitelj 
za bezbrojne druge koji mu se, već gotovo po- 
sve bez njega, podvlače pod pero. 

Naime Tomislav Marijan Bilosnić je prema Šala- 
tovu mišljenju kao pjesnik u svakoj svojoj zbirci 
drugi. On umnaža svoju vlastitost. «To načelo 
prema kojem je živio mnoštvo raznorodnih 
osobnih, profesionalnih, umjetničkih, književnih, 
rekao bih i antropoloških iskustava, Bilosnića 
je doista učinilo posve spremnim da u časnim 
godinama, nakon mnogih utakmica u nogama, 
može u punini ostvariti jedinstvo u različitosti, 
mnoštvenost u jedinstvu svojega poetskog gla- 
sa ili glasova». 

Salat je književno kritički analizirao pet Bilosni- 
ćevih poetskih zbirki, uzevši ih kao reprezentan- 
te njegovog velikog pjesničkog opusa u kojem 
se nalazi preko 30 objavljenih knjiga. Njegov 
izbor čine zbirke «Tigar», «Odisejeve pjesme», 
«Molitve», «Kuća» i «Afrika». 

«Svaka od pet Bilosnićevih zbirki pjesama koji- 
ma se bavimo, piše Salat, od početka do kraja 
spravljena je po mjeri jedinstvene poetičke za- 
misli i njezina utekstovljenja». 

Svakoj od priloženih književnih kritika Šalat je 
pridodao i svoj izbor najboljih pjesama iz dotič- 
ne zbirke. 

Knjizi «U tigrovoj kući» pridodani su prilozi foto- 
dokumentarnog karaktera s preslicima naslov- 
nih stranica prikazanih zbirki, te literatura i izbor 
iz kritika o novijem pjesništvu T. M. Bilosnića. 
Salatova knjiga «U tigrovoj kući» ne samo da je 
vrijedan prilog poznavanju Bilosnićevog pjesniš- 
tva, već je, na stanovit način i ogledni primjerak 
pisanja književnih kritika u današnje vrijeme. 

NOVA TEORIJA O TROJI 

g Igor Šipić / Tomislav 
Marijan Bilosnić, «Ahi- 
lej u virovima vrtolo- 
ma». Ljubačka kosa u 
trojanskoj = toponimiji 
(Troja, Mitovi, Legen- 
de i stvarnost), Zadar 
2012. 

Pred nama je vrlo ne- 
obična, intrigantna i 
poticajna knjiga kojoj 
su autori dva istaknuta 


Igor Šipić / Tomislav Marijan Bilosnić 


MONA VRTOLONMA 


hrvatska književnika, 
što su svoju imaginaci- 
ju prebacili i na područje osmišljavanja i sagle- 
davanja vremena prošlog, Igor Šipić i Tomislav 
Marijan Bilosnić. Igor Šipić (Sinj, 1950.) pjesnik 
je i znanstvenik. Doktorirao je s temom «Sred- 
njovjekovni mediteransko-jadranski plovidbeni 
putovi i topografija jadranskih svetišta». On je 
prema tome i medijavelist. Tomislav Marijan Bi- 
losnić (Zemunik pokraj Zadra, 1947.) jedan je 
od najistaknutijih živućih hrvatskih književnika, 
ali i istraživač i popularizator povijesti zadarsko- 
ga kraja. Ako znademo da je raniji naziv za Rav- 
ne kotare bio Hrvate tada nam je jasno da je nje- 
gov književno-historiografski pristup zanimljiv i s 
razina nacionalne poveznice. O tome je objavio 
velik broj knjiga čiji su dijelovi prethodno izlazili 
kao eseji u lokalnim novinama. 

Podnaslov knjige koju predstavljamo upućuje 
na Ljubačku kosu, poluotok u zadarskom kraju. 
Na ovom poluotoku krajem 2012. zadarski su 
arheolozi otkrili veliku tvornicu keramičkih po- 
suda iz antičkih vremena. Zanimljivo je spome- 
nuti da je mnogo ranije na tu mogućnost upozo- 
ravao Tomislav Marijan Bilosnić oslanjajući se na 
vlastitu intuiciju i «čitanje krajolika». 

Igor Šipić i T. M. Bilosnić u zajedničkoj knjizi 
«Ahilej u virovima vrtoloma» upuštaju se u vrlo 
intrigantno područje koje se tiče Troje, te mitova 
i legendi vezanih uz ovaj antički grad, poglavito 
zbog Homerovog epa «llijada». Prisjećamo se 
da je pokojni meksički lingvist Roberto Salinas 
Price (1936.-2012.) iznenadio našu i svjetsku 
javnost kada je antičku Troju locirao u našoj Ga- 
beli. Možda će ta činjenica neke od čitatelja ove 
knjige u početku zbuniti. Medutim, treba ozbilj- 
no prihvatiti sve što naši autori iznose i tvrde. 
U prvom dijelu oni navode sve znanstvenike i 

stručnjake koji su pisali o Ljubačkoj kosi. Slijedi 
njihov uvod pod naslovom «Povijesni gradovi i 
njihovi suvremeni eponimi». U tom dijelu pišu 
o fenomenima vezanima uz Troju, uspoređuju 
značajke istofonih kultura. Na kraju dolazi njihov 
tekst s pitanjem: «Što je, gdje je Troja?» Na ovo 
pitanje Šipić i Bilosnić odgovaraju: «Kao prvo, ne 
može ju se gledati u lokalnom nego u medite- 
ranskom kontekstu. Troja je zapravo geografska 
sudbina plovnog Mediterana, ona se morala do- 
goditi. Trojanski rat je stoga rat za geografsku 
dužinu, ona je povijest i sumar svih ratova. Troja 
je svugdje tamo gdje je moguće precizno i po 
osobnoj želji geometrijski odrediti i uvjetovati 
geografsku alegoriju položaja, od Filipa i Hele- 
ne, do Roberta Gravesa. Da bi bila besmrtnost 
mora biti okultizam i mistika, nikad odgonetnu- 
ta tajna, barem za smrtnike. Geografska dužina 
kroz čitavu je povijest nosila takve značajke. 
Zato bi izbor počivališta, od El Gize do Batalhe, 
od Jeruzalema do Pariza, spram kulta geograf 
ske dužine mogao stajati usuprot onom temelje- 
nom na estetskim vrednotama krajolika.» 

«Za hrvatsku stranu» - kako navode autori - 
«ključan je podatak da se u vrijeme trojanskog 
rata, kad postoje i dokazi o trgovačkim vezama 
između Ljubljane i Troje, potonji grad naziva 
Wilusa. Dakle, naziv Troja mogao je proizaći 
naknadno kao rezultat geometrijske triangulaci- 
je, pa bi, u tom slučaju, Troja toponimski mogla 
biti bilo gdje (sličnih je reperkusija i naziv Ilion, 
llij), pa čak i u Ljubljani. Stoga je vjerojatno tako 
definirana pozicija bez premca spram sredoze- 
mnog strateškog položaja, a to je ulaz u Darda- 
nele. Prema tomu je do takvog zemljovidnog 
modela, pa i preimenovanja grada, moglo doći 
na prijelazu iz brončanog u željezno doba kad 
Homer piše epove, s novim nazivima tada već 
zahuktale kolonizatorske Grčke. Oni će se na- 
staviti toponimski širiti i eksploatirati i u helensko 
i u rimsko razdoblje». 

Završno poglavlje Bilosnićeve i Šipićeve knjige 
nosi naslov «Pogovor ili zašto nismo sami». Au- 
tori ovako zaključuju: «Povijesno djelo nikad nije 
dovršeno -čim smo odložili pero počinjemo se 
pitati, najčešće su to sumnje i dileme, koliko je 
subjektivnog i imaginarnog u njega uneseno 
(...) Mi samo mislimo kako su znanstvena ot 
krića i rješenja uvijek u nečemu fantastičnom, 
nadmoćnom, ponekad nadnaravnom do van- 
zemaljnosti. Međutim, ona su počesto u banal- 

nim ljudskim postupanjima, kako onda, tako i 
sad, tako i za vazda. Ona su redovito negdje na 
granici strahova i koristi. Tako barem funkcionira 
um čovjeka». 

Knjiga «Ahilej u virovima vrtoloma» intrigantno 
je ali i Znanstveno fundirano djelo. Autori svoju 
tezu zaključuju vrlo časnom konstatacijom:"Cak 
i da je sve ovo još jedna isprazna priča, čak i da 
na Ljubačkoj kosi nema ničega, a ima, jer tamo 
gdje su grobovi i nekropole, tu je i pretpovijest, 
to svi znamo, politička povijest, povijest rata, 
pobjednička povijest, neće nikada prihvatiti ono 
čime se razotkrivaju smrti, težnje i posezanja za 
tuđim teritorijima. Homer je na Patrokla navu- 
kao Ahilejev oklop i kacigu. Hektor je mislio da 
je ubio Ahileja. Ahilej je za to vrijeme ljubio Bri- 
seidu. Prava Troja je negdje drugdje!» 


IZ HRVATSKOG ZAGORJA I PODRAVINE 
VRIJEDAN PRILOG HRVATSKOME KAJKAV- 
SKOM PJESNISTVU 
Nenad Piskač, «Bu do kaj», Naklada Bošković, 
Split, 2012. 
Nenad Piskač rođen 
je 1962. u Zagrebu, 
pjesnik, urednik knji- 
ževnih časopisa, feljto- 
nist i politički analitičar, 
nesumnjivo je danas 
jedan od najpoznatijih 
pjesnika na kajkavsko- 
me narječju. Zivimo u 
vrijeme kada se dija- 
lektalno stvaralaštvo 
više ne zabacuje kao 
ranijih godina, jer se, 
konačno, došlo do 
spoznaje da su sva 
š tri naša narječja inte- 
gralni dijelovi jezika 
Hrvata. Međutim, kada je riječ o književnome 
stvaralaštvu, tada se javljaju neke dvojbe. Dio 
pisaca kojima je dijalekt gradivni materijal osla- 
nja se na književnu tradiciju ili narodnu poeziju, 
što njihova književna djela čini «dijelom škole», 
pa čak i subliterarnim stvaralaštvom. Vrijednost 
im je u činjenici što su nastala na dijalektu i što 
pomažu njegovoj revitalizaciji. No, pored sve 
blagonaklonosti, mora se kazati da pjevanje u 
duhu Dragutina Domjanića i Frana Galovića 
pripada prošlosti, a vrijeme nam nalaže krenu- 


Nenad Piskač 

ti novim literarnim putovima. To znači na jezi- 
ku narječja moći kazivati sve one sadržaje koji 
se kazuju i na književnome standardu. Put za 
ovakav razvoj kajkavskog narječja trasirao je na 
najbolji mogući način Miroslav Krleža. Možemo 
biti pristalice, ili protivnici njegovih političkih i 
ideoloških nazora, ali onkraj ovih dvojbi «Bala- 
de Petrice Kerempuha» su veličanstveno djelo 
i predstavljaju jedan od stožera suvremene hr- 
vatske književnosti. Drugi autor kojega želim 
spomenuti ovom prilikom gradišćanski je Hrvat 
Mate Meršić Miloradić. On je svojim jačkama 
utemeljio književni jezik gradišćanskih Hrvata, 
a pojedini dijelovi njegovoga pjesničkog opusa 
ravni su «Baladama Petrice Kerempuha». 

Medu suvremenim hrvatskim pjesnicima koji 
pišu na kajkavskome narječju, bez želje da se 
ikoga prešuti ili povrijedi, vrijedi kao primjere 
istaći Ivana Kalinskog, Božicu Jelušić, Božicu 
Pažur, Božicu Brkan, Ernesta Fišera i Nenada 
Piskača. 

Nenad Piskač je, možda, otišao najdalje u ra- 
zvoju poetskog diskursa na kajkavskom nar- 
ječju. On je u svojim pjesmama, a poglavito u 
posljednjoj zbirci «Bu do kaj» pokazao kako se 
na dijalektu može pisati u svim oblicima pos- 
tmodernističkog diskursa uključujući žanr zorne 
poezije i polisemije. Uz to, na predmetno temat- 
skoj razini njegova je poezija prožeta visinama 
religiozne i filozofske misli s odgovarajućom 
estetikom koja korespondira s najboljim ostvare- 
njima suvremenoga pjesništva na književnome 
standardu. To potvrđuje i poznati hrvatski znan- 
stvenik kroatist i istraživač književne baštine na 
kajkavskome narječju, prof. dr. Alojz Jembrih. U 
pogovoru zbirci koji je naslovio: «Na tragu poet- 
ske dosljednosti», Jembrih ističe: «Slobodno se 
može reći da Piskačeva zbirka dobrano pruža 
sliku konkretne poezije. Postavi li se pitanje što 
je to konkretno u vezi s konkretnom poezijom, 
onda treba reći da je to neposrednost znakova 
koje pjesnik pretvara u mišljeno, smisleno-lo- 
gičkoidejno pri čemu taj proces nikada ne do- 
lazi do kraja nego je kao pojava bivanja stvari, 
istovremeno i sadašnjost transcendentnih formi 
mišljenja. Piskačeve pjesme u ovoj zbirci, nisu 
pjesme trenutka, one sebi “prisvajaju“ oko (vizu- 
alnost), uho (zvuk), um(misao), stoga su one već 
po tome određene za glasno čitanje poneke i 
krikom. U tom se kontekstu Piskač približava ba- 
ladama Petrice Kerempuha M. Krleže». 

Kao ilustraciju navedenoga navodim pjesmu 
«Kaj bu ve bu kaj». 

ve bu kaj bu 

bu kaj bu 

bu kaj 


u 
kaj bu 

gda bu, če bu 
ak bu bu 

tu i tu 
vebukajbu 


če 
buvekajbu 
naj 

bukajvebu 


Iz navedenog primjera je vidljivo koliku Piskač 
pažnju posvećuje zvukovnoj dimenziji pojedi- 
nih leksema, pri čemu koristi kratke jednoslož- 
ne riječi polisemičnog značaja kojima postiže 
izuzetne zvučne i estetske efekte. Dr. Jembrih u 
svome pogovoru s pravom upozorava: «Neko- 
me će se od čitatelja ove zbirke , možda pričiniti 
da je pjesnikov sinkronijski i dijakronijski struk- 
turno-sadržajni slijed pjesama omeđen jezikom 
destrukcije i redukcije. Moguć je i tako razmi- 
šljanje, to više što svaka, pa i ova zbirka pjesama 
ima sudbinu u glavi čitatelja. Te je činjenice, pro- 
dužuje Jembrih, vjerujem svjestan i svaki pjesnik 
koji se time ne da smesti pišući svoju poeziju. 
Kad je riječ o redukciji u poetskom smislu, onda 
treba reći da ona u ovom primjeru, u zbirci, zna- 
či semantičko sažimanje sadržaja kroz puninu 
jezičnoga djela, cjelokupnost značenja poje- 
dine riječi u slijedu ritma riječi, pa je tako lako 
dokučiti poruku i značenje dotične pjesme. Sve 
pjesme u ovoj zbirci imaju svoj semantičko-gla- 
sovni i ritmički efekt i izražajnu vrijednost, prije 
svega, u glasnom čitanju." 

Pjesnička zbirka «Bu do kaj» podijeljena je u 4 
ciklusa: «Rieči goreče rieči«, «Bu do kaj», «Tešta- 
mentum» i «Zdihavanje». 

Nenad Piskač je do sada objavio 12 knjiga. Po- 
ezija i putopisi uvršteni su mu u više antologija. 
Njegova najnovija zbirka koju smo predstavili 
vrlo je vrijedan doprinos pjesništvu na kajkav- 
skome narječju, a time i cjelokupnome hrvat- 
skome pjesništvu. 

BUNTOVNI LIRIK IZ PODRAVINE 
Marko Gregur, «Pe- 


PTT glica u prosincu», 
Društvo hrvatskih 
PEGLICA U PROSINCU | književnika. Podrav- 


sko-prigorski ogranak, 
n o Koprivnica 2012. 
Marko Gregur je je- 
dan od najmlađih 
članova Društva hr- 
suwu vatskih književnika. 
Rođen je 1972. u Ko- 
privnici. Piše poeziju i 
prozu. Do sada se ista- 
kao kao dojmljiv i mar- 
ljiv pisac kratkih priča 
koje je objavio u dvadesetak zajedničkih zbirki 
te u nizu časopisa. Zapažen je i nagrađen na 
mnogim natječajima u zemlji pa i inozemstvu. 
Do sada je objavio jednu knjigu pjesama pod 
naslovom «Lirska grafomanija“ (naklada Ceres, 
Zagreb 2011.) 

Knjiga «Peglica u prosincu» druga je Gregurova 
samostalna knjiga. U njoj je sakupljeno 20 nje- 
govih kratkih priča. Knjigu je objavio Podravsko- 
prigorski ogranak DHK pod uredničkom pa- 
skom ugledne književnice Enerike Bijač. 

Marko Gregur se predstavio kao vješt i marljiv 
književnik. Njegove pripovijetke su dinamične, 
aktualne, pune unutrašnjeg naboja i sa snažnim 
porukama karakterističnih za razmišljanje čovje- 
ka njegovih godina. Cesto puta one su ispunje- 
ne humorom pa i dosjetkama iz životne sredine 
u kojoj se književnik kreće. S toga imaju i lokal- 
ni kolorit. Gregurov jezik je gibak, dinamičan, 
rečenice kratke, jezgrovite, pomalo nervozne 
i ispresijecane. U svim pričama osjeća se unu- 
tarnji vitalitet autora i njegova nestrpljivost pa i 
rogobatnost. Obilno se služi dijalogom tako da 
se pojedine priče doimaju kao i scenarij za mo- 
guće dramsko djelo. 

Kao primjer navodim priču «Ne bacaj se kroz 
prozor (pokušaj ubiti samo vrijeme)»: 

- Vi svaki dan putujete vlakom?, uvodila ih je u 
razgovor. 

- Skoro, odgovorila je ova koja je sjedila do 
mene. 

— Ja putujem iz Orahovice. Znate gdje je Ora- 
hovica? 

Ona je pitala, a ja sam se bojao da neću znati. 
Recite da znate - mislio sam. 

— Ne znamo, rekle su gotovo uglas. 

- Ne znate? Pa jel’ znate odakle je predsjednik 
Mesić? 

Začitao sam se uspio se nakratko sasvim isklju- 
čiti. Snaga volje. 

A taj vlak, opet sam je čuo, staru, kad dođe u 
Zagreb u pola 10, onda stoji do pet popodne i 
povratka u Koprivnicu? 

- Mislim da da, rekla je druga. 

- Da, rekla je plava. 

- Isuse, pomislio sam. 

- Sigurno stoji, rekla je baba. 

Sklopio sam novine. 

- Ne stoji. Ide u Rijeku. I vraća se natrag. U pet ili 
malo kasnije. Obično malo kasnije, rekao sam. 


Zbirka «Peglice u prosincu» objavljena je u vrlo 
dobro uređenoj biblioteci «Rukopisi». Knjiga je gra- 
fički primjereno i prepoznatljivo uređena i može 
poslužiti kao uzor i drugim ograncima DHK. 


KNJIŽEVNI GLAS IZ ĐURĐEVCA 

Zdravko Seleš, «Snovi 
i sjene. Senje i tenje. 
Songoj kaj onbroj», 
| Đurđevac 2012. 
Ogranak Matice hr- 
vatske u Đurđevcu u 
suradnji s Podravsko- 
prigorskim ogrankom 
DHK objavio je 2012. 


lje i tenje 
rigoj ka fombroj 


g vrlo zanimljivu knjigu 

"IB poetskih i proznih tek- 

RE stova književnika sred- 
Zdravko Seleš 


nje naraštaja Zdravka 
Seleša. 

Zdravko Seleš je ro- 
đen 1962. u Đurđevcu. Godine 1987. diplomi- 
rao je hrvatski jezik i jugoslavenske književnosti 
na Filozofskom fakultetu u Zagrebu. Iste godi- 
ne dobio je posao u srednjoj školi u Đurđevcu, 
gdje i danas živi i radi kao gimnazijski profesor 
hrvatskoj jezika. 

Seleš je djelatan i kao prevoditelj s međunarod- 
nog jezika esperanta, ali i kao prozni pisac i pje- 
snik na hrvatskome jeziku. Godine 1991. objavio 
je zbirku pjesama «Razgovor sa srcem», a 1996. 
kajkavsku zbirku u prozi «Elegije Sigismunda Er- 
nušta». Ovo izdanje durđevačkog ogranka Ma- 
tice hrvatske dobilo je 1998. brončanu povelju 

Matice hrvatske, pa je 2001. objavljeno u obliku 
kalendara-plakata poezije. Godine 2003. Seleš 
je objavio knjigu «Lirika durđevačke Posavine». 
Clan je DHK od 2001. godine. 

U zbirci «Snovi i sjene» nalaze se objavljeni dije- 
lovi autorove zbirke «Razgovor sa srcem» , zatim 
iz zbirke «Noćnik», te poema «Elegije Sigismun- 
da Ernušta». Slijedi tematski blok pjesama pod 
naslovom «Ptičji paviljon», zatim «Lipanj, đurđe- 
vačka predvečerja», «Elegije za tatu», tematski 
ciklus «Drobno cvetje», «Pjesme o malim stvari- 
ma», te «Priče i eseji». 

Za pisca ovih prikaza najintrigantnije su «Elegije 
Sigismunda Ernušta». Riječ je o biskupu u Peču- 
hu koji je bio i ban Hrvatske i Slavonije 1494. 
godineVrlo je zanimljiva činjenica što je Ivan 
Ernušt, otac Sigismundov bio židov iz Svedske 
koji je stekao povjerenje Matije Korvina preselio 
se u Ugarsku gdje je obitelj zagospodarila Medi- 
murjem i Podravinom. To znači da je Sigismund 
Ernušt jedini hrvatski ban koji je bio podrijetlom 
Židov. 

Elegije Sigismunda Ernušta Seleš je napisao na 
kajkavskom narječju koje je paralelno preveo 
na esperanto. 

Snovi i senje vrlo je zanimljiva književna zbirka. 
Njegovi kajkavski stihovi vrijedan su doprinos 
revitalizaciji hrvatske dijalektalne književnosti. 
Autor Zdravko Seleš nameće se kao književnik s 
čijim se djelom mora računati. Đurđevački ogra- 
nak Matice hrvatske objavljivanjem ove knjige 
pridružio se krugu aktivnih ogranaka ove najsta- 
rije i najvažnije svehrvatske nacionalne udruge. 


GLASI IZ HRVATSKOG RASUĆA = 
GLAS HRVATSKE PJESNIKINJE IZ NJEMACKE 
Malkica Dugeč, «Blagdan riječi hrvatske». Pje- 
sme o hodu jezika hrvatskoga, Naklada K. Kreši- 
mir, Zagreb 2012. 

Malkica Dugeč u ovom je trenutku posljednji in- 
telektualni izdanak hrvatskih emigranata koji su 
morali napustiti domovinu nakon sloma hrvat- 
skog proljeća. Tijekom proteklih godina života u 
izbjeglištvu u Njemačkoj, života samozatajnog, 
jednostavnog i skromnog u vječitom strahu ali i 
nadi da će Domovina postati slobodna, Malkica 
Dugeč je ostvarila zavidnu književnu karijeru. 
Medutim, Domovina je stekla slobodu ali pje- 
snikinja nije stekla materijalne uvjete kako bi se 
u domovinu vratila i time ostvarila svoje snove. 
Ostala je u Njemačkoj gdje će uz grob pokoj- 

nog supruga i sama biti položena. To je jedna 
od tragičnih ali uzvišenih hrvatskih emigrantskih 
priča. 

Malkica Dugeč rođena je u Zavidovićima, 3. lip- 
nja 1936. U Zagrebu je na Filozofskom fakultetu 
diplomirala kroatistiku. Do napuštanja Domovi- 
ne radila je kao profesorica u Slavonskoj Požegi, 
Loboru, Gradcu kraj Drniša i Donjem Miholjcu. 
Početkom 1972. zbog članstva u Matici hr- 
vatskoj i javno izgovaranih istina o hrvatskom 
jeziku, te sudjelovanja u hrvatskom proljeću, 
bila je primorana zajedno s mužem prof. Bo- 
žom Dugečom napustiti Hrvatsku. Azil su do- 
bili u Njemačkoj, gdje je Malkica ostala nakon 
muževe smrti do današnjeg dana. Od dolaska 
u Stuttgart sudjeluje u radu hrvatske političke 
emigracije s težištem na kulturnoj djelatnosti. 
Pisala je pjesme, članke i književne osvrte, te ih 
objavljivala u gotovo svim hrvatskim emigrant- 
skim glasilima u Europi i svijetu. Organizirala je 
književne nastupe hrvatskih izvandomovinskih 
pisaca pod nazivom «Riječ iseljene Hrvatske». 
Godine 1984. «Hrvatska revija» koju je uređivao 
legendarni Vinko Nikolić objavila je u Barcelo- 
ni Malkičinu knjigu stihova «Zemlja moja-nebo 
moje». Od godine 1991. njezin se književni rad 
ubrzava tako da skoro svake godine objavlju- 
je po jednu knjige. Do sada je izdala 19 zbirki 
poezije, od kojih jednu na njemačkom jeziku, 
te jednu knjigu proze. U suautorstvu s prof. 
Kazimirom Katalinićem izdala je knjigu eseja i 
govora svoga pokojnog supruga Bože Dugeča, 
pod naslovom «Nismo spremni robovati». Pje- 
sme Malkice Dugeč prevedene su na slovenski 
i engleski jezik. Zastupljena je u mnogi m anto- 
logijama hrvatskoj pjesništva, leksikonima kao i 
u hrvatskoj književnoj enciklopediji. Clanica je 
DHK, Matice hrvatske, ali i Njemačkog društva 
za kroatistiku. 

Zbirci «Blagdan riječi hrvatske» vrlo nadahnuti 
proslov napisao je istaknuti hrvatski književnik 
i prevoditelj, Mile Pešorda, davši mu jednosta- 
van naslov «Predgovor». On na početku svoga 
eseja daje jasnu ocjenu ove knjige: «Zbirka pje- 
sama Malkice Dugeč “Blagdan riječi hrvatske“ 
svakako je posebna knjiga». Zbog čega poseb- 
na? Pešorda ovako zaključuje: «U suvremenoj 
hrvatskoj književnosti ne možemo naći slične 
stihozbirke. Prvo, knjiga je to u najvećoj mjeri 
sastavljena od pjesnikinjinih dosadanjih knjiga, 
odnosno pojedinih pjesama iz tih knjiga. Drugo, 

knjiga je to pjesama u cijelosti posvećenih jed- 
noj temi - riječi hrvatskoj, hrvatskom jeziku. Tre- 
će, to je knjiga koja nam dolazi iz posebnog od- 
vojka hrvatske poezije, iz dijaspore. Taj odvjetak 
hrvatskog pjesništva do 90-te je bio prešućivan i 
zabranjivan, a od 90-te na ovamo u velikoj mjeri 
ignoriran». 

Prof. Pešorda daje zanimljivu analizu razloga 
zbog kojih je hrvatska emigrantska poezija ne- 
prestano bacana na marginu i udaljavana iz kon- 
teksta nacionalne književne baštine. On navodi: 
«Razlozi te manjkave recepcije emigrantske po- 
ezije dvojaki su, subjektivni i objektivni. Prvi se 
odnose na tijekom dugih godina socijalističkog 
režima gotovo u podsvijest ugrađeni kod odbi- 
janja svega što dolazi iz kruga hrvatske političke 
emigracije. Jer ne trebamo se zavaravati, kul- 
turne elite u bivšoj Jugoslaviji nisu se profilirale 
spontano, nego pod budnom paskom Partije, 
stoga je logično da je većina hrvatskih kritičara, 
pjesnika, urednika, nakladnika i uopće intelektu- 
alaca još uvijek negdje u podsvijesti obilježena 
tim kodom. Zato ni najveći pjesnici hrvatske di- 
jaspore, kao primjerice Viktor Vida, nisu na od- 
govarajući način valorizirani i uključeni i hrvat- 
sku poeziju 20. stoljeća (...) Drugi razlozi, piše 
Mile Pešorda, objektivni, proizlaze iz činjenice 
da domovinsko i izvandomovinsko pjesništvo 
imaju različite perspektive i, nerijetko, različite 
poetike. Zato izvandomovinski stihovi i kada su 
uvršteni u antologije ili izvore hrvatskog pjesniš- 
tva nekako strše, izdvajaju se svojom drukčijo- 
šću». Pešorda nadalje zaključuje da se i pjesniš- 
tvo Malikce Dugač izdvaja svojom drukčijošću. 
«Njezino pjesništvo snažno je ukotvljeno u hr- 
vatsku književnu tradiciju, pri tome ne mislim 
toliko na izraz koliko na tradicionalno poimanje 
funkcije književnosti u društvu i svijetu. Sam 
odabir “hrvatske riječi" kao konstitutivne okosni- 
ce ove stihozbirke sugerira autoričino poimanje 
pjesništva i pjesnikovanja kao prakse s naglaše- 
nom aksiološkom funkcijom». 

Slažemo se procjenama Mile Pešorde. Malkica 
Dugeč i osobno ističe kako nikada nije težila tzv. 
modernističkom pjesničkom diskursu, nije želje- 
la kretati se samodostatnim pjesničkim tratina- 
ma. Za nju je poezija uzvišeno slovo Božje, ali 
i kuća bitka u kojoj počiva riječ njezina materin- 
ska. Za njezino pjesništvo i cjelokupnu književ- 
nu poziciju vrijedi aksiom kojeg se držao veliki 
mađarski pjesnik Gyula Illyes: «Materinski jezik 


108 


96-112 


- to je sam narod». Zbog ovakvog stava neke 
Malkičine pjesme mogu djelovati «ahistorijski», 
nemoderno. No, to nije njihov nedostatak već 
njihova prednost, poglavito ako ih stavimo u 
kontekst vremena i prostora kada je u Hrvatskoj 
dominirao semantički konkretizam, a sadržajno 
pjesme nisu smjele imati ništa zajedničko s naci- 
onalnom vertikalom. 

Zbirka «Blagdan riječi hrvatske» podijeljena je 
u 12 tematskih cjelina: «Zemljo moja - nebo 
moje» (1984); «Kriška dobrote» (1984.); «S hr- 
vatskom u sebi» (1998); «Žudnja za smijehom 
(2000.); «Zipka» (2001); «O kamenu poj» (2002); 
«Drhtaj ptica» (2004); «Moć svjetla» (2006); «U 
riječ unjedrena» (2007); «Tragovima bezdomno- 
sti» (2008); «Žigice vjere» (2010) i «Neobjavljene 
pjesme» (2012). 

Vrlo je znakovita pjesma iz posljednjeg ciklusa 
koja nosi naslov «Pitanja hrvatskog emigranta». 
U njoj početni stihovi glase; 

Cija smo to bića? 

Cija li smo tijela? 

Od čega smo tkani 

I u čijem domu 

Gost smo nepozvani 

Da l’ smo poklisari 

Pustog snoviđenja 

Sto u srcu Žari 

i boli do vriska? 

Cijim krvotokom 

Protječu nam snovi? 


(=) 


Dvije posljednje pjesme u ovoj zbirci posve- 
ćene su generalu Anti Gotovini, a napisane su 
2011., dakle u vrijeme dok se on nalazio u haš- 
koj tamnici. Pišući o generalu Malkica Dugeč 
piše o hrvatskome jeziku što je vrlo signifikan- 
tno za njezinu životnu poziciju. U posljednjim 
stihovima soneta «Spomenik od hrvatskih riječi» 
ona pjeva; 

Riječ hrvatska da je tek ljubav što boli, 

melem rani biva, snagu diva daje 

i mijenama svima prkosi, odoli. 


Ni mramor, ni zlato, ni svog svijeta blaga 
za Hrvata nisu radost niti sreća, 
kao riječ hrvatska sveta mu i draga. 


Pjesništvo Malkice Dugeč treba stavljati uz bok 
vodećih hrvatskih «emigrantskih» pjesnika kao 

što su Jeronim Korner, Vinko Nikolić, Rajmundo 
Kupareo, Vjenceslav Cižek i ostali. Zbirku «Blag- 
dan riječi hrvatske» trebalo bi preporučiti svim 
nastavnicima hrvatskoga jezika u Hrvatskoj 
kako bi učenicima mogli na najbolji mogući na- 
čin predstaviti poetski doživljaj ljepote vlastitoga 
materinskog jezika. 


BUNJEVAČKI HRVAT BALINT VUJKOV I GRA- 
DISCANSKI HRVAT ROBERT HAJSZAN 

Balint Vujkov, «Cradi- 
šćanske  povidajkey, 
Panonski institut, Pin- 
kovac, Austrija, 2012. 
Zahvaljujući marlji- 
vom I svestranom gra- 
dišćansko-hrvatskom 
književniku povjesni- 
čaru i društvenom 
djelatniku dr. Robertu 
Hajszanu koji obna- 
ša dužnost urednika 
ljetopisa što izlazi na 
nekoliko jezika pod 
nazivom «Panonski ljetopis», objavljena je kao 
separat vrlo vrijedna knjiga narodnih pripovije- 
daka Balinta Vujkova. Riječ je o gradišćansko- 
hrvatskome dijelu njegovih sakupljenih pripovi- 
jedaka objavljenih u, sada već, klasičnoj zbirci 
«Cvjetovi mećave», Matica hrvatska, Zagreb, 
1971. «Gradišćanske povidajke» uredila je i 
predgovorom popratila vrijedna hrvatska profe- 
sorica koja se bavi više godina marno i uspješno 
jezičnom i književnom baštinom Hrvata u su- 
sjednim zemljama, prof. dr. Sanja Vulić. 

Balint Vujkov je rođen u Subotici 1912. godine. 
Vrlo je rano počeo pokazivati zanimanje za 
pučku književnost. Zbog svoga hrvatskog ro- 
doljublja godine 1953. otpušten je iz državne 
službe. To ga ne sprečava u nastavku marljivog 
skupljanja hrvatske narodne književnosti. Do 
kraja 1971. tiskao je desetak knjiga, bilo vlasti- 
tih književnih tekstova, bilo narodnih. Nakon 
toga mu je zabranjeno deset godina napuštati 
Jugoslaviju i istraživati u dijaspori. Tijekom ovog 
desetljeća bilo je zabranjeno svako objavljivanje 
njegovih tekstova. 

Poslije Kurelca, Kuhača i Milčetića proputovao 
je Balint Vujkov austrijsku pokrajinu Gradišće, 
gdje je zapisivao pripovijetke koje su se sačuva- 
le među tamošnjim Hrvatima. U zbirci «Cvjetovi 

mećave» sabrao je narodne pripovijetke Hrvata 
iz Mađarske, Rumunjske, Austrije i Slovačke. Dr. 
Sanja Vulić o ovom izdanju Panonskog instituta 
piše: «Osim s jezičnoga, Vujkovljevi zapisi hrvat- 
skih narodnih proza u Gradišću zanimljivi su i s 
različitih drugih aspekata, a naravno, posebno s 
književnog aspekta (...) Zato, uz zahvalnost Ba- 
lintu Vujkovu za njegovo dragocjeno djelo, osta- 
je nam moralna obveza da ga ne zaboravimo, 
te da njegovo djelo promičemo i na svoj način 
nastavljamo. Na tom je tragu, zaključuje dr. Vu- 
lić, nastala i ova knjiga koju su priredili prof. Ka- 
tarina Celiković i dr. Robert Hajszan». 

U knjizi «Gradišćanske povidajke» objavljen 
je predgovor Balinta Vujkova u zbirci «Cvjetovi 
mećave». U njemu on ističe: «Ovaj skroman iz- 
bor pripovijedaka plod je 4-godišnjeg rada, koji 
sam obavljao u svako slobodno vrijeme. Nasto- 
jao sam prirediti za tisak ono što je po mom sa- 
gledavanju najizrazitije u zabilježenoj građi, ono 
što će pružiti presjek usmenog proznog stvara- 
laštva, dijelom i fragmente životnog mozaika tih 
naših ljudi a u najmanju ruku jezični i etnograf- 
sko kroki (skica, nacrt, crtica)». 

Dr. Robert Hajszan učinio je koristan napor 
objavljujući navedenu knjigu. U vremenu ubr- 
zane asimilacije, Balintovi su zapisi dragocjeni 
svjedoci trajanja i duhovnog rasta ovdašnjeg hr- 
vatskog manjinskog puka. 


MRAV ZNA PJESNIČKARIJEĆ U NIZOZEMSKOJ 
- g Hrvoje Pero Šenda, 
srela E «Voor de Muur / Pred 
Voor de muur I zidom», Maasshais, Ni- 
ekee zozemska, 2010. 
| Iz Nizozemske dobio 
NE sam s malim zakašnje- 
njem dvojezičnu zbir- 
| ku pjesama pod na- 
| slovom «Pred zidom», 
| hrvatskog književnika 
š koji živi u toj zemlji, 
Hrvoja Pere Šende. 
s Rođen je u srednjoj 
Bosni, u Gornjem Va- 
' kufu, 28. lipnja 1945. 
Nakon završene 
osnovne škole, pohađa Gimnaziju u Bugojnu. 
Poslije odlazi u Sarajevo i na Filozofskom fakul- 
tetu upisuje studij Jugoslavenskih jezika i knji- 
ževnosti. U Sarajevu ostaje samo jednu godinu i 

već 1966. prelazi u Zagreb gdje ostaje do kraja 
studija na istoj grupi. 

Nakon završenog studija 1971. vraća se u svoj 
rodni grad gdje radi kao profesor u Srednjoškol- 
skom centru «Jura Mikulić». Na samom početku 
rata u Bosni i Hercegovini, godine 1993. bježi s 
obitelji u Nizozemsku gdje i danas živi. U novoj 
Domovini nije mogao naći odgovarajući posao 
jer «učitelj» hrvatskog jezika nikome nije bio po- 
treban. Odlučio je iskoristiti ono nešto znanja i 
iskustva iz književnosti, te se javnosti pokazati 
kao pjesnik . U tome je uspio. Bio je pobjednik 
na poetskom natječaju «Dunya Poezieprijzen» 
s pjesmom «Zena». Ta nagrada bila je dovoljan 
stimulans da nastavi pisati i već 1999. izlazi mu 
knjiga «Krhotine», zbirka kratkih proznih zapisa i 
pet pjesama, medu kojima i nagrađena «Zena». 
Godine 2010. u mjesecu lipnju, prigodom obi- 
lježavanja Šendinog 65. rođendana i odlazka u 
mirovinu, objavljena mu je druga knjiga pjesa- 
ma «Pred zidom», s nekoliko proznih kratkih im- 
presija. Obje su knjige izdane dvojezično, tako 
da su poznate čitalačkoj publici u Nizozemskoj. 
Kako je riječ o vrlo zanimljivoj i poticajnoj poeziji, 
slobodan sam upozoriti na zbirku «Pred zidom“ i 
na njezinog autora. Senda je pjesnik modernoga 
poetskog diskursa, koji na znalački i pomalo raz- 
barušeni način opisuje svoju izbjegličku dramu. 
Zbirka «Pred zidom" čini cjelinu, a svaka je pje- 
sma prevedena na nizozemski jezik. Prva od uvr- 
štenih pjesama nosi simptomatičan naslov «Ah, 
Europa“. Prva kitica u ovoj pjesmi glasi : 

Europa, ah Europa, uvrijeđena napuštena dama 
Izgubljena u panici luta, ostala je sama 

Bez imalo stida il šarma ko iskusna bludnica stara 
Americi guzicu liže i bestidno joj se udvara. 

Iz navedenih stihova vidljiva je autorova ogor- 
čenost ali i sklonost modernističkom, pa i po- 
litičkom pjesničkom diskursu. Takav, pomalo 
razbarušen i anarhistički pristup prožima većinu 
Sendinih pjesama. No, nostalgija uzima svoj da- 
nak, pa čak i onima koji se smatraju cinicima. U 
pjesmi «Nostalgija» Senda pjeva: 

Godinama već čekam 

Da Vrbas mojim venama poteče, 

Da me ovi sjeverni vjetrovi otpušu 

Negdje u brda u Vranicu i Radušu. 

Pa mi se čini iz ove nord-perspektive 

Sivila vjetra i kiše 

Skopaljska magla ko melem na ranu 

Kad lakše se diše 

A Bosnom i dalje psi laju 

Karavane prolaze, zlatne kočije , diližanse 
Bosne ima-nisam ćorav 

Bosne ima-al nema šanse 


Raspuko mi se život 

Na ovo ovdje i ono tamo 

Umoran i nemoćan ubijam vrijeme 
Cudim se Maasu kad uzvodno poteče 
Ponekad o sreći stihove slažem 

I ko posljednja hulja, lažem li-lažem. 


Treba upozoriti da su izvorno pjesme u ovoj 
knjizi pisane na nizozemskom jeziku. Na hrvat 
ski je prevela Vjera Bolehradski. To znači da je 
naš hrvatski pjesnik dvojezičan, odnosno da je 
jezikom naroda u čijoj sredini je odlučio živjeti 
savladao do razine koja mu omogućava literar- 
nu nadgradnju. No, ostaje kao pitanje s malo ču- 
denja, zbog čega sam nije preveo svoje pjesme. 


HRVATSKA KNJIŽEVNICA U SLOVENIJI 

Mila Vlašić, «Gora sa sedam čudesa», Maribor- 
ska literarna družba, Maribor, 2010. U 
Kada sam bio zamoljen da u prostorijama «Skol- 
ske knjige» u Zagrebu predstavim književno 
djelo Mile Vlašić, kao predstavnice hrvatske 
nacionalne manjine u Sloveniji nisam znao o 
kome je riječ. Međutim, dobivši u ruke njezinu 
knjigu «Gora sa sedam čudesa» upitao sam se 
zbog čega ova dobra pjesnikinja nije poznata u 
Hrvatskoj? Naime Mila Vlašić je rođena 1928. 
U zaselku Vlašići nedaleko Mostara. U tom je 
gradu završila osnovnu školu i gimnaziju, a uči- 
teljsku školu i višu pedagošku akademiju u Sara- 
jevu. Nakon toga životni ju je put odveo u Lju- 
bljanu gdje je diplomirala slavistiku i romanistiku 
na filozofskom fakultetu. Nakon toga zaposlila 
se na Pedagoškoj akademiji u Ljubljani gdje je 
radila kao viša predavačica, metodičarka. Danas 
je samostalna i neovisna umjetnica. Piše na slo- 
venskom i na hrvatskom jeziku. 

Zbirku «Gora sa sedam čudesa» popratili su 
prigodnim tekstovima hrvatski književnik iz Me- 
dugorja Krešimir Sego i slovenski književnik iz 
Maribora Marijan Pungartnik. 

Krešimir Šego je zbirku Mile Vlašić nazvao ču- 
desnim vraćanjem u djetinjstvo. Uočio je njezi- 
nu začuđujuću bliskost stvaralaštvu A. B. Šimića 
u formi i izričaju, pri čemu, opet, «njegova snaž- 
na riječ nije ju sputavala na putu samosvojnosti». 

Pisanje o zavičaju i djetinjstvu često je opasno 
za književnika jer može prerasti u sentimental- 
nost i autobiografsko lamentiranje. Kod Mile 
Vlašić to se nije dogodilo. Ona je iz svoga dje- 
tinjstva crpla snagu za snažne lirske cjeline. Sto- 
ga je iskazala začuđujuću toplinu, «ljubav i žar 
traganja koji su, na koncu, bliski svakom srcu, 
a svako je srce imalo svoje djetinjstvo, i svako 
traga za njim». 

Po mome sudu zbirka «Gora sa sedam čudesa» 
nadilazi predmetno-tematsku razinu biografič- 
nosti i vraćanja u djetinjstvo. Riječ je o snažnoj 
književnoj recepciji o zrelom poetskom štivu o 
prepoznatljivom i samosvojnom lirskom disku- 
su. Stoga je doista šteta što je ova pjesnikinja 
ostala izvan konteksta hrvatske književnosti , 
kao korpus separatum hrvatskoga književnog 
postojanja u susjednoj Sloveniji. Korijenje je dio 
samobitnosti i pjesnikinja tu samobitnost čuva 
kao najveću vrijednost. Stoga u pjesmi «Sretni 
trenuci» ona priznaje : 

Moji su sretni trenuci 

Kada u zrcalu 

Rijeke Ljubljanice 

Vidim mostarsko plavo nebo 

I jasno čujem malog cvrčka 

Što se napreže da svoj 

Neobični starodavni pjev 

Daruje rođenom kamenjaru. 


Osim zavičajnih tema Mila je u svoju knjigu ut- 
kala i snažne refleksivne pjesme. Navodim jed- 
nu od njih koja se naziva «Milu sunčevu narav» : 
raznosim 


prva sam sunčeva 
saveznica 


i posljednja suputnica. 


Odavde iz Zagreba , iz Hrvatske metropole po- 
zdravljam Milu Vlašić sa željom da češće boravi 
u našoj sredini i da prodornije predstavi svoje 
vrijedno književno djelo. 


HRVATSKI PJESNICI U BUGARSKOM KNJI- 
ZEVNOM CASOPISU «ZNACI» 

U poznatom bugarskom crnomorskom gradu 
Varni izlazi vrlo cijenjen književni časopis «Zna- 
ci-literatura, umjetnost, društvo» kojega uređuje 
poznata bugarska književnica i društvena ugled- 

nica, Elka Njagulova. Ova dinamična i vrijedna 
žena na čelu je i međunarodne književničke 
asocijacije koja se naziva «Slavenska književna 
akademija». Kroz ovu akademiju nastoje se upo- 
znati, povezati i na suradnju uputiti književnici 
svih slavenskih naroda. Gospođa Njagulova to 
čini vrlo djelatno i pregnantno organiziranjem 
prevodilačkih tabora književnih festivala i susre- 
ta , znanstvenih simpozija i okruglih stolova te 
međusobnom posjetom književnika. 

Poznata je tradicionalna naklonost bugarske 
javnosti hrvatskome narodu i njegovoj kulturi. 
Tu naklonost iskazuje i Elka Njagulova, a ona je 
rezultirala prihvaćanjem izborom nekoliko hr- 
vatskih pjesnika za članove slavenske književne 
akademije. To su: Dijana Burazer, Ružica Cindo- 
ri, Maja Gjerek i Enerika Bijač. 

U broju tri objavljenom ove tj. 2012. godine, 
književni časopis «Znaci» iz Varne objavio je sti- 
hove nekoliko istaknutih hrvatskih pjesnika s pri- 
jevodima na bugarski jezik. Motiv za sve ovo bio 
je nastup gospođe Njagulove na Galovićevoj 
jeseni 2012. u Koprivnici. Stoga njezin hrvatski 
blok započinje s Franom Galovićem i njegovom 
pjesmom «Mome ocu». Nakon Galovića slijede 
Božidar Petrač, Enerika Bijač, Ružica Cindori, 
Dijana Burazer, Maja Gjerek, Boris Domagoj 
Biletić, Tomislav Milohanić, Mladen Levak, Ana 
Jakopanec, Stjepan Šešelj, Milan Frčko, Zdravko 
Seleš, Marko Gregur i Božica Brkan. 

Većinu ovih pjesnika prevela je i predstavila 
sama Elka Njagulova. Uz prijevod objavljena je 
i fotografija svakoga od autora a cijeli je časopis 
kao i svaka stranica vrlo dojmljivo i atraktivno 
grafički opremljen. 

Elka Njagulova je ostvarila uspješnu suradnju s 
hrvatskim književnicima, a prema obavijestima 
kojima raspolaže pisac ovih redova, ta se surad- 
nja nastavlja i proširit će se na što je veći broj 
hrvatskih književnika. 


PRIJEVODI 

UKRAJINSKI PJESNIK PREVEDEN NA HRVAT- 
SKI JEZIK 

Bogdan Igor Antonyč, «Most iznad vremena», 
Zagreb 2011. 

O ukrajinskoj književnosti kod nas se, nažalost 
znade premalo. Pa čak i onda kada se neki od 
ukrajinskih književnika prevedu na hrvatski jezik, 
našoj književnoj kritici to djelo ostaje nezani- 
mljivo. Nastojim godinama proniknuti u razloge 

Đuro Vidmarović, Novija književna riječ u dvadeset slika 


ovakvoga stanja ali ne nalazim odgovora. Mož- 
da je on u sferi našeg kolonijalnog mentaliteta 
koji se oduševljava onim što stvaraju veliki na- 
rodi s imperijalnom poviješću. Zbog toga, npr. 
o ruskim književnicima i ruskoj književnosti kod 
nas se znade gotovo više nego u samoj Rusiji, 
pa čak i o ruskoj avangardi i ruskoj izvandomo- 
vinskoj književnosti. Međutim, o ukrajinskoj knji- 
ževnosti, premda je ravnopravna ruskoj, znade 
se mnogo manje. Zbog toga s posebnim zado- 
voljstvom predstavljam knjigu izabranih stihova 
Bogdana Igora Antonyča pod naslovom «Most 
iznad vremena». Riječ je o izboru iz pjesništva 
ovoga vrlo poticajnoga ukrajinskog modernog 
pjesnika. Njegove pjesme prevela je Dubravka 
Dorotić Sesar, a kako stoji u knjizi koju je izdala 
«Udruga hrvatskih ukrajinista» iz Zagreba, zbir- 
ku su priredili profesori s Filozofskog fakulteta 
u Zagrebu, Jevgenij Pašenko, Dubravka Sesar, 
Raisa Trostinska i Josip Užarević. 

U Antonićevoj zbirci «Most iznad vremena» 
nalazi se šest ciklusa. To su: «Pozdrav životu» iz 
1932., «Velika harmonija» iz 1932., 1933., «Tri pr- 
stena» iz 1934., «Knjiga lava» iz 1936., «Zeleno 
evanđelje» iz 1938., i «Rotacije» iz 1938. godine. 
Drugi dio zbirke «Most izvnad vremena» sadr- 
ži eseje hrvatskih i stranih književnih povjesni- 
čara o Antonyčevoj poeziji. Jevgenij Pašenko 
svoj je esej naslovio: «Ja se vraćam, Ukrajino», 
Dubravka Dorotić Sesar, prevoditeljica stihova 
predstavila je samoga pjesnika Bogdana Igora 
Antonyća, slavni rusist Aleksandar Flaker An- 
tonyčevo je djelo predstavio pod naslovom: 
«Od Taljiga života do velikog putovanja» s 
podnaslovom: «Ukrajinski pjesnik na stilskom 
razmeđu». Josip Užarević u nadahnutom eseju 
osvijetlio je Antonyčev život i rad pod naslovom 
«Teret neba». S ukrajinske strane Antonyća su 
prikazali Hrystyna Beregovs'ka: «Pokušaj slika- 
nja stihova» i Roman Lubkivs'kyj: «S Antonyčem 
u Zagrebu». 

Kako saznajemo od Dubravke Dorotić Sesar, 
Bogdan Igor Antonyč «jedan je od najvećih ukra- 
jinskih pjesnika». Rođen je 5. listopada 1909. 
nedaleko gradića Gorlice u današnjoj Poljskoj, 
a umro 1937. u Lavovu s 28 godina, od upale 
slijepoga crijeva i pluća. Autorica s pravom isti- 
če kako bi njegov životopis bio nepotpun bez 
bilješke o prostoru i vremenu u kojem je živio 
i stvarao. Pjesnikov rodni kraj brdoviti je zakar- 
patski prostor uz poljsko-ukrajinsko-slovačku 

tromeđu. Ovaj prostor nazivaju Lemkovština. 
Lemki je naziv, ili čak subetnonim zajednice 
Ukrajinaca koja je obitavala na navedenom rub- 
nom prostoru, daleko od kulturnih i političkih 
središta matičnog etnosa. Lemki su doživje- 
li etničko čišćenje poslije II. svjetskog rata od 
strane tadašnje poljske vlasti, u tužnoj prisilnoj 
selidbi poznatoj pod nazivom «Operacija Visla». 
Lemkovština je po mnogim izvorima moguća 
prapostojbina Bijelih Hrvata. Lemki se jednim 
dijelom nazivaju i Rusini, čija grana obitava dva 
i pol stoljeća u Hrvatskoj. Antonyć je bio Lem- 
ko. Podsjećam da u hrvatskoj oaza Lemka živi u 
Lipovljanima. Iz sudbine njegovoga naroda pro- 
izašla je i sudbina pjesnika Antonyča, ali i moti- 
vi u njegovoj poeziji. Kako ispravno zaključuje 
autorica «opće mjesto u Antonyćevoj poeziji je 
lemkovština; lemkovski se ruralni motivi s jedne 
strane prožimaju s poganskom metaforikom i 
kozmičkom simbolikom, a s druge se strane su- 
protstavljaju urbanoj šumi tehničkih postignuća 
koja prijete razaranjem međuljudskih odnosa i 
dubokom ljudskom usamljenošću. Antonyčev 
se svijet kreće u živoj igri boja i zvukova, u vječ- 
nom skladu između čovjeka i prirode, čovjeka 
i svemira. Njegove slike i simboli prelamaju se 
na rubu fantastike i nadrealizma, stvarajući ču- 
desnu metaforu i neponovljiv doživljaj». 
Profesor Užarević u svom eseju ističe da je An- 
tonyč «poetički ne samo obrazovan nego i izra- 
zito samosvjestan pjesnik. Ne samo da je pisao 
kritičko-analitičke prikaze dijela ukrajinskih i ino- 
zemnih pisaca, nego je objavljivao i teorijsko-fi- 
lozofske članke». 

Hrystyna Beregovs'ka obavještava nas kako se 
«u pjesničkim redcima Antonyča može vidjeti 
lice stvarne, žive Ukrajine; koloritne slike, tem- 
peramenti, jedinstvenost folklorne stihije, oso- 
bitosti pejzaža». Dalje ova autorica ističe kako 
je Antonyč «nadahnjivao ne samo pjesnike, maj- 
store riječi, nego je i bojao svojim stihovima kao 
paletom boja stvaralaštvo mnogih umjetnika». 
Objavljivanje hrvatskog prijevoda Bogdana Igo- 
ra Antonyča napor je koji zaslužuje našu pozor- 
nost. Na ovaj način približena nam je ukrajinska 
poezija i duh ukrajinske književnosti. Ukrajinski 
književnici sačuvali su svoj narod od nestanka. | 
to je potrebno naglasiti kada se pristupa prouča- 
vanju kulturne povijesti ovoga naroda. 

TRENUTAK ISTRGNUTE STVARNOSTI 


NEVENKA NEKIĆ 


IVAN BRČIĆ, PLAVI KAMEN, Zagreb, 2010. 


Prva je zbirka ponekad uistinu kao ovaj pjesni- 
kov stih (pjesma Glas) Trenutak istrgnute stvar- 
nosti. Cjelinu je teško sagledati jer život je još 
u usponu, još se ubiru uspjesi i nadanja su ne- 
iznevjerena.Tako se mladi pjesnik javlja glasom 
u kojem je kakofonija zvukova vibrantna, teme 
se isprepliću i variraju od antihermetizma do 
refleksivne i lagano patetične pa i egzotične sa- 
moće koja ga polako posjećuje u kući bitka. U 
Stranicama mog života on će zaključiti Ja sam 
majmun što traži bit. To samoponiženje svje- 
doči o lutanju jedne duše u prostoru i vremenu 
kao ograničenjima što su dana čovjeku, dok se 
njegova antropološka suština mijenja iz stiha u 
stih - čas je gavran, stranac, vuk, pjesnik i na 
koncu majmun. Možda se ovo banaliziranje ve- 
likih pitanja ne može odbaciti kao poza, jer u 
istoj pjesmi leži jedan ključni stih: Krik djetinjstva 
čuvam. 


Upravo on svjedoči o stanju duše koju pjesnik 
sluti kao najdublji dodir s nepoznanicama toli 
dragocjenim: tko sam ja bio, odakle dolazim, 
tko sam danas, zašto se jezik zaborava ne želi 
odreći izvora djetinjstva? Pjesnika još nije oblio 
tzv. književni elitizam u kojem se ne nalaze du- 
hovne vrijednosti prošlosti, pa se u ovoj poet- 
skoj maniri osjećaju nesvjesni dodiri hrvatske 
tradicije - Pupačića, Alfirevića, Šopa, pa sve 
do biblijskih srebrnjaka za koje neki prodadoše 
duše. 


Narativni ton šansonjerske i trubadurske lirike 
osjeća se osobito u ljubavnim stihovima, gdje 
se ponekad noću šulja i Lorka, a ljubav je neg- 
dje iza prozora i mjesečine kao trajnih atributa u 
ritmu orfejske glazbe što još nije prokrvarila do 
onoga klimaksa tinovske samoće. Ima samoće 
i osame i u ovim stihovima, ali ona tek kuca 
na vrata, još joj pjesnik nije ugledao dubinu bez 
fabule, golotinju strave i ostavljenosti, a ljubav 

i smrt još se nisu uprizorili, iako zna da postoji 
rijeka Leta u zagrobnom svijetu. Ta razdjelnica 
u slikovitom i metaforičnom ruhu dopire do još 
mlade duše i donosi vjetrove transcendentalno- 
ga u kojem 

su Thanatos i Eros tako blizu (Lugarin, Odlazak) 
u nekoj nedefiniranoj pikarskoj noći dok se ti- 
jela dodiruju. Bestidnost i nepotrebna blazira- 
nost, kojom se često prekriva suvremena poezi- 
ja, nema mjesta u ovoj zbirci. Gotovo decentno 
otkriva se ljudska potreba za fizičkom ljubavi u 
sužnjima vremena i polako se guši u osjećaju 
prolaznosti. Ponešto geometrijskih oblika i krat- 
kih haiku-stihova sekundiraju metaforama tom 
sjetnom refrenu: Dok sekunde cvjetaju / I zjene 
vremena se šire / Udaljeni su opet / Naši pusti 
životi (Odvojeni). 


Taj osjećaj samoće i napuštenosti javlja se kao 
možda najjači u refleksivnom prostoru pjesni- 
kova duha i bilježi spoznaju o položaju pjesnika 
i njegova djela u gotovo programskoj pjesmi 
ove zbirke: Pjesnik je sam / U prostranstvu ne- 
dogleda / Oštricu pera ubada u noć / Putovi 
obasjani svjetlošću zvijezda / Adrese na kuver- 
tama / Zapečaćene vječnošću / Svijetle u mraku 
njegova svijeta (Pjesnik je sam). 


Tematski krugovi otvaraju se kao ljubavni, rijet- 
ko domoljubni, a možda posebno izričajni u 
poniranju prema izvorima života: majci, baki, 
djedu, najranijem zavičaju. U pomalo toplom 
romantičnom sjećanju, bez uzvišene rezignaci- 
je koja sustigne mnoge u nešto kasnijim godi- 
nama, vraća se Ivan Brčić majci u pjesmi Glas: 
Imam samo riječi u nemirnom dahu / Između 
Sunca i Mjeseca / Dok miriše noć, rađam se / U 
novom jutru, u zvjezdanom prahu / Licem okre- 
nut prividu / Sa suzama u venama / Prelazim iz 
jedne tišine u drugu / Trenutak istrgnute stvarno- 
sti / Cudan glas u praznoj sobi / Obraća mi se iz 
tamne sjenke sunca / Pun radosti / Isti glas, koji 
me iz sna budi. 

Nevenka Nekić, Trenutak istrgnute stvarnosti 


Bez emocionalne patetike, u zreloj sinesteziji 
vremena i prostora, radosti koja traje u nekoj 
kartezijanskoj mjeri podneva i ponoći, sažeo je 
sveukupnost u ono što bi stari Grci rekli ANA- 
GNORISIS, pronalazeći izvanjsko analogno 
unutarnjem. Tako se obraća i baki, ali dodaje 
mjeru nježne sjete, bajkovite predjele koji su 
se iz njene duše prelijevali u njegovu i negdje 
usred pjesme zapiše:Doba neko/ Ukotvilo se u 
sudaru s nepovratnim.Plovidba je to uz Cetinu, 

molitva i čežnja za čistotom koju pronose rap- 
sodi od davnina, sačuvani puls u rijeci predaje. 


Didi Ivanu posvetio je Ruke, drage, pune blago- 
slova, ispucane, težačke, sigurne u Boga. Njih 
traži da ga vode. To je želja za povratkom u raj 

djetinjstva, arhetipski osmišljenoga kao topli za- 
vjet istine i mira. I kao što je nemoguće vratiti se 
u djetinjstvo, tako je i nedohvatni iskon jedno- 
stavnosti vjere. Ali čežnja vrijedi, ona opleme- 
njuje i nosi. 


Oda vlastitoj mladosti pjesma je Plavi kamen. U 
njoj su sve slutnje srca koje plamti, žudnje i sna- 
ge koja spava, nemiri i snovi, a on sam je zmaj 
u plamenu 

i čisti safir u plavom kamenu. Upravo takav ne- 
mir kadar je ispisati u budućnosti 

neki blistavi kaligram, razviti zametnute klice 
koje su u ovoj prvoj zbirci vidljive i na mjestima 
metaforički snažne, a traže još prostora i žeđaju 
za prastarim izvorima, i to ih čuva da ne posta- 
nu «angažirane» i da ih ne proždre povijest. 


Santovačko Šokačko momačko kolo 

DANICE 1Z 1942., 


1943. 1 1944. GODINE 


STEVAN MAČKOVIĆ 

Danica ili kalendar za Bunjevce, Šokce i Hrvate 
bio je godišnjak koji je izlazio u Budimpešti od 
1923. do 1944. godine. Pokrenuli su ga s naka- 
nom prosvjećivanja hrvatskog puka u Mađar- 
skoj župnik Ivan Petreš i odvjetnik dr. Ivan Pa- 
štrović.! Izlazio je potporom mađarske države, 
a izrađivan je u tiskari Društva Svetoga Stipana 
— Stephaneum. Kako u predratnim, tako još i 
više u ratnim svescima Danice, iz ove tiskovine 
provijava neskriveno veličanja «slavne» mađar- 
ske prošlosti i kulture, što je popraćeno izra- 
ženim «asimilacijskim apetitom», kao izrazom 
službenog stava tadašnje državne politike. Ovo 
pogotovu dolazi do izražaja u ratnim svescima 
1942., 1943. i 1944. godine. U njima se uz pra- 
ćenje aktualnosti u zemlji i u Europi, posebna 
pozornost posvećuje stanju na ratištima, te se 
promidžbeni pristrano prate stanovite mađar- 
ske postrojbe. Medu ostalim, u trima svescima 
kalendara Danica, pored uobičajenih rubrika za 
slične publikacije, Uredništvo i nakladnik dono- 
se i pučke književne uratke, koji prate tzv. obi- 
čajnu baštinu, kao i djelatnost hrvatskih kazališ- 
nih dragovoljaca i njihovih amaterskih društava, 
u naseljima s pretežitim hrvatskim življem. Dani- 
ca je tiskana (u svescima formata 17 x 24 cm.) na 
papiru upadljivo slabe kvalitete. 

Uobičajeno je bilo da se na početku nalaze iz- 
vješća o unutarnjoj i vanjskoj politici, nadalje tek- 
stovi o regentu admiralu Mikl6su Horthyju“ i nje- 


1 U natuknici o godišnjaku Danica ili kalendar za Bunjevce, Šokce 
i Hrvate koji žive u Mađarskoj, što ju je napisao Zivko Mandić za 
potrebe Leksikona podunavskih Hrvata-Bunjevaca i Sokaca, D, br. 
6, Subotica 2006, str.18. - netočno se navodi da je zadnji svezak 
objavljen 1943. budući da u knjižnici Povijesnog arhiva Subotica 
postoji i svezak za 1944. godinu. 


2 Za njega se upotrebljava titula - Guvernera. Dočim ga okupacij- 
ski promidžbeni stroj, pred življem ovoga podneblja, predstavljaju 
- «patronom Bunjevaca». 


Kasja naših ravni, 1.-2., 2018, 


govoj obitelji, kao i druga zbivanja od značaja za 
onodobnu mađarsku državu, ili za provođenje 
ratnih operacija. U Danici, što je podnaslovlje- 
na s: «kalendar za Bunjevce, Sokce i Hrvate», na 
nedvojben način sugeriran je stav mađarskih dr- 
žavnih vlasti prema kojem one Bunjevce i Šokce 
ne drže Hrvatima! Dio tekstova bio je okrenut 
djelovanju Crkve i njezina vrhovnog poglavara 
Pape Pija XII’, a zatim su se nizale druge rubrike. 
Pojedini prilozi bili su popraćeni fotografijama, 
neujednačene kvalitete. Foto ilustracije, najče- 
šće nisu neposredno vezane uz tekstualni sa- 
držaj, nego su mahom bile umetane kako bi se 
mogle zatvoriti tzv. «izlazne strane». 

Dio snimki sadržajno je vezan uz pojedine as- 
pekte službene, ratne politike, njezine ciljeve i 
postignuća. Napose, one posvećene regentu 
Horthyju i drugim mađarskim vojnim i civilnim 
čelnicima ili pak protagonistima iz Trećeg Rei- 
cha, odnosno s ratišta. Također se prikazane i 
neke općepoznate osobe (bugarski kralj Boris, s 
obitelji, njegov pokop i dr.), ili stanoviti događa- 
ji, kako ratni, tako i mimodopski. Na pojedinim 


3 Koji 20. listopada 1939. godine poručuje, među ostalim, u svojoj 
Encikliki Summi pontificatus: «U onik u kojem, časna braćo, 
pišemo ove retke, do nas je doprla vijest da se strašni ratni vihor, 
usprkos svim našim pokušajima da ga otklonimo, već obrušio. 
Ruka nam drhti od pomisli na bezdan trpljenja bezbrojnih ljudi, 
u čijem je obiteljskom krugu još jučer vladalo ozračje skromnog 
blagostanja. Naše očinsko srce obuzima tjeskoba, kada pomisli- 
mo na sve ono što se može izroditi iz o sjemena nasilja i 
mržnje, ak danas mač rastvara krvave brazde. Ali upravo pred 
tim apokaliptičkim predviđanjima neposrednih i budućih nevolja 
smatramo našom dužnošću s još većom postojanošću uzdići 
oči i srca onih, u kojima postoji još uvijek osjećaj dobre volje, 
prema Jedinom od kojeg dolazi spas svijeta, prema Jedinom, 
čija svemoćna i milosrdna ruka može zaustaviti ovu oluju, prema 
Jedinom, čija istina i ljubav mogu prosvijetliti umove i zapaliti srca 
tolikog dijela čovječanstva, uronjena u zabludu, sebičnost, sukobe 
i borbe, kako bi ga se ponovno uredilo u skladu s duhom Kristova 
kraljevstva ...» 

snimkama su i prizori iz života hrvatskog puka 
u Mađarskoj ili novopripojenih dijelova predtri- 
janonske Kraljevine. Na ovim fotografijama su 
kazališni dragovoljci, mahom snimljeni nakon 
predstave, ili pak, momci i djevojke u narodnim 
nošnjama, povorke kraljica, uz druge pojedinač- 
ne događaje. Na taj način iza Danice je ostalo 
specifično foto-gradivo koje sadrži obilje drago- 
cjenih podataka kako za etnografska, povijesna, 
književno-povijesna i druga istraživanja o hrvat- 
skom stanovništvu pod mađarskom državom u 
II. svjetskom ratu. 

U godištu za 1942. godinu sljedeće su snimke: 
Na 41. stranici prizor procesije na trgu ispred 
subotičke Gradske kuće, kada je pokazana re- 
likvija Svetog Stipana, donesena za tu prigodu 
iz Kalocse, zatim misa u Subotici na dan Svetog 
Stipana (43.), te bačke divojke što poklanjaju 
pšenični vinac* guverneru Horthyiju (45.). Tu su, 
zatim, vjerski i drugi velikodostojnici nazočni na 
svetoj misi, prigodom obilježavanja dana Sve- 
tog Stjepana na glavnom subotičkom trgu (51.), 
snimke Pape Pija XII. i kardinala (55.), narodne 
nošnje u Kalotaszegu? (58.), nadalje uz članak o 
gospodarstvu fotografije sa svečanosti proslave 
kruha i povorkom kraljica praćena mađarskim 
žandarima (67.), kao i fotografija šokačkih djevo- 
jaka iz Nagykozara koje su također sudjelovale 
na toj proslavi, kako i bunjevačke nošnje u Na- 
gyfćny (Žedniku)? (71.), kaćmarsko bunjevačko 
omladinsko društvo (77.) i santovačko šokačko 
momačko kolo (79). Clanak Novac u staro doba i 
danas ima dvije ilustracije koje prikazuju kazališ- 
nu trupu iz Bacsolmasa (83.), dok je članak pod 
naslovom Slatkiši i dica propraćen fotografijom 
šokačke omladine u Nagykozdru“ (85.). Kroz 
cijeli svezak prevlađuju fotografije iz civilnog ži- 
vota u odnosu na one koje imaju nedvojbenu 
ratnu konotaciju. 

Godište za 1943. godinu donosi na 31. stranici 
fotografiju regenta (u potpisu stoji; guvernera) 
Horthyja i njegovog starijeg sina Istvána (zamje- 
nika guvernera), pilota-lovca (33, 35.), prizore 
njegove sahrane (37.), te člnaove obitelji Hort- 
4 Svečanost proslave mađarskog kruha održana je 27. srpnja 1941. 
u nazočnosti najviših državnih dužnosnika, regenta Horthya i 
premijera B4rdossyja. Snimak događaja može se vidjeti na adresi 
http://www.youtube.com/watch?v=40hbTaxejkQ 


5 Kalotaszeg, naselje u Rumunjskoj, jedno od središta erdeljskih 
Mađara. 

6 Mada potpis upućuje na Žednik, vjerojatno je mjesto nastanka 
fotografije Bajmok. 

7 Nagykozár (hrvatski Kozar), selo u blizini Pečuha. 

hy (39, 41.). Slijedi slika supruge Istvána Hortyija 
grofice Edelsheim Gyulai Ilone koja je bila u po- 
sjetu Subotici (44), nadbiskupa grofa Gyule Zi- 
chyija (47, pape Pije XII (49.), nadvojvode Josipe 
Franje u posjetu Subotici (51.), a članak igrokaz 
Antuna Karagića - Sepa ilustriran je fotografijom 
na kojoj preločanske međumurske divojke pola- 
žu vijenac na spomenik Marka Gašparića (61.), 
zatim ide slika Društva Bunjevačkih kazališnih 
dragovoljaca u Gari (63.), kaćmarske omladina 
koja je izvodila predstavu Pastorak (65.), da bi 
članak Pape i Madžarska imao ilustraciju sa šo- 
kačkim narodnim nošnjama iz Palone* (73.). 
Slijede šokačke divojke u Monostorszegu? (75.), 
šokačko krštenje u Monostorszegu (79.), Šokica 
iz Palone (81.) i prikaz ženskih nošnji u Mono- 
storszegu (83.) 

Zadnja sveska Danice za 1944. godinu, donosi 
na 31. stranici, uz riječi mađarske himne i sliku 
Mikolósa Horthyja. Iduća je fotografija pape 
Pije XII. (39), a zatim pogreb bugarskog kralja 
Borisa (51.). Na 55. stranici su Sokačke lipotice u 
narodnim nošnjama, dok je narodna pripovijet- 
ka Tko ište manje, više mu se daje u članku koji je 
potpisan iz Bunjevačke čitanke ilustrirana slikom 
kojoj stoji u potpisu - Sokačke divojke iz Palone 
(57.). Na 59. stranici u rubrici Povist i zemljopis 
pod naslovom Dolazak Bunjevaca u Madžarsku 
su ilustraciju s gradskom kućom u Szabadki, slije- 
di zatim članak o Istvinu Kászápu i njegov por- 
tret (65.), te šokačka narodna nošnja u Paloni 
(67.). Izsapski šokački momci i divojke krase čla- 
nak kulturne veze Budimpešte i Balkana. Šokačka 
narodna nošnja iz Nagykozdra je na 73. strani, a 
zatim slijede lustracija koje su potpisane kao - 
šokački momci iz Szonde'“ (75.), narodna nošnja 
u Katolyu!! (77), Sokice iz Sonde (79.), a na slici 
na 81. stranici su predstavljene vesele pokladske 
buše u Izsćpu.!? Fotografije snimljene u Subotici 
i okolici uglavnom potpisuje Foto Gergich, dok 
kod onih snimanih u drugim naseljima izostaje 
ime autora. 


8 Palona (hrvatski Plavna), selo u jugozapadnoj Bačkoj. 
9 Monostorszeg (hrvatski Monoštor), selo u općini Sombor. 


10 Vjerojatno je riječ o mjestu Szond (hrvatski Sonta). http:// 
hr.wikipedia.org/wiki/Sonta 
11 Katoly (hrvatski Katolj) je selo istočno od Pečuha. Po podacima 
iz 2002. Katolj ima 339 stanovnika a od toga 60% Hrvata. http:// 
hr.wikipedia.org/wiki/Katolj 


12 Izsćp (hrvatski Topolje) naselje u Općini Draž. 


dagje maštu Ravni, I2 3018, 


3/18/2013 12:59:35 PM 


Klasje.indd 117 


Đuro Franković, Božanstva u krošnji drveća 


117- 


NAŠE NOVINE, POLITIČKI, 


1 DRUŠTVENI LIST 1943.-1944. 
(ZOMBOR SOMBOR) — BIBLIOGRAFIJA 


ANTONIJA ČOTA REKETTYE 


FOTOGRAFIJE 


ANONIM, Adolf Hitler, II, 16, 21. IV. 1944. 3. 
ANONIM, Betlehemska štalica, l., 39. 24. XII. 1943., 1. 
ANONIM, Crkva Presvetog Trojstva i dio stare arhitek- 
ture Sombora, Il., 1, 7.1. 1944., 4. 

ANONIM, Dolazak japanskog poslanika Kasiukua u 
Zagreb, ll, 15, 14. IV. 1944., 3. 

ANONIM, Geografska karta - dio Afrike, I., 5, 30. IV. 
1943., 2. 

ANONIM, Geografska karta - dio Istočnog fronta, l., 
16, VII. 1943, 2. 

ANONIM, Geografska karta - dio Rusije, l, 6, 7. V. 
1943., 2; l, 29, 22. X. 1943., 1; Il., 1, 7.1. 1944, 3. 
ANONIM, Geografska karta - Francuska, Il., 24, 16. 
VI. 1944., 3. 

ANONIM, Geografska karta - Jadransko more, II, 15, 
14. IV. 1944, 2. 

ANONIM, Geografska karta - Sredozemno more, l., 
3, 16. IV. 1943, 2. 

ANONIM, Horthy Miklós, l, 2, 9. IV. 1943., 1; l, 12, 18. 
VI. 1943, 1; Il, 25, 23. VI. 1944.1. 

ANONIM, Jedna lijepa Sokica iz Palone u krasnoj na- 
rodnoj nošnji, 11., 3, 21.1. 1944., 3. 

ANONIM, Kallay Miklos, predsjednik vlade i ministar 
finansija, l, 13, 25. VI. 1943., 1; Il, 11, 17.111. 1944, 1. 
ANONIM, Kallay Miklos, predsjednik vlade i ministar 
finansija, u 

ANONIM, Mohačke Sokice zahvataju vodu s Duna- 
va, IL, 5, 4. IL. 1944., 6, 

ANONIM, Mohački Sokci, Il., 5, 4. II. 1944., 6 
ANONIM, Omladina Kaćmarskog katoličkog kruga 
koja je nedavno s uspjehom 

prikazala Petrešev igrokaz «Što tko čini sebi čini», Il., 11, 
17.111. 1944., 3. 

ANONIM, Papa Pijo XII., l., br. 18, 30. VII. 1943., 1. 
ANONIM, Petarda, 3 fotografije, Il., 12, 24. III. 1944., 4. 
ANONIM, Piukovics József, Il., 21, 26. V. 1944., 2. 
ANONIM, Prvobitni izgleg zgrade županije u Sombo- 
ru, II, 16, 21. IV. 1944, 6. 


Klasje Našla rawni, l-2» D018, 


ANONIM, Rommel obilazi atlansku utvrdu, II, 16, 21. 
IV. 1944, 2. 

ANONIM, Slike s bojišta, Il., 2, 14. I. 1944., 5; 1l, 3, 21. 
I. 1944., 4. Il., 14, 7. IV. 1944., 2; Il, 11, 17.111. 1944., 2. 
ANONIM, Snijeg, Il, 8, 25. Il. 1944., 6. 

ANONIM, Somborska gimnazija 1850., II, 15, 14. IV. 
1944, 4. 

ANONIM, Sveti Otac, Il., 36, 8. IX. 1944. 1. 
ANONIM, Sztóyaj Dome, Il., 14, 7. IV. 1944., 3. 
ANONIM, Tako izgleda narodna nošnja u Monostors- 
zegu, II, 18, 5. V. 1944., 2. 

ANONIM, Tri fotografije njemačkog tenka Golijata, Il., 
19, 12. V. 1944, 2. 

ANONIM, Tri slike s bojišta, Il., 38, 22. IX. 1944., 5. 
ANONIM, Zarobljeni partizan, Il., 2, 14. I. 1944., 3. 
ANONIM, Zeleznica nekada i danas, II. , 20, 19. V. 
1944,3. 

ANONIM, Zetveni strojevi, l., 15, 9. VII. 1943., 4. 


AUTORSKO KAZALO 


A 

ABRIŠIN, Ana, Il., 22, 2. VI. 1944, 6. 

ANDRIĆ, Josip, Il., 9, 3. II. 1944., 7; IL, 15, 14. IV. 1944., 
5. Il, 19, 12. V. 1944., 6; Il., 21, 26. 

V. 1944, 1; 1l, 22, 2. VI. 1944., 8. 

AUGUSTINOV, Mate, Il., 11, 17. Ill. 1944, 3. 

B 

BALAŽEVIĆ, Ivan, IL, 1, 7.1. 1944, 1. 

BALAŽ, S. Il., 11, 17.111. 1944., 4. 

BARANICKI, R, l, 33, 12. XI. 1943, 7. 

BEŠLIĆ, Marko, Il., 37, 15. IX. 1944., 7. 

BUNJEVAC, Stipo, l, 20, 13. VIII. 1943., 8; L, 39, 24. XII. 
1943, 3; Il, 8, 25. IL. 1944., 4; Il., 11, 17 

IL. 1944., 5; Il, 13 ,31. II. 1944., 5. 

CE 

CAREV Petar, l., 4, 23. IV. 1943., 7; l, 39, 24. XII. 1943., 
2; IL, 1, 7.1. 1944, 4; Il, 15, 14. IV. 1944., 

6.11, 19, 12. V. 1944, 7: Il, 18, 5. V. 1944, 5.; 1l., 21, 26. 
V. 1944, 5; Il, 38, 23. IX. 


117 


3/18/2013 12:59:36 PM 


Klasje.indd 118 


Antonija Čota Rekettye, Naše novine, politički, gospodarski... 


1944, 7, 
D, Ð, DŽ 

DOBOŠ, Adam, |., 39, 24. XII. 1943., 2; Il, 24, 16. VI. 
1944, 7. 

DŽINIĆ, lija, l, 4, 23. IV. 1943.,5. 

G 

GERARDO, Peter, l, 4, 23. IV. 1943, 1. 

H 

HABUS Jozsef, Il., 36, 8. IX. 1944, 7. 

HUSKA, Katica, l, 36, 3. XII. 1943., 6. 

I 

IVANDEKIĆ, PAJO, I, 26, 24. IX. 1943, 6; l, 30, 22. X. 
1943, 6; l, 32, 5. XI. 1943., 4; Il, 3 21. 1. 1944, 2. 


J 

JAKŠIĆ, Ante, Il., 27, 7. VII. 1944, 4; Il, 35, 1. IX. 1944., 
6; Il, 36, 8. IX. 1944., 7; Il., 39, 29. IX. 

1944., 6. 

K pa 

KARAGIĆ, Antun, l., 1, 2. IV. 1943, 3; 1., 3, 16. IV. 1943., 
1; L, 37, 10. XII. 1943., 4; l., 39, 24. XII. 

1943, 2; 

KARAS, Manda, l., 2, 9. IV. 1943., 8. 

KAŠPAREK, Ladiszlav, l., br. 12, 18. VI. 1943., 7. 
KAVEDŽIĆ, Stipan, |., 34, 19. XI. 1943., 6. 

KOKIĆ, Aleksa, Il., 11, 17 III. 1944., 5; Il, 39, 29. IX. 
1944., 6. 

KOLAR, dr. Matija l, 2, 9. IV. 1943., 5-8; l, 3, 16. IV. 
1943., 7:1, 4, 23. IV. 1943., 5-8; l., 5, 

30. IV. 1943., 5; l, 6, 7. V. 1943., 5. 

KRIZMANIĆ, M, Il., 20, 19. V. 1944., 4; Il, 22, 2. VI. 
1944. 8. 


KULUNDŽIĆ, Stipan, l, 7, 16. V. 1943., 7; 1, 9, 28. V. 


1943, 4; l, 13, 25. VI. 1943., 8; Il., 40, 

6. X. 1944, 7. 

M 

MAIC, Ivan, Il, 36, 8. IX. 1944., 7. 

MALBAŠIĆ, Žiga, l, 29, 15. X. 1943, 5; l, 33, 12. XI. 
1943, 3. 

MATOČEC, Mara, Il., 37, 15. IX. 1944, 7 


MIRONICKI, dr. Ivan, Il., 24, 16. VI. 1944, 2; IL, 26, 30. 


VI. 1944., 2-3; II. 28, 14. VII. 1944., 
1; 
MUSKA, Katica, l., 26, 24. IX. 1943., 6. 


MUSIN, Antun, l., 5, 30. IV. 1943., 7;1., 6, 7. V. 1943., 7; 


l, 9, 28. V. 1943., 7; l, 15, 14. IV. 1943. 7: 


l, 16, 16. VI. 1943, 7:1., 20, 13. VIII. 1943., 7:1., 22, 2. VI. 
1943., 8; L, 23,3 IX. 1943., 7:1., 26, 24. IX. 1943., 8; l, 35, 
26. XI. 1943, 7:1., 40, 31. XII. 1943., 3; Il, 1, 7.1. 1944., 7: 
IL, 6, 25. I. 1944.10; Il., 25, 23. VI. 1944., 7; Il., 30, 28. 


VII. 1944, 8; Il, 39, 29. IX. 1944., 7. 


MISIC Kuzman iz Palone, 1., 18, 30. VII. 1943., 5; Il, 7, 


18. Il. 1944., 6; Il, 9, 3. III. 1944., 7 


118 


100-120 


MIKEC, Alojzije, l, 22, 2. VI. 1943., 7; Il, 19, 12. V. 
1944., 7; Il, 22, 26. V. 1944., 7; Il, 23,9. 

VI. 1944., 7; Il, 34, 25. VIII. 1944., 7; 1l, 38, 21. 1X. 1944., 
7 

N 

NOVAK, Ivan, l., 31, 29. X. 1943, 7; 1, 32, 5. XI. 1943., 3; 
l, 40,31. XII. 1943., 3./l1., 4, 28.1. 

1944, 6. IL, 5, 4. Il. 1944., 7; Il, 8, 25. Il. 1944., 4; Il., 
10, 10. III. 1944., 6; Il, 12, 24. III. 1944, 6; Il, 20, 19. V. 
1944., 5; Il, 36, 8. IX. 1944, 7. 

O 

ORIKIN, P, l, 7, 16. V. 1943,6; l, 31, 29. X. 1943., 4; l., 
35, 26. XI. 1943., 7; 1, 39, 24. XII. 

1943, 2; Il, 4, 28. I. 1944., 6; IL, 13, 31. III. 1944, 7; Il, 
14, 7. IV. 1944, 2; IL, 15, 14. IV. 1944, 6; Il., 19, 12. V. 
1944., 6. 

OREŠKOVIĆ, Oton, Unatoč bombi, vatre i ruševina. 
Il, 32, 11. VIII. 1944., 6. 

P 

PETOFI Sándor, |., 8, 21. V. 1943., 2. 

POSAVAC, Stipan, l., 6, 7. V. 1943, 8; l, 6, 7. V. 1943., 8; 
l, 39, 24. XII. 1943., 4; Il., 34, 25. 

VIII. 1944., 7; Il., 10, 10. II. 1944, 3. 

POZGAIN, Matija, Il., 18, 5. V. 1944., 4. 

PRIVANČIĆ, Stipan, l, 10, 4. VI. 1943., 5; l, 14, 2. VII. 
1943, 6; l, 20, 13. VIII. 1943., 5; l., 

21, 20. VIII. 1943., 8; l, 40, 31. XII. 1943., 3; Il, 3 21.1. 
1944.,6; Il, 12, 24. III. 1944, 6; Il., 13,31. III. 1944., 4; Il., 
15, 14. IV. 1944, 6; Il, 22, 2. VI. 1944, 4; Il, 29, 21. VII. 
1944., 7; IL, 31, 4. VIII. 1944., 8; Il., 34, 25. VIII. 1944., 7. 
R 

REBOK Teodor Vladimir, l, 28, 8. X. 1943., 6; l., 35, 26. 
XI. 1943., 6; Il., 27, 7. VII. 1944., 8; 

Il, 34, 25. VII. 1944., 7; IL, 37, 15. IX. 1944, 7. 

S, S 

SLOVAČKI, Milka, l., 19, 6. VIII. 1943., 5; l., 20, 13. VIII. 
1943., 7:1, 21, 20. VIII. 1943., 6; 

IL, 3, 21. I. 1944, 6; Il, 4, 28. I. 1944., 6; Il, 14, 7. IV. 
1944., 4; ll, 4, 28. I. 1944., 7. 

STUPARIĆ, Mijo, Il., 37, 15. IX. 1944., 7. 
ŠIMUDVARAC, M, Il, 35, 1. IX. 1944., 7 

ŠKVORC, Ladislav, Il, 13, 31. III. 1944., 7, IL, 21. IV. 
1944, 5. 

SOVAKOV, Stipa, l, 17, 23. VII. 1943., 8; Il, 4, 28. |. 
1944. 6. 

V KI 

VIDAKOVIĆ, Ivka, IL, 6, 11. IL. 1944., 3; IL, 10, 10. III. 
1944., 6; Il., 21, 26. V. 1944, 6. 

VIDAKOVIC, Mato, l., 16, 16. VI. 1943., 7; Il., 21, 26. 
V. 1944, 6. 

VIDAKOVIĆ, Roza, l., 35, 26. XI. 1943, 8, IL, 7, 18. II. 
1944, 6; Il., 21, 26. V. 1944., 6L; Il., 


291 


iGlasje našle Ravni, 1:2.) 3018, 


3/18/2013 12:59:36 PM 


Klasje.indd 119 


Antonija Čota Rekettye, Naše novine, politički, gospodarski... 


28, 14. VII. 1944, 6, Il, 32, 11. VIII. 1944., 6, Il, 34, 25. 
VIII. 1944,7. 

VUJKOVIĆ LAMIĆ, Marija, l, 3, 16. IV. 1943., 8, l, 5, 
30. IV. 1943., 8, l, 15, 9. VII. 1943, 4, 

l, 16, VII. 1943, 4. 

VUKOVIĆ, dr. Grga, |, 1, 2. IV. 1943., 1. 

Z 

ZLATARIĆ, Pavlija, Il., 7, 18. Il. 1944., 4. 


AUTORSKO KAZALO PSEUDONIMI 
A 

AJILI, [lija Džinić], Il., 23, 9 V. 1944., 1. 

A. M, IL, 18, 5. V. 1944, 7; IL, 28, 14. VIII. 1944, 7. 

B 

BAĆO l., 11, 11. VI. 1943, 7. 

Č 

Čitatelj, l, 16, 16. VII. 1943, 5. 

D, DŽ 

D.P, Il., 24, 16. VI. 1944, 7. 

ĐURA, IL, 7, 18. II. 1944., 6; Il, 9, 3. II. 1944., 7; Il., 10, 
10. III. 1944., 6; Il., 14, Z IV. 1944, 7. 

I 

ILI - NIĆ [llija Džinić], I, 4, 23. IV. 1943., 1; l., 11, 11. VI. 
1943. 1; 1. 13, 25. VI. 1943., 1. 

IVAN «DODA», II. 8, 25. II. 1944., 8; Il., 17, 28. IV. 1944, 
7:11, 18, 5. V. 1944., 4. 

J 

JELKA, I, 8, 21. V. 1943., 9; Il, 8, 25. Il. 1944., 4; IL, 34, 
25. VIII. 1944., 6. 

JOZA, l, 26, 24. IX. 1943., 7; l., 31, 29. X. 1943., 2; Il, 1, 
7.1. 1944., 1; Il, 2, 14. 1. 1944., 4; 

Il., 5, 4. Il. 1944, 3. 

JOŠKA, Il., 9, 3. III. 1944., 7, 

M 

MATO, Il., 34, 25. VIII. 1944, 6; 1., 8, 21. V. 1943, 9; l, 
11, 11. VI. 1943, 7. 

MUSA, I., 17, 23. VII. 1943., 5; l, 22, 27. VIII. 1943, 6, 

N 

N. N, l, 5, 30. IV. 1943, 7. 

O 

O.P, l, 21, 20. VIII. 1943., 6. 

P 

PAŠ [Josip Pašić! I. 18, 30. VII. 1943., 1-2; l, 27, 1. X. 
1943., 1; IL, 24, 16. VI: 1944, 7; Il, 25, 22. VI. 1944. 7; 
IL. 

26, 30. V11944., 7; IL, 27, 7. VII. 1944, 7; Il., 28, 14. VII. 
1944., 7; Il, 29, 21. VII. 1944., 7; Il, 30, 28. VII. 1944, 
7. 1l, 31, 4. VIII. 1944., 7; IL, 32, 11. VIII. 1944., 7: Il., 33, 
18. VIII. 1944., 7. 

R 

RODOLJUB, [Ilija Džinić] l., 2, 9. IV. 1943., 3; l, 15, 9. 
VII. 1943., 3. 4; I, 29, 15. X. 1943, 6; l, 32, 5. XI. 

1943, 1; 1., 39, 24. XII. 1943., 5; Il, 27, 7. VII. 1944., 4. 


Kasja naših ravni, L-2- 2018, 


100-120 


S 

SIN, I., 6, 7. V. 1943. 1. 
SOKAC, I. 5, 30. IV. 1943., 5. 
X 


X. Y. Z, IL, 6, 11. IL. 1944., 1-2; Il, 7,18. IL. 1944., 1; IL. 11, 
IZ II. 1944, 1. 


NAŠ KALENDAR 

Za Bunjevce-Sokce-Hrvate za prestupnu 1944. 
Izdaje dr. Grga Vuković 

Zombor/Sombor 


BIBLIOGRAFIJA 
ANTONIJA COTA REKETTYE mag. iur. 


Naš Kalendar za Bunjevce-Šokce-Hrvate, za prestu- 
pnu 1944. godinu, izdaje Grga Vuković urednik Naših 
Novina. Na 192 strane s likovnim i grafičkim prilozima 
te fotografijama. Kalendar je tiskan u tiskari Josipa Boš- 
njaka u Somboru. 


BIBLIOGRAFIJA NAŠEG KALENDARA 

KALENDAR - GOSPODARSTVO 

ANONIM: Budapeštanski kavanari stvarali kravarski 
farm.l«sic»] 171. 

ANONIM: Kršćanska prestupna godina 1944. 3-4. 
[sadrži tekstove o početku godišnjih doba, svetkovanju 
nedjelja i blagdana, nagađanju vremena po «Stoljet- 
nom kalendaru», popis poslova, određivanje početka 
pokladnog vremena i dr. ] 

ANONIM: Kalendar po mjesecima. 5-29. 

[mjeseci su pisani nazivima po rimskom kalendaru i hr- 
vatskim nazivima. Sadrže popis blagdana i imendana, 
a na neparnoj stranici ostavljen je prostor za bilješke, 
vrijeme predviđeno za odnosni mjesec i po jedna na- 
rodna poslovica] 

ANONIM: Kalendar u životu čovjeka. 30-32. 
ANONIM: 435.000 kat. jutara vrtnog gospodarstva. 
172. 

ANONIM: Koliko cvjetova potrebuje jedna obitelj 
pčela? 173. 

ANONIM: Nekoji važniji vašari. 190-191. 

ANONIM: Gospodarstvo. 154-157. 

ANONIM: Pregled poslova kroz godinu. 157-163. 
ANONIM: Godišnja proizvodnja vina iznosi 4,5 mili- 
juna hl. 172. 


OBIČAJI HRVATA ( BUNJEVACA I ŠOKACA) 
RODOBLJUB: Značajne osobine našega naroda. 41-45. 
BUNJEVAC, Stipo: Svatovski običaji Baranjskih Soka- 
ca. 115-120. 

DŽINIĆ, Ilija: Svinjokoj. 122-130. 

Antonija Čota Rekettye, Naše novine, politički, gospodarski... 


JOZA: Novi knez nije knez! Pripovijest iz našeg života. 
66-80. 

RELIGIJA/CRKVA 

ANONIM: Pomoć je naša u imenu gospoda. 38-39. 
CAREV, Petar: Povijest katoličkih crkava u Zomboru. 
53-39. 

POVIJEST 

M, J: Nemešmilitič, selo ponosa i tradicije. 59-64. 
PRAVO 

ANONIM: Pametan pravnik. 121. 

ANONIM: Važna pripomoć društvene politike - že- 
nidbeni zajam. 174-175. 

KONTINENTI/DRŽAVE 

C: Međunarodni Crveni Križ srce Europe. 131-133. 
ANONIM: Nagli razvoj mađarskih gradova. 170. 
NOVINSTVO 

ANONIM: Mađarsko novinstvo: 821 novinara, 1172 
novine. 177-178. 

UNIVERZITET 

ANONIM: Na mađarskim svučilištima uči se 31 jezik. 
175-176. 

ANONIM: Ustanova za istraživanje talenata. 169. 
MODA 

ANONIM: Moda. 113-114. 

PROMET 

ANONIM: Munjovozi u Budapešti prevoze dnevno 
1.300.000 putnika. 173. 

EKOLOGIJA /ZDRAVLJE 

ANONIM: Ove godine sakupljeno je 100 vagona pa- 
pirnih otpadaka. 172. 

ANONIM: Korisne upute za zdravlje. 179-180. 

PISMA 

ANONIM: Ljubav, pismo majke Marije Jelici. 110-111. 
UPUTE I SAVJETI 

ANONIM: Naša riječ. 36-37. 

ŠOVAKOV, Stipa: Voda iz vilinske kupke. 134-144. 
ANONIM: Razne upute i savjeti. 181-183. 
KNJIŽEVNOST 

ANONIM: O našoj najnovijoj lirici. 47-54. 

POEZIJA 

ANONIM: Stogodišnji gatalac /Na putu kroz Bačku/. 
33-35. 

JAKSIC, Ante: Nikada. 40. 

KARAS, Manda: U mom kraju. 46. 

VUJKOVIC LAMIC, Marija: Mome rodnom kraju. 48. 
MATO: Plač slavuja. 49. 

PRIVANČIĆ, Stipan: Oluja. 52-53. 

KOKIĆ, Aleksa: Bačka. 65. 

JOZA: Moja Bačka. 97. 

MUSIN, Anton: Na majčinom grobu. 98-99. 
ANONIM: Mojoj nani. 99-100. (skenirano je tako da 
se nevidi autor) 

ANONIM: Molitva sirota. 101-106. 

SLOVAČKI, Milka: Plave oči, 106. 
ANONIM: Put ka sreći. 107-109. 

NOVAK, Ivo: Moj dom. 109 

VIDAKOVIĆ, Rozalija: Ljubav-bol. 111. 
MALBAŠIC, Ziga: Noć. 144. 

NOVAK, Ivo: Izgubljena mladost. 145-150. 
ORKIN, Petar: Jesenski san. 151-152. 
POSAVAC, Stipan: Milki. 153. 

ORKIN, Petar: Sreća. 153. 

DOBOS, Adam: Tamburica. 185. 
VELIKANOVIC, Iso: Na Nilu. 185-186. 
IGROKAZI > o 
DŽINIĆ, Ilija: Žensko prelo Vesela igra u I. Cinu. 81-96. 
NARODNE PJESME I SALE 

ANONIM: Narodne pisme. 184. 
ANONIM: Bećarac. 185. 

ANONIM: Sale. 187-189. 

